
Žymiausi mokslininkai daro didžiulę įraką mokslo raidai — jie lemia mokslo 
šuolius ir revoliucijas, pirmieji įžvelgia nežinomybės kontūrus. Fizika, tirianti 
bendriausius gamtos dėsningumus, visais laikais traukė genijus, tad jos kūrėjų 
gretoje — įžymiausi pasaulio mokslininkai Archimedas, Galilėjus, Niutonas, Ein- 
šteinas ir kiti, kurie turėjo didelę įtaką ne tik fizikos, bet ir kitų mokslų, visos 
mūsų civilizacijos raidai. Tai nepaprastai įdomios ir labai skirtingos asmenybės, 
kurių gyvenimas ir titaniškos pastangos suprasti pasaulį ne tik žavi, bet ir suteikia 
abstraktiems fizikos dėsniams papildomą — žmogiškąjį — matavimą. 

Ne vienam skaitytojui, ko gero, kils klausimas, kodėl pateiktos būtent 36 
žymiausiųjų fizikų biografijos. Be abejo, jų skaičių būtų galima lengvai padidinti 
ligi 50 ar net viso šimto. Jį apribojo: leidyklos pasiūlyta knygos apimtis. Tad 
autorius iš pradžių sudarė gerokai ilgesnį sąrašą, o paskui apgailestaudamas jį 
trumpino. Ką palikti ir ką išbraukti, lėmė įvairūs kriterijai: atliktų svarbiausių 
atradimų skaičius bei jų dėsningumas ar atsitiktinumas, įraka mokslo raidai, netgi 
asmenybės žavesys. Maryt, pasireiškė ir subjektyvi autoriaus nuomonė, kito fiziko 
sudarytas sąrašas, be abejo, skirtųsi (nors didžioji jo dalis tikrai sutaptų). 

Aišku, buvo galima didinti biografijų skaičių, mažinant jų apimtį, tačiau rada 
tektų atsisakyti įdomiausių faktų, paliekant pagrindines sausas žinias. Tad apimtis 
buvo nustatyta parinkus tam tikrą pusiausvyrą tarp įdomumo ir informatyvumo. 

Biografinės žinios knygoje persipina su atradimų aprašymais, kurie bus įdo- 
mesni, jei skaitytojas prisimena pagrindinius fizikos dėsnius. Šio mokslo idėjų ir 
atradimų istorija daug plačiau aprašyta to paties autoriaus vadovėlyje aukštųjų 
Mokyklų studentams „Fizikos istorija“, kuris netrukus irgi turėtų išvysti šviesą. 
Tačiau jame beveik neminimos mokslininkų biografijos, tad ši knyga yra tarsi 
Populiarus vadovėlio įvadas ar priedas. 





7 DEMOKRITAS 
— / * (460—370 pr. Kr.) 


SENOVĖS GRAIKAI PIRMIEJI ATSKYRĖ MOKSLO ŽINIAS NUO 
RELIGIJOS IR ĖMĖSI AIŠKINTI PASAULIO SANDARĄ BEI JO 
RAIDĄ RACIONALIOMIS PRIEŽASTIMIS. TAI IR YRA LAIKOMA 
MOKSLO PRADŽIA. 

Pajutę proto galią, graikų išminčiai stengėsi iš karto sukurti bendrą 
mokslo sistemą, tačiau mokslo žinių buvo dar nedaug, be to, jos netiks- 
lios, todėl kiekvienas žymus graikų filosofas įžvelgdavo vis kitą pirminį 
pasaulio pradą — vandenį, orą, žemę, ugnį ir pan. Arčiausiai tiesos, ati- 
tinkančios šiuolaikinės fizikos požiūrį, priėjo Leukipas ir jo mokinys De- 
mokritas, kurie iškėlė idėją, kad viskas yra sudaryta iš atomų ir tuštumos. 
Deja, ši pirmoji fizikos hipotezė pasirodė esanti per ankstyva (kaip ir 
Aristarcho mokymas, kad Žemė yra viena iš Saulės planetų), tad atomiz- 
mas buvo ne tik kritikuojamas ir neigiamas, bet ir naikinami jo kūrėjų 
veikalai, stengiamasi ištrinti jų atminimą. Iš Leukipo veikalų išliko viena 
vienintelė frazė, o iš daugiau kaip penkiasdešimties Demokrito veikalų 
neišliko nė vieno, tačiau atskirų frazių ar jo minčių atpasakojimų galima 
rasti kituose senovės kūriniuose, dažniausiai kritikavusiuose atomizmą. 
Negalima netgi išskirti Leukipo ir Demokrito pažiūrų, manoma tik, kad 
Leukipo buvo pirminės idėjos, o Demokritas jas išplėtojo ir sukūrė vie- 
ningą atomizmo mokymą. Tad apie Demokritą paprastai kalbama kaip 
apie pagrindinį atomų idėjos autorių. 

Demokritas (Demokritos) gimė apie 460 m. pr. Kr. Abderos mies- 
te — graikų kolonijoje, įsikūrusioje Egėjo jūros pakrantėje Trakijoje 

(dabar Šiaurės Graikija). Nors abderiečiai buvo to meto graikų anekdotų 
herojai, kaip gana ribotų interesų žmonės, jie sėkmingai vertėsi prekyba. 
Abderoje kūrė filosofai Protagoras ir Leukipas, čia kurį laiką gydė garsu- 
sis gydytojas Hipokratas. Demokrito tėvas buvo turtingas ir įrakingas 
miestietis. Anot legendos, pas jį žygio į Graikiją metu puotavęs Persijos 
karalius Kserksas (tuo meru Abdera buvo Persijos sąjungininkė). Atsidė- 
kodamas už vaišingumą, Kserksas palikęs Demokrito tėvui keletą savo 
išminčių — magų ir chaldėjų, kurie tapo jo sūnų mokytojais. Demokri- 
tas, skirtingai nei jo broliai, nebuvo linkęs į prekybą ar žemės ūkį, jis 
mokėsi pas Abderos filosofą Leukipą ir mėgo atsiskyręs vienumoje, nergi 
užsidaręs kapų rūsyje, mąstyti bei užrašinėti kylančias mintis. 

Po tėvo mirties trys broliai pasidalijo didelį palikimą. Demokritas pa- 
siėmė mažesnę dalį, užtat grynais pinigais. Šie sudarė jam galimybę įgy- 
vendinti savo svajonę — apkeliauti kitas šalis ir pasimokyti iš jų išmin- 
čių. Demokritas lankėsi pas Egipro žynius, Persijos „ir Babilonijos astro- 
logus bei magus, anot kai kurių šaltinių, pasiekė ner Indiją ir Etiopiją. 
Vėliau jis dar viešėjo to meto graikų kultūros centre Atėnuose. Iš viso 
Demokrito kelionės truko daugiau kaip aštuonerius metus. Taigi jis tu- 
rėjo pagrindą girtis tėvynainiams: „Aš apvažiavau daugiau Žemės negu 
kas nors iš mano amžininkų, kruopščiai tyrinėdamas ją, mačiau daugiau 
nei kiti žmonių ir šalių ir kalbėjau su didžiausiu skaičiumi mokytų vyrų“. 

Deja, Demokritas praleido visą paveldėtą tėvo turtą, o tai abderiečiai 
laikė nedovanotinu nusikaltimu. Iškviestas į teismą, Demokritas, užuot 
teisinęsis, ėmė skaityti savo veikalą „Didžioji pasaulio sandara“ („Megas 
Diakosmos“). Teisėjai, sužavėti Demokrito minčių, ne tik jo nenubaudė, 
bet dar ir apdovanojo pinigais tolesniam gyvenimui bei kūrybai. Kai ku- 
rių šaltinių duomenimis, netgi buvo nutarta gyvam filosofui pastatyti 
paminklą. 

Paskui ilgus merus Demokritas gyveno Abderoje. Jis garsėjo kaip vie- 
nas mokyčiausių ir išmintingiausių graikų filosofų, netgi buvo laikomas 
Pranašautoju, gebančiu numatyti orus ir būsimą derlių. Demokritą vadi- 
no besijuokiančiu filosofu, nes jis nuolat šaipėsi iš žmonių silpnybių, 
garbės ir turto troškimo, įžvelgdamas juose tik tuštumą ir nepaliaujamą 
atomų judėjimą. Tiesa, kai kas dėl to jį vadino bepročiu. Didžiausiu 
Byvenimo džiaugsmu Demokritas laikė apmąstymus apie pasaulio sandarą. 
Plačiai žinomas jo aforizmas, kad jis verčiau rinktųsi vienos priežasties 
atradimą negu Persijos sosrą. 

Visą savo gyvenimą Demokritas plėtojo mokymą apie atomus. Anot 
JO, atomai yra mažiausios medžiagos dalelės, nedalomos ir nekintamos. 
Atomai skiriasi vieni nuo kitų savo forma, dydžiu ir padėtimi. Tuo tarpu 

spalva ir skonis atsiranda atomams veikiant žmogaus jutimo organus (taip 
teigia ir šiuolaikinis mokslas). Atomus įsivaizduodamas kaip kietas dale- 
les, Demokritas manė, kad jie sukimba vieni su kitais jų šonuose esančiais 
kabliukais ar nelygumais ir taip sudaro įvairias medžiagas bei daiktus. 
Atomai juda begalinėje tuščioje erdvėje. Tuštuma yra tokia par nauja ir 
svarbi Leukipo bei Demokrito idėja, kaip ir atomai — ligi tol erdvė buvo 
įsivaizduojama pripildyta ko nors, bent jau oro. Begalinė tuštuma — tai 
arena, kurioje atomai juda, jungiasi ir skiriasi, taip nekintami atomai 
sudaro kintančią reiškinių įvairovę. 

Demokritas įžvelgė esminę atomų ypatybę — jie be perstojo netvar- 
kingai juda. Dabar tas chaotiškas judėjimas siejamas su šiluma. Demo- 
kritas manė, jog atomai priversti nuolat judėti, nes tuštuma neturi nei 
viršaus, nei apačios, nei ribų, todėl atomai negali kur nors telktis. 

Demokritas rėmėsi kai kuriais stebėjimais, pavyzdžiui, kūnų spūdu- 
mo. Vis dėlto jis, kaip ir kiti to meto graikų filosofai, manė, kad stebė- 
jimai suteikia vien „tamsųjį pažinimą, žmogaus pojūčiai dažnai būna 
klaidingi ir tik loginiu mąstymu galima atskleisti tikrąją reiškinių esmę. 
Tik daug vėliau mokslininkai įsitikino, kad, nesiremiant faktais, neįma- 
noma įžvelgti gamtos paslapčių, kad gamtos įvairovė bei harmonija pra- 
noksta Žmogaus vaizduotę ir vien loginiu mąstymu jos neįmanoma 
vienareikšmiškai nustatyti. Tad Demokritas, neturėdamas jokių faktų, liu- 
dijančių apie atomų savybes, gana naiviai ir supaprastintai įsivaizdavo 
atomus ir tai, kaip jie lemia daiktų bei reiškinių savybes. Antai jis teigė, 
kad ugnies atomai yra labai maži ir apvalūs, todėl ugnis degina, nuolat 
juda ir visur skverbiasi. Didesni yra oro atomai, dar didesni — vandens 
ir didžiausi — žemės atomai, todėl žemė esanti sunkiausia iš tų visų 
medžiagų. 

Demokritas teigė, kad mūsų pasaulis yra susidaręs iš didžiulio atomų 
sūkurio. O kadangi tuštuma begalinė, tai egzistuoja ir kiti pasauliai. Kai 
kurie jų neturi Saulės ir Mėnulio, kitų saulės ir mėnuliai yra didesni už 
mūsų arba jų daugiau. Vieni pasauliai išnyksta, kiti atsiranda. Kaip ma- 
tome, Demokritas įspėjo kai kurias Visatos sandaros ypatybes. 

Įdomi yra Demokrito pasiūlyta regėjimo hipotezė. Sviesa — vienas iš 
sudėtingiausių fizinių reiškinių, tad išprotauti jos prigimtį tais laikais 
buvo neįmanoma. Senovės Graikijoje paplito Pitagoro aiškinimas, jog 
šviesa — tai akių spinduliai, kurie apšviečia daiktus ir, atsispindėję nuo 
jų, grįžta į akis. Demokritas manė, kad nuo kiekvieno kūno nuolat atsi- 
skiria plonyčiai atomų sluoksniai, kurie sklinda į visas puses dideliu grei- 
čiu ir, pakliuvę į akis, perduoda joms daikto atvaizdą. 

Demokritas buvo universalus mokslininkas — jis parašė veikalų taip 
pat iš matematikos, astronomijos, geografijos, etikos, karybos, biologijos, 
žemdirbystės, t. y. praktiškai iš visų to meto mokslo sričių, iškeldamas 
vertingų idėjų. Pavyzdžiui, jis manė, kad gyvybė Žemėje atsirado drėgna- 
me dumble. Veikiamas šilumos, dumblas pradėjo rūgti ir pūti, jame su- 
sidarė burbulai, kuriuose ir išsirutuliojo pirmos gyvosios būtybės. Anot 
Demokrito, tarp jų buvo daug išsigimėlių ir baidyklių, kurios ilgainiui 
išmirė, o likusios prisitaikė plaukioti vandenyje, gyventi sausumoje ir 
skraidyti ore. 

Demokritas išgyveno apie 90 metų. Net žiloje senatvėje jis išliko kū- 
rybingas, nors ir apako. Kai kurie senovės autoriai rašė, kad filosofas 
apakino pats save, nukreipęs įgaubtu metalo veidrodžiu saulės spindulius 
sau į akis, idant regėjimas jam netrukdytų mąstyti apie tikrąsias reiškinių 
priežastis. Tai, matyt, tik legenda, iliustruojanti filosofo požiūrį į „tikrąjį“ 
ir „tamsųjį pažinimą. 

Demokrito mokymas netgi senovės graikams, kurių tikėjimas nebuvo 
fanatiškas, atrodė per daug laisvamaniškas ir įžeidžiantis dievus. Ypač 
daug kritikos susilaukė iš šio mokymo išplaukianti išvada, kad visus reiš- 
kinius lemia atomų judėjimas, ne žmonių ar net dievų valia (Demokritas 
vis dėlto pripažino dievų egzistavimą, bet teigė, kad jie yra labai stabilūs 
atomų dariniai). Filosofams paradoksali atrodė prielaida, kad egzistuoja 
tuštuma, arba niekas. Vėlesni graikų filosofai, iš jų Platonas ir Aristotelis, 
griežtai kritikavo atomizmą. Platonas netgi ragino deginti Demokrito vei- 
kalus. Kai kurie jų išliko ligi III—V a., o tada, matyt, buvo sunaikinti 
ankstyvosios krikščionybės šalininkų, kovojusių su pagoniška graikų kul- 
tūra ir ypač atomizmu. 

Vis dėlto Demokrito idėjos išliko. Jas pratęsė graikų filosofas Epikū- 
ras, gyvenęs maždaug šimtmečiu vėliau. Epikūro mokymą gražiomis ei- 
lėmis aprašė romėnų poetas Lukrecijus Karas (94—51 m. pr. Kr.). Jo 
poema „Apie daiktų prigimtį“ irgi vos išliko — vienas jos egzempliorius 
rastas 1418 metais. (1964 m. ji buvo išleista ir lietuvių kalba.) XVII a. 
atomų idėja atgimė kaip netiesioginiais faktais paremta hipotezė, bet tik 
XX a. pradžioje buvo gauti neginčijami jų egzistavimo įrodymai. 


ARISTOTELIS 
(384—322 pr. Kr.) 





ARISTOTELIS — VIENAS ŽYMIAUSIŲ IR UNIVERSALIAUSIŲ VI- 
SŲ LAIKŲ MOKSLININKŲ. JIS LAIKOMAS DAUGELIO MOKS- 
LŲ, TARP JŲ IR FIZIKOS, PRADININKU. TIESA, ARISTOTELIO 
FIZIKA DAR NEBUVO ATSISKYRUSI NUO FILOSOFIJOS (SUDA- 
RĖ JOS DALĮ — GAMTOS FILOSOFIJĄ) IR NEBUVO TAPUSI 
TIKSLIUOJU MOKSLU. 

Aristotelis (Aristoteles) gimė 384 m. pr. Kr., arba pagal graikų laiko 
skaičiavimą — pirmaisiais metais po 98-ųjų olimpinių žaidynių, Stagyre, 
nedideliame graikų mieste-valstybėje tarp to meto Makedonijos ir Traki- 
jos, netoli nuo Demokrito Abderos. Jo tėvas Nikomachas buvo garsus 
gydytojas, kilęs iš senos gydytojų giminės, savo protėviu laikiusios legen- 
dinį gydytoją pusdievį Asklepijų (ruo tikėjo ir Aristotelis). Tais laikais 
gydytojai buvo labai gerbiami. Nikomachui tapus Makedonijos karaliaus 
gydytoju, Aristotelis žaisdavo kartu su sosto įpėdiniu, būsimuoju Pily- 
pu II. Vaikystėje Aristotelis truputį šveplavo (vėliau šio trūkumo atsikra- 
tė), buvo neišvaizdus, mažų akių. Jis padėdavo savo tėvui gaminti vaistus 
ir gydyti ligonius. Būdamas 15 metų, Aristotelis neteko tėvų. Jo globėjas 
po kelerių metų išsiuntė talentingą jaunuolį mokytis į garsiausią to meto 
graikų filosofijos mokyklą — Platono akademiją Atėnuose. 

Šešiasdešimrmetis Platonas tuo metu buvo pasiekęs savo šlovės viršū- 
nę. Jo mokymas, kad pagrindinę pasaulio realybę sudaro idėjos, o daiktai 
yra tik netobuli jų atvaizdai, susilaukė daugelio šalininkų. Vis dėlto Pla- 
tonas buvo gana tolerantiškas, palaikė ir net skatino savo mokinių nuomo- 

nių įvairovę, diskusijas. Aristotelio ir Platono santykiai — daugelio stu- 
dijų objektas. Greitai įvertinęs filosofinius jaunuolio gabumus, Platonas 
netrukus pavedė jam skaityti retorikos kursą. Antra vertus, mokytojas 
sakė, kad Aristoteliui reikalinga ne lazda, kaip kai kuriems kitiems mo- 
kiniams, bet pakinktai. Aristotelis pars atkakliai ieškojo atsakymų į jam 
kylančius klausimus ne tik Platono ir kitų filosofų raštuose, bet ir atidžiai 
stebėdamas bei analizuodamas visuomenės ir gamtos reiškinius, stengėsi 
pagrįsti savo išvadas ne tik loginiais argumentais, bet ir faktais. Yra žino- 
mas Aristotelio aforizmas „Nors ir Platonas, ir tiesa man brangūs, bet 
šventa pareiga man liepia atiduoti pirmenybę tiesai“. Vis dėlto Aristotelis 
labai gerbė Platoną ir laikė save jo mokiniu. Imdamas pavyzdžiu Platono 
veikalus, parašytus dialogo forma, jis ir pats jaunystėje rašė filosofinius 
dialogus, kurių didžioji dauguma neišliko. Platono akademijoje Aristote- 
lis išbuvo dvidešimtį metų ir išėjo iš jos tik mokytojui mirus, kai mokyk- 
los vadovo vietą kartu su Akademijos turtu paveldėjo vidutinių gabumų 
Platono giminaitis. 

Vėliau šešerius metus Aristotelis gyveno Mažosios Azijos mieste Asoje 
bei netoli jos esančioje Lesbo saloje, globojamas šios graikų valstybėlės 
valdovo Hermėjo Atarniečio, vedė jo įdukrą. Būtent čia susiformavo sa- 
varankiškos Aristotelio pažiūros, ir jis ėmėsi kurti savąją mokslo sistemą, 
pagrįstą ne išankstinėmis idėjomis, o stebėjimais ir faktais. Aristotelis nuo- 
sekliai tyrinėjo gamtą, aprašinėjo gyvūnus bei augalus. Manoma, kad čia 
jis brandino ir mintis apie bendrus negyvosios gamtos dėsningumus, ku- 
rie vėliau buvo aprašyti jo fizikos veikaluose. 

343 m. pr. Kr. Makedonijos karalius Pilypas II pakvietė Aristotelį 
atvykti į Makedonijos sostinę Pelę ir būti jo sūnaus, sosto įpėdinio, auk- 
lėtoju. Būsimasis pasaulio užkariautojas Aleksandras Makedonietis tuo 
metu buvo trylikos metų, labai gražus, bet užsispyręs, ūmaus būdo ir 
nepaprastai ambicingas berniukas. Aristotelis rado su juo bendrą kalbą, 
įdiegė Aleksandrui meilę filosofijai ir poezijai (vėliau savo žygių metu 
Aleksandras vežiojosi nedidelę biblioteką, o Homero „Iliadą“ laikė kartu 
su durklu po savo pagalve), bec, aišku, negalėjo pakeisti jo būdo bruožų. 
O Aleksandro siekius sukurti galingą Graikiją, sutriuškinti nuolatinį jos 
priešą Persiją ir užkariauti pasaulį galbūt skatino ne tik tėvo pradėti sėk- 
mingi žygiai, bet ir Aristotelio mintys apie graikų tautos išskirtinumą, 
Ypatingą jos misiją. Anot senovės istoriko Herodoto, Aleksandras sakęs: 
„Aristotelį aš gerbiu kaip ir savo tėvą, nes tėvui esu dėkingas už gyveni- 
mą, o Aristoteliui — už tai, kas suteikia gyvenimui prasmę“. 

Aleksandro auklėjimas faktiškai baigėsi po trejų metų, kai tėvas ėmė 

ytis su juo valdžia, nors Aristotelis gyveno karaliaus dvare dar kelerius 
Metus, kol, žuvus Pilypui II, Aleksandras tapo Makedonijos karaliumi. 

Penkiasdešimtmetis Aristotelis grįžo į Atėnus ir įkūrė čia savo filoso- 
fijos mokyklą. Kadangi jis nebuvo Atėnų pilietis, tai galėjo išsinuomoti 
patalpas mokyklai tik užmiestyje, sename gimnazijuje (pastate, skirtame 
gimnastikos pratimams), greta Apolono Likėjiečio šventyklos — iš čia 
kilo mokyklos pavadinimas Likėjus. Trylika vadovavimo šiai mokyklai 
metų — brandžiausias ir vaisingiausias Aristotelio kūrybos laikotarpis. 
Rytais jis, vaikščiodamas parko alėjomis su nedideliu būreliu labiausiai 
pasirengusių klausytojų, dėstė jiems sunkiausius savo filosofijos klausi- 
mus, mokslo problemas svarsrydavo su artimiausiais draugais ir per pie- 
tus, o vakare skaitydavo populiaresnes paskaitas visiems norintiems. Jis 
pats bei jo mokiniai vykdė įvairius tyrimus ir stebėjimus, pasitelkdami 
turtingą Likėjaus biblioteką ir kolekcijas. Mokyklai įkurti nemažai pinigų 
buvo skyręs Aleksandras Makedonietis. Jis ir vėliau ją rėmė, siuntė įvai- 
rias įdomybes, aptiktas svetimose šalyse. Vis dėlto Aristotelis negalėjo 
nutylėti savo nepritarimo, jo mokiniui tampant žiauriu tironu, perimant 
barbarų papročius, reikalaujant dieviškos pagarbos. Tai gadino jų santy- 
kius. (Po staigios Aleksandro mirties tarp įvairių gandų Graikijoje plito 
versija, kad būtent Aristotelis sutaisė nuodų savo auklėtiniui, išdavusiam 
graikų idealus.) 

Aristotelis iškėlė sau titanišką uždavinį — apibendrinti ankstesnių kar- 
tų žinias, savo ir mokinių surinktus bei susistemintus faktus ir sukurti 
visaapimančią mokslo sistemą. Stebina nepaprastas Aristotelio darbštu- 
mas ir erudicija. Antai, apibendrindamas teisės žinias, jis su mokiniais 
išnagrinėjo 158-ių Graikijos ir barbarų valstybių sistemas. Jo veikaluose 
aprašyta apie 500 gyvūnų rūšių. Norėdamas pagrįsti nuomonę, kad Nilo 
potvyniai kyla dėl gausių liūčių jo aukštupio kalnuose, Aristotelis paprašė 
Aleksandro Makedoniečio pasiųsti į tas vietas žvalgus, kurie patikrintų 
hipotezę ir pan. 

Vadovaudamas Likėjui, Aristotelis parašė per šimtą veikalų. Atrodo, 
tai vienam žmogui sunkiai įmanomas dalykas. Tačiau daugelis jų yra 
paskaitų konspektai, užrašyti paries Aristotelio ar jo klausytojų. Jie 
yra lakoniški, nenudailintos formos, jų tikslas — trumpai išdėstyti pa- 
grindines idėjas. Veikalai apėmė visą to meto mokslą ir gerokai išplėtė jo 
ribas. 

Aristotelis laikomas daugelio mokslų — biologijos, fizikos, logikos, 
poetikos, psichologijos ir kitų — pradininku, nes jis pirmasis susistemino 
tų sričių žinias, iškėlė svarbių idėjų. Anot E. Bekono, kaip Aleksandras 
užkariavo visas tautas, taip Aristotelis sujungė visus ankstesnius moky- 
mus, sukurdamas moksle savotišką monarchiją. 

Aristotelis pirmasis pažvelgė į gamtą kaip į mokslo tyrimų objekrą. Jis 
išskyrė mokslą apie bendriausius negyvosios gamtos dėsningumus ir ap- 
rašė jį veikaluose „Fizika“, „Apie dangų“, „Apie atsiradimą ir išnykimą“, 
„Meteorologika“. Fizikos vardas kilo iš graikų kalbos žodžio physis — 
gamta. Iš pradžių šiam mokslui skirtą pagrindinį veikalą Aristotelis ir jo 
mokiniai vadino „Apie fizikos principus“, vėliau sutrumpėjęs jis virto 
„Fizika“. 

Aristotelis atmetė Demokrito idėją apie tuštumos bei nestebimų ato- 
mų egzistavimą ir grįžo prie keturių pojūčiais suvokiamų pradų: ugnies, 
oro, vandens ir žemės. Kadangi danguje, skirtingai nei Žemėje, niekas 
nesikeičia, vyksta amžinas judėjimas, tai Aristotelis įvedė penktą elemen- 
tą — eterį, iš kurio esą sudaryti dangaus kūnai. 

Remdamasis stebėjimais, Aristotelis atsisakė ir drąsios Pitagoro moki- 
nio Filolajaus idėjos, kad Žemė yra viena iš planetų, bei Platono hipo- 
tezės, kad Žemė sukasi apie savo ašį. Aristotelis pateikė tokius kontr- 
argumentus. Jei suktųsi Žemė, išmesti aukštyn daiktai kristų ne stacmenai 
žemyn, o n tų priešinga Žemės sukimuisi linkme (iš tikrųjų daiktai 
sukasi kartu su Žeme iš inercijos, bet ji dar nebuvo atrasta). Dėl metinio 
Žemės sukimosi žvaigždžių padėtys per metus turėtų keistis (tačiau jos 
yra nepaprastai toli, todėl tas nedidelis žvaigždžių poslinkis buvo aptiktas 
daug vėliau). Taigi Aristotelis teigė, kad pasaulio centre yra nejudanti 

mė, ją supa vanduo, oras ir ugnis, o už Mėnulio prasideda eteris, iš 
kurio esą sudaryti dangaus kūnai ir kelios besisukančios dangaus sferos su 
pritvirtintomis prie jų žvaigždėmis ir planetomis. Antra vertus, iš apva- 
laus Žemės šešėlio Mėnulio užtemimo metu Aristotelis padarė teisingą 
išvadą, kad Žemė yra rutulys, ir net gana tiksliai įvertino jo spindulį. 
Kaip matome, stebėjimų ir kasdienės patirties apibendrinimas ne visada 
vedė į tikrą žinojimą. Neretai regimybė be pakankamos kritinės analizės 
buvo priimama vietoj neįprastos tiesos. 

Taip nutiko, Aristoteliui nagrinėjant kūnų judėjimą. Žemėje kiekvie- 
nas pajudintas kūnas sustoja, tad Aristotelis padarė išvadą, kad tokiam 
priverstiniam judėjimui reikalinga jėga (mes žinome, jog tai prieštarauja 
pirmajam Niutono dėsniui, tačiau jis galioja idealizuotam judėjimui, o 
Aristotelis nagrinėjo realų judėjimą veikiant trinčiai). Norėdamas paaiš- 
kinti, kodėl vis dėlto garai ar ugnis patys kyla aukštyn, o sunkūs daiktai 
krinta žemyn, Aristotelis padarė nepagrįstą išvadą, kad tokio „natūralaus“ 
judėjimo priežastis yra kūnams būdingas siekimas užimti jiems skirtą vie- 
tą: lengvi kūnai kyla prie dangaus sferų, o sunkūs stengiasi artėti prie 

mės centro. Tuo tarpu dangaus kūnams būdingas natūralus judėjimas, 

t. y. sukimasis ratu. Apibendrindamas žinomą dėsningumą, kad sunkes- 
nis kūnas ore krinta greičiau nei lengvesnis, Aristotelis išvedė bendrą dės- 
nį: kūno kritimo greitis yra proporcingas to kūno svoriui. Iš tikrųjų nergi 
tais laikais, atlikus paprastus bandymus, buvo galima įsitikinti šio dėsnio 
netikslumu, bet tai nebuvo padaryta patikėjus paprastu sąryšiu. 

Savo fizikos veikaluose Aristotelis pateikė kai kurių teisingų žinių iš 
akustikos (pvz., aidas yra garso atspindys), optikos (šviesos atspindžio 
dėsnis, vaivorykštės susidarymas dėl šviesos atspindžio; tiesa, kaip dabar 
žinome, tas atspindys turi būti dvigubas) ir kt. Vis dėlto, remdamasis 
labai netiksliais stebėjimais, logikos, bet ne matematikos apibendrinimo 
būdais ar netgi pakeisdamas juos filosofiniais argumentais, Aristotelis žen- 
gė tik pirmuosius žingsnius bendrų gamtos dėsningumų pažinimo link. 
Tačiau ais laikais pirmosios fizikos sukūrimas buvo titaniškas laimė- 
jimas. 

Kūrybingą Aristotelio veiklą Likėjuje nutraukė antimakedoniškas su- 
kilimas Atėnuose, įvykęs po Aleksandro Makedoniečio mirties. Aristote- 
liui, kaip tirono auklėtojui ir bičiuliui, grėsė griežta bausmė. Filosofas 
pabėgo į savo motinos gimtinę — Eubojos salą, kur po poros mėnesių 
mirė nuo ilgai jį varginusios skrandžio ligos. Tuo metu Aristotelis ėjo 
63-iuosius metus. 

Aristotelio mokslo sistema turėjo didžiulę įtaką tolesnei mokslo raidai. 
Jo fizika sudarė šio mokslo pagrindą net ligi XVI amžiaus pabaigos. 


ARCHIMEDAS 
(287—212 pr. Kr.) 





ARCHIMEDAS — GENIALUS MATEMATIKAS, FIZIKAS IR IN- 
ŽINIERIUS. JIS ATRADO PAGRINDINIUS STATIKOS IR HID- 
ROSTATIKOS DESNIUS IR PIRMASIS EME TAIKYTI FIZIKOJE 
MATEMATINIUS METODUS BEI FIZIKOS ŽINIAS PRAKTI- 
KOJE. 

Archimedas (Archimedes) gimė 287 m. pr. Kr. Sirakūzuose, didžiau- 
siame Sicilijos mieste. Jo tėvas Fidijus buvo astronomas ir matematikas, 
giminiavosi su Hicronu, netrukus tapusiu Sirakūzų bei dalies Sicilijos 
valdovu ir gana išmintingai valdžiusiu 55 metus. Derlinga ir turtinga 
Sicilija masino galingus kaimynus — romėnus ir kartaginiečius. Būtent 
dėl šios salos 264 m. pr. Kr. prasidėjo Pirmasis pūnų karas. Sirakūzai 
buvo apsupti, bet Hieronas atsipirko didelė duokle, ir paskui penkiasde- 
šimt metų truko taikus laikotarpis. 

Apie Archimedo gyvenimą, ypač apie pirmąją jo pusę, žinoma labai 
mažai. Mokslininko biografija, parašyta jo mokinio, deja, neišliko. Ast- 
ronomijos bei matematikos (ji ruo metu buvo taikoma tik astronomijoje) 
Archimedą, matyt, išmokė tėvas. Filosofija ir humanitariniais mokslais 
Archimedas nesidomėjo, gal tėvas nesuteikė jam tokio išsilavinimo, bet 
greičiau pats jaunuolis nerodė tam polinkio. 

Archimedo astronominių veikalų neišliko. Žinoma tik jo „dangaus 
sfera“ — sudėtingas mechaninis įrenginys, įgalinęs demonstruoti Saulės 
ir Mėnulio užtemimus bei planerų judėjimą. Vėliau šis technikos šedev- 
ras, kaip karo grobis, buvo išvežtas į Romą. 


Archimedas lavinosi garsiausiame to meto mokslo centre Aleksandri- 
joje. Šis miestas buvo įkurtas Nilo deltoje Aleksandro Makedoniečio kaip 
jo imperijos sostinė. Makedoniečiui žuvus, Egiptas atiteko jo karvedžiui 
Ptolemėjui I. Jis savo rūmuose įsteigė biblioteką ir prie jos — muziejų (to 
meto prasme — mūzų šventovę), kur būrėsi karaliaus išlaikomi moksli- 
ninkai. Toje bibliotekoje buvo sukaupta daugybė veikalų graikų ir kito- 
mis kalbomis, čia dirbo daugelis žymiausių to meto mokslininkų. Muzie- 
juje keletą amžių buvo vykdomi nuoseklūs matematikos, astronomijos, 
medicinos, geografijos ir kitų mokslų tyrinėjimai. 

Aleksandrijoje kūrė įžymus matematikas ir fizikas Euklidas. Jo veikale 
„Pradmenys“, parašytame dar prieš Archimedo gimimą, buvo griežtai ir 
nuosekliai suformuluoti geometrijos pagrindai. Veikalas padarė jaunuo- 
liui didžiulį įspūdį — vėliau jis savo matematikos ir fizikos darbus rašė 
tokia pačia forma. Euklidas buvo ir geometrinės optikos pradininkas, 
pagrindines jos žinias išdėstė savo „Optikoje“. 

Kai Archimedas atvyko į Aleksandriją, Euklidas, deja, jau buvo miręs, 
tačiau čia tuo metu dirbo žymūs matematikai Kononas ir Erastotenas. 
Pas juos Archimedas mokėsi, tapo jų draugu ir vėliau palaikė su jais 
ryšius laiškais. > 

Muziejuje Archimedas, matyt, gilino ir mechanikos žinias. Tada me- 
chanika buvo vadinamas mokslas apie mašinas, naudojamas teatre, kare 
ar kaip žaislai didikų rūmuose. Būdamas Egipte, Archimedas sukonstravo 
vadinamąjį Archimedo sraigtą — paprastą įrenginį vandeniui siurbti ir 
kelti aukštyn (jį sudarė metalinis sraigtas, besisukantis pasvirusio medinio 
vamzdžio viduje). Išradimas buvo plačiai taikomas laukams drėkinti bei 
pelkėtoms vietoms sausinti. Šiaurės Afrikoje jis pasitaiko dar ir šiais lai- 
kais. Mažiau tikromis žiniomis, Archimedas Egipte konstravo dambas ir 
kitus vandens įrenginius apsisaugoti nuo Nilo potvynių ir jo vandeniui 
sulaikyti. 

Tokie taikomieji darbai, nepaisant praktinės jų naudos, tada nebuvo 
laikomi tikru mokslu, tad Archimedas neaprašinėjo techninių savo išra- 
dimų (išskyrus minėtą „dangaus sferą“). Jis pats aukščiausiai vertino sa- 
vuosius matematikos darbus. Grįžęs į Sirakūzus, mokslininkas atsidėjo 
matematiniams tyrinėjimams — išvedė formules, apibūdinančias įvairių 
geometrinių figūrų paviršiaus plotą ir tūrį, sugalvojo spiralę, vadinamą 
Archimedo spirale, nustatė gana tikslią skaičiaus Tt reikšmę. Svarbiausiu 
savo atradimu jis laikė ritinio ir į jį įbrėžto rutulio tūrių bei paviršiaus 
plotų santykio nustatymą (tai jis pageidavo iškalti savo antkapyje). Anot 
senovės istoriko Plutarcho, Archimedas, „būdamas užburtas geometrijos, 
užmiršdavo maistą ir nepaisė savo kūno poreikių. Dažnai jį tekdavo varu 
maudyri ir trinti tepalais, o jis piešė pelenuose geometrines figūras ir ant 

savo išteptos odos pirštu braižė linijas — taip jis buvo įsigilinęs į tuos 

rimus ir tikrai įkvėptas mūzų“. Apie savo atradimus Archimedas pra- 
nešdavo Kononui bei kitiems Aleksandrijos matematikams; to meto moks- 
lininkų papročiu, jis nepateikdavo įrodymo, kad neatimtų iš jų malonu- 
mo patiems atrasti įrodymą. 

Su matematiniais Archimedo darbais glaudžiai susiję ir jo fizikos ty- 
rinėjimai. Čia jis pirmasis ėmė taikyti geometrinius įrodymo metodus, o 
rezultatus pateikdavo kaip lemas ir teoremas. Tuo tarpu atliktus bandy- 
mus ir stebėjimus, kurie įgalino nustatyti pradinius faktus ir suformuluo- 
ti lemas, Archimedas praleisdavo. To priežastis, matyt, ta pati, kaip ir 
nutylint techninius išradimus — įsigalėjęs požiūris, kad tik grynu prota- 
vimu gaunami rezultatai yra tikrasis mokslas. 

Archimedas pirmasis pavartojo svarbią svorio centro (dabar — masės 
centras) sąvoką. Ją jis apibrėžė kaip kūno tašką, už kurio pakabintas kū- 
nas yra pusiausviras. Taigi Archimedas įžvelgė galimybę, nagrinėjant kū- 
nų pusiausvyrą, juos pakeisti idealizuotais materialiaisiais taškais. Bandy- 
mais ir geometriniais metodais mokslininkas nustatė įvairių plokščių ir 
erdvinių figūrų svorio centrus. 

Remdamasis svorio centro sąvoka ir taikydamas idealizacijos metodą, 
Archimedas įrodė sverto dėsnį. Ligi tol galimybė svertu sumažinti jėgą 
buvo aiškinama „stebuklinga rato ypatybe“. Anot legendos, Archimedas 
akivaizdžiai pademonstravo Hieronui, kaip, naudodamasis svertu ir kitais 
paprastaisiais mechanizmais, vienas žmogus gali pakelti nedidelį laivą. 
Pasigirdamas Archimedas ištaręs savo garsiąją frazę: „Duokite man atra- 
mos tašką, ir aš pakelsiu Žemę“. 

Jau senatvėje Archimedas ėmėsi nagrinėti skysčių savybes ir kūnų plau- 
kiojimo juose sąlygas. Manoma, kad prie šių darbų jį pastūmėjo įdomi 
problema, kurią mokslininkui pasiūlė Hieronas. Jis buvo užsakęs juvely- 
rui pagaminti aukso karūną, bet įtarė, kad nesąžiningas meistras įlydė į 
ją sidabro. Hieronas paprašė Archimedo tai įrodyti nesugadinant pačios 
karūnos. Daugeliui turbūt žinomas pasakojimas, kaip Archimedas, įlipęs 
į vonią ir pamatęs išsiliejusį vandenį, staiga suprato, kad skirtingos me- 
džiagos kūnai išstumia skirtingą kiekį vandens, kas įgalino išspręsti karū- 
nos sudėties problemą. Jis iššoko iš vonios ir, šaukdamas „Eureka“ („Ra- 
dau“), nuogas pasileido miesto garvėmis. 

„Archimedas nuosekliai ištyrė, kiek palengvėja kūnai, panardinti į skys- 
tį, tr kuri plaukiojančių kūnų dalis pasineria skystyje. Sukūręs idealaus 
skysčio modelį, jis apibrėžė skysčio poveikį panardintam kūnui kaip 
tomą ir iš jos išvedė keletą teoremų, kaip antai: „Kūnas, lengvesnis už 
skystį, nugrimzta jame tiek, kad skystis, kurio tūris atitinka nugrimzdusią 
ūno dalį, turėtų svorį, lygų viso kūno svoriui“, „Kūnai, lengvesni 

už skystį, priverstinai panardinti į tą skystį, bus stumiami į viršų jėga, 
lygia svoriui, kuriuo skystis, turintis vienodą tūrį, kaip ir kūnas, yra sun- 
kesnis už tą kūną“ ir pan. Tie rezultatai buvo aprašyti Aristotelio veikale 
„Apie plūduriuojančius kūnus“. Dėsnis, apibūdinantis jėgą, kuria skystis 
veikia jame esantį kūną, ir dabar vadinamas Archimedo dėsniu. 

Archimedas buvo parašęs ir didelį optikos veikalą „Katoptrika“ (taip 
tais laikais vadinosi optikos dalis, tirianti šviesos atspindį ir atvaizdų su- 
sidarymą veidrodžiuose). Deja, jis pražuvo, tad apie Archimedo optikos 
atradimus galima tik spėlioti. 

Gyvenimo pabaigoje Archimedui vėl teko imtis inžinerinių problemų. 
Romėnai, valdę didelę dalį Sicilijos, ketino užkariauti ir Sirakūzus. Miesto 
gyventojai iš anksto ruošėsi atremti romėnų puolimą. Tuo metu jau buvo 
paplitusios karo mašinos tvirtovių sienoms griauti ir sviediniams mėtyti. 
Archimedas ėmėsi konstruoti įvairias gynybines mašinas, jas gamino Hie- 
rono paskirta nagingų meistrų grupė. 

214 m. pr. Kr. romėnų kariuomenė iš sausumos ir laivynas iš jūros 
pusės apsupo Sirakūzus. Romėnai gabenosi nemažai priemonių miesto 
sienoms įveikti, tad jų vadas konsulas Marcelas gyrėsi užimsiąs miestą per 
savaitę. Romėnų nuostabai, Sirakūzų gynėjai turėjo gerokai tobulesnes 
mašinas — jos svaidė akmenis ir strėles dideliu atstumu. Ber labiausiai 
užpuolikus įbaugino milžiniški kranai geležiniais nagais. Judinami ir val- 
domi lynais, tie kranai išsikišdavo per sieną ir mesdavo ant puolančiųjų 
net ketvirčio tonos akmenis arba įsikabindavo į laivą ir, pakėlę vieną jo 
galą, paskandindavo. Kai kurie istorikai tvirtina, kad laivams padegti bu- 
vo naudojami Archimedo sukonstruoti įgaubti metaliniai veidrodžiai. 
Daugeliu tokių veidrodžių sukoncentravus saulės spindulius į dervuorą 
laivo šoną, šis imdavęs smilkti ir užsidegdavęs. 

Romėnams teko atsitraukti ir pereiti prie ilgalaikės apgulties. Miestą 
jiems pavyko užimti tik padedamiems išdaviko. Buvo išžudyta daug gy- 
ventojų, tarp jų ir Archimedas. Anot legendos, jis tuo metu braižė geo- 
metrines figūras, spręsdamas kažkokį uždavinį, ir prašė romėnų kario leisti 
jam įrodyti teoremą, bet karys nepasigailėjo didžiojo mokslininko. Tuo 
metu Archimedui buvo 75-eri. 

Kai po 136 metų romėnų filosofas ir politikas Ciceronas atvyko į 
Sirakūzus, Archimedo kapas jau buvo apleistas ir užmirštas, bet jį dar 
pavyko rasti pagal antkapyje iškaltas geometrinės figūras. Pralenkę savo 
laiką Archimedo fizikos atradimai irgi ilgai buvo užmiršti, jis laikytas 
grynu matematiku. Europos mokslininkai anksčiau atrado ir įvertino Aris- 
totelį, ir tik XVI a. pabaigoje G. Galilėjus atgaivino ir pratęsė Euklido bei 
Archimedo pradėtą fizikos, kaip tiksliojo, eksperimentais pagrįsto moks- 
lo, kūrimą. 


Viljamas 
DŽILBERTAS 
(1544—1603) 








Iš SENOVĖS GRAIKIJOS LAIKŲ TENKA PERŠOKTI Į XVI AMŽIŲ. 
PER TĄ BEVEIK DVIEJŲ TŪKSTANČIŲ METŲ LAIKOTARPĮ FI- 
ZIKOS MOKSLAS BUVO TARSI SUSTOJĘS, NETGI SUGRĮŽĘS 
ATGAL. 

Romėnai mažai domėjosi Kentiri gamtos dėsningumais ir nedavė fi- 
zikai nieko naujo. VI a. Europą užplūdo barbarai, kurie sugriovė senosios 
kultūros centrus, sunaikino daugelį rankraščių. Tiesa, dalis veikalų išliko 
Artimųjų Rytų šalyse. Iš barbarų ir vietinių gyventojų susiformavusios 
Europos tautos — frankai, ispanai, italai, anglosaksai ir kt., — pasie- 
kusios tam tikrą civilizacijos lygį, XII—XIII a. perėmė iš arabų kai ku- 
riuos senovės graikų veikalus. Didžiausią įspūdį naujiesiems europiečiams 
padarė Aristotelio mokslo sistema, kuri tapo atgimstančio Europos moks- 
lo pagrindu. Deja, be saiko žavėdamiesi Aristoteliu, mokslininkai atsidėjo 
jo veikalų aiškinimui bei komentavimui, užuot vykdę naujus mokslinius 
tyrimus. Mokslas pamažu virto scholastika — tuščiažiedžiu išminties ieš- 
kojimu. Tik nedaugelis pralenkusių savo laikmetį mokslininkų — R. Be- 
konas, Leonardas da Vinčis, M. Kopernikas, Dž. Brunas, V. Džilbertas 
ir kt. — kritikavo pasenusias mokslo tiesas, ieškojo naujų jo kelių, sren- 
gėsi pagrįsti savo išvadas stebėjimais ir bandymais. Tarp šių fizikos ir 
astronomijos atgimimo pradininkų didžiausią įraką fizikos raidai padarė 
anglų mokslininkas V. Džilbertas. Jis pirmasis pradėjo nuosekliai bandy- 
mais tirti magnetinius bei elektrinius reiškinius ir taip davė pradžią tre- 

tajai — greta mechanikos ir oprikos — fizikos sričiai. 

Viljamas Džilbertas (W. Gilbert) gimė 1544 m. gegužės 24 d. Kolčes- 
tėryje, rytinėje Anglijos pakrantėje, netoli Londono. Jo tėvas buvo vienas 

iš žymiausių miesto gyventojų: vyriausiasis teisėjas, miesto tarybos narys. 
Baigęs miesto mokyklą, Viljamas įstojo į Kembridžo universiteto šv. Džo- 
no koledžą studijuoti mediciną. Tapęs gydytoju, jis netrukus ėmė garsėti 
Londone, kopė karjeros laiptais. 1569 m. Džilbertas gavo medicinos 
mokslų daktaro laipsnį, buvo išrinktas koledžo mokslinės draugijos vyres- 
niuoju nariu. Po to jis keliavo po Europą, lankėsi kitų šalių medicinos 
centruose. V. Džilbertas buvo išrinktas Karališkojo gydytojų koledžo na- 
riu ir čia užėmė įvairias pareigas: inspektoriaus, iždininko, patarėjo ir 
pagaliau prezidento. 

V. Džilbertas buvo linksmas, geranoriškas, plačių interesų žmogus, 
todėl turėjo daug draugų ir pažįstamų tarp Londono aukštuomenės, 
mokslininkų, net jūreivių. Jo namuose nuolat rinkdavosi būrelis gamtos 
mokslų mėgėjų. Tiesa, Džilbertui tapus karalienės Elžbietos (vėliau Jokū- 
bo I) gydytoju ir persikėlus gyventi į karaliaus rūmus, tas būrelis iširo. 

V. Džilbertas liko viengungis ir visą laiką skyrė gydymui bei mokslui. 
Jis domėjosi ne tik medicina, bet ir kitais gamtos mokslais, ypač chemija 
bei fizika. V. Džilbertas buvo susipažinęs su Koperniko mokymu ir jį 
propagavo. Sudomintas jūreivių pasakojimų apie kompaso savybes, Džil- 
bertas ėmėsi tyrinėti magnetinius, o vėliau ir elektrinius reiškinius. No- 
rėdami įvertinti jo šios srities rezultatus, prisiminkime, kas buvo žinoma 
iki Džilberto. 

Pirmasis Senovės Graikijos filosofas Talis dar VI a. pr. Kr. žinojo, kad 
patrintas gintaras traukia šiaudelius, o Mažojoje Azijoje randamas mine- 
ralas magnetitas — geležį. Senovės Kinijoje pastebėta, jog magnetinė ro- 
dyklė orientuojasi šiaurės-pietų kryptimi, ir išrastas kompasas. XII a. jis 
per arabus pasiekė Europą ir čia sukėlė nemažą susidomėjimą. Viduram- 
žiais apie neįprastas magneto savybes buvo rašoma visokių nebūtų dalykų 
(neva jis grąžina jaunystę ir specialiai apdorotas traukia auksą, magneto 
veikimas susilpnėja naktį, o jo galią galima sustiprinti išmaudžius magnetą 
ožio kraujyje ir pan.), magnetus plačiai naudojo alchemikai, magai, gy- 
dytojai. Kompaso rodyklės orientavimasis buvo aiškinamas Šiaurinės 
žvaigždės bei dangaus sferos poveikiu rodyklei arba dideliais magnetito 
klodais, slūgsančiais kažkur prie Žemės ašigalio. Iš daugelio nemokslinių 
rašinių apie magnetus išsiskyrė 1269 m. italų keliautojo Pjetro Peregrino 
parašytas ilgas laiškas draugui (tris amžius jis sklido nuorašais ir buvo 
atspausdintas tik XV a. pabaigoje). Jame pasakojama apie geležies įmag- 
netinimą, magneto perpjovimą pusiau, gaunant du naujus magnetus, 
magneto polių stūmą, kompaso savybes ir pan. 

V. Džilbertas atliko kelis šimtus įvairių bandymų su magnetais. Jis 
nustatė, kad padėtas išilgai dienovidinio, kalamas ar tempiamas geležinis 

strypas įsimagnetina. Džilbertas taip par pastebėjo, jog magneto galia 
padidėja apibarsčius jį geležies pjuvenomis arba pridėjus prie jo geležinį 
strypelį ir, priešingai, susilpnėja kaitinant magnetą. Pars vertingiausias 
Džilberto atradimas — įrodymas, kad Žemė yra didžiulis magnetas. Jis 
pagamino apvalų magnetą ir, stumdydamas jo paviršiuje mažytę magne- 
tinę rodyklę, parodė, jog ši orientuojasi taip par, kaip ir kompasas Žemės 
paviršiuje. Tą Žemės modelį Džilbertas vadino terela (mažyte Žeme). 
Taigi jis drąsiai atmetė Aristotelio teiginį apie dangaus ir Žemės pasaulių 
skirtingumą ir pirmą kartą panaudojo laboratorinį modelį kosminiams 
reiškiniams nagrinėti. 

Džilbertas nebuvo persekiojamas, kaip daugelis kitų mokslininkų, iš- 
drįsusių skelbti naujus atradimus, prieštaravusius oficialiam mokslui. Tai 
lėmė dvi priežastys. Pirma, anglikonų bažnyčia nebuvo paskelbusi Aris- 
totelio mokymo neginčijama tiesa, kaip katalikų bažnyčia. Antra, Aristo- 
telis savo veikaluose nenagrinėjo magnetizmo. 

Taigi Džilbertui nereikėjo slėpti savo rezultatų, ir jis demonstruodavo 
bandymus su terela bei magnetais ne tik draugams, bet ir karalienei, jos 
svečiams bei dvariškiams. O 1600 m. Londone buvo išleistas svarbiausias 
V. Džilberto veikalas „Apie magnetą, magnetinius kūnus ir didelį mag- 
nerą — Žemę“. Čia jis aiškiai ir nuosekliai aprašė daugelį savo bandymų, 
tiesa, dar nevartojo jokių dydžių, apibūdinančių magnetinius reiškinius, 
netaikė matematinių metodų, tad jo knygoje nėra nei skaičių, nei for- 
mulių. 

Viename veikalo skyriuje aprašomi ir elektriniai reiškiniai. Džilbertas 
įrodė, kad gebėjimas traukti lengvus daiktus būdingas ne tik patrintam 
gintarui, bet ir daugeliui kitų medžiagų, kurias jis pavadino elektringais 
kūnais (nuo graikiško žodžio elektron — gintaras), būtent deimantui, 
safyrui, ametistui, kalnų krištolui, sierai, stiklui, smalai. Tuo tarpu me- 
talai ir kai kurios kitos medžiagos, anot Džilberto, šios savybės neturi. Jis 
nustatė, kad elektringi kūnai traukia ne tik šiaudelius, bet ir žemės grums- 
telius, skiedreles, meralo drožleles ir kt. Be to, elektringiems kūnams 
aptikti Džilbertas naudojo paprastą, bet gana jautrų prietaisą — ant 
smaigalio besisukiojančią lengvą rodyklę. Artinama prie patrinto kūno, 
rodyklė pasisukdavo. 

Taigi gintaro savybė pasirodė esanti ne retas kuriozas, bet gana 
bendras gamtos reiškinys. Džilbertas padarė išvadą, kad egzistuoja nauja 
Ypatinga jėga — elektrinė jėga (paties „elektros“ termino jis dar ne- 
vartojo). 

Palyginęs magnetinius ir elektrinius reiškinius, Džilbertas priėjo išva- 
dą, kad jų prigimtis skirtinga. Jis rėmėsi tokiais šių reiškinių skirtumais: 

magnetiniai reiškiniai kūnui būdingi iš prigimties, o elektriniai — gau. 
nami tyrimu, jie silpnesni, bet labiau paplitę negu magnetiniai; magne. 
tinės jėgos yra dvejopos: traukos ir stūmos, o elektrinės — tik traukos 
(dviejų rūšių elektros egzistavimo Džilbertas dar nežinojo); drėgmė pa. 
naikina elektrinę jėgą, o magnetinės neveikia ir pan. Iš tikrųjų elektriniai 
ir magnetiniai reiškiniai yra glaudžiai susiję, tačiau to giluminio jų ia 
drumo Džilbertas dar negalėjo įžvelgti. Deja, kategoriška pradininko iš 
vada jo autoritetu buvo įtvirtinta fizikoje ilgam laikui. 

Džilberto gautų faktų neužteko bendroms magnetinių ir elektrini 
reiškinių teorijoms sukurti. Vis dėlto atradėjas pateikė išgalvotus, ne ma 
žiau fantastinius negu jo pirmtakų aiškinimus. Antai jis rašė, kad iš elek 
tringų kūnų išsiskiria garai, kurie apglėbia lengvus daiktus ir traukia juo 
prie savo šaltinio. 

Antra vertus, Džilbertas iškėlė ir originalią, įdomią idėją, kad planet 
sukimosi apie Saulę priežastis yra Saulės veikimas per atstumą, panašus 
į magneto veikimą. Jis spėjo egzistuojant ir antrą traukos jėgą, kuria Že- 
mė (ar kita planeta) veikia savo dalis. Tai buvo dar netikslus, bet pirmas 
žingsnis įžvelgiant visuotinę traukos jėgą. 

V. Džilberto gauti rezultatai apie elektrinius reiškinius nedaug kuo 
buvo papildyti per visą XVII a., o apie magnetinius reiškinius — net per 
du šimtmečius. Jo veikalas „Apie magnetą“ ilgą laiką buvo tos srities 
enciklopedija. Deja, netrukus po jo atspausdinimo mokslininkas mirė per 
maro epidemiją 1603 m. lapkričio 30 d. 

Didžiulius Džilberto nuopelnus fizikai tiksliai įvertino jaunesnis jo 
amžininkas G. Galilėjus. Jis rašė: „Šlovinu Džilbertą, stebiuosi juo ir jam 
pavydžiu. Jis išplėtojo vertas nuostabos idėjas apie dalyką, kuriuo dome- 
josi tiek genialių žmonių, tačiau nė vienas iš jų neištyrė atidžiai. Jis, 
mano nuomone, nusipelno didžiausio pagyrimo už tai, kad atliko tick 
naujų ir tikslių stebėjimų... Aš neabejoju, kad ilgainiui šioje mokslo sri- 
tyje bus padaryta atradimų, tiek atlikus naujus stebėjimus, tiek taikant 
griežtą įrodymų metodą. Tačiau tai nesumenkina pirmojo atradėjo gar- 
bės. Pakilti nuo paprasčiausių daiktų prie didžiųjų atradimų ir pirmuose 
vaikiškuose bruožuose įžvelgti paslėptą nuostabų meną nėra paprastų 
žmonių dalia: tokie praregėjimai ir mintys būdingi didžiausiems ge- 
nijams“. 


Galilėjas 
GALILEJUS 
(1564—1642) 





TIKRASIS ŠIUOLAIKINĖS FIZIKOS PRADININKAS BUVO G. GA- 
LILĖJUS, PIRMASIS IŠ NAUJŲJŲ LAIKŲ MOKSLININKŲ SUVIE- 
NIJĘS EKSPERIMENTINIUS TYRIMUS SU GRIEŽTAIS MATEMA- 
TINIAIS ĮRODYMAIS IR PADARĘS ESMINIŲ ATRADIMŲ, NUO 
KURIŲ PRASIDĖJO SPARTUS FIZIKOS KŪRIMAS, VYKSTANTIS 
LIGI ŠIOL. 

Galilėjas Galilėjus (G. Galilei) gimė 1564 m. vasario 15 d. Pizos mies- 
te, tuo metu priklausiusiame Toskanos hercogystei (Šiaurės Icalija). Jo 
tėvas buvo kilęs iš kilmingos, bet nusigyvenusios Florencijos miestiečių 
šeimos. Apdovanotas muziko talentu, jis grojo įvairiais instrumentais, pats 
kūrė muziką ir rašė jos teorijos darbus, tačiau, norėdamas išlaikyti šeimą, 
turėjo verstis privačiomis muzikos pamokomis ir netgi prekiauti gelum- 
be. Vaikų auklėjimu iš esmės rūpinosi motina, Alorentietė aristokratė, tad 
Galilėjas iš mažens buvo mokomas muzikos, meno ir gerų manierų. Jis 
buvo vyriausias sūnus; be jo, išgyveno dar brolis ir dvi seserys. Berniukas 
išsiskyrė puikia atmintimi bei įvairiapusiškais gabumais, mėgo konstruoti 
žaisliukus ir mašinų modelius. Baigęs vienuolyno mokyklą ir pildydamas 
tėvo norą, jis įstojo į Pizos universitetą mokytis medicinos. Tuo metu 
medicina irgi rėmėsi Aristotelio bei kitų autoritetų teiginiais, o skrodimai 
Ir chirurgija visai neįėjo į programas. Tuo tarpu Galilėją traukė konkre- 
tus tyrinėjimai. Netgi per pamaldas Pizos katedroje jis stebėdavo didžiu- 
I svyruojantį sietyną ir, savo pulsu matuodamas jo svyravimo perio- 

nustatė, kad slopstančio svyravimo periodas nekinta. Šiuos tyrimus 
Galilėjus tęsė su pakabintais ant siūlų rutuliais ir atrado svyruoklės 

€snį. 

Galilėjų sudomino matematika ir fizika, jis susižavėjęs skaitė Archime- 
do bei Euklido veikalus. Padedamas tėvo draugo, jis šiaip taip įtikino 
tėvą, kad yra suradęs tikrąjį pašaukimą — tiksliesiems mokslams. Gali- 
lėjus metė mediciną ir atsidėjo savarankiškoms matematikos studijoms. 
Tęsdamas Archimedo darbus, jis nustatė kai kurių erdvinių kūnų svorio 
centrus, sukonstravo gana tikslias hidrostatines svarstykles. Šių rezultatų 
aprašymus G. Galilėjus išsiuntinėjo žymiausiems Italijos mokslininkams. 
Vienas iš jų, įtakingas didikas Gvidobaldas del Montė, sužavėtas jaunuo- 
lio rezultatų, padėjo jam tapti Pizos universiteto matematikos dėstytoju. 

Galilėjus ėmė tyrinėti kūnų judėjimą, ir tai tapo svarbiausiu jo gyve- 
nimo tikslu. Kaip jis vėliau rašė savo knygoje: „Gamtoje nėra nieko se- 
nesnio už judėjimą, bet būtent apie jį parašyta mažai kas reikšminga“. 
Dar kai kurie viduramžių mokslininkai pastebėjo, kad Aristotelio nusta- 
tyti judėjimo dėsniai nėra tikslūs, bet būtent Galilėjus pirmasis ėmėsi 
juos tikrinti bandymais. Mėtydamas iš pasvirusio Pizos bokšto rutulius, 
jis įrodė, kad to paties dydžio rutuliai, padaryti iš medžio, marmuro ir 
švino, nukrinta beveik vienu metu. Galilėjus suprato, jog šiek tiek skir- 
tingą sunkesnių ir lengvesnių kūnų greitį lemia oro pasipriešinimas, ir 
padarė svarbią išvadą: tuštumoje visi kūnai turi kristi vienodu greičiu. 

Šie vieši bandymai, taip par Galilėjaus ginčai su Aristotelio šalininkais 
sukėlė kolegų nepasitenkinimą. Be to, jis išdrįso neigiamai įvertinti her- 
cogo giminaičio išradimą, tad Galilėjus pasijuto nepageidaujamas Pizos 
universitete. Mirus tėvui, jis, kaip vyriausias sūnus, turėjo išlaikyti šeimą, 
o dėstytojo alga buvo maža. Vel padėjo del Montė, ir 1592 m. Galilėjui 
pavyko gauti profesoriaus vietą Paduvos universitete netoli Venecijos. 

Ašruoniolika merų, praleistų Paduvoje, Galilėjus vadino laimingiau- 
siais savo gyvenimo metais. Tai buvo ir kūrybingiausias jo veiklos laiko- 
tarpis. Galilėjus susipažino su gražia venecijiete Marina Gamba, su ja 
susilaukė trijų vaikų, bet vedybos oficialiai nebuvo įteisintos, ir vėliau jie 
išsiskyrė. 

Galilėjus tapo pripažintu mokslininku, matematikos ir technikos ži- 
novu. Įdomios bei gyvos jo paskaitos universitete sutraukdavo daugybę 
klausytojų. Antra vertus, Galilėjus pasidarė atsargesnis ir susilaikydavo 
nuo aštrios scholastinio mokslo kritikos. Jis atskleisdavo šio mokslo prieš- 
taravimus ir nurodydavo naujus faktus, bet išvadas palikdavo pasidaryti 
patiems klausytojams. 

Galilėjus įsirengė mechanikos bei optikos dirbtuves ir pats su pagal- 
bininku konstravo įvairius prietaisus. Jis išrado termoskopą — pirmąjį 
termometrą, dar neturėjusį skalės, hidraulinį presą, vandens kėlimo įren- 
ginį (užpatentuotą Venecijos respublikoje) ir kt. Ne tik Italijoje, bet ir 

visoje Europoje paplito Galilėjaus išrastas proporcingasis skriestuvas — 
paprastas mechaninis apytikslio skaičiavimo prietaisas (logaritminės |li- 
niuotės pirmtakas). Galilėjus konsultuodavo Venecijos vyriausybę statybų 
ir karo technikos klausimais, lankydavosi garsiajame Venecijos arsenale 
bei dirbtuvėse, kur patardavo meistrams ir domėdavosi jų patyrimu. Pa- 
duvoje Galilėjus nustatė tikrąjį kūnų kritimo dėsnį. Ore laisvai krisdami 
kūnai greitai įgyja didelį greitį, kurio nebuvo įmanoma išmatuoti to meto 
priemonėmis. Tačiau Galilėjui atėjo išganinga mintis, kad kritimą galima 
sulėtinti naudojant nuožulniąją plokštumą. Jis nustatė, kad per laiko tar- 
pus, lygius 1, 2, 3, 4, ... vienetams, rutuliukas nurieda kelią, lygų 1, 4, 
9, 16, ... ilgio vienetų, paskui teoriškai įrodė šį dėsningumą atitinkančią 
kvadratinę priklausomybę s - £. Mokslininkas išsprendė ir seną, daugelio 
pirmtakų neįveiktą problemą — kokia trajektorija juda kampu į horizon- 
tą mestas kūnas, pavyzdžiui, patrankos sviedinys. G. Galilėjus įžvelgė, 
kad tą judėjimą galima išskirti į du nepriklausomus judėjimus: laisvąjį 
kritimą ir tiesiaeigį judėjimą nearsižvelgiant į sunkį. Nagrinėdamas pas- 
rarąjį judėjimą, Galilėjus vėl sėkmingai pritaikė idealizacijos metodą. Jis 
priėjo išvadą, kad kūnas, kurio nestabdo oro pasipriešinimas ir trintis, 
turi judėti pastoviu greičiu, neveikiamas jokios jėgos (taigi Galilėjus at- 
rado inercijos dėsnį, nors ir nesuformulavo jo bendra forma). Sudėjus 
tuos du judėjimus, paaiškėjo, kad mestas kūnas juda parabole. 

Tuo pačiu metu, susidurdamas su techninėmis problemomis, Galilė- 
jus suformulavo naujo mokslo apie medžiagų atsparumą pradmenis, nu- 
statė sijos, tuščiavidurio ritinio ir kitų formų kūnų atsparumą deforma- 
cijoms, plėtojo paprastųjų mechanizmų teoriją ir kt. 

1609 m. Galilėjus sužinojo, kad Olandijoje meistras išrado prietaisą, 
pro kurį žiūrint nutolę daiktai atrodo padidinti. Logiškai samprotauda- 
mas ir bandydamas įvairių lęšių derinius, Galilėjus pats nepriklausomai 
pagamino žiūroną. Šį prietaisą jis nukreipė į dangų kaip pirmąjį telesko- 
pą ir iš karto padarė svarbių atradimų. 
yra nelygi, ir suprato, kad tai liudija apie Mėnulio paviršiaus nelygumus, 
netgi įvertino jo kalnų aukštį. Tuo tarpu žvaigždės (išskyrus planetas) 
liko šviečiantys taškai, kas parvirtino didelį atstumą ligi jų. Pro teleskopą 
buvo galima įžvelgti daug plika akimi nemaromų žvaigždžių. Žmones 
nuo seno stebinęs Paukščių Takas pasirodė esąs daugybės žvaigždžių sam- 
būris. Nukreipęs prietaisą į Jupiterį, Galilėjus pastebėjo šalia jo tris mažas 
žvaigždeles. Kitą naktį jų padėrys pasikeitė, ir netrukus Galilėjus įsiciki- 
no, kad tai yra Jupiterio mėnuliai — palydovai. O netrukus jis aptiko ir 
ketvirtąjį palydovą. 

Galilėjus buvo Koperniko sistemos šalininkas ir suprato, kad jo atra- 
dimai (Mėnulis — netobulas kūnas, sukimasis vyksta ne tik aplink Že- 
mę) griauna Aristotelio bei Ptolemėjo teiginius ir liudija heliocentrinės 
sistemos naudai. 1610 m. jis savo atradimus aprašė knygelėje „Žvaigždžių 
pasiuntinys“, kuri tapo viena iš labiausiai Italijoje ir kitose šalyse skaito- 
mų knygų. 

Tuo tarpu per paskaitas universitete Galilėjus privalėjo dėstyti pase- 
nusias pažiūras (tegu ir nurodydamas jų trūkumus). Tai jį slėgė. Kaip tik 
tuo metu Florencijos hercogu tapo buvęs Galilėjaus mokinys Kozimas II 
Medičis, ir mokslininkas buvo paskirtas Didžiojo Toskanos hercogo pir- 
muoju matematiku bei filosofu. Taigi tolesnius svarbius astronomijos at- 
radimus — Veneros fazes (liudijančias apie jos sukimąsi apie Saulę) ir 
Saulės dėmes (įrodančias, kad Saulė sukasi apie savo ašį) — Galilėjus 
padarė jau Florencijoje. 

Kitais metais mokslininkas nuvyko į Romą pranešti popiežiui, kardi- 
nolams ir didikams apie savo atradimus bei ieškoti galimybių oficialiam 
Koperniko sistemos pripažinimui. Galilėjus buvo maloniai priimtas ir 
įvertintas, bet kartu įspėtas nedaryti toli siekiančių išvadų. Vis dėlto, grį- 
žęs į Florenciją, jis negalėjo susilaikyti neatsakęs į teologų ir Aristotelio 
šalininkų išpuolius, nepropagavęs Koperniko mokymo žodžiu ir raštu 
(ypač laiškais, kurie plito po šalį). Keli tokie laiškai buvo perduoti ink- 
vizicijai, ir ši priėmė oficialų nutarimą, skelbiantį Koperniko teiginius, 
kad Žemė nėra Visatos centras ir juda, o Saulė nejuda, „beprasmiškais ir 
absurdiškais filosofiniu požiūriu ir, be to, eretiškais, nes jie aiškiai prieš- 
tarauja Šventajam raštui — tiek tiesiogiai, tiek jo komentarams, pateik- 
tiems šventųjų tėvų ir teologijos daktarų“. Galilėjus buvo įspėras pasmerk- 
tų teiginių nesilaikyti ir neskelbti. 

To nepaisydamas, mokslininkas rašė didelį veikalą „Dialogas apie dvi 
svarbiausias pasaulio sistemas, Ptolemėjo ir Koperniko“. Čia trys veikė- 
jai — mokslininkas Salviatis, atstovaujantis Galilėjui, apsišvietęs ir žin- 
geidus Sagredo bei Aristotelio šalininkas Simpličijus — ginčijasi apta- 
rinėdami tas dvi astronominės sistemas, jų privalumus ir trūkumus. 
Salviatis pateikia įvairių faktų Koperniko sistemos naudai, o Simpličijus 
juos neigia ar bando derinti su senąja sistema. Kategoriškų išvadų auto- 
rius nepateikė, tačiau nuovokiam skaitytojui turėjo būti aišku, kuris iš 
oponentų teisus. Be to, knygoje Galilėjus konkrečiais pavyzdžiais aprašė 
savo išplėtotą mokslinį metodą, pateikė naujų ne tik astronomijos, bet ir 
fizikos žinių. 

Galilėjus ilgai laukė patogaus momento knygai užbaigti ir atspausdin- 
(i. Naujuoju popiežiumi Urbanu VIII tapo kardinolas M. Barberinis, 
domėjęsis mokslu ir vertinęs Galilėjaus atradimus. Draugų padedamas ir 
padaręs kai kurių nuolaidų (pridėjęs knygos pratarmę ir kai ką išmetęs), 
Galilėjus sugebėjo gauti cenzūros leidimą. Labai vaizdžiai ir įtaigiai italų 
kalba parašyta knyga susilaukė didelio visuomenės susidomėjimo. Deja, 
reologų ir inkvizicijos apgauti nepavyko. Knyga buvo uždrausta, o Ga- 
lilėjui iškelta byla. Sepryniasdešimtmetis ligotas mokslininkas buvo 
iškviestas į Romą, čia tardomas ir teisiamas. Jam nurodyta aiški dilema: 
nearsisakius pažiūros, kad sukasi Žemė, o ne Saulė — kankinimai ir su- 
deginimas ant laužo bei rankraščių sunaikinimas, o pareiškus argailą — 
švelnesnė bausmė. Galilėjus pasirinko antrąjį variantą ir klūpodamas per- 
skaitė jam pateiktą atsižadėjimą. Teismo sprendimu mokslininkas buvo 
nuteistas kalėti neribotą laiką, bet popiežius pakeitė kalėjimą tremtimi. 
Galilėjui buvo leista gyventi savo sodyboje Arčetri kaime, netoli Floren- 
cijos, inkvizicijos priežiūroje, Draugai, drįsę jį lankyti, galėjo atvykti tik 
po vieną, o pokalbiuose turėjo neliesti uždraustos temos. 

Nors ir netekęs mokslinių ryšių, atskirtas nuo bibliotekų, mokinių ir 
meistrų, Galilėjus nepasidavė depresijai, išliko kūrybingas ligi žilos senat- 
vės, atkakliai dirbo — vykdė astronominius stebėjimus, maryt, ir fizikos 
bandymus. Jis parengė antrąjį pagrindinį veikalą „Pokalbiai ir matemati- 
niai įrodinėjimai, liečiantys dvi naujas mokslo šakas, susijusias su me- 
chanika ir vietiniu judėjimu“, kuriame apibendrino savo rezultatus iš 
mechanikos ir medžiagų atsparumo. Rankraštį pavyko paslapčia išvežti 
iš Italijos ir atspausdinti Olandijoje. 

Gyvenimo pabaigoje Galilėjus apako (manoma, kad dėl saulės stebė- 
jimo be tinkamų šviesos filtrų), ir jam buvo leista turėti mokinių. Gali- 
lėjus perdavė jiems savo idėjas, nerealizuotus sumanymus, jų padedamas 
tvarkė rankraščius. Paskutinis Galilėjaus mokinys E. Toričelis išgarsėjo 
1643 m. atradęs atmosferos slėgį. 

Galilėjus mirė 1642 m. sausio 8 d., eidamas 78-uosius metus. Inkvi- 
zicija neleido jo palaidoti šeimos kape Santa Kročės bažnyčioje Florenci- 
Joje. Ten jis buvo perkeltas tik po šimrmečio. Dar po šimto metų „Dia- 
logas“ buvo išbrauktas iš bažnyčios draudžiamų knygų sąrašo, o 1979 m. 
Popiežius Jonas Paulius II oficialiai reabilitavo Galilėjų. 


Renė 

(1596— 1650) 





R. DEKARTAS — ŽYMUS XVII AMŽIAUS FILOSOFAS, FIZIKAS 
IR MATEMATIKAS, TURĖJĘS DIDELĘ ĮTAKĄ ŠIŲ MOKSLŲ RAI 
DAI, SUKŪRĘS BENE PASKUTINĘ BENDRĄ GAMTOS |! L65 
FIJOS SISTEMĄ IR KARTU PADARĘS SVARBIŲ ATRADIMŲ |: 
[VAIRIŲ GAMTOS MOKSLŲ. 

Renė Dekartas (R. Descartes) gimė 1596 m. kovo 31 d. : 

Prancūzijos miestelyje La Hajė (dabar La Hajė-Dekartas) Bao šeimoje 
Jo tėvas tarnavo provincijos parlamento patarėju. Savo motinos Renė : 
pažino, nes ji mirė berniukui vos sulaukus vienerių metų. Tėvas Lcri 
silpnos sveikatos vaiką pirma susciprinti fiziškai ir tik tada leisti į ŠU 
lą, bet negalėjo atsiginti smalsaus berniuko klausimų. Dešimtmetis R 
buvo išsiųstas į jėzuitų kolegiją La Flešo mieste. Tai buvo privilegijų 
mokykla, įsikūrusi karaliaus Henriko IV pilyje ir jo globojama. Čia 4. d. 
jėzuitų profesoriai iš įvairių Europos šalių, mokykla parengė daug ž žymi 
Prancūzijos ž žmonių. Pagrindinis mokyklos, kaip ir paties jėzuitų ordis 
principas buvo griežta disciplina, išsilavinusių, tačiau besąlygiškai pak! $- 
nių bažnyčiai asmenybių ugdymas. 

Vis dėlro Dekartui buvo leista pažeisti mokyklos tvarką. Dėl jo ;+5: 
mų, silpnos sveikatos, gal ir dėl giminystės su kolegijos rektoriumi į 
turėjo teisę nesikelti pagal signalą kartu su kitais, gyventi atskirame |- 
baryje ir praleisti rytinius užsiėmimus. Tad Renė įgijo įprotį p+ 
galvoti apie įvairias problemas ir taip elgėsi visą gyvenimą. Be to, Dcl: 
tui buvo leidžiama naudotis ne tik turtinga mokyklos biblioteka, bet | 
specialiuoju jos fondu, kuriame buvo saugomi bažnyčios uždrausti “<! 


kalai. 

Mokykloje per dešimtį metų Dekartas įgijo filosofijos, kalbų, gamtos 
ir netgi taikomųjų mokslų žinių, kartu išsiugdė kritišką požiūrį į autori- 
tetus. Jėzuitiškas auklėjimas reiškėsi gal tik atsargumu, polinkiu slėpti 
savo asmeninį gyvenimą ir vengti nesutarimų su ordinu bei bažnyčia. 

Baigęs kolegiją, Dekartas porą metų studijavo teisę ir mediciną, gavo 
teisės bakalauro laipsnį. Betgi po to jis neatsidėjo nei mokslui, nei tarny- 
bai, o įkalbėjo tėvą išsiųsti jį į Paryžių. Čia Dekartas mėgavosi aukštuo- 
menės gyvenimu: pokyliais, vizitais, žaidimu kortomis, iškylomis. Tiesa, 
jis užmezgė pažintis ir su kai kuriais mokslininkais ir, matyt, nenustojo 
svarstęs filosofijos problemų. Per dvejus merus lengvabūdiškas bendravi- 
mas su žmonėmis Dekartui atsibodo, todel likusią jaunystės dalį jis ketino 
„keliauti, susipažinti su rūmais, kariuomene, susitikti su įvairių luomų ir 
padėties žmonėmis, kaupti įvairų patyrimą, išbandyti save susitikimuose, 
kuriuos pasiųs likimas, ir visur galvoti apie pasitaikančius dalykus, sie- 
kiant įgyti kokios nors naudos iš tokių užsiėmimų“. 

Dekartas iš pradžių įstojo į vieną, vėliau — į kitą kariuomenę, su ja 
bastėsi po įvairias šalis, tiesa, didesniuose mūšiuose jam dalyvauti neteko. 
1619 m. lapkričio 10 d., grįždamas iš imperatoriaus karūnavimo iškil- 
mių, jis apsistojo vienoje pakelės užeigoje, ir čia nutiko svarbiausias jo 
gyvenimo įvykis — Dekartas suprato, kaip reikia kurti savo originalią 
filosofinę sistemą. Jis priėjo išvadą, kad reikia rasti patikimus ir neabejo- 
tinus pradinius principus, nustatyti griežtas, kaip matematikoje, sampro- 
tavimo taisykles ir, tuo remiantis, nuosekliai plėtoti ne tik filosofiją, bet 
ir kitus mokslus kaip vieningą visumą. Tačiau Dekartas nepuolė strim- 
galviais realizuoti šio sumanymo, jis pirma ketino sukaupti reikalingą 
patyrimą ir žinių. Tad Dekartas dar šešetą metų keliavo po Europą, ati- 
džiai stebėjo gamtos ir visuomenės reiškinius, gilinosi į įvairius mokslus. 
1626 m. grįžęs į Paryžių, jis suartėjo su Marenu Mersenu, minoritų vie- 
nuoliu, irgi baigusiu La Flešo kolegiją, o tuo metu užėmusiu ypacingą 
vietą ne tik Prancūzijos, bet ir visos Europos moksle. Mersenas garsėjo ne 
tiek savo paties atradimais, kiek sugebėjimu kelti problemas, rinkti ir 
skleisti naujausią mokslo informaciją, būti tarpininku tarp daugelio moks- 
lininkų, su kuriais bendravo ir susirašinėjo. Dekartas susipažino ir su 
kitais Merseno būrelio nariais, vėliau sudariusiais Paryžiaus mokslų aka- 
demijos branduolį. 

Vertindamas diskusijas ir ryšius su kitais mokslininkais, Dekartas vis 
dėlto norėjo kurti savo sistemą vienumoje, trad 1628 m. apsigyveno Olan- 
dijoje, tuo metu demokratiškiausioje Europos šalyje. Dekarto adresą 
žinojo tik Mersenas, kuris reguliariai pranešdavo mokslo naujienas. 

Dekartas susirašinėjo ir su kitais mokslininkais, bet jiems nurodydavo 
savo tarpininkų — draugų Olandijoje — adresus. Be to, jis dažnai keis- 
davo savo gyvenamąją vietą, tad susikūrė idealias darbo sąlygas, nes tu- 
rimas turtas leido jam nesirūpinti pragyvenimu. Buitinius reikalus spręs- 
davo jo tarnas (Dekartas pasirinkdavo sumanų tarną, jį pats lavindavo, 
todėl net keli jo tarnai vėliau tapo profesoriais). Pasak amžininkų, Dekar- 
tas buvo grakščios figūros, nors žemesnio negu vidutinio ūgio, į akis 
krisdavo palyginti didelė galva ir išraiškingos skvarbios akys. 

1628—1629 m. Dekartas suformulavo pagrindines samprotavimų tai- 
sykles, kurios įgalintų griežtai ir nuosekliai gauti naujų mokslo žinių. Jos 
buvo tokios: „Pirmoji taisyklė: niekada nepriimti jokio dalyko kaip tikro, 
kol akivaizdžiai nesužinosiu, kad jis tikrai toks yra, kitaip sakant, rūpes- 
tingai vengti skubotumo bei išankscinio nusistatymo, o į savo sprendimus 
jungti tik tai, kas protui yra taip aišku ir akivaizdu, jog nebelieka jokios 
abejonės. Antroji taisyklė: kiekvieną sunkiai analizuojamą dalyką skaidyti 
į tiek dalių, kiek įmanoma ir būtina jam įveikti. Trečioji taisyklė: laikytis 
tam tikros mąstymo tvarkos, pradedant nuo pačių paprasčiausių ir leng- 
viausiai suprantamų ir laipsniškai pereinant prie sudėtingesnių pažinimo 
dalykų... Ir paskutinioji taisyklė: visada daryti tokius nuodugnius išskai- 
čiavimus ir tokias išsamias apžvalgas, kad būtų galima būti tikram, jog 
nieko nepraleista“. 

Pirmuoju pradiniu nekeliančiu abejonių teiginiu Dekartas išrinko tokį: 
„Aš mąstau, taigi egzistuoju“. Paskui jis, apibendrindamas savo sukauptas 
žinias, bandė įžvelgti bendriausius gamtos sandaros principus ir, remda- 
masis jais bei minėtomis taisyklėmis, aiškinti įvairius gamtos reiškinius. 
Darbas vyko lėtai, nes Dekartas nuolat nukrypdavo į papildomus įvairių 
mokslų tyrinėjimus, kurie padėtų atsakyti į kylančius klausimus bei pa- 
tikrintų daromas išvadas. 

Kervertą merų Dekartas rašė savo pagrindinį monumentalų veikalą 
„Pasaulis arba traktatas apie šviesą“. 1633 m. vasarą jis baigė taisyti ir 
perrašinėti rankraštį, kurio su nekantrumu laukė M. Mersenas ir kiti De- 
karto draugai. Deja, tuo metu jis sužinojo apie Galilėjaus pasmerkimą ir 
„Dialogo apie dvi svarbiausias pasaulio sistemas“ uždraudimą. Žinia su- 
krėtė Dekartą, nes jis irgi laikėsi heliocentrinės sistemos. Nors Olandijoje 
inkvizicijos persekiojimas negrėsė, Dekartas, vengdamas konflikto su baž- 
nyčia ir vertindamas kūrybinę ramybę, nutarė nespausdinti savo veikalo 
(po mokslininko mirties rankraštis dingo). 

Vis dėlto 1637 m., įkalbinėjamas Merseno, Dekartas paskelbė savo 
metodo ir kai kurių konkrečių atradimų aprašymą, pavadintą „Sampro- 
tavimas apie metodą, kaip tinkamai nukreipti savo protą ir rasti tiesą 

moksluose. Be to, Dioprrika, Meteorai ir Geometrija, kurie sudaro šio 
metodo taikymus“. Šiame veikale buvo aprašyti Dekarto optikos, mate- 
matikos ir meteorologijos atradimai, kuriems jis skyrė ilgus metus. 

Svarbiausi Dekarto optikos atradimai — šviesos lūžimo dėsnio įrody- 
mas ir vaivorykštės paaiškinimas. Lūžimo dėsnio buvo nesėkmingai ieš- 
kota nuo antikos laikų. Tiesa, jį prieš Dekartą pavyko bandymais nusta- 
yti jo amžininkui olandų fizikui Vilebrordui Snelijui. Galbūt Dekartas 
žinojo šį rezultatą, tačiau svarbiausia, kad pateikė teorinį dėsnio įrodymą. 
Vaivorykštės mįslę irgi bandė įminti daugelis mokslininkų. Dekartas at- 
liko bandymą — siauru spindulių pluoštu apšvietė apvalų scikli- 
nį indą (lašo modelį) ir nustatė, kad vaivorykštė susidaro dėl to, kad 
spindulys du kartus lūžta laše. Paskui jis tai aprašė remdamasis lūžimo 
dėsniu. 

Knygos priede „Geometrija“ Dekartas pritaikė algebros metodus geo- 
metrinėms kreivėms apibūdinti, pradėjo vartoti koordinates kaip kinta- 
muosius dydžius („bėganti koordinatė“), taigi sujungė algebrą ir geomet- 
riją. (Įdomu pažymėti, kad jis pirmasis panaudojo koordinačių sistemą ir 
krėslams teatro salėje numeruoti, taip išspręsdamas ligi tol buvusią pai- 
niavą, kuri sukeldavo nergi dvikovas.) 

Dekarto veikalas sujudino mokslo pasaulį, atsirado nemažai jo šali- 
ninkų, bet kartu daug ir kritikų, kilo polemika, į kurią buvo įtrauktas ir 
Dekartas. Jo filosofinę ramybę sudrumstė ir kai kurie asmeniniai įvykiai. 
Tuo laikotarpiu Dekarto gyvenime buvo pasirodžiusi moteris, kurios ži- 
nomas tik vardas — Elena. Ji pagimdė Dekartui dukterį, bet ši greitai 
mirė. Tuo pačiu metu jis neteko ir dar dviejų artimų žmonių — tėvo bei 
sesers. 

Aštrios diskusijos dėl Dekarto metodo privertė jį paskelbti savo ben- 
drą filosofinę sistemą, mokymą apie pasaulio sandarą ir kilmę, nurylint 
ar pateikiant kaip hipotezes išvadas, kurios galėjo sukelti teologų ne- 
pasitenkinimą. 1644 m. Amsterdame pasirodė Dekarto „Filosofijos pa- 
grindai“. 

Dekartas, kaip ir Senovės Graikijos filosofai, bandė nustatyti (tiesa, 
remdamasis daug platesnėmis ir gilesnėmis žiniomis) pirminius pradus ir, 
laikydamasis savo nustatytų samprotavimo taisyklių, vienareikšmiškai iš- 
Protauti pasaulio susidarymą iš pirminio chaoso bei atskleisti įvairių gam- 
tos reiškinių priežastis. Anot Dekarto, pasaulis yra sudarytas iš trijų rūšių 
pirminių elementų: žemės, oro ir subtilios materijos, kuri užpildo visus 
tarpus tarp kūnų ir jų viduje. Taigi gamtoje tuštumos nėra ir judėjimas 
galimas tik ratu, vienoms dalelėms užimant kitų vietą. Dėl to atsiranda 

sūkuriai, kuriais Dekartas aiškino Saulės sistemos susidarymą, planetų 
judėjimą, Žemės trauką, elektrinius bei magnetinius reiškinius ir kt. De- 
ja, dar Galilėjus buvo įžvelgęs, kad gamtos paslaptis įmanoma atskleisti 
tik nuosekliais tyrinėjimais, o ne filosofiniais samprotavimais. Mechani- 
koje, kur buvo sukaupta daugiau mokslo faktų, Dekartui pavyko nusta- 
tyti kai kuriuos bendrus principus — inercijos principą ir judėjimo 
kiekio tvermės dėsnį. Tačiau net geniali jo intuicija ir racionalios sam- 
protavimo taisyklės nesudarė galimybės — trūkstant faktų pagrindo — 
atskleisti šviesos, o juo labiau elektros bei magnetizmo prigimties. Iš tik- 
rųjų gamtos išradingumas pranoksta nergi genijaus fantaziją. Taigi 
Dekarto gamtos sistema, savo aiškumu ir nuoseklumu patraukusi daugelį 
amžininkų, neištvėrė laiko išbandymo. 

Dekartas tapo Europos mokslo garsenybe. Jo veikalus skaitė ne tik 
mokslininkai, bet ir aukštuomenė, netgi karaliai. Mokslininkas ilgą laiką 
susirašinėjo su Vokietijos imperatoriaus dukterimi princese Elžbieta, vie- 
na iš labiausiai išsilavinusių to meto moterų. Prancūzijos vyriausybė pa- 
skyrė Dekartui didelę pensiją. Ta proga jis buvo nuvykęs į Paryžių ir 
ketino ten vėl apsigyventi, bet dėl politinės krizės nesulaukė politikų dė- 
mesio, o pensija liko tik popieriuje. Olandijoje jam nedavė ramybės be- 
sitęsianti polemika tarp jo šalininkų ir priešininkų. Tad Dekartas priėmė 
Švedijos karalienės Kristinos kvietimą atvykti į Stokholmą ir tapti jos 
filosofijos mokytoju. Plaukdamas ten laivu, Dekartas sužavėjo savo navi- 
gacijos žiniomis kapitoną, kuris sakėsi iš mokslininko per tris savaites 
sužinojęs daugiau negu per šešiasdešimt metų, praleistų jūroje. Švedijos 
dvarui artimi mokslininkai sutiko arvykėlį pavydžiai ir šaltai (jis rašė: 
„Man atrodo, kad čia žmonių mintys užšąla kaip ir vanduo žiemą“). 
Jaunoji karalienė niekaip nerado laiko mokymuisi, o vėliau skyrė susiti- 
kimus penktą valandą ryto. Priešingai savo įpročiui, Dekartas turėjo kel- 
tis nepaprastai anksti ir tą ypač šaltą žiemą rytais važinėti į karaliaus 
rūmus. Jis peršalo, susirgo plaučių uždegimu ir 1650 m. vasario 11 d. 
mirė eidamas tik penkiasdešimt penktuosius metus. 

Dekarto idėjos, jo iš esmės atnaujinta, palyginti su Aristotelio, žinių 
sistema suvaidino labai svarbų vaidmenį kovojant su pasenusiu scholas- 
tiniu mokslu, stimuliavo naujus ieškojimus. XVII a. tarp Dekarto šali- 
ninkų ir priešininkų įvairiose šalyse vyko aštri kova, jo knygos 1663 m. 
netgi buvo įtrauktos į Vatikano uždraustų knygų sąrašą, bet tai jau ne- 
galėjo sulaikyti naujojo mokslo kilimo. 


Otas | 
GERIKE 
(1602— 1686) 





O. GĖRIKĖ — ŽYMUS XVII AMŽIAUS FIZIKAS EKSPERIMENTA- 
TORIUS, IŠRADĘS DU SVARBIUS PRIETAISUS: ORO SIURBLĮ 
BEI ELEKTROS MAŠINĄ, IR ATLIKĘS PLAČIAI PAGARSĖJUSIUS 
BANDYMUS SU IŠRETINTU ORU, KURIE PADEMONSTRAVO 
EKSPERIMENTINIŲ MOKSLŲ SVARBĄ TIRIANT GAMTĄ. 

Oto Gėrikės (O. Guericke) prosenelis, senelis ir du broliai buvo gar- 
saus Vokietijos miesto Magdeburgo burmistrai (būtent šio miesto įgytos 
teisės tapo pavyzdžiu kitiems Europos miestams ir buvo vadinamos Mag- 
deburgo teisėmis). Gėrikės tėvas tarnavo Lenkijos karaliui ir Lietuvos di- 
džiajam kunigaikščiui Steponui Batorui, vykdė diplomatinius pavedimus. 
Otas Gėrikė gimė 1602 m. lapkričio 20 d. Magdeburge. Baigęs miesto 
mokyklą, studijavo teisę keliuose Vokietijos universitetuose, paskui dar 
dvejus metus mokėsi Leideno universitete fizikos ir technikos ir vadino 
save inžinieriumi. Po metus trukusios kelionės į Angliją ir Prancūziją jis 
grįžo į Magdeburgą, vedė ir ėmė tarnauti miesto taryboje, nuo tol visą 
gyvenimą paskirdamas gimtojo miesto reikalams. Tai buvo sunkus laiko- 
tarpis — Magdeburgas, kaip ir daugelis Vokietijos miestų, smarkiai nu- 
kentėjo nuo Trisdešimtmečio karo. Gėrikė rūpinosi gynybiniais miesto 
Įrenginiais. Deja, jų nespėjus reikiamai sutvirtinti, 1630 m. Magdeburgą 
apsupo imperatoriaus kariuomenė. Miestas buvo užimtas, išgrobtas ir su- 
degintas — iš pusantro tūkstančio pastarų išliko tik katedra ir kas dešim- 
tas namas. Pats Gėrikė turėjo sumokėti 30 talerių išpirką ir su šeima 
Pasitraukė iš miesto. Vėliau, Magdeburgą užėmus švedams, jis sugrįžo ir 

Ovavo pastatų bei įrvirtinimų, taip pat tilto per Elbę statyboms. 

Nors ir būdamas labai užsiėmęs, Gėrikė laisvalaikiu pradėjo bandymais 
tirti seną problemą: ar egzistuoja gamtoje tuštuma? Aristotelis buvo įtvir- 
tinęs moksle nuomonę, kad tuštuma neįmanoma. Jis teigė, jog gamtai 
būdinga tuštumos baimė: kai kūnas palieka savo užimamą vietą, jį supan- 
ti medžiaga (vanduo, oras ir pan.) veržiasi į tą vietą, idant nesusidarytų 
tuštuma. Viduramžiais buvo daug diskutuojama dėl šios paslaptingos 
gamtos savybės, ja aiškinamas vandens kilimas paskui stūmoklį ir kiti 
reiškiniai. Galilėjus dar neišdrįso atmesti įsigalėjusios tuštumos baimės, 
bet pirmasis ėmėsi ją matuoti bandymais. Jis nustatė aukštį (apie 10 met- 
rų), ligi kurio galima pakelti vandenį siurbliu — toliau vanduo paskui 
stūmoklį neseka, o nuo jo atsiskiria, tad tuštumos baimė tarsi turi ribą. 
Gerikė pradėjo naujus bandymus tuštumos egzistavimui patikrinti. 

Jis mėgino siurbliu ištraukti vandenį iš statinės ir sukurti joje „tuščią 
erdvę“. Deja, retėjant orui, siurbti darėsi vis sunkiau. O kai Gėrikė pa- 
sitelkė „tris stiprius vyrus“, į statinę pro plyšelius tarp šulų ėmė veržuis 
oras. Gėrikei šovė mintis, kad siurbti orą būtų lengviau negu vandenį. Jis 
pakeitė siurblio konstrukciją ir 1641 m. sukūrė pirmąjį oro siurblį. Juo 
buvo bandyta siurbti orą iš ruščiavidurio varinio rutulio, bet šis netrukus 
susiplojo, tarsi būtų suslėgtas didžiulės jėgos. Stokodamas laiko, Gėrikė 
šių bandymų rezultatų nepaskelbė, taigi lieka neaišku, kada jis suprato, 
kad tuštumos susidarymui priešinasi ne jos baimė, o atmosferos slėgis. 
Gėrikė teigė jį atradęs pats, nepriklausomai nuo Toričelio. 

Galilėjaus mokinys E. Toričelis savo garsųjį bandymą atliko 1643 me- 
tais. Kaip žinome, jis paėmė stiklinį vamzdelį vienu uždaru galu, pripylė 
ten gyvsidabrio ir, užspaudęs arvirą galą, įleido jį į taurę su gyvsidabriu. 
Šio skystojo metalo stulpelis nusileido ligi tam tikro aukščio, ir vamzde- 
lio gale susidarė tuščia erdvė. Toričelis iš karto suprato, kad gyvsidabrio 
stulpelį palaiko atmosferos oro slėgis, ir laišku pranešė apie tai savo drau- 
gui. To pranešimo kopijos greit išplito po Europą. Neginčijamą įrodymą 
1648 m. pateikė prancūzų mokslininkas B. Paskalis: jeigu stulpelio aukš; 
lemia virš indo esančio oro slėgis, tai, kylant į kalną, gyvsidabris vamz- 
delyje turi leistis, kas ir buvo stebėta. 

Tuo tarpu O. Gėrikė 1646 m. buvo išrinktas Magdeburgo burmistru. 
vedė ilgas ir atkaklias derybas su švedais, imperatoriaus ir Reichstago 
atstovais dėl savo miesto teisių. Vis dėlto jis neužmiršo ir bandymų su 
tuštuma, tiksliau — šių dienų požiūriu — su išretintu oru. Gėrikė p2- 
rodė, jog, išsiurbus orą iš indo, kuriame yra deganti žvakė arba skambucis., 
žvakės liepsna užgęsta, o skamburis nustoja skambėti. Tai liudijo, kad 
garsas sklinda oru. Ypač įspūdingas bandymas, kurį O. Gėrikė 1654 m.i 

demonstravo Regensburge reichstago nariams ir imperatoriui su jo svita. 
Šrai kaip jis pats veliau aprašė tą bandymą: „Aš užsakiau du varinius 

usrutulius, kurių kiekvieno skersmuo — maždaug 3/4 Magdeburgo uo- 
lekcies, tiksliau, šešiasdešimt seprynių šimtųjų uolekties, nes meistrai ne 
itin preciziškai atliko užsakymą. Abi pusės buvo visiškai vienodos. Vie- 
noje pusėje įtaisytas čiaupas, arba vožtuvas, kuris įgalino siurbti orą iš 
rutulio. Be to, prie abiejų pusrutulių pritvirtinti geležiniai žiedai ir per 
juos perkištos virvės arkliams įkinkyti. Dar aš užsakiau odinį žiedą, įmir- 
kyrą vaško tirpalu terpentine, kad jis nepraleistų oro. Tas žiedas buvo 
įdėtas tarp pusrutulių ir iš jų greit išsiurbtas oras. Tada pusruruliai raip 
stipriai prisispaudė prie odinio žiedo, kad šešiolika arklių arba visai ne- 
galėjo jų atplėšti, arba arplėšdavo su dideliu vargu. Jei tai įvykdavo, pa- 
sigirsdavo garsas, primenantis šūvį. Pusrutuliai, įleidus į juos oro, atsi- 
skirdavo vienas nuo kito labai lengvai“. 

Apie šį Gėrikės bandymą pasklido garsas ne tik Vokietijoje, bet ir 
kitose šalyse. Jis buvo aptarinėjamas ir kartojamas, o Mainco kurfiurstas 
netgi nupirko iš Gėrikės įrenginį ir pats demonstruodavo bandymą savo 
svečiams. (Įdomu pažymėti, kad 1954 metais, minint Gėrikės bandymo 
trisšimtąsias metines, jis buvo iškilmingai pakartotas. Pagaminti vadina- 
muosius Magdeburgo pusrutulius jau nebebuvo sunku, ber pasirodė ne- 
lengva rasti šešiolika vieno plauko arklių.) 

Gėrikės bandymus pirmasis aprašė ne pars autorius, bet Viurcburgo 
universiteto profesorius jėzuitas K. Šoras dviejose savo knygose, išleistose 
1657 m. ir 1664 m. Deja, būdamas senojo mokslo šalininkas, Šoras aiš- 
kino reiškinius tradicine tuštumos baime. 

Prie savo namų fasado Gėrikė įraisė didelį barometrą — „žmogutį, 
spėjantį orą“, kuris traukė praeivių dėmesį. Lengvas žmogutis tarsi kabojo 
stiklinio vamzdžio viduje išretintame ore, ant plūdės, kuri plaukiojo skys- 
čio paviršiuje. Kintant oro slėgiui, žmogutis prieš lietų leisdavosi žemyn, 
O prieš giedrą kildavo aukštyn. Skystis ir plūdė buvo apgaubti fucliaru, 
tad praeiviai matydavo tik žmogutį, kuris ranka rodydavo į šalia pritvir- 
tintą skalę. Pasitikėjimas prietaisu labai padidėjo, kai vieną 1660 m. gruo- 
džio dieną, žmogučiui nusileidus ligi pat skalės apačios, Gėrikė išprana- 
šavo audrą, ir iš tikrųjų ji po dviejų valandų užgriuvo miestą bei jo apy- 
linkes, 

Gėrikė savo bandymams negailėjo lėšų; anot jo sūnaus, tėvas tam iš- 
leido apie du tūkstančius tralerių — didžiulę tais laikais sumą. 1666 m. 

Okietijos imperatorius Gėrikei už politinius ir mokslinius nuopelnus 
suteikė bajoro titulą. Jis ėmė vadintis fon Gėrike. 


1672 m. Gėrikė pagaliau pats išleido knygą „Nauji Magdeburgo ban- 
dymai su tuščia erdve“. Ji buvo atspausdinta gana prabangiai, didelio 
formato (in folio) su raižytu priešlapiu, mokslininko portretu bei puoš- 
niomis iliustracijomis. Autorius čia ne tik aprašė ir teisingai interpretavo 
įvairius savo bandymus, bet pridėjo keletą skyrių apie tuštumos reikšmę 
pasaulio erdvėje ir Saulės sistemą, pateikdamas naujų astronomijos duo- 
menų. 

Gėrikė buvo grynas eksperimentatorius, todėl jo knygoje nėra jokių 
matematinių įrodymų. Čia pateikti tik kai kurie skaitiniai duomenys len- 
telių pavidalu. Gėrikė drąsiai skelbė naują idėją, kad eksperimentas yra 
pagrindinis visų mokslinių ginčų teisėjas. Kritikuodamas scholastinį 
mokslą, jis rašė: „Filosofai, kurie remiasi vien tik savo išprotavimais, neat- 
sižvelgdami į patyrimą, niekada negali gauti patikimų ir teisingų išvadų 
apie išorinio pasaulio reiškinius. Iš tikrųjų mes matome nemažai pavyz- 
džių, kaip žmogaus protas, nekreipiantis dėmesio į bandymais gautus 
rezultatus, atsiduria toliau nuo tiesos negu Žemė nuo Saulės“. 

Savo knygoje Gėrikė aprašė ir įdomius bandymus su elektra. Jis su- 
konstravo pirmąją elektros mašiną, kurią sudarė vaiko galvos dydžio 
sieros rutulys, užmautas ant geležinės ašies, įtaisytos horizontaliai medi- 
niame stove. Sukamas rutulys trindavosi į sausą rankos delną, todėl su- 
kaupdavo daug didesnį elektros kiekį negu trinamas nedidelis gintaro ar 
kitos elektringos medžiagos gabalėlis. Gėrikė stebėjo įelektrinamo rutulio 
žybčiojimą tamsoje bei girdėjo traškesį, primenantį cukraus smulkinimo 
grūstuvėliu garsą. Rutulys pritraukdavo įvairius lengvus daiktus ir kai 
kurie iš jų prilipę sukdavosi kartu su rutuliu. Gėrikė nustatė, kad elek- 
trinė jėga gali būti ne tik traukos, bet ir stūmos — sieros rutulio pri- 
trauktas pūkelis po kurio laiko nuo jo atsiskirdavo ir atsistumdavo (nors 
artėdavo prie rankos ar nosies). Atitolęs per tam tikrą atstumą, pūkelis 
likdavo įelektrinto rutulio „veikimo sferoje“ — sekdavo paskui jį, nešamą 
per kambarį. Pagaliau Gėrikė nustatė, kad įelektrinimą galima perduoti 
kitam kūnui neilga linine virvute. Deja, šie elektros tyrimai, skirtingai nei 
bandymai su tuštuma, nesulaukė didesnio amžininkų dėmesio. 

Parašęs savo veikalą, Gėrikė, matyt, naujų fizikos bandymų nebe- 
darė. Netrukus jis atsisakė ir Magdeburgo burmistro pareigų, išbuvęs 
miesto viršininku net trisdešimt metų. Mieste p maro epi- 


demijai, Gėrikė išvyko pas sūnų į Hamburgą. Cia ir mirė 1686 m. 
gegužės 11 d. 





ž Robertas 
p“ BOILIS 
(1627—1691) 


R. BOILIS — VIENA RYŠKIAUSIŲ ASMENYBIŲ XVII AMŽIAUS 
MOKSLE, NAUJOSIOS CHEMIJOS IR NAUJOJO ATOMIZ- 
MO PRADININKAS, TIKSLAUS EKSPERIMENTINIO METODO 
KŪRĖJAS. 

Robertas Boilis (R. Boyle) buvo Korko grafo, turtingiausio ir galin- 
giausio Airijos didiko, keturioliktasis, paskutinis, vaikas ir penktasis sū- 
nus. Jis gimė 1627 m. sausio 25 d. Lismoro pilyje. Berniukas mokėsi 
privilegijuotoje Irono mokykloje, o sulaukęs 12 metų, dėl silpnos sveika- 
tos buvo išsiųstas tęsti mokslo į Ženevą (Šveicarija). Vėliau jis keliavo po 
Iraliją ir Prancūziją. Mirus tėvui, Boilis 1644 m. grįžo į Angliją, čia pa- 
veldėjo didelį turtą ir nutarė atsidėti mokslui. Apsigyvenęs Stelbridžo dva- 
re, jaunuolis ėmėsi savarankiškų srudijų. Didelį įspūdį jam buvo padarę 
G. Galilėjaus darbai bei anglų filosofo F. Bekono mintys apie eksperi- 
mentinio mokslo svarbą, tad jis pradėjo pirmus, dar mėgėjiškus fizikos ir 
chemijos tyrinėjimus. Kartu Boilis gilinosi ir į teologiją. Auklėras religin- 
gai (jam nergi pranašauta protestantų dvasininko ateitis), Boilis visą gy- 
venimą liko giliai tikintis, rašė teologijos darbus, tapo pripažintu jos spe- 
Cialistų. Jis sugebėjo suderinti mokslą ir religiją, manė, kad jie papildo 
Vlenas kitą: mokslas atskleidžia pasaulio darną, kurioje Boilis įžvelgė aiš- 
kų tikslingumą, bet gamtos reiškiniai vyksta pagal tikslius dėsnius, Die- 
vai nesikišant į jų veikimą. 

1654 m. R. Boilis persikėlė gyventi į to meto Anglijos mokslo cent- 
r Oksfordą, netoli Londono. Čia jis įkūrė puikią chemijos ir fizikos 
aboratoriją. Joje dirbo keli asistentai, kurie gamino prietaisus, padėdavo 

Boiliui atlikti eksperimentus ar net patys vykdė juos pagal vadovo nuro. 
dymus. Vienas iš asistentų — R. Hukas — vėliau tapo žinomu moksli- 
ninku (apie jį rašoma atskirame straipsnelyje). 

Boilis iš anksto numatydavo eksperimento tikslus ir eigą, jie buvo 
vykdomi labai kruopščiai ir nuosekliai, kartojami keletą kartų, o rezulta- 
tai detaliai aprašomi. Visa tai nebuvo įprasta to meto fizikoje, o ypač 
chemijoje. Mokslinius darbus R. Boilis dikruodavo savo sekretoriui, taigi 
gera organizacija jam leido veik kasmet išspausdinti po veikalą. Jis apra- 
šydavo bandymus taip tiksliai, kad kitas mokslininkas galėtų juos pakar- 
toti, tačiau sąmoningai susilaikydavo nuo bendrų išvadų ir interpretacijų. 
Sekdamas Galilėjumi, Boilis manė, kad mokslas tik laipsniškai, atlikęs 
visus įmanomus eksperimentus, turi pereiti prie bendriausių problemų 
sprendimo. R. Boilis buvo grynas eksperimentatorius, matematika nela- 
bai domėjosi ir jos metodų beveik netaikė. 

Susipažinęs su K. Šoro knygoje aprašytais Gėrikės bandymais, Boilis 
pats ėmėsi išretinto oro tyrimų. Visų pirma, kritiškai išnagrinėjęs Gėrikės 
siurblio konstrukciją, jis nurodė dviem savo asistentams, tarp jų ir Hu- 
kui, patobulinti siurblį, ir pastarajam tai pavyko padaryti. Siurbliu galėjo 
naudotis vienas žmogus, netgi ne itin stiprus. Be to, prie siurblio buvo 
pritaisytas stiklinis indas su uždaroma anga. Tai įgalino atlikti įvairius 
bandymus išretintame ore ir stebėti jų eigą. Siurbiant orą, inde padėta 
jaučio pūslė su trupučiu joje likusio oro pamažėle pūsdavosi, o gyvsidab- 
rio stulpelis Toričelio vamzdelyje žemėdavo. Į indą įpiltas karštas vanduo 
užvirdavo. Tai liudijo, kad, slėgiui mažėjant, vandens virimo temperatūra 
krinta. Boilis įrodė, jog išretintame ore žūsta paukščiai ir gyvūnai, nusto- 
ja veikti sifonas. Visi tie bandymai buvo aprašyti veikale „Nauji mecha- 
niniai fizikos eksperimentai, nagrinėjantys oro stangrumą ir jo poveikį“ 
(1660 m.). Knyga tapo žymiu mokslo įvykiu, nors, kaip visada tokiais 
atvejais, atsirado ir kritikų bei žmonių, reiškiančių savo pretenzijas del 
prioriteto. Knygoje buvo pateikti ir oro tūrio, didėjant jo slėgiui, mata- 
vimo rezultatai. Vienas pastabus skaitytojas — R. Taunlis — įžvelgė oro 
tūrio (V) arvirkščiąjį proporcingumą slėgiui (p) ir pranešė apie tai 
R. Boiliui. Šis atliko nuoseklius tyrimus su įvairiais slėgiais, tiek dides- 
niais, tiek mažesniais už atmosferos slėgį, ir įrodė, kad pV = const yra 
bendras dujų dėsnis. Tiesa, Boilis nenurodė, kad jis galioja, kai rempe- 
rarūra yra pastovi (jo bandymuose ji praktiškai nesikeitė, nes matavimai 
buvo atliekami gana lėtai, esant kambario temperatūrai). Dėsnį Boilis 
paskelbė 1662 m. veikale „Doktrinos, aprašančios oro stangrumą ir svorį, 
gynimas“, kuriame atsakė ir į savo veikalo kritikų, daugiausia senojo 
mokslo atstovų, kaltinimus. 

Šis dėsnis neretai vadinamas Boilio ir Marioto dėsniu. Iš tikrųjų pran- 
cūzų abatas E. Mariotas atliko panašius bandymus, tik po 15 metų ir 
mažesniu tikslumu (tiesa, nurodydamas kai kuriuos dėsnio taikymo pa- 
vyzdžius), o savo veikale visai neminėjo R. Boilio, nors jo darbai buvo 

lačiai žinomi. 

R. Boilis mėgo tuo pačiu metu vykdyti įvairius tyrimus. Vienas iš 
svarbiausių jo interesų buvo chemija. 1661 m. pasirodė garsusis R. Boilio 
veikalas „Chemikas skeptikas“, davęs pradžią naujajai chemijai. 

Ligi R. Boilio chemija dar vartojo magijos formules, neaiškias sąvo- 
kas, mįslingas empirines taisykles, taikė labai apytikrius tyrimo metodus, 
neretai buvo laikoma medicinos dalimi. Štai kaip apie to meto chemiją 
ir savo tikslus rašė R. Boilis: „Chemikai ligi šiol vadovaujasi labai siaurais 
principais, nereikalaujančiais platesnio akiračio; jie supranta savo uždavi- 
nį kaip vaistų gamybą, metalų išskyrimą ir transformacijas. Aš žiūriu į 
chemiją visai kitaip — ne kaip gydytojas, ne kaip alchemikas, bet kaip 
turi į ją žiūrėti filosofas. Aš nubrežiau čia cheminės filosofijos planą, kurį 
tikiuosi įvykdyti ir patobulinti savo bandymais ir stebėjimais“. Reikia 
pažymėti, kad šiame tekste Boilis žodžius „filosofija“, „filosofas“ vartoja 
mokslo, mokslininko prasme, kas buvo įprasta tais laikais. 

R. Boilis chemijoje atliko panašų perversmą kaip G. Galilėjus fizikoje 
(nors, pradėjęs nuo daug žemesnio lygio, nepasiekė tokių bendrų rezul- 
tatų). R. Boilis iš esmės patobulino chemijos prietaisus ir aparatūrą, ėmė 
naudoti kolbas ir mėgintuvėlius, graduotus tūrio vienetais. Jis Atsisakė 
keturių Aristotelio pirminių pradų bei trijų alchemijos elementų ir pra- 
dėjo vartoti cheminio elemento sąvoką, apibrėždamas ją taip: „Aš vadinu 
elementais ... tam tikrus primityvius ir paprastus arba visai nesumaišytus 
kūnus. Nebūdami sudaryti iš kitų kūnų arba vieni iš kitų, jie yra sumai- 
šytų kūnų sudedamosios dalys, į kurias tie kūnai yra suskaidomi“. 

Svarbiausias R. Boilio nuopelnas — nuoseklus atomų hipotezės taiky- 
mas chemijoje ir fizikoje. Po to, kai XV a. buvo surasta Lukrecijaus 
Poema „Apie daiktų prigimtį“, atomų hipotezė, nors ir persekiojama ofi- 
cialiojo mokslo šalininkų, plito. Jai pritarė G. Galilėjus ir R. Dekartas, 
aktyviai propagavo prancūzų filosofas P. Gasendis. Vis dėlto ligi Boilio 
atomai buvo priimami kaip abstrakti filosofijos sąvoka. Boilis pirmasis 
€mė nagrinėti juos kaip fizikinę realybę, susiejo jų egzistavimą su chemi- 
Niais ir šiluminiais reiškiniais, medžiagos sandara. Jis suvokė, kad che- 
Miniai pokyčiai yra susiję su mažiausių medžiagos dalelių, kurias jis 
vadino korpuskulėmis, jungimusi bei atsiskyrimu vienų nuo kitų. Jis įžvel- 
B€ ir sudedamųjų dalelių — iš korpuskulių sudarytų sudėtingų medžiagų 

dalelių (dabartiniu požiūriu — molekulių) — egzistavimą. Deja, dar ne- 
įvedus atominio svorio sąvokos, aiškiai nesukonkretinus pačių cheminių 
elementų, Boilis žengė tik pirmuosius nervirtus žingsnius, užtat teisinga 
kryptimi. 

R. Boilis tikėjo, kad ir visą fiziką galima perrašyti kaip „korpuskulinę 
filošofiją“, t. y. mokslą apie korpuskules. Jis pats tai pritaikė šiluminiams 
reiškiniams ir medžiagos būsenoms aiškinti. Nuo antikos laikų egzistavo 
dvi šilumos hipotezės. Vieni manė, kad šiluma yra kažkoks nesvarus skys- 
tis, tekantis iš karštesnių kūnų į šaltesnius. Kiti spėjo, kad ji susijusi su 
paties kūno būsena. R. Boilio tautietis F. Bekonas, miręs metai prieš 
Boilio gimimą, iškėlė drąsią mintį, kad šiluma susijusi su kūną sudaran- 
čių dalelių judėjimu. Boilis šią idėją išplėtojo ir pagrindė bandymais. 
Anot jo, šiluma yra netvarkingas kūno molekulių judėjimas. Tai įrodo, 
pavyzdžiui, kalamos geležies įkaitimas. Šiluma į ją negali pertekėti nei iš 
kūjo, nei iš priekalo, nes jie yra šaltesni. Šiluma sukuriama geležies gabale 
kūjo smūgiais, kurie sukelia greitą ir nervarkingą geležies gabalo dalelių 
judėjimą. Skysčio dalelių judėjimą įrodo kietųjų kūnų tirpimas, įvairių 
skysčių maišymasis. 

Boilis manė, kad kietieji kūnai, skysčiai ir dujos skiriasi būtent jų 
dalelių judėjimu: kieruosiuose kūnuose jos yra sukibusios ir gali judėti tik 
kartu, skysčiuose „savarankiškai juda pirmyn ir atgal dėl daugelio tarpų, 
liekančių tarp gretimų dalelių“, o dujose juda laisvai. „Kai vanduo pasi- 
daro tikrai karštas, — rašo R. Boilis, — dalelių judėjimas tampa akivaiz- 
dus, daug audringesnis ... ir sukelia garavimą, nes dalelės dėl jų patiriamo 
sužadinimo įgyja galimybę pakilti į orą.“ Tačiau, pasak Boilio, šiek tiek 
garuoja netgi kietieji kūnai. 

Tos Boilio idėjos buvo per ankstyvos, jas pripažino tik XIX a. fizikai. 

Gyvenime R. Boilis buvo tikras anglų džentelmenas — labai manda- 
gus, pareigingas, geranoriškas, gerbiantis kitų nuomonę, nesiveldavo į gin- 
čus dėl prioriteto, nors savuosius rezultatus gindavo atkakliai. Kaip didi- 
kas ir kaip garsus mokslininkas, Boilis buvo kviečiamas į karaliaus rūmus 
jam siūlyti pero ir vyskupo titulai, bet jis tos garbės atsisakė. Užtat Boilis 
priėmė pasiūlymą būti Ryrų Indijos kompanijos tarybos nariu dėl gali- 
mybės remti misionierių veiklą Azijoje ir girdėti ataskaitas apie Indijos: 
gamtos turtus, savitą jos kultūrą. 

Oksforde apie Boilį būrėsi naujojo mokslo šalininkų grupė, „nereg! 
moji kolegija“, kurios nariai reguliariai rinkdavosi ir svarstydavo mokslo 
problemas bei naujus atradimus. Į ją įėjo matematikai Dž. Volis i 
Dž. Vilkinsas, astronomas S. Fosteris ir kiti žinomi anglų mokslininkai 

Apie 1660 m. didesnė dalis būrelio narių persikėlė į Londoną ir Čia 
1660 m. kartu su panašios grupelės, egzistavusios Anglijos sostinėje, na- 
riais įkūrė Kolegiją fizikos ir matematikos eksperimentinėms žinioms plė- 
roti. Jai pavyzdžiu buvo anksčiau Romoje įkurta Bandymų akademija, 
kuriai kaip užsienio narys priklausė ir R. Boilis. Netrukus panašios moks- 
lų akademijos ėmė kurtis ir kitose Europos šalyse. Jų tikslas buvo vienyti 
naujojo mokslo šalininkus ir keistis moksline informacija. 

Kolegija, pripažinta karaliaus Karolio II, 1662 m. buvo pervadinta 
Londono karališkąja draugija tolimesniam mokslų apie gamtą, atliekant 
bandymus, bei naudingų menų plėtojimui, o trumpai vadinta tiesiog Lon- 
dono karališkąja draugija. Boilio pasiūlymu draugija įsteigė du pastovius 
etatus: mokslinio sekretoriaus ir demonstruotojo. Pastarąjį užėmė R. Hu- 
kas. 1665 m. draugija ėmė leisti pirmąjį mokslo žurnalą „Karališkosios 
draugijos mokslo darbai“. R. Boilis buvo šios draugijos centrinė figūra, 
nors ir atsisakė jos prezidento pareigų. 

Londone Boilis gyveno pas savo seserį, nes liko nevedęs. Jų namai 
buvo arviri visiems besidomintiems mokslu. Kiekvienas žymesnis užsie- 
nio mokslininkas, atvykęs į Angliją, laikė būtina pamaryri Boilį, kuris tuo 
metu tarsi įkūnijo Anglijos mokslą. Jam vis dėlto teko nustaryti lankymo 
valandas, antraip nelikdavo laiko moksliniam darbui. Nors Boilį vis la- 
biau kankino ligos, jis išliko kūrybingas ligi pačios mirties 1691 m. gruo- 
džio 30 d. R. Boilis buvo palaidotas Anglijos panteone — Vestminsterio 
abatijoje. 


Kristianas 
HEIGENSAS 
(1629— 1695) 





1609 METAIS ŠIAURINĖS NYDERLANDŲ PROVINCIJOS IŠSI- 
KOVOJO NEPRIKLAUSOMYBĘ IR ĮKŪRĖ OLANDIJOS RES- 
PUBLIKĄ, KURI TAPO DEMOKRATIŠKIAUSIA IR MAŽIAUSIAI 
ŽMOGAUS TEISES VARŽANČIA EUROPOS VALSTYBE. JOJE 
SUKLESTĖJO MENAS IR MOKSLAS — VISOJE EUROPOJE GAR- 
SĖJO DAILININKAI REMBRANDTAS, RUBENSAS IR A. VAN 
DEIKAS BEI MOKSLO GENIJUS K. HEIGENSAS. 

Kristianas Heigensas (Ch. Huygens) gimė 1629 m. balandžio 14 d. 
Hagoje įrakingo valstybės veikėjo Konstantino Heigenso šeimoje. Tėvas 
buvo princų Oraniečių patarėjas, diplomatinis pasiuntinys, vėliau — vals- 
tybės tarybos pirmininkas, o kartu žinomas poetas, poliglotas, mokslinin- 
kas mėgėjas. Kristiano motina mirė, kai jis dar buvo mažas. Vaikas nuo 
mažumės išsiskyrė ypatingais gabumais, puikia atmintimi. Aštuonerių me- 
tų jis jau kalbėjo lotyniškai, devynerių — išmanė geografijos ir astrono- 
mijos pagrindus, dešimties — rašė eiles lotynų kalba. Jam ypač sekėsi 
matematika, labai mėgo konstruoti įvairius mechanizmus. Kristianas bu- 
vo smulkaus sudėjimo ir švelniais bruožais bei geraširdišku būdu priminė 
mergaitę. Jį, kaip ir kitus savo vaikus, iš pradžių mokė tėvas, vėliau — 
namų mokytojai. 

Šešiolikos merų Heigensas įstojo į Leideno universitetą. Vykdydamas 
tėvo norą, jis studijavo teisę, tačiau atskirai mokėsi matematikos pas ži- 
nomą tos srities specialistą profesorių F. van Šoreną. Į tiksliuosius moks- 
lus Kristianą kreipė M. Mersenas, kuris susirašinėjo su jo tėvu ir, sužino- 
jęs apie jaunuolio gabumus, ėmė ir jam rašyti laiškus, siūlydamas įdomias 
problemas. 

K. Heigensui mokslininko pavyzdys buvo Archimedas, tad iš pradžių 
jaunuolis netgi rinkosi Archimedo spręstas problemas (skaičiaus T nusta- 
rymą, geometrinių kreivių savybes, kūnų plaukiojimą skystyje), o gaurus 
rezultatus aprašinėjo Archimedo veikalų stiliumi. Vėliau Heigensas nu- 
stojo mėgdžiojęs savo idealą, bet sugebėjimu derinti gilų matematinį nag- 
rinėjimą ir kruopščius eksperimentus, taikyti savo rezultatus praktikoje 
vaisingai tęsė didžiojo graikų mokslininko tradiciją. 

Didelę įtaką K. Heigensui padarė ir R. Dekarto mokymas. Šio filoso- 
fo šalininkas ir netgi artimas draugas buvo Kristiano tėvas. Heigensas 
pritarė Dekarto teiginiams, kad kūnų sąveikos gamtoje perduodamos tik 
tiesiogiai, o visa fizika gali būti interpretuojama kaip mechanika. Tačiau 
Heigensas aklai nepasitikėjo Dekarto pateiktais reiškinių prigimcies aiški- 
nimais ir konkrečiomis išvadomis, tikrino juos ir neretai kritikuodavo 
savo mokytoją. 

K. Heigensas nebaigė teisės studijų (tiesa, vėliau jis už pinigus buvo 
nusipirkęs teisės mokslų daktaro laipsnį, bet juo nesinaudojo) ir atsidėjo 
fizikai. 

Pirmasis svarbus Heigenso atliktas fizikos tyrimas buvo 1652— 
1653 m. jo sukurta tampriųjų smūgių teorija. Tokių smūgių taisykles 
buvo pateikęs dar R. Dekartas, tačiau, neatsižvelgdamas į tai, kad judė- 
jimo kiekis yra vektorinis dydis, jis padarė klaidų. Heigensas nustatė tei- 
singas taisykles. Atlikdamas šį darbą, jis suformulavo tvermės dėsnį, 
teigiantį, kad „kiekvieno kūno“ ir jo greičio kvadrato sandaugų suma 
smūgio metu nesikeičia. „Kūną“ suprantant kaip jo masę (kurios sąvoka 
dar nebuvo vartojama), dėsnis atitinka kinetinės energijos tvermę. Tie 
rezultatai buvo aprašyti Heigenso veikale „Traktatas apie kūnų smūgius“, 
tačiau dėl labai didelio autoriaus reiklumo savo darbams ir ketinimo pa- 
pildyti gautus rezultatus šis veikalas taip ir nebuvo atspausdintas (jis iš- 
leistas tik po Heigenso mirties). Tiesa, pagrindinius rezultatus Heigensas 
pranešė kitiems mokslininkams, ir jais buvo naudojamasi. 

1652 m. pabaigoje Heigensas susidomėjo optinių prietaisų — telesko- 
Pų ir mikroskopų — teorija ir čia gavo svarbių rezultatų (jie irgi liko 
nespausdinti). Tarp kitko, jis parodė, kaip, parenkant lęšio formą, galima 
Sumažinti daiktų atvaizdų iškraipymą. Tai įgalino pagerinti prietaisų ko- 
kybę, ir Heigensas pats kartu su broliu Konstantinu ėmėsi šlifuoti lęšius 

i gaminti teleskopus. Namuose jie įrengė tikrą šlifavimo dirbtuvę ir, 
atkakliai dirbdami, netrukus pralenkė stiklų šlifavimo meistrus. 1655 m. 

- Heigensas savo gamybos teleskopu atrado didžiausią Saturno palydovą 
Titaną, bet Marso ir Veneros palydovų aprikti jam nepavyko. Po kelerių 

metų dar tobulesniu prietaisu jis išsprendė Saturno mįslę (dar G. Galilė- 
jus buvo pastebėjęs, kad ši planeta turi keistą pavidalą — iš šonų tarsi 
dėmeles, kurios tarpais dingsta). Heigensas įžvelgė, jog Saturną supa tuš- 
Čiaviduris žiedas. 

Vis dėlto labiausiai Heigensą išgarsino svyruoklinio laikrodžio išradi- 
mas. Jo idėja prieš mirtį buvo kilusi G. Galilėjui, ber šis jau nebegalėjo 
jos įgyvendinti, tad perdavė savo sūnui Vinčencui. Deja, pastarasis po 
kelerių metų irgi mirė. Anot Heigenso, sumanymas jam kilo nepriklau- 
somai; jis sugalvojo originalią laikrodžio konstrukciją ir pats ją įgyvendi- 
no. 1657 m. Heigensas paskelbė sukūręs laikrodį ir gavo patentą, o po 
metų aprašė savo išradimą knygoje „Laikrodis“. Prietaisu domėjosi įvairių 
šalių vyriausybės, nes manyta, kad jis padės išspręsti svarbią laivybos pro- 
blemą — nustatyti laivo vietos jūroje: geografinę ilgumą. Deja, vėlesni 
bandymai parodė, kad laivo supimasis trikdo svyruoklės judėjimą. Tada 
Heigensas pasiūlė kitokį laikrodžio mechanizmą — su prisukama spy- 
ruokle ir spyruokliniu reguliatoriumi, t. y. balansyru. Tai buvo panaudo- 
ta kišeniniams bei rankiniams laįkrodžiams kurti. Siekdamas optimizuoti 
laikrodžio konstrukciją, Heigensas įsigilino į svyruoklės ir kitų jos dalių 
veikimą ir išsprendė kai kuriuos bendrus judėjimo uždavinius. Jis įvedė 
fizikinę svyruoklę, kurios masė sukoncentruota ne svyruoklės gale, o pa- 
siskirsčiusi per visą jos ilgį. Heigensas aprašė kūno judėjimą apskritimu 
ir gavo įcentrinės jėgos išraišką. Tai buvo aprašyta jo knygoje „Svyruok- 
linis laikrodis, arba apie svyruoklės judėjimą“, kuri pasirodė tik 1673 m. 
ir buvo įvertinta kaip vienas svarbiausių to metu mokslo veikalų. 

Po labai kūrybingų 1655—1660 metų, kuriuos Heigensas praleido 
Hagoje, jis nutarė užmegzti tiesioginius ryšius su garsiausiais Europos 
mokslininkais, pagaliau susirinkti savo pripažinimo vaisius. Jis lankėsi 
Paryžiuje, Londone ir kituose mokslo centruose, buvo priimtas į Londo- 
no karališkąją draugiją, gavo Prancūzijos karaliaus premiją, susilaukė ne 
tik mokslininkų, bet ir karalių bei didikų dėmesio. 

Įžvalgus Prancūzijos karaliaus pirmasis ministras Ž. Kolberas, rėmęs 
mokslą, 1665 m. įkūrė Paryžiaus mokslų akademiją. K. Heigensui buvo 
pasiūlyta persikelti į Paryžių, tapti akademijos nariu, gauti didelę pasto- 
vią algą. Heigensas kvietimą priėmė ir dvylika metų su nedidelėmis per- 
traukomis gyveno bei kūrė Paryžiuje, buvo vienas iš aktyviausių akademi- 
jos narių. 

Tuo laikotarpiu mokslininkas išplėtojo banginę šviesos teoriją. Jis tei- 
gė, kad šviesa sklinda eteriu — labai lengva, bet stangria medžiaga, kurios 
dalelės užpildo visus tarpus tarp kūnų ir jų viduje. Šviečiančio kūno 

dalelės kažkokiu būdu periodiškai stumdo jas supančias eterio daleles, o 
kiekviena eterio dalelė savo ruožtu — aplink ją esančias eterio daleles. 
Tuo remdamasis, Heigensas suformulavo dabar jo vardu vadinamą prin- 
cipą, kuris įgalina nustatyti šviesos bangos judėjimą: kiekvienas bangos 
raškas sukuria į visas puses sklindančią elementarią bangą, kurių gaubtinė 
ir sudaro bangos frontą. Heigensas paaiškino šviesos atspindį, lūžimą, 
visiškąjį vidaus atspindį, taip pat neseniai pastebėtą dvejopą šviesos lū- 
žimą islandiškojo špato kristale. Tiesa, Heigenso banginė teorija negalėjo 
apibūdinti paprasto reiškinio — siauro šviesos spindulio tiesiaeigio skli- 
dimo. Be to, jis manė, kad šviesos bangos yra išilginės, o ne skersinės, 
kaip yra iš tikrųjų. 

Tuo pačiu metu kaip ir K. Heigensas kitokią šviesos teoriją plėtojo 
Į. Niutonas. Jis teigė, kad šviesa yra dalelių srautas. Tačiau ir vienas, ir 
kitas mokslininkas neskubėjo skelbti savo rezultatų. Heigenso veikalas 
„Traktatas apie šviesą“ buvo atspausdintas tik 1690 m., o Niutono „Op- 
tika“ — 1703 m. Abu didieji fizikai 1689 metais buvo keletą kartų su- 
sitikę, bet apie jų diskusijas neišliko jokių žinių. 

K. Heigensui gyvenant Paryžiuje, Prancūzija užpuolė Olandiją. Moks- 
lininkas nebuvo persekiojamas, tačiau tautiečiai jį kaltino patriotizmo 
stoka, ypač po to, kai Heigensas, stengdamasis sutvirtinti savo padėtį, 
„Traktatą apie šviesą“ dedikavo Prancūzijos karaliui. 

1681 m. Heigensas jau nebe pirmą kartą susirgo nervų liga — jį apė- 
mė depresija, o tarpais jis elgdavosi iššaukiamai. Brolis jį išvežė gydytis 
į Hagą, tačiau pasveikusiam Heigensui jau neteko grįžti į Paryžių — mirė 
jo globėjas Kolberas, čia buvo pradėti persekioti protestantai, tad moks- 
lininkas tapo nebepageidaujamas. Jis gyveno Hagoje su savo tėvu, o po 
jo mirties — visai vienas (Heigensas nebuvo vedęs). 

Paskutinis Heigenso veikalas „Pasaulio stebėtojas“, išleistas po moks- 
lininko mirties, buvo pusiau mokslinis, pusiau filosofinis kūrinys. Jame 
autorius dėstė savo pažiūras į pasaulio sandarą, propagavo Koperniko 
sistemą, bet plačiausiai nagrinėjo gyvybės egzistavimo kitose planetose 
galimybę. Heigensas manė, kad gyvųjų būtybių yra ne tik Žemėje, ber 
galbūt ir Jupiteryje bei Saturne, o tenykštės gyvybės formos turėtų būti 
Panašios į žemiškąsias. 

K. Heigensas mirė 1695 m. liepos 8 d. savo gimtajame mieste. 
XVIII a. pradžioje pasirodė nemažai jo nespausdintų darbų, o pilni raš- 
tai, sudarantys 22 tomus, buvo baigri leisti tik XX a. viduryje. 


Robertas 
HUKAS 
(1635— 1703) 





IŠ ŽYMIŲ XVII AMŽIAUS FIZIKŲ PLEJADOS R. HUKAS IŠSISKI- 
RIA YPATINGU KŪRYBIŠKUMU IR ENCIKLOPEDIZMU, GILIO- 
MIS IDĖJOMIS, KURIŲ DAUGELIS, DEJA, LIKO IKI GALO 
NEĮGYVENDINTOS. 

Visi anksčiau aprašyti mokslininkai bios kilę iš kilmingų šeimų, nes 
ligi atgimimo talentams iš žemesniųjų visuomenės sluoksnių kelias | 
mokslą buvo praktiškai neįmanomas, o ir vėliau sunkiai pasiekiamas. 
R. Huko tėvas buvo tik neturtingas pastorius, dirbęs nedidelėje žvejų 
ir sodininkų gyvenvietėje Vaito saloje, priešais Portsmuto uostą (Pietų 
Anglija). 

Robertas Hukas (R. Hooke) gimė 1635 m. liepos 18 d. Jis buvo men- 
kas ir liguistas berniukas, tad tėvas jo neleido į mokyklą, o pats pamokė 
skaityti ir rašyti. Robertas daug piešė, gamino įvairius žaisliukus, vėjo ir 
vandens malūnų modelius. Kai jam sukako 13 metų, mirė tėvas ir paliko 
sūnui 100 funtų sterlingų — nemažą tais laikais sumą. Robertas nutarė, 
kad tuos pinigus geriausia panaudoti mokslui. Jis įstojo į privačią Lon- 
dono mokyklą, be to, lavinosi savarankiškai ir 1653 m. buvo priimtas į 
Oksfordo universitetą. Deja, tuo metu baigėsi tėvo palikimas, taigi Hu- 
kui, norint tęsti studijas, teko uždarbiauti. Jis giedojo bažnyčios chore, 
vėliau įsidarbino pas chemijos dėstyroją laborantu. 1654 m. nagingas ir 
gabus jaunuolis buvo rekomenduotas R. Boiliui ir priimtas į jo labora- 
toriją asistentu. 

R. Boilis tapo tikruoju Huko mokytoju, įdiegė jam eksperimento me- 
rodiką ir bendras mokslines pažiūras, paremtas F. Bekono ir R. Dekarto 
idėjomis. Boilis davė Hukui ir pirmą rimtą užduotį — patobulinti Gė- 
rikės oro siurblį. Ligi šiol mokslo istorikai nesutaria, kas buvo tikrasis šio 
siurblio išradėjas: vieni jį vadina Huko siurbliu, kiti — Boilio, o treti — 
Boilio ir Huko. Tiesa, matyt, yra per vidurį — Boilis išanalizavo anks- 
resniojo siurblio trūkumus ir numatė jo tobulinimo galimybes, o Hukas 
kūrybiškai įgyvendino tą sumanymą. 

R. Hukas ėmė lankyti Oksfordo mokslininkų būrelio „neregimosios 
kolegijos“ susirinkimus, tad nenuostabu, kad, įkūrus Londono karališkąją 
draugiją, 1662 m. buvo pakviestas užimti jos eksperimentų kuratoriaus 
ctatą. Kuratorius privalėjo kas savaitę vykstančiuose draugijos posėdžiuo- 
se demonstruoti 3—4 naujus bandymus, atliktus kitose šalyse, pasiūlytus 
draugijos narių arba sugalvotus jo paries. Pastarųjų būdavo daugiausia — 
Hukas pasirodė esąs genialus išradėjas, jam kildavo daugybė idėjų iš visų 
gamtos mokslų, o ypač iš fizikos. Galvodamas apie kurį nors gamtos 
reiškinį, jis surašydavo ištisą klausimyną, keldavo įvairias hipotezes ir kar- 
tu numatydavo jų patikrinimo galimybes. Draugijos nariai išrinkdavo 
įdomiausius jiems klausimus, ir netrukus Hukas parengdavo atitinkamus 
eksperimentus. 

Vykdydamas tas pareigas penkiolika metų (iki buvo išrinktas draugi- 
jos sekretoriumi), Hukas, jo paties teigimu, atliko apie du tūkstančius 
eksperimentų. Juos demonstruodamas, iškeldavo naujų idėjų, genialių 
spėjimų, tačiau jie dažniausiai likdavo nepatikrinti, nepakankamai pagrįs- 
ti, nes mokslininkas skubėjo imtis naujų eksperimentų. Jis siūlė naujus 
prietaisus bei įrenginius ir pats juos konstravo. R. Hukas išrado vėjoma- 
tį, maksimumo termometrą, lietaus matuoklį, jūros gylio matuoklį, oro 
šautuvą, optinį telegrafą, sukonstravo mechaninę skaičiavimo mašiną, at- 
liekančią keturis aritmetikos veiksmus, patobulino laikrodį, teleskopą ir 
mikroskopą, bandė gaminti skraidymo aparatą, mechaninius raumenis, 
dirbtinį šilką ir daug kitų dalykų. 

R. Hukas parašė palyginti nedaug veikalų, žymiausias iš jų — „Mik- 
rografija“, išleista 1665 metais. Didžioji jos dalis skirta stebėjimams pro 
mikroskopą, kurį Hukas buvo gerokai patobulinęs (pridėjęs prie okuliaro 

vieną lęšį, išradęs originalų įrenginį tiriamam objektui apšviesti). Tir- 

kamštį, Hukas atrado ląstelę — pagrindinę augalų sandaros dalį. 
Stebėdamas pro mikroskopą gamtoje aptinkamus keistos struktūros ak- 
Menis, Hukas priėjo išvadą, kad rai yra suakmenėjusios senovės augalų ir 
šyvūnų liekanos, o ne gamtos išdaigos, kaip manė jo amžininkai. Tuo 

remdamasis, vėliau jis pirmasis iškėlė drąsią mintį, kad augalų ir gyvūnų 
rūšys per amžius neišlieka vienodos, o gali keistis. 

„Mikrografijoje“ Hukas plačiai aprašė vabzdžių akių ir sparnų, paukš- 
čių plunksnų sandarą bei spalvas. Norėdamas paaiškinti spalvų susidary- 
mą, jis tyrinėjo plonų plėvelių — riebalų dėmių vandenyje, muilo bur- 
bulų, plonų žėručio skaidulų — spalvas ir padarė tokią išvadą: spalvos 
atsiranda užsiklojus šviesai, atsispindėjusiai nuo plėvelės priekinės ir už- 
pakalinės pusės. Čia galima įžvelgti interferencijos principo užuomazgą. 
Tačiau Huko spalvų teorija remiasi Aristotelio idėja, kad pirminė spalva 
yra balta, o visos kitos atsiranda „pažeidžiant baltos spalvos paprastumą“. 
Tikrai originali buvo Huko šviesos teorija. Jis pirmasis iškėlė mintį, kad 
šviesa yra labai greiti ir trumpi svyravimai, sklindantys tam tikra neregi- 
ma aplinka. Taigi R. Hukas anksčiau nei K. Heigensas įžvelgė banginę 
šviesos prigimtį. Jis netgi teisingai spėjo, kad tie svyravimai yra skersiniai, 
o ne išilginiai. Antra vertus, Heigensas nuėjo gerokai toliau — išplėtojo 
banginę teoriją ir, ja remdamasis, matematiškai paaiškino įvairius šviesos 
reiškinius. 

Iki „Mikrografijos“ išleidimo Hukas buvo žinomas tik tarp Karališko- 
sios draugijos narių. Ši knyga išgarsino jį mokslo pasaulyje. O paries 
Huko piešti labai tikslūs ir gražūs vaizdų pro mikroskopą paveikslėliai 
(musės akis, augalų ląstelės ir kt.) buvo pateikiami gamtos mokslų vado- 
vėliuose net ligi XX a. 

1664—1666 m. Londoną nusiaubė dvi didelės nelaimės: maras ir gais- 
ras. Nuo maro mirė apie 70 000 žmonių. Hukas neskubėjo išvykti iš 
miesto, kaip daugelis Karališkosios draugijos narių, jis rinko informaciją, 
kaip užsikrečiama šia liga, ir bandė įžvelgti jos priežastis. Po epidemijos 
Hukas buvo išrinktas Grešemo kolegijos geometrijos profesoriumi ir ga- 
vo butą jos pastate. Tai jam buvo labai patogu, nes ten pat buvo įsikūru- 
si ir Karališkoji draugija su jos biblioteka bei laboratorija. Šis pastatas 
išliko ir per didįjį Londono gaisrą, kurio metu sudegė apie pusę namų. 

Nežinoma, ar Hukas ligi gaisro turėjo gilesnių architektūros žinių, 
tačiau jis dalyvavo konkurse Londono atstatymo planui parengti ir pasiū- 
lė įdomų projektą — taisyklingą stačiu kampu susikertančių gatvių 
tinklą. Naujoviška idėja nebuvo priimta (vėliau ji realizuota statant Niu- 
jorką), bet Hukas paskirtas statybos darbų prižiūrėtoju ir faktiškai tapo 
miesto vyriausiojo architekto pavaduotoju. Londono atstatymu jis rū- 
pinosi maždaug trisdešimt metų, pats suprojektavo keletą rūmų, gydyto- 
jų kolegiją, garsiąją psichiatrijos ligoninę Bedlamą, daugelį gyvenamųjų 
namų. 


—— 

Tuo pačiu metu, dirbdamas už kelis, kaip Karališkosios draugijos eks- 
perimentų kuratorius, profesorius, architektas, Hukas ėmėsi dar vienų 
pareigų. Mecenatas Dž. Kadleris, sužavėtas Huko pranešimų Karališkojoje 
draugijoje, pasiūlė jam 16 kartų per metus skaityti paskaitas įvairiais 
mokslo klausimais draugijos nariams. Už tai jam buvo pažadėtas didelis 
atlyginimas, tiesa, mokėtas ne taip reguliariai, kaip buvo skaitomos pa- 
skaitos. 

Išsiskirianti Huko figūra buvo pažįstama daugeliui londoniečių. Štai 
kaip ją aprašė vienas iš Huko pažįstamų: „Jo išvaizda buvo sunkiai api- 
būdinama. Jis smarkiai kūprinosi, nors, kaip teigė pats ir kiti, ligi šešio- 
likos metų buvęs tiesus... Taigi į kuprą sumetė nuolatinis darbas prie 
tekinimo staklių ir kiti kūną iškreipiantys užsiėmimai, nes jis buvo glež- 
nas ir silpnas... Jis visada buvo labai išblyškęs ir liesas, o vėliau iš jo liko 
vien oda ir kaulai — tiesiog perkaręs. Jo akys buvo pilkos ir iššokusios, 
žvilgsnis jaunystės metais — aštrus ir protingas... Jis augino labai ilgus 
tamsiai kaštoninius plaukus, kurie nepakirpti ir tiesūs krito jam ant vei- 
do... Vaikščiojo palinkęs ir labai greitai“. Huko portreto neišliko, patei- 
kiamas šioje knygoje yra nupieštas pagal jo išvaizdos aprašymus. 

Hukas bendravo su daugeliu žmonių ir negailėjo jiems patarimų bei 
žinių, bet ilgainiui darėsi vis uždaresnis ir įtaresnis. Jo santykius su kitais 
mokslininkais gadino ginčai dėl atradimų prioriteto. Ne tik savo darbuo- 
se, bet ir per viešas demonstracijas bei paskaitas Hukas iškeldavo daugybę 
idėjų, kartais labai originalių, nors neretai ir klaidingų. Jų patikrinimą ir 
išplėtojimą jis laikė mažiau svarbiu dalyku, be to, jam tiesiog pritrūkdavo 
laiko moksliniams tyrimams. Tačiau kai kitas mokslininkas įrodydavo 
tai, ką Hukas buvo įspėjęs savo patyrimu ir intuicija, arba nepriklauso- 
mai pakartodavo ir išplėtodavo atradimą, Hukas reikšdavo pretenzijas į 
pirmumą, apkaltindavo priešininką plagijavimu, nesąžiningumu ir pan. 
Kartais rašoma, kad Hukas savindavosi kitų atradimus. Iš tikrųjų jis, ma- 
tyt, tikėjo savo teisumu ir buvo savaip teisus, nors negriežtai suformuluo- 
ta idėja ir nuosekliai įrodytas atradimas — tai toli gražu ne tas pats. 

Kai Karališkosios draugijos posėdyje buvo perskaitytas K. Heigenso 
Pranešimas apie laikrodžio su balansyru išradimą, R. Hukas iš karto pa- 
reiškė, kad panašų mechanizmą yra demonstravęs draugijos posėdyje. De- 
Ji, protokolų knygoje įrašo apie tai nerasta. (Vėliau istorikai įrodė, kad 

syro idėja Hukui tikrai buvo kilusi, bet pirmasis jos taikymas, ma- 
tYt, nelabai pavyko, tuo tarpu Heigensas laikrodžio konstrukciją apgalvo- 
JO ypač kruopščiai.) Hukas apkaltino Draugijos sekretorių H. Oldenbur- 
Ėą, kad šis pranešė apie jo išradimą Heigensui ir apskritai yra pastarojo 
Šnipas Karališkojoje draugijoje. 

Plačiai yra žinomi Huko ginčai su jaunesniuoju jo amžininku (gimu- 
siu septyneriais metais vėliau) I. Niutonu. Šis 1672 m. pateikė Karališ- 
kajai draugijai savo memuarą, kuriame įrodė, kad balta šviesa yra įvairių 
spalvų šviesos mišinys. Veikalas buvo atiduotas vertinti R. Hukui, kuris 
pripažino Niutono bandymus esant teisingus, bet kartu nurodė, kad jis 
pats yra atlikęs šimtus panašių bandymų ir gavęs tokius pačius rezultatus. 
Įvikėjęs savąja anksčiau skelbra spalvų teorija, Hukas atmetė teisingas Niu- 
tono išvadas. Jį užsipuolė ir kai kurie kiti kritikai. Nepagrįsti kaltinimai 
įžeidė Niutoną ir susilaukė piktų jo atsakymų. Vengdamas tolesnės dis- 
kusijos su Huku, Niutonas atidėjo savo pagrindinio „Oprikos“ veikalo 
spausdinimą ilgam laikui — ligi Huko mirties. 

Kitas ginčas tarp Huko ir Niutono kilo dėl visuotinės traukos dėsnio 
atradimo. Mintis, kad dangaus kūnų judėjimą sukelia tarp jų veikianti 
jėga ir kad ra pati jėga reiškiasi Žemėje kaip jos trauka, formavosi ilgą 
laiką, ir prie to prisidėjo daugelis mokslininkų. Kaip buvo minėta, dar 
V. Džilbertas spėjo, kad Saulė traukia planetas tarsi magnetas geležį. 
J. Kepleris savo veikale „Visatos paslaptis“ rašė, jog planetas judina iš 
Saulės kylanti jėga, tačiau manė, kad ta jėga silpnėja proporcingai atstu- 
mui nuo planetos iki Saulės, o veikia tik plokštumoje, kurioje juda pla- 
netos. Dž. Borelis ir I. Bulijo bandė aiškinti, kaip Saulė veikia planetas. 
Tačiau būtent R. Hukas pirmasis 1674 m. .atspausdintame etiude apie 
Žemės judėjimą paskelbė aiškiai suformuluorą visuotinės traukos hipote- 
zę: „Visi dangaus kūnai traukia į savo centrus ta prasme, kad jie ne tik 
traukia savo pačių dalis, kliudydami joms nutolti, kaip tai matome Že- 
mėje, bet ir kitus dangaus kūnus, esančius jų veikimo sferoje“. Tiesa, 
Hukas manė, kad ta jėga silpnėja proporcingai atstumui. 1680 m. jis 
velai teisingą, kvadratinę, priklausomybę ir pranešė apie tai I. Niuto- 
nui. Šis, kaip liudija jo užrašai, visuotinės traukos dėsnį buvo atradęs dar 
1665—1666 metais, bet jo nepaskelbė dėl priežasčių, minėtų straipsnyje 
apie Niutoną. Huko laiškas, matyt, paskatino Niutoną grįžti prie šios 
problemos, ir 1687 m. jis tiksliai suformuluotą dėsnį kartu su įrodymu, 
kad tokios jėgos veikiamos planetos turi judėti elipsėmis, paskelbė savo 
veikale „Gamtos filosofijos matematiniai pagrindai“. Huko darbas ten, 
deja, nebuvo paminėtas, tad kilo nauja polemika, ir Niutonas savo vei- 
kalo antrajame leidime sutiko trumpai nurodyti Huką tarp kitų savo 
pirmtakų. 

Idant kiti mokslininkai nepasinaudorų jo idėjomis, Hukas apie jas 
ėmė skelbti tik užuominomis arba užšifruota forma. Antai 1676 m. išleis 
tame „Helioskopo ir kai kurių kitų instrumentų aprašyme“ buvo pateik- 

cas priedas su dešimties atradimų bei išradimų sąrašu. Tarp kitų užšifruo- 
rų atradimų trečiuoju nurodytas toks: „Teisinga tamprumo arba lankstu- 
mo teorija ir atskiri jos paaiškinimai įvairiems daiktams, kuriems ji ga- 
lioja, taip pat jų veikiamų kūnų greičio skaičiavimo būdas ceiiinosssttuv“. 
Tik po 12 metų Hukas paaiškino šią anagramą — ji lotyniškai aprašė 
camprumo dėsnį, dabar vadinamą Huko dėsniu: „Ut tensio, sic vis“ 
(„Koks pailgėjimas, tokia ir jėga“). Deja, kai kurie jo minėti atradimai 
raip ir liko nepaskelbti. 

Antrojoje gyvenimo pusėje Huką vargino įvairios ligos. Jis gėrė daug 
(uo Metu vartotų vaistų: gyvsidabrį, ištirpdytą geležį ir kitus metalus, 
įvairius mineralus bei žoles, tačiau savijauta blogėjo. Jo buitimi rūpinosi 
dukterėčia, o vėliau — jaunas padėjėjas. Iš architekto užsakymų Hukas 
buvo susikrovęs nemažą turtą, ketino dalį jo palikti Karališkajai draugijai 
jos rūmams pastatyti, bet sumanymas liko neįgyvendintas. Hukas mirė 
1703 m. kovo 3 d., eidamas šešiasdešimt aštuntuosius metus. 


Izaokas 
NIUTONAS 
(1643—1727) 





PAGAL ĮVAIRIAS MOKSLININKŲ BEI VISUOMENĖS APKLAU- 
SAS, I. NIUTONAS UŽIMA VIENĄ IŠ AUKŠČIAUSIŲ VIETŲ ĮŽY- 
MIAUSIŲ VISŲ LAIKŲ PASAULIO MOKSLININKŲ SĄRAŠE, NET- 
GI DAŽNAI — PIRMĄJĄ. JO ATRADIMAI TURĖJO DIDELĘ 
ĮTAKĄ NE TIK FIZIKOS, BET IR VISO MOKSLO BEI CIVILIZA- 
CIJOS RAIDAI. 

Izaokas Niutonas (I. Newton) gimė 1643 m. sausio 4 d. (pagal to 
meto laiko skaičiavimą, 1642 metais per Kalėdas) Anglijoje, Vulstorpo 
kaime, apie 150 km į šiaurę nuo Londono. Jo tėvai valdė nedidelę, bet 
pelningą fermą. Deja, tėvas mirė keli mėnesiai prieš vaiko gimimą. M - 
tina gimdė prieš laiką, ir kūdikis atėjo į pasaulį labai lengvas bei mažas, 
jį buvo „galima išmaudyti dideliame alaus bokale“. Artimieji manė, L:44 
mažylis neišgyvens, bet, laimei, prognozė neišsipildė. 

Kai Izaokas sulaukė 3 metų, motina ištekėjo antrą kartą — už pasto- 
riaus — ir išvyko pas jį gyventi, o Vulstorpe paliktą vaiką augino jo 
močiutė. Berniukas augo vienišas, mažai draugavo su kaimo vaikais, nes 
negalėjo varžytis su jais fiziškai, bet pranoko juos protu, kas irgi nėra 
atleidžiama. Izaokas mokėsi kaimo mokykloje, mėgo piešti, meistrauti 
žaislus. Dvylikos metų jis buvo priimtas į karališkąją mokyklą sicrolins- 
me Grentemo miestelyje. 

Čia Niutonui pasimokius porą merų, jo motina vėl liko našlė ir +“ 
trimis mažais vaikais grįžo į Vulstorpą. Ji atsiėmė Izaoką iš mokyklos. 
kad šis padėtų ūkyje. Tačiau jis nelinko į žemės darbus, buvo mąslus !/ 

žsiblaškęs, skaitė knygas, meistravo saulės ir vėjo laikrodžius bei kitokius 
mechanizmus, vykdė kaimiečių požiūriu keistus bandymus (pavyzdžiui, 
per audrą šokinėjo pavėjui ir prieš vėją, norėdamas nustatyti jo jėgą). Tad 
Niutono dėdei pastoriui ir Grentemo mokyklos direktoriui užtarus, Niu- 
ronas grįžo į šią mokyklą ir ją baigė. 

Tuo metu jis patyrė pirmąją ir galbūt vienintelę savo gyvenime mei- 
lę — vaistininko, pas kurį gyveno Grenteme, augintinei Katerinai Stori. 
Deja, netrukus Niutonas išvyko mokytis į Kembridžo universiteto Trinici 
(šv. Trejybės) kolegiją, o vėliau, tapęs jos nariu, pagal viduramžių paprotį 
turėjo likti nevedęs. 

Tuo metu Kembridžo universitete dar vyravo teologija ir scholastika, 
Galilėjaus ir Dekarto idėjos čia sunkiai skynėsi kelią. Niutonas studijavo 
matematiką, teologiją, senąsias kalbas, filosofiją ir kaip jos dalį — fiziką. 
Jis daug dirbo savarankiškai, kambario draugas užmigdamas matydavo jį 
palinkusį prie knygos ties žvake ir pabudęs išvysdavo sėdintį ta pačia 
poza. Tiesa, retkarčiais Niutonas dalyvaudavo studentų pobūviuose ir net- 
gi lošdavo kortomis. Jis buvo labai taupus, pirkdavo sau tik būtiniausius 
dalykus, bet negailėjo pinigų knygoms ir prietaisams. Trečiaisiais mokslo 
metais Niutonas labai susidomėjo optika, ėmė rinkti lęšius, prizmes, veid- 
rodžius, žiūronus ir kitokius prietaisus, pats konstravo ir vykdė paprastus 
bandymus. 1665 m. pradžioje jis gavo bakalauro laipsnį. Tuo metu An- 
glijoje kilo maro epidemija, universitetas buvo uždarytas ir Niutonas, 
susikrovęs savo mokslinį turtą — prietaisus ir knygas, — išvyko į gimtąjį 
kaimą. 

Vulstorpe jis gyveno beveik dvejus metus. Prie žemės darbų namiškiai 
jo neragino, vietos dideliame name buvo pakankamai, dėl maro grėsmės 
žmonės mažai bendravo vieni su kitais, tad Niutonas turėjo idealias są- 
lygas susikaupti moksliniam darbui. Tai buvo patys kūrybingiausi jo gy- 
venimo merai. Čia jis padarė didžiausius savo atradimus, parengė moks- 
linę programą visam gyvenimui ir nemažą jos dalį įvykdė. 

Iškylantiems fizikos uždaviniams spręsti Niutonas sukūrė aukštosios 
Matematikos pagrindus. Jis įvedė priklausančius nuo laiko dydžius fliu- 
entes bei jų kitimo spartas fliuksijas ir 1665 m. pabaigoje—1666 m. 
Pradžioje išplėtojo diferencialinį bei integralinį skaičiavimą, kurį aprašė 
Penkiuose nedideliuose memuaruose. G. V. Leibnicas panašius rezultatus 
Ė2vo nepriklausomai tik 1673—1676 metais. 

Tais pačiais metais Niutonui kilo visuotinės traukos idėja. Gal, anot 
Niu legendos, pradinį impulsą jam suteikė nukritęs obuolys — apie tai 

nas yra pasakojęs keliems žmonėms. Tačiau tikroji atradimo istorija 

daug sudėtingesnė. Niutonui buvo žinomi Keplerio spėjimai apie jėgą, 
kuria Saulė veikia planetas. Remdamasis trečiuoju Keplerio dėsniu, Niu. 
tonas matematiškai įrodė, kad ši jėga turi būti atvirkščiai proporcingą 
atstumo kvadratui. Padaręs prielaid - Žemė tos pačios prigimties jėga 
veikia Mėnulį, jis parodė, kad toji Žemės trauka paaiškina ir kūnų svorio 
atsiradimą. Taip Niutonas priėjo išvadą apie fundamentinės traukos jėgos 
egzistavimą. 

Vulstorpe jis atliko kruopščius bandymus, norėdamas nustatyti šviesos 
spalvų prigimtį. Dar prieš Niutoną buvo žinoma, kad šviesos spindulys, 
lūždamas skaidrioje stiklinėje prizmėje, virsta spalvotų spindulių pluoštu, 
tačiau buvo manoma, kad spalvos atsiranda, baltai šviesai sąveikaujant sų 
prizme. Niutonas daugeliu išmoningų bandymų paneigė įsigalėjusią ir 
tarsi akivaizdžią nuomonę, kad balta šviesa yra pirminė. Iš tikrųjų ji pa- 
sirodė esanti įvairių spalvų šviesos mišinys. Kadangi kiekvienos spalvos 
šviesa lūžta skirtingai, tai baltas spindulys, eidamas per prizmę, išsiskiria 
į atskirų spalvų spindulius. 

Tuo metu Niutonas daug galvojo ir apie šviesos prigimtį, sverdamas 
argumentus už ir prieš dvi galimas hipotezes, kad tai yra dalelės ar 
bangos. O siekdamas patobulinti teleskopą — sumažinti atvaizdų iškrai 
pymą jame, Niutonas ėmėsi didelės kantrybės ir meistriškumo reikalau 
jančio darbo — šlifuoti nesferinius lęšius. 

Į Vulstorpą išvyko tik pirmąjį studijų etapą baigęs jaunuolis, o grįž 
mokslininkas, kupinas idėjų, padaręs keletą didžių atradimų. Tačiau ji 
neskubėjo skelbti savo rezultatų ir, matyt, nepasigyrė nei dėstytojams, n 
kolegoms. Niutonas išsiskyrė nepaprastu reiklumu, sugebėjimu atkakli 
siekti visapusiškai pagrįsto ir patikrinto rezultato ir tik tada, kartais n 
po kelių dešimtmečių, jį publikuoti. Taigi visuotinės traukos dėsnį Niu- 
tonas paskelbė tik po dvidešimties metų, diferencialinį ir integralinį skai- 
čiavimą — daugiau kaip po trisdešimties metų, o optikos darbus — grei 
čiausiai, t. y. po 5>—6 metų. 

Vis dėlto, kolegijos vadovams nežinant apie tuos atradimus, Niuton 
stebėtinai greitai kilo mokslinės karjeros laiptais. 1667 m. jis buvo išrink- 
tas kolegijos jaunesniuoju nariu, po pusmečio — jau vyresniuoju nariu 
netrukus gavo magistro laipsnį, o 1669 m. matematikas I. Barou — vie- 
nintelis dėstytojas, kurį Niutonas laikė savo mokytoju, — perdavė talen 
tingam mokiniui savo katedrą, ir jis tapo profesoriumi. 

Grįžęs į Kembridžą, Niutonas beveik visą laiką skyrė optikos tyri 
mams. Jis įsitikino, kad, naudojantis nesferiniais lęšiais, sunku iš esmė 
patobulinti teleskopą. Remdamasis savo nustatyta šviesos lūžio rodikli 

priklausomybe nuo jos spalvos, Niutonas padarė išvadą, kad apskritai 
negalima pagaminti lęšių, kurie neiškraipytų baltos šviesos (iš tikrųjų, 
kaip paaiškėjo vėliau, lęšio iškraipymus galima kompensuoti sujungus jį 
sų kiru, skirtingo stiklo, lęšiu). Niutonas ėmėsi konstruoti teleskopą, ku- 
riame nebūtų lęšių, o spindulius surinktų įgaubtas veidrodis. Jis daug 
eksperimentavo ieškodamas geriausio lydinio tokiam veidrodžiui, polira- 
vo jo paviršių. 1668 m. Niutonas pagamino pirmąjį mažytį tik 15 cm 
ilgio teleskopą su 2,5 cm skersmens veidrodžiu, kuris dar netenkino reik- 
laus mokslininko. Per trejus metus jis sukūrė antrą, daug didesnį ir ge- 
resnės kokybės, teleskopą. Niutonas pasiuntė jį karaliui Karoliui II, kuris 
apžiūrėjo prietaisą kartu su Londono karališkosios draugijos nariais ir jį 
aukštai įvertino. Už šį išradimą Niutonas buvo išrinktas draugijos nariu. 
Maryt, tos sėkmės paskatintas, Niutonas netrukus draugijos posėdyje per- 
skaitė pranešimą, kuriame išdėstė savo eksperimentinius ir teorinius re- 
zultatus, atskleidžiančius šviesos spalvų prigimtį. (Verta paminėti, jog apie 
tuos rezultatus jis jau pasakodavo studentams savo paskaitose, tačiau gana 
sausu ir sunkiai suprantamu akademiniu suliumi, tad jo paskaitos susi- 
domėjimo nesukėlė.) Deja, Karališkojoje draugijoje Niutono pranešimas 
irgi nesulaukė pelnyto pripažinimo. Neįprastai idejai, kad balta šviesa yra 
spalvų mišinys, priimti reikėjo laiko. Be to, R. Hukas, iš anksto susipa- 
žinęs su Niutono pateiktu memuaru, pareiškė pretenzijas dėl eksperimen- 
tų pirmumo ir kritikavo išvadas savosios teorijos požiūriu. Diskusija tę- 
sėsi ir pasibaigus posėdžiui. Kai kurie mokslininkai, bandę pakartoti Niu- 
tono bandymus, bet nebūdami tokie kruopštūs ir sumanūs, gavo kitokius 
rezultatus, ir atradėjui teko gaišti laiką ginant savo išvadas. 1675 m., 
norėdamas labiau pagrįsti savo poziciją, Niutonas pateikė Karališkajai 
draugijai kitą memuarą, kuris buvo skaitomas net keletą posėdžių. Nors 
Niutonas nemėgo skelbti hipotezių, nepatikrintų tiesioginiais bandymais, 
optikoje jis negalėjo be jų išsiversti. Tad šiame memuare jis paskelbė savo 
hipotetinę teoriją apie šviesos prigimtį — ilgų apmąstymų rezultatą. Gi- 
liau už savo amžininkus suprasdamas banginio ir korpuskulinio aiškini- 
mo privalumus bei trūkumus, Niutonas bandė sujungti tuos požiūrius. 
Pasak jo, šviesą sudaro dalelės (korpuskulės), kurios sklisdamos eteriu, 
sukelia išilgines bangas, sąveikaujančias su korpuskulėmis. Taip Niutonas 
Paaiškino ir tiesiaeigį spindulių sklidimą, ir jų lūžimą bei atspindį perei- 
Dant iš vienos medžiagos į kitą, ir vadinamuosius Niutono žiedus (pirmą 
aftą Huko stebėtus koncentrinius žiedus, kuriuos Niutonas labai kruopš- 
+ ir, tuo remdamasis, padarė išvadą apie šviesai būdingą perio- 
umą). 

Neskaitant mokslinių diskusijų, I. Niutono gyvenimas buvo gana mo. 
notoniškas. Jis nebuvo nė karto išvažiavęs iš Anglijos, o jo kelionės ap- 
siribodavo trikampiu Kembridžas—Londonas—Vulstorpas. Sustiprėjęs 
vaikystėje, Niutonas veliau išsiskyrė reta sveikata. Jam užtekdavo keturių 
penkių valandų miego, tarnas rūpinosi profesoriaus buitimi, gamindavo 
valgį (ir primindavo apie jį). Tad Niutonas nuo ankstyvo ryto ligi vėlios 
nakties galėjo atsidėti moksliniam darbui. Nuo jo atitraukdavo tik pa- 
skaitos ir posėdžiai. 

Pastate, kuris stovėjo Triniti kolegijos sode, Niutonas buvo įsirengęs 
savo laboratoriją, čia vykdė optikos ir chemijos bandymus. Jo chemijos 
rezultatai liko nepaskelbti. Manoma, kad Niutonas nemažai laiko skyrė 
„amžinai“ problemai — paversti paprastus metalus auksu, — kurios ne- 
galimumas chemijos metodais tuo metu dar nebuvo įrodytas. Niutonas 
turėjo gerą biblioteką, bet naudojosi ja nedaug, nes buvo linkęs viską nuo 
pradžių išvesti ir patikrinti pats. Mokslinis jo susirašinėjimas irgi nebuvo 
platus, o laikui bėgant, ypač po nemalonių diskusijų, Niutono mokslinė 
izoliacija stiprėjo. Artimų draugų.jis neturėjo. 

Apie 1680 m. Niutonas grįžo prie visuotinės traukos ir mechanikos 
problemų. Kaip vėliau pats prisipažino, tai daryti paskatino Huko dar- 
bai — mokslinis Niutono priešininkas irgi artėjo prie visuotinės traukos 


čius kūnus ir Mėnulį, yra ta pati. Tuo metu anglų mokslininkai K. Renas 
ir E. Halis irgi priėjo išvadą, kad Saulė veikia planetas jėga, arvirkščiai 
proporcinga atstumo kvadratui. Halis tai netgi įrodė remdamasis trečiuo- 
ju Keplerio dėsniu. 1683 m. Hukas, Halis ir Renas, susitikę vienoje Lon- 
dono kavinėje, sutarė skirti premiją tam, kas matematiškai įrodys, kad, 
veikiamos tokios jėgos, planetos turi judėti elipsėmis. Deja, nė vienam iš 
jų šios problemos nepavyko išspręsti, ir, pasitaikius progai, Halis kreipėsi 
į Niutoną, ragindamas jį to imtis. Niutonas atsakė, kad minėtą problemą 
yra jau seniai išsprendęs. Halio įkalbinėjamas, Niutonas grįžo prie kaž- 
kada pradėto veikalo, apibendrinančio jo gautus dangaus mechanikos ir 
kūnų judėjimo rezultatus. Jo sukūrimas pareikalavo dviejų tiraniško dar- 
bo metų. 

1684 m. Niutonas perdavė Karališkajai draugijai didžiulės apimties 
rankraštį, pavadintą „Gamtos filosofijos matematiniai pagrindai“. (Tais 
laikais fiziką buvo įprasta vadinti gamtos filosofija, o Anglijoje šis pava- 
dinimas išlikęs net iki šiol.) Karališkoji draugija, kaip visada, stokojo 

pinigų, todel Niutono veikalas buvo išleistas 1687 m. Halio lėšomis. 
„Pagrinduose“ autorius tiksliai apibrėžė svarbiausias fizikos sąvokas: ma- 
sę, jėgą, judėjimo kiekį, laiką ir erdvę. Jis bendra forma pateikė tris dės- 
nius, dabar vadinamus Niutono dėsniais. Tiesa, kai kurie jų atvejai 
ar netgi negriežtos formuluotės buvo rastos dar Niutono pirmtakų — 
G. Galilėjaus, R. Dekarto ir K. Heigenso, tačiau jis pirmasis įžvelgė, kad 
tie trys dėsniai sudaro pagrindinius mechanikos principus. 

Savo veikale Niutonas aiškiai suformulavo visuotinės traukos dėsnį ir, 
jį pritaikęs, išsprendė daug svarbių dangaus mechanikos problemų: ce- 
oriškai aprašė planetų, Mėnulio, kometų judėjimą, paaiškino jūrų porvy- 
nius bei atoslūgius ir kt. „Pagrindai“ stebino amžininkus savo bendrumu 
ir griežtumu, tačiau visiems Niutono įrodymams suprasti reikėjo nemažai 
gabumų ir žinių. Jis meistriškai taikė geometrinius įrodymo metodus, tuo 
rarpu jo paties atrastu diferencialiniu bei integraliniu skaičiavimu knygo- 
je nesirėmė, gal dėl to, kad tekstas nepasidarytų dar sunkiau suprantamas. 
Niutonas neaiškino nei visuotinės traukos prigimties, nei būdo, kuriuo ji 
perduodama iš vieno kūno kitam nutolusiam kūnui — pateikė tik ma- 
tematinę išraišką, neišgalvodamas spekuliatyvių hipotezių. Tai sukėlė kai 
kurių mokslininkų nuostabą ir kritiką, nes ligi tol buvo įprasta, aprašant 
kokį nors reiškinį, ne tik pateikti rezultatus, bet ir paaiškinti priežastį. 
Nors R. Dekartas jau buvo miręs, bet daugelis jo šalininkų nenorėjo 
pripažinti Niutono teorijos, tad ji nelengvai, tik per keletą dešimtmečių, 
įsitvirtino fizikoje. 

Genialaus veikalo sukūrimu baigėsi kūrybingiausias Niutono, kaip fi- 
ziko ir matematiko, veiklos laikotarpis. Vėliau jis tik papildydavo „Pa- 
grindus“, rengdamas naujus jų leidimus, rengė spaudai neskelbtus opti- 
kos ir matematikos veikalus, o daugiausia laiko ėmė skirti chemijai, te- 
ologijai ir netgi politikai. 

Niutono gyvenimo laikotarpiu buvo gausu politinių įvykių: pilieti- 
nis karas, mirties bausmės įvykdymas Karoliui I, O. Kromvelio valdymas, 
Stiuartų dinastijos restauracija ir Šlovingoji revoliucija, įvedusi konstitu- 
cinę monarchiją. Atrodė, tie įvykiai visai nelietė Niutono, bet, po Šlovin- 
gosios revoliucijos sudarius parlamentą, Niutonas, kaip autoritetingas 
mokslininkas, buvo išrinktas bendruomenių rūmų nariu nuo Kembri- 
džo universiteto ir 1689 m. persikėlė gyventi į Londoną. Parlamento 
debatuose jis nedalyvaudavo, bet, maryt, buvo geras tarpininkas tarp uni- 
versiteto ir valdžios sferų, nes vėliau buvo išrinktas ir į kitą trum- 
pai veikusį parlamentą bei keliamas kandidatu trečią kartą, tačiau rin- 

imus pralaimėjo. 


1692 m. pradžioje Niutonui atsitiko didelė nelaimė — laboratorijoje 
ant stalo palikta deganti žvakė sukelė gaisrą. Sudegė nemažai Niutono 
rankraščių, tarp jų minimi ir nepublikuoti matematikos, optikos bei che- 
mijos darbai. Tai, ko gero, paaiškina mįslę, kodėl Niutonas, apie trisde- 
šimt metų vykdęs chemijos bandymus, nepaskelbė genijaus vertų tos sri- 
ties darbų. 

Gaisras labai sukrėtė Niutoną ir, matyt, kartu su nepaprasta protine 
įtampa, patirta rašant „Pagrindus“, sukėlė jo proto sutrikimus, kurie tę- 
sėsi porą metų. Tai slėpė jo artimieji ir XVIII a. biografai, tačiau išliko 
kai kurie keisti Niutono rašyti laiškai bei pažįstamų liudijimai. 

Pasveikusiam Niutonui buvęs jo studentas, o tuo metu ministras 
C. Montegiu 1694 m. pasiūlė Monerų rūmų saugotojo pareigas. Niuto- 
nas sutiko ir, pasinaudodamas savo chemijos žiniomis bei atsiskleidusiu 
administratoriaus talentu, labai sėkmingai atliko pinigų reformą — leng- 
vai padirbamas, nekokybiškas monetas pakeitė naujomis, patikimes- 
nėmis. 

1701 m. Niutonas atsisakė katedros Kembridže, bet tęsė nebaigtus 
mokslinius darbus. Jis parengė spaudai ir išleido „Opriką“, apibendrinan- 
čią jo tos srities atradimus. Be to, šio veikalo prieduose Niutonas leido 
reikštis savo intuicijai ir mokslinei fantazijai — pateikė įvairių drąsių 
hipotezių apie eterį, atomus, šviesos poliarizaciją ir kt. Prie pirmojo „Op- 
tikos“ leidimo buvo prijungri ir du anksčiau rašyti matematikos trakta- 
tai. Tai padaryti, nors ir pavėluotai, Niutoną privertė polemika su 
G. V. Leibnicu dėl diferencialinio ir integralinio skaičiavimo atradimo 
prioriteto (anksčiau Niutono pirmumas buvo įrodytas tik laiškais ar už- 
šifruotais pranešimais). Niutonas išleido ir du pataisytus bei papildytus 
„Pagrindų“ leidimus. Gyvenimo pabaigoje jis daug laiko skyrė istorinių 
įvykių chronologijai, bandydamas kaip teologas perstumti ir „suspausti“ 
senųjų karalysčių istorinius įvykius taip, kad jie atitiktų Biblijos teiginius. 

I. Niutonas tapo pripažintu mokslo autoritetu ir Anglijos pasididžia- 
vimu. 1703 m. jis buvo išrinktas Londono karališkosios draugijos prezi- 
dentu ir ėjo tas pareigas ligi savo mirties. Karalienė Ona jam, pirmajam 
iš mokslininkų, suteikė sero titulą. 

Niutonas sulaukė 85 metų. Jis mirė 1727 m. kovo 31 d. ir buvo 
palaidotas Vestminsterio abatijoje, kur ilsisi žymiausi Anglijos žmonės. 


Bendžaminas 
FRANKLINAS 
(1706— 1790) 





B. FRANKLINAS — VIENAS IŠ ŽYMIAUSIŲ XVIII AMŽIAUS ANT- 
ROSIOS PUSĖS ŽMONIŲ: POLITIKAS, PUBLICISTAS IR MOKS- 
LININKAS (PIRMASIS NAUJOJO PASAULIO MOKSLININKAS, ĮĖ- 
JĘS Į FIZIKOS ISTORIJĄ). JIS TIK KELETĄ METŲ SKYRĖ 
FIZIKAI, TAČIAU PER TĄ LAIKĄ ATLIKO SVARBIŲ ELEKTROS 
BANDYMŲ IR SUKŪRĖ PIRMĄJĄ ELEKTROS TEORIJĄ, IŠTVĖ- 
RUSIĄ LAIKO IŠBANDYMĄ. 
Įstabiausias Bendžamino Franklino (B. Franklin) kūrinys — jo paries 
„Asia Tėvas, smulkus amatininkas, su šeima emigravo iš Anglijos į 
iaurės Amerikos miestą Bostoną. Tapęs našliu, jis vedė antrą kartą ir iš 
viso turėjo 17 vaikų; Bendžaminas, gimęs 1706 m. sausio 17 d., buvo 
vienas iš paskutiniųjų. Vyresnieji mokėsi pas įvairius amatininkus, o vie- 
nintelį Bendžaminą — labai smalsų ir gabų berniuką — tėvas sumanė 
išmokyti pastoriumi. Deja, po dvejų merų jis pabūgo būsimų išlaidų ir 
atsiėmė dešimtmetį sūnų iš mokyklos, kad šis padėtų muilo bei žvakių 
dirbtuvėje. Berniukas nesiliovė laisvalaikiu skaitęs knygas, tad po poros 
metų buvo atiduotas mokytis pas savo brolį į nedidelę spaustuvėlę. Dar- 
čia buvo daug, tačiau Franklinas rasdavo laiko ir knygoms — atim- 
| jį iš miego, buities reikalų ar pramogų. Jį domino ne tiek grožinė 
literatūra, kiek knygos, mokančios gyventi, ugdyti charakterį ir gabumus, 
teikiančios naudingų žinių. Aptikęs ką nors vertinga sau, Franklinas im- 
Wo nuosekliai gilintis į tą sritį. Jis tapo savęs paties mokytoju — ne tik 
itydavo, bet ir atkakliai kartodavo bei taikydavo įgytas žinias. Antai, 
vindamas savo kalbą ir stilių, jis atpasakodavo sektinus pavyzdžius ir 
lygindavo juos su originalu. 

Kai Franklinui buvo 15 metų, jo brolis ėmė leisti vietinį laikraštį, o 
Bendžaminas — siųsti į jį anoniminius straipsnius. Jie buvo spausdinami 
ir kėlė susidomėjimą, tik tada Franklinas prisipažino esąs jų autorius. 
Nesikęsdamas brolio engimo, Bendžaminas pabėgo į Filadelfiją, čia įsicai- 
sė spaustuvėje ir tapo kvalifikuotu rinkėju. 

Franklinas ne tik lavinosi pats, bet ir į tą veiklą įtraukė savo draugus, 
meistrus bei amatininkus. 1727 m. jis įkūrė jaunimo savišvietos klubą, 
kurio nariai rinkdavosi kartą per savaitę kieno nors namuose, paeiliui 
skairydavo pranešimus moralės, politikos, gamtos filosofijos ir kitomis 
temomis, karštai diskutuodavo keldami sau vienintelį tikslą — pažinti 
tiesą (taip Franklinas buvo įrašęs įstatuose). Tarp klube nagrinėtų klau- 
simų buvo tokių: „Kas yra garsas?“, „Kodėl žvakės liepsna kyla smaigaliu 
aukšryn?“, „Kodėl parys mokyčiausi ir labiausiai išsilavinę žmonės ne vi- 
sada būna parys laimingiausi?“ ir kt. 

Franklinas atkakliai ugdė savo charakterį. Jis sudarė trylikos dorybių 
sąrašą ir stengėsi pamažu, viena po kitos jas įdiegti sau. Kaip Franklinas 
prisipažino „Autobiografijoje“, sunkiausiai jam, turėjusiam karštą būdą ir 
aistringą prigimtį, sekėsi diegti ramumą ir skaistybę. 

1728 m. Franklinas kartu su draugu įkūrė nedidelę spaustuvę, o po 
metų nusipirko ir laikraštį. Netrukus jis vedė spaustuvės meistro dukterį. 
Žmona mažai domėjosi įvairiapusiškais vyro interesais, bet ji buvo taupi 
ir rūpestinga, užaugino tris dukras (be to, Franklinas dar prieš vedybas 
turėjo nesantuokinį sūnų). 

Biznis Franklinui sekėsi gerai, tačiau jis nepasidavė turto kaupimo 
aistrai, visada buvo sąžiningas verslininkas ir sugebėjo derinti praktišku- 
mą su idealizmu. Jo laikraštis tapo labai populiarus ne tik Pensilvanijoje, 
ber ir kitose provincijose, nors nespausdino bulvarinių skaitalų, o pateik- 
davo daug naudingų žinių, kėlė aktualias visuomenės problemas. Vėliau 
Franklinas ėmė leisti periodinį almanachą „Vargšas Ričardas“, kur sąmo- 
jingo, vėryto ir mėtyto klajūno vardu spausdino įvairių pasakojimų, ūkio 
ir medicinos patarimų, aforizmų bei kitos gyvenimo išminties. Vienas iš 
Franklino aforizmų, išreiškęs svarbiausią jo gyvenimo taisyklę, buvo „Lai- 
kas — pinigai“, vėliau tapęs priežodžiu. Almanachas buvo leidžiamas pen- 
kiolika metų, verčiamas net į kitas kalbas ir duodavo didelį pelną. 

Franklino iniciaryva Filadelfijoje įkurta pirmoji Šiaurės Amerikoje vic- 
šoji biblioteka. Jis buvo išrinktas Pensilvanijos provincijos Susirinkimo, 
sekretoriumi, vėliau — jos nariu, miesto tarybos nariu. Neformaliai 
eidamas šias pareigas, Franklinas labai daug padarė miesto labui: jo ini, 
ciatyva ir pastangomis miesto gatvės buvo išgrįstos, apšviestos, tapo šva- 

resnės ir saugesnės. Franklinas užėmė miesto pašto viršininko pareigas ir 
taip gerai sutvarkė šios tarnybos veiklą, kad vėliau jam buvo pavesta rū- 
pintis visų provincijų paštu (ir tas daug laiko ir kelionių reikalaujančias 
pareigas Franklinas vykdė apie 20 merų). Jo iniciatyva buvo įkurtas Pen- 
silvanijos universitetas bei Amerikos filosofijos draugija. 

Franklinas visą gyvenimą domėjosi gamtos mokslų atradimais, todėl, 
be abejo, atkreipė dėmesį į Leideno stiklinės išradimą 1745 metrais bei su 
ja atliekamus efektingus elektros bandymus. Vienas Leideno fizikas paste- 
bėjo, kad, į stiklinį indą su vandeniu per kamštį įkišus metalinį strypelį 
ir sujungus jį su elektros mašina, inde galima sukaupti nemažai elektros. 
Prisilietęs prie strypelio, žmogus gaudavo stiprų elektros smūgį, o smul- 
kūs gyvūnai būdavo net užmušami, šokanti kibirkštis uždegdavo spiritą 
ir pan. Tie ir kiti bandymai buvo atliekami ne tik fizikų laboratorijose, 
bet ir viešai — visuomenei. Kai 1746 m. kažkoks daktaras Spensas įvai- 
riuose Amerikos miestuose demonstravo „elektros stebuklus“, Franklinas 
apsilankė viename iš jo seansų. Bandymai jam paliko didelį įspūdį, tačiau 
Spensas, iš profesijos gydytojas akušeris, negalėjo kvalifikuorai atsakyti į 
Franklinui iškilusius klausimus. Beje, dar ir fizikams tuo metu Leideno 
stiklinės veikimas atrodė mįslingas. Franklinas nutarė pars išsiaiškinti elek- 
tros prigimtį. Jo prašymu Londono karališkosios draugijos narys P. Ko- 
linsonas, su kuriuo Franklinas buvo susipažinęs savo kelionės į Londoną 
metu, atsiuntė kai kuriuos elektros prietaisus su instrukcijomis, kaip jais 
naudotis, ir Franklinas ėmėsi tyrimų. 

Franklino fizikos žinios buvo gana menkos, ir atrodo, kad jam varžy- 
tis su daugeliu fizikų, tyrusių tuo metu madingus elektrinius reiškinius, 
buvo beviltiška. Antra vertus, Franklinas turėjo susidaręs labai efektyvią 
darbo metodiką, pasižymėjo retu atkaklumu, sugebėjimu visur įžvelgti 
esmę. Pagaliau jo nevaržė šioje tik pradedančioje formuotis fizikos srityje 
paplitusios nepagrįstos hipotezės. 

Franklinas pakartojo žinomus bandymus ir ėmėsi naujų, jo paties su- 
manytų. Prireikus jam padėdavo filosofijos draugijos nariai: teisėjas, ju- 
velyras ir bedarbis baptistų pastorius. Šie tyrimai užvaldė Frankliną kaip 
Joks kitas anksčiau jo vykdytas darbas, bet, aišku, daugelis jo tiesioginių 
ir visuomeninių pareigų, kurias visada sąžiningai ėjo, palikdavo jam 
nedaug laiko ar netgi priversdavo ištisus mėnesius atsisakyti naujojo po- 
Megio. 

Atliktus bandymus ir gautus jų rezultatus Franklinas smulkiai aprašy- 
davo savo laiškuose Kolinsonui, o šis informuodavo Londono karališkąją 
draugiją. Jau 1747 m. Franklinas pranešė apie jo stebėtą „įstabią nusmai- 

lintų daiktų savybę sukelti ir skleisti elektrinę ugnį“ (elektros kibirkštys 
lengviau šokdavo į daikrų smaigalius arba iš jų). Atlikęs visą seriją išmo- 
ningų bandymų, Franklinas paaiškino, kur slypi elektra Leideno stiklinė- 
je ir kaip ši veikia. Tai įgalino jį sukonstruoti paprastą plokščiąjį elektros 
kondensatorių — lango stiklo gabaliuką, iš abiejų pusių apdengtą švino 
plokštelėmis. 

Pagrindinis Franklino, kaip fiziko, nuopelnas yra tas, kad elektrinių 
reiškinių įvairovėje jis įžvelgė bendrus bruožus, sukūrė pirmąją elektros 
teoriją (ligi tol buvo tik gana fantastiškos spėlionės). Anot Franklino, 
egzistuoja elektros fluidas (nesvarus elektros skystis), kurio yra kiekviena- 
me kūne, tačiau kūnas tampa įelektrintas tik tada, kai to fluido būna per 
daug (kūnas įsielektrina teigiamai) arba per mažai (įsielektrina neigia- 
mai). Taip Franklinas aiškino dviejų elektros rūšių egzistavimą. Jos buvo 
atrastos anglų mokslininko S. Grėjaus ir vadintos stikline (gaunama tri- 
nant stiklą) bei smaline (trinant smalą) elektra. 

Šių dienų požiūriu Franklinas teisingai įspėjo, kad elektros yra ir neut- 
raliame, t. y. nejelektrintame, kūne. Elektros fluido teorija įgalino jį su- 
formuluoti elektros kiekio (dabar sakoma — elektros krūvio) tvermės 
dėsnį: elektra nesukuriama ir nesunaikinama, o tik perteka iš vieno kūno 
į kitą. Pasitvirtino ir Franklino hipotezė, kad elektros fAluidą sudaro labai 
mažos dalelės, kurios laisvai juda laidininku ir yra traukiamos medžiagos 
dalelių, — elektronams būdingos būtent tokios savybės. Tiesa, norint 
suderinti Franklino teiginį, kad patrintas stiklas įsielektrina teigiamai, su 
vėliau nustatytu faktu, kad stikle susidaro elektronų trūkumas, elektronui 
teko priskirti ne teigiamą, o neigiamą elektros krūvį. Iš tikrųjų teigiamąjį 
krūvį galima gauti, iš atomo atėmus vieną ar keletą elektronų, tačiau 
egzistuoja ir elementarūs teigiamieji krūviai, kuriuos turi protonai bei 
kitos dalelės. 

Stebint kibirkštis, šokančias iš įelektrintos Leideno stiklinės, ne vie- 
nam mokslininkui buvo kilusi mintis, kad žaibas yra didžiulė elektros 
kibirkštis, bet Franklinas pirmasis sugalvojo būdą, kaip patikrinti šią hi- 
potezę. Laiške Kolinsonui 1750 m. jis bandė paaiškinti, kaip elektra at- 
siranda debesyse (Franklino hipotezė, kad vanduo įgauna elektros dar 
garuodamas, nepasitvirtino, tačiau debesų įsielektrinimas yra sudėtinga 
problema, ne visai išspręsta ligi šiol). Remdamasis savo nustatyta smaiga- 
lio savybe, Franklinas teigė, kad, įelektrintam debesiui judant virš kalnų 
ir medžių, bokštų ir laivų stiebų, išsikišantys daiktai sukelia elektros iš- 
krovą. Taip par jis pridūrė: „Vadinasi, slėptis po medžiu per audrą yra 
pavojinga“. Franklinas pasiūlė konkretų bandymą, kuris įrodytų, kad aud- 

ros debesis yra įelektrintas: reikia pastatyti aukštą metalinį stiebą, izoliuo- 
rą nuo žemės. Jo viršūnėn debesis pritrauks iš stiebo priešingo ženklo 
elektros, tad stiebo apačia įgis to paties ženklo elektros, kaip ir debesis, 
ką nesunku patikrinti tiesiogiai. 

Deja, Londono karališkosios draugijos nariai nepacikėjo Franklino idė- 
ja. Ją 1752 m. įgyvendino prancūzų fizikai, atlikę aprašytą bandymą Pa- 
ryžiaus priemiestyje Marli. Pats Franklinas irgi patvirtino elektrinę žaibo 
prigimtį, iškeldamas audros metu aitvarą su metaliniu smaigaliu ir stebė- 
damas prie jo pririšto šilkinio siūlo įsielektrinimą. 

Franklinas iš karto praktiškai pritaikė savo atradimą — pasiūlė žaibo- 
laidį pastatams nuo gaisro apsaugoti (ligi tol žaibai sukeldavo daug gais- 
rų, ypač miestuose, kur vienas greta kito stovėdavo daug medinių namų). 

Franklino laiškai Kolinsonui buvo išleisti 1752 m. atskira knyga, pa- 
vadinta „Elektros bandymai ir stebėjimai“. Ji buvo išversta į pagrindines 
Europos kalbas ir tapo elektrinių reiškinių vadovu, o Franklinui keli uni- 
versitetai suteikė garbės daktaro laipsnį. Deja, netrukus jis nutolo nuo 
fizikos. Šiaurės Amerikoje brendo svarbūs politiniai įvykiai, ir B. Frank- 
linas tapo vienu iš nepriklausomybės paskelbimo iniciatorių bei Jungti- 
nių Amerikos Valstijų kūrėjų. 

1754 m. Šiaurės Amerikoje kilus karui tarp Anglijos ir Prancūzijos, 
B. Franklinas siūlė anglų kolonijoms jungtis, ėmė organizuoti savigynos 
būrius, Jis labai sėkmingai gynė kolonistų interesus Londone kaip jų įga- 
liotas atstovas. Franklinas buvo vienas iš JAV Nepriklausomybės dekla- 
racijos autorių. Vykstant naujos valstybės kovai su Anglija, Franklinas 
siekė JAV pripažinimo Europoje. Diplomatinis jo talentas ir didžiulis 
politiko bei mokslininko autoritetas padėjo laimėti įtakingiausios Euro- 
pos valstybės — Prancūzijos — pripažinimą. Grįžęs į JAV, jis tapo ju- 
dėjimo už vergovės panaikinimą lyderiu. 

B. Franklinas mirė 1790 m. balandžio 17 d., sulaukęs visuotinės pa- 
garbos ir pripažinimo. Tačiau jo paties sukurtas įrašas antkapyje skelbia, 
kad ten ilsisi „spaustuvininkas Franklinas“. 

L. OILERIS — GARSIAUSIAS IŠ PLEJADOS XVIII AMŽIAUS 
MOKSLININKŲ, KURIE, BŪDAMI MATEMATIKAI IR FIZIKAI, 
IŠPLĖTOJO MATEMATINĖS FIZIKOS METODUS, ANT NIUTO- 
NO PADĖTŲ MECHANIKOS PAGRINDŲ SUKŪRĖ BENDRĄ ME- 
CHANIKOS MOKSLĄ. 

Leonardas Oileris (L. Euler) gimė 1707 m. balandžio 4 d. Bazelyje 
(Šveicarija), tačiau augo netoli jo įsikūrusiame nedideliame kalnų mies- 
telyje, kur tėvas dirbo pastoriumi. Motina buvo kilusi iš giminės, davu- 
sios Šveicarijai ne vieną žinomą mokslininką. 

Tėvas pats mokė sūnų, sudomino jį matematika, kurią buvo studijavęs 
pas žinomą mokslininką Jakobą Bernulį. Nepaprastai gabus trylikametis 
Leonardas buvo išsiųstas į Bazelio universitetą studijuoti filosofijos. Čia 
jis spėdavo lankyti ir matematikos paskaitas, kurias skaitė kitas Bernulių 
mokslinės dinastijos atstovas Jakobo brolis Johanas. Atkreipęs dėmesį į 
Leonardo talentą, profesorius ėmė jį lavinti individualiai. Kartą per savai- 
tę Oileris lankydavosi Bernulio namuose, čia susidraugavo su jo sūnumis 
Nikolajumi ir Danieliu, kurie irgi labai mėgo matematiką. 

Penkiolikos metų Leonardas gavo bakalauro laipsnį, o septyniolikos 
apgynė darbą, lyginantį Niutono bei Dekarto filosofines pažiūras, ir tapo 
magistru. 1723 m., pildydamas tėvo norą, jis dar ėmė mokytis teologijos 
fakultete, bet visą laisvą laiką skyrė matematikai. 

1724 m. Rusijos caro Petro I nutarimu (bet jau po caro mirties) bu- 
vo įkurta Peterburgo mokslų akademija. Kadangi Rusija mokslininkų 
neturėjo, tai į ją buvo kviečiami užsieniečiai. Ten išvyko ir Nikolajus bei 

Danielius Bernuliai, kurie iš karto tapo akademikais. Jie ėmė kviesti į 
Peterburgą ir Oilerį. Tuo metu dvidešimtmetis jaunuolis dalyvavo kon- 
kurse fizikos katedrai Bazelio universitete užimti, bet dėl jaunumo jos 
negavo ir 1727 m. išvyko į tolimą, atšiaurią Rusijos sostinę. Čia jis buvo 
priimtas į Akademiją matematikos adjunktu, o po penkerių metų tapo 
akademiku. 

Tais laikais mokslų akademijos (Paryžiaus, Berlyno ir kt.) skelbdavo 
viešus konkursus vienai ar kitai mokslo problemai spręsti. 1727 m. Olileris 
pirmą kartą dalyvavo Paryžiaus MA rengrame konkurse, kuriuo siekta 
rasti optimalų burlaivio stiebų išdėstymą, ir laimėjo premiją, nors buvo 
kilęs iš kalnų ir dar nematęs jūros. Jis mėgo spręsti įvairius gamtos moks- 
lų uždavinius, kuriems galima pritaikyti matematinius metodus, ir per 
visą gyvenimą laimėjo net dvidešimt panašių premijų. 

Pagrindiniu savo, kaip mokslininko, tikslu Oileris laikė „gamtos kiti- 
mus“ sukeliančių priežasčių pažinimą, tačiau, būdamas visų pirma genia- 
lus matematikas, jis daugiausia nusipelnė kurdamas efektyvų matematinį 
aparatą tiems kitimams apibūdinti. 

Olileris įžvelgė didžiules matematikos plėtojimo ir jos taikymo fizikoje 
perspektyvas, kurios atsivėrė po Dekarto ir Niutono, Leibnico ir Ferma 
darbų. Skatinami poreikio kurti naujosios fizikos matematinę kalbą, jie 
suformulavo analizinės ir aukštosios matematikos pagrindus, tačiau jos 
metodai dar tik buvo pradėti plėtoti. Fizikoje tebevyravo senieji geomet- 
riniai metodai, reikalavę didelio išradingumo ir intuicijos. 

Visų pirma L. Oileris ėmėsi mechanikos, nes, kaip ir daugelis to mero 
mokslininkų, manė, kad visa fizika ir net kiti gamtos mokslai gali būti 
interpretuoti kaip mechanika. Anot paties Oilerio, skaitydamas Niutono 
„Pagrindus“ ir kitus mechanikos veikalus, jis pajuto poreikį mechanikos 
problemų sprendimui pritaikyti aukštosios matematikos priemones — 
išplėtoti analizinę mechaniką. „Tuo užsiimdamas, — rašė Oileris, — aš 
ne tik susidūriau su daugeliu anksčiau neišspręstų klausimų, kuriuos sėk- 
mingai išsprendžiau, bet ir atradau daugybę naujų metodų, maryt, gerokai 
Praturtinusių ne tik mechaniką, bet ir pačią analizę.“ 

Oileris sumanė didžiulį darbą — matematinėmis lygtimis apibūdinti 
materialiojo taško, kietųjų kūnų ir skysčių judėjimą. 1736 m. pirmąją šio 
darbo dalį apibendrino jo dviejų tomų veikalas „Mechanika, arba moks- 
las apie judėjimą, išdėstytas analiziškai“. Čia Oileris aprašė laisvo bei su- 
Varžyto materialiojo taško, veikiamo įvairių jėgų, judėjimą. Jis išplėtojo 
diferencialinių lygčių sprendimo, integravimo, funkcijų „minimumų 

i maksimumų radimo ir kitus aukštosios matematikos metodus, jais 

remdamasis, labai tiksliai ir aiškiai išdėstė taško dinamiką. Veikalas išgar- 
sino Oilerį mokslo pasaulyje. Kitų dviejų mechanikos dalių kūrimas pa. 
reikalavo daug daugiau pastangų ir užtruko kelias dešimtis metų. 

Oileriui patikdavo vienu metu spręsti kelias problemas, taikyti mate- 
matinius metodus įvairiose srityse. Antai, mėgdamas muziką, jis sukūrė 
matematinę muzikos teoriją, kuri gana tiksliai aprašė konsonansą, harmo- 
ninius muzikinius intervalus, muzikos instrumentų veikimą. Deja, mate- 
matikai ten rado per daug muzikos, o muzikai — per daug matematikos, 
todėl Oilerio rezultatai buvo pripažinti tik rada, kai jo pasekėjai išdėstė 
juos populiariau. 

Caro rūmai ir vyriausybė manė, kad akademikai, gaudami atlyginimą, 
turėtų vykdyti įvairius užsakymus, pavyzdžiui, konsultuoti rūmų pasi- 
linksminimų rengėjus, kurti odes karo pergalių ir jubiliejų progomis, net- 
gi sudarinėti horoskopus. L. Oileris daug dirbo padėdamas rengti pirmąjį 
Rusijos geografijos atlasą, spręsdamas matematines kartografijos proble- 
mas, derindamas žemėlapių mastelius. 1735 m. vyriausybė užsakė skubiai 
atlikti kartografijai reikalingus astronominius skaičiavimus. Kiti akade- 
mikai tam prašė kelių mėnesių, tuo tarpu Oileris, būdamas puikus skai- 
čiuotojas, šį darbą atliko per tris paras. Deja, po to jis susirgo nervų 
karštligė ir apako dešine akimi (kuri ir taip buvo pervargusi nuo žemė- 
lapių braižymo bei nuolatinio įtempto darbo). Oileris atsisakydavo tik 
sudarinėti horoskopus. 

Petro I ir Jekaterinos I įpėdiniai mažai vertino mokslą, todėl atlygini- 
mai akademikams buvo mokami nereguliariai. Tačiau labiausiai moksli- 
ninkus slėgė valdininkų savivalė — Akademijos reikalus savo nuožiūra 
tvarkė ir akademikams nurodinėjo didelę valdžią įgavęs bibliotekininkas 
I. Šūmacheris (kartu jis vadovavo ir kanceliarijai). Talentingesni užsie- 
nio mokslininkai pradėjo vykti iš Rusijos. Oileris išliko ilgiau už kitus, 
bet 1741 m., pakviestas Prūsijos karaliaus Frydricho II, ir jis persikė- 
lė dirbti į Berlyno MA, kur užėmė marematikos skyriaus direktoriaus 
pareigas. 

Dvidešimt penkeri metai, išgyventi Berlyne, — kūrybingiausias Oile- 
rio veiklos laikotarpis. Čia jis atliko labai svarbių darbų iš visų to meto 
matematikos sričių: sukūrė analizinių funkcijų teorijos pagrindus, iš es- 
mės atnaujino trigonometriją ir skaičių teoriją, pritaikęs jose algebrinius 
metodus, atrado topologiją. Užtenka pasakyti, kad daug dabar vartojamų 
matematinių simbolių (7, e, i, f(x), Ax, 2, sin, cos, tg, arvirkštinių tri- 
gonometrinių funkcijų simboliai ir kt.) sukūrė būtent Oileris. Jis tapo 
žymiausiu to meto matematiku. 

Oileris aktyviai dirbo ir fizikos bei astronomijos srityse. Kartu su 
D. Bernuliu jis sukūrė hidrodinamikos, arba mokslo apie skysčių judė- 
jimą, pagrindus. Oileris suformulavo idealaus skysčio judėjimo dėsnius 
(1655 m.). Didžiulis jo nuopelnas — ištiso mechanikos skyriaus, t. y. 
kietojo kūno fizikos pagrindų, sukūrimas. Jis aprašė kūnų sukimąsi, 
vartodamas specialias sąvokas: inercijos momentų bei Oilerio kampų. Bū- 
tent Oileris paaiškino ligi tol mįslingą vilkelio ir giroskopo sukimąsi. Jis 
teoriškai aprašė stygų, plokštelių ir membranų svyravimą, garso sklidimą 
kietaisiais kūnais ir skysčiais. Kietojo kūno mechanika buvo išdėstyta vei- 
kale „Kietųjų arba standžiųjų kūnų judėjimo teorija“ (1760 m.). 

Oileris parengė fundamentalų dangaus mechanikos veikalą — tritomę 
„Planetų ir kometų judėjimo teoriją“ (1744 m.), vėliau patikslino Mėnu- 
lio judėjimo veikiant Žemei bei Saulei teoriją. Jo lygtys įgalino sudaryti 
Mėnulio padėčių lenteles, kuriomis vadovaujantis tapo įmanoma nusta- 
ryti laivo vietos jūroje ilgumą pusės laipsnio tikslumu (taip pirmą kartą 
buvo išspręsta svarbiausia navigacijos problema). 

Oileris aprėpė ir kitas fizikos sritis — parašė ne tik atskirų straipsnių, 
bet ir veikalų iš optikos, šilumos mokslo, elektros ir magnetizmo, tačiau 
čia jo nuopelnai ne tokie įspūdingi kaip mechanikoje. Maryr, svarbiausia 
priežastis buvo ta, kad šių sričių dar nebuvo nustatyti pagrindiniai prin- 
cipai. Oileris, virtuoziškai sugebėdamas ant tvirtų pagrindų plėtoti teori- 
ją, vis dėlto stokojo genialios fizikinės intuicijos tokiems pagrindams 
kurti. Šviesą, šilumą, elektrą, magnetizmą jis aiškino eterio ir kirų nere- 
gimų substancijų egzistavimu. Tad Oilerio sukurtos šių fizikos sričių te- 
orijos neištvėrė laiko išbandymo, nors kai kurie jo gauti konkretūs rezul- 
tatai ir ypač išplėtoti matematiniai metodai neprarado vertės. Savąsias 
fizikos pažiūras Oileris labai vaizdžiai ir suprantamai išdėstė knygoje 
„Laiškai vienai vokiečių princesei įvairiais fizikos ir filosofijos klausimais“. 
Ši knyga tapo labai populiari, buvo ne kartą leidžiama įvairiomis Euro- 
pos kalbomis. 

Oileris domėjosi praktiškai visomis mokslo sritimis, kur buvo galima 
pritaikyti matematinius metodus. Antai keliasdešimt darbų jis skyrė ba- 
listikos uždaviniams, 1749 m. išleido didelį dviejų tomų veikalą „Jū- 
reivystės mokslas, arba traktatas apie laivų sandarą ir jų valdymą“, o po 
dvidešimties merų — dar vieną tos srities monografiją, aprašančią laivo 
skaičiavimus. Spręsdamas problemas, susijusias su paklaidų skaičiavimu, 
azartiniais žaidimais, draudimo kompanijų veikla, Oileris gavo bendrų 
tikimybių teorijos rezultatų. Taikydamas gautas lygcl, jis neretai pats 
atlikdavo sudėtingus skaičiavimus, nes kaip skaičiuotojas neturėjo sau ly- 
Blų, o paprastesnius uždavinius spręsdavo mintinai. 

Nepaprasrą Oilerio kūrybingumą lėmė ne tik jo talentas bei erudicija, 
ber ir ypatingas darbštumas. Anot filosofo ir matematiko Ž. Dalambero, 
jis dirbo ne kaip žmogus, bet kaip velnias. Tačiau Oileris nedemonscruo- 
davo savo pranašumo, buvo kuklus ir geraširdiškas, visada geros nuotai- 
kos. Jis buvo vedęs šveicarų kilmės dailininko dukterį, kuri pagimdė jam 
13 vaikų, tiesa, 8 iš jų mirė vaikystėje. Mokslininkas rūpinosi šeimos 
finansais, netgi skolino pinigų už procentus, uoliai laikėsi vaikystėje tėvo 
įdiegtos religijos ir apskritai labiau priminė ne aukštuomenės žmogų, o 
pasiturintį miestietį — biurgerį. Tad jis nelabai pritapo prie Frydricho II 
dvaro, karalius jį laikė nuobodžiu pašnekovu ir vertino tik taikomuosius 
jo darbus. 

Jekaterinai II pasiūlius labai didelę algą ir kitas palankias sąlygas, 
Oileris 1766 m. grįžo į Peterburgą. Deja, čia netrukus jį ištiko nelai- 
mė — po sėkmingos akies kataraktos operacijos Oileris nepaklausė nu- 
rodymo tam tikrą laiką nedirbti (tai buvo aukščiau jo jėgų) ir neteko 
antrosios akies. Tačiau ši nedalia neprivertė jo nutraukti ar bent apriboti 
mokslinę veiklą — jis dirbo padedamas savo mokinių ir sūnų. Oilerio 
nepalaužė ir antroji nelaimė — 1771 m. sudegė jo namai su visu turtu, 
jį patį išnešė namuose priglaustas šveicaras amatininkas. Pavyko išgelbėti 
ir didžiąją dalį mokslinių rankraščių. 1733 m. mirė Oilerio žmona, ir jis 
vedė antrą kartą — netikrą jos seserį. Mokslininkas išliko kūrybingas ligi 
pat staigios mirties 1783 m. rugsėjo 18 d. 

Oilerio mokslinis palikimas milžiniškas: apie 850 darbų, iš jų 20 fun- 
damentalių veikalų (fizikos ir astronomijos darbai sudarė apie 40 90). 
Kadangi XVIII a. buvo leidžiama palyginti nedaug mokslo žurnalų, net 
250 Oilerio parengtų spaudai straipsnių liko neatspausdinti ir buvo lei- 
džiami kelias dešimtis metų po jo mirties. O pilnas Oilerio raštų rinkinys 
sudaro 72 tomus. Vien tik perrašyti jiems ranka, dirbant po 8 valandas 
per dieną, reikėtų apie 50 metų. 


Šarlis Ogiustenas 
KULONAS 
(1736— 1806) 








DIDIS XVIII AMŽIAUS PRANCŪZŲ FIZIKAS Š. O. KULONAS AT- 
RADO PAGRINDINĮ ELEKTROSTATIKOS DĖSNĮ, APIBŪDINAN- 
Tį DVIEJŲ ELEKTROS KRŪVIŲ SĄVEIKĄ. ŠIS DĖSNIS LEIDO 
ELEKTROS FIZIKOJE PRADĖTI TAIKYTI MATEMATINIUS ME- 
TODUS. 

Šarlis Ogiustenas Kulonas (Ch. O. Coulomb) gimė 1736 m. birželio 
14 d. Prancūzijos vakaruose, Anguleme. Jo tėvas buvo kariškis, o išėjęs į 
pensiją dirbo mokesčių rinkėju. Vėliau šeima persikėlė į Paryžių, kur 

„Kulonas baigė Mazarinio kolegiją, garsėjusią aukštu mokymo lygiu, ir 
Įstojo į aukštąją karinę techninę mokyklą. Tapęs karo inžinieriumi, jis 
keletą merų dirbo stambiame Prancūzijos uoste Breste, o 1764 m. išvyko 
į Martinikos salą (Vest Indijos, dabar Mažosios Antilų salos) statyti tvir- 
tovės. Čia jį vargino tropikų karštis, grėsė įvairūs pavojai ir ligos. Kai 
kurie Kulono draugai susirgo ir mirė, jis pats irgi sunkiai sirgo. Vis dėlto 
Ir tokiomis sąlygomis Kulonas stengėsi ne tik atlikti tiesiogines pareigas, 

ir dirbti mokslinį darbą. Paryžiaus mokslų akademijai jis pateikė 
veikalą apie srarikos problemas architektūroje, kuris buvo gerai įvertintas. 
Užbaigęs statyti tvirtovę, Kulonas 1772 m. grįžo į Prancūziją palaužta 
sveikata. Čia tęsė tarnybą įvairiuose šalies miestuose: Šerbūre, Lilyje ir kr. 
1776 m. Kulonas dalyvavo Paryžiaus MA paskelbtame konkurse sukurti 
Jautriam prieraisui, kuris įgalintų Paryžiaus observatorijoje matuoti Že- 
nės magnetinio lauko pokyčius. Jis pasiūlė naudoti magnetinę rodyklę, 
Pakabintą ant šilkinio siūlo, ir konkursą laimėjo. Atlikdamas šį darbą, 

uUlonas pirmą kartą susidūrė su jėga, kuria veikia užsukamas siūlas. 


— ——— 


67 


Po ketverių metų kitą Paryžiaus MA premiją pelnė didelis Kulono 
veikalas „Paprastųjų mašinų teorija, atsižvelgianti į jų dalių trintį ir lynų 
tamprumą“. Cia Kulonas pateikė labai išsamius ir sistemingus trinties 
jėgos tyrimus, įrodė, kad dar Leonardo da Vinčio nustatytas bei G. Amon. 
tono patikslintas sausosios trinties dėsnis galioja veikiant įvairaus didumo 
jėgoms. Kulonas nustatė, kad trintis mažai priklauso nuo kūnų judėjimo 
greičio, tačiau ima sparčiai didėti, kai greitis artėja prie nulio, išmatavo 
įvairių medžiagų ir tepalų trinties koeficientą. Tie rezultatai įgalino atsi- 
žvelgti į trintį, atliekant techninius skaičiavimus, 

Už šį darbą Š. Kulonas 1781 m. buvo išrinktas Paryžiaus MA tikruoju 
nariu. Nuo tada jis apsigyveno Paryžiuje ir atsidėjo vien mokslui. Jis vėl 
ėmė tirti siūlo tamprumo jėgą, kuri priešinasi jo užsukimui, vėliau siūlą 
pakeitė metaline vielele. Kulonas nustatė, kad ši jėga yra tiesiogiai pro- 
porcinga vielelės užsukimo kampui ir atvirkščiai proporcinga jos ilgiui, 
be to, priklauso nuo vielelės skersmens net ketvirtojo laipsnio. Atrasti 
dėsningumai leido Kulonui pasiūlyti naują labai mažų jėgų matavimo 
būdą: pakabinus ant vielelės pasvarėlį- ir matuojamai jėgai sukant jį, pagal 
vielelės užsukimo kampą buvo galima nustatyti jėgos didumą. Pirmiausia 
Kulonas tai pritaikė trinčiai tarp kietojo kūno ir skysčio tirti. Ieškodamas 
kitų galimų taikymo sričių, Kulonas suprato, kad jo išrastu būdu galimą 
matuoti įelektrintų kūnų ir magnetų sąveikos jėgą. 

Ligi tol Kulonas buvo atlikęs tik vieną tos srities anksčiau minėtą 
darbą su magnetine rodykle. Tuo metu elektros ir magnetizmo mokslas 
dar buvo aprašomasis, kokybinis. Matematinių metodų čia nebuvo galima 
taikyti, nes nežinota nei elektrinės, nei magnetinės jėgos išraiška, taip pat 
jų priklausomybė nuo atstumo. Tiesa, ne vienas mokslininkas spėjo, kad 
tos jėgos, kaip ir visuotinės traukos jėga, silpnėja atvirkščiai proporcingai 
atstumo kvadratui, tačiau tai reikėjo įrodyti. Nei Kulonas, nei joks kitas 
fizikas nežinojo, kad toks eksperimentinis elektrinės jėgos įrodymas jau 
buvo gautas. 1771 m. tai pavyko padaryti anglui H. Kavendišui, bec jo 
rezultatas liko neskelbtas — kažkuo neįtiko labai reikliam mokslininkui 
Be ro, Kavendišas tyrė ne pačią elektrinę jėgą, o jos sukeltą reiškinį: jeigu 
jėga yra arvirkščiai proporcinga atstumo kvadratui, tai tuščiaviduriam ru- 
tuliui suteikta elektra pasiskirsto tik jo paviršiuje, o vidus lieka nejelek- 
trintas (būtent tai H. Kavendišas ir įrodė teoriškai bei eksperimentais). 

Kulonas ėmėsi tiesiogiai matuoti dviejų mažų įelektrintų rutuliukų, 
sąveikos jėgą. Tam tikslui jis sukonstravo prietaisą, jo pavadintą sukamo““ 
siomis svarstyklėmis (kurios aprašomos mokykliniame fizikos vadovėly- 
je). Vieną mažą rutuliuką Kulonas įrvirtino nejudamai, o kitą tokį pat 

rutuliuką (kartu su atsvaru) priraisė prie horizontalios svirtelės, kurią pa- 
kabino ant metalinės vielos. Tada nejudamam rutuliukui suteikė tam tik- 
rą kiekį elektros ir sulietė abu rutuliukus. Elektra juose pasiskirstė vieno- 
dai. Atsistumdamas judantis rutuliukas užsuko vielą tam tikru kampu, tai 
ir įgalino išmatuoti tarp rutuliukų veikiančią elektrinę jėgą. 

Eksperimentas nebuvo toks paprastas, koks atrodo iš pirmo žvilgs- 
nio — reikėjo išvengti elektros nutekėjimo per rutuliuko įtvirtinimo vietą 
ir orą, laboratorijoje vykstančios oro konvekcijos ir kirų pašalinių veiks- 
nių. Dar sunkiau buvo išmatuoti teigiamai ir neigiamai įelektrintų rutu- 
liukų traukos jėgą — išvengti jų susilietimo. 

Kulonui pavyko įveikti visus tuos trikdžius ir nustatyti, kad tiek stū- 
mos, tiek traukos jėga yra atvirkščiai proporcinga atstumo tarp įelektrin- 
tų rutuliukų centrų kvadratui. Remdamasis atrasto dėsnio panašumu į 
visuotinės traukos dėsnį, Kulonas padarė prielaidą (netikrindamas jos ban- 
dymais), kad įelektrintų kūnų sąveikos jėga yra proporcinga jų „elektros 
masėms“ (krūvio sąvokos jis dar nevartojo). 

Tuo pačiu prietaisu Kulonas tyrė ir dviejų magnetinių rodyklėlių są- 
veikos jėgą. Jis nustatė, kad priešingų polių traukai ir vienodų polių stū- 
mai taip pat galioja arvirkštinių kvadratų dėsnis (tiesa, jis gana laisvai 
pasirinkdavo rodyklėlių taškus, tarp kurių matuodavo atstumą). Vis dėlto 
šis dėsnis nebuvo toks reikšmingas kaip elektros krūvio dėsnis. 

Kulonas buvo linkęs manyti, kad egzistuoja ne vienas elektros fluidas, 
kaip teigė B. Franklinas, bet du skirtingi fluidai (tokią hipotezę buvo 
iškėlęs R. Symeris). Kitų dviejų nesvarių skysčių veikimu Kulonas aiškino 
magnetinius reiškinius. Norėdamas suderinti tai su žinomu faktu, kad, 
perpjovus magnetą, jo poliai ne atsiskiria, o gaunami du mažesni magne- 
tai, Kulonas iškėlė įdomią hipotezę: magnetą sudaro mažyčiai magnetėliai 
ir minėti skysčiai cirkuliuoja tik jų viduje, bet negali tekėti iš vieno mag- 
netėlio į kitą. Kaip žinome dabar, magnetinius reiškinius sukelia ne spe- 
cialūs magnetiniai skysčiai, o elektros srovės, kurios iš tikro egzistuoja 
Mažiausių, medžiagos dalelių — atomų — viduje. 

1785—1789 m. Kulonas paskelbė septynis memuarus apie elektrą ir 
magnetizmą, kuriuose aprašė daugelio bandymų rezultatus. Svarbiausias 
Iš jų buvo elektrostatikos dėsnio, dabar vadinamo Kulono dėsniu, nusta- 
tymas. Dėl elektrinės ir gravitacijos jėgos panašumo elektros fizikoje buvo 
Balima pritaikyti kai kuriuos mechanikos metodus. Taip Oilerio mecha- 

Ikoje vartojama potencialo sąvoka buvo perkelta į elektros fiziką, kur ji 
Pasirodė esanti labai naudinga. 


1789 m. prasidėjo Didžioji Prancūzijos revoliucija ir audringas poli- 
tinių permainų laikotarpis. Skirtingai nei daugelis kitų akademikų, Ku. 
lonas tuose įvykiuose aktyviai nedalyvavo. 1793 m. parlamento nutarimų 
buvo panaikinta Paryžiaus mokslų akademija, kaip viena iš karaliaus įkur- 
tų institucijų. Kulonas kartu su A. Lavuazjė, P. Laplasu ir kitais žinomais 
mokslininkais „dėl respublikoniško šaunumo ir neapykantos karaliui sto- 
kos“ buvo pašalintas iš Laikinosios matų ir svorių komisijos, kuri rengė 
naują metrinę sistemą. Tačiau revoliucinės represijos Kulono nepalietė — 
jis tęsė tyrimus savo dvare netoli Blua. Neturėdamas geros laboratorijos, 
tyrinėjo medžių sulčių tekėjimą, bandė įvertinti žmogaus galią, atsižvelg- 
damas ne tik į atliekamą per trumpą laikotarpį darbą, bet ir į besikau- 
piantį nuovargį. 

1797 m. Mokslų akademija buvo arkurta, bet pervadinta Prancūzijos 
institutu. Kulonas vėl tapo jos nariu. Būdamas veiklus, principingas ir 
geranoriškas, jis turėjo daug įvairių pareigų ir įpareigojimų, tad moksli- 
niam darbui skyrė mažiau laiko. Kulonas dėstė keliose aukštosiose mo- 
kyklose, buvo Liaudies švietimo genetalinis inspektorius. 

O. Kulonas mirė 1806 m. rugpjūčio 23 d., ką tik atšventęs savo sep- 
tyniasdešimtmetį. 





Alesandras 
1007) VOLTA 
pė (1745— 1827) 


LIGI XVIII AMŽIAUS PABAIGOS BUVO TIRIAMA TIK STATINĖ 
ELEKTRA IR TRUMPALAIKIAI JOS IŠLYDŽIAI. A. VOLTOS Iš- 
RASTAS ELEKTROS SROVĖS ŠALTINIS ĮGALINO PRADĖTI TIR- 
TI ELEKTROS SROVĘ BEI JOS REIŠKINIUS IR SUKĖLĖ VISĄ 
GRANDINĘ SVARBIŲ ATRADIMŲ. 

Italijos šiaurėje, už 40 km nuo Milano, Alpių priekalnėse įsikūręs ku- 
rortinis Komo miestas. Čia puikus klimatas, šalia — gilus, vaizdingas 
vešlių miškų apjuostas ežeras. Kome nuo seno garsėjo Voltų giminė. Fi- 
lypas Volta tapo įtakingu jėzuitu, ordino inspektoriumi, tačiau, lankyda- 
masis moterų vienuolyne, staiga įsižiūrėjo dvidešimtmetę naujokę seselę, 
įkalbėjo ją pabėgti ir slapta susituokti. Vėliau jie šiaip taip numaldė or- 
dino rūstybę, apsigyveno Kome, nors ir bažnyčia, ir daugelis giminių bei 

Alesandras, ketvirtas iš eilės sūnus, gimė 1745 m. vasario 18 d. ir nuo 
mažų dienų buvo atiduotas maitintojai į kaimą. Ši rūpinosi berniuko 
maistu ir sveikata, bet jo visai nelavino — Alesandras augo kaip laukinu- 
kas, tik 7 metų išmoko gerai kalbėti. Tuo metu mirė jo tėvas, ir motina 
su jauniausiais vaikais persikėlė gyventi pas vyro brolį, Komo bažnyčios 
kunigą. Šis ėmė rūpintis Alesandro lavinimu, ir berniukas greitai pasikei- 
tė — pasirodė esąs gabus bei sumanus. Dėdė jam suteikė pradinį klasikinį 
išsilavinimą. Dvylikameris Volta įstojo į Komo jėzuitų kolegiją, čia išsi- 
škyrė įvairiapusiais gabumais. 1758 m. jam didelį įspūdį padarė danguje 
sušvitusi kometa, o ypač tai, kad jos pasirodymą buvo iš anksto numatęs 

anglų astronomas E. Halis. A. Volta susidomėjo I. Niutono ir J. Keplerio 
atradimais, tuo metu madingais elektros bandymais. Jis apsisprendė būti 
fizikas, ir dėdė, tikėjęsis, kad sūnėnas taps dvasininku, atsiėmė jį iš ko- 
legijos. Toliau Volta lavinosi savarankiškai. Būdamas septyniolikos metų, 
jis išgalvojo hipotezę apie gravitacijos ir elektrinių jėgų giminingumą ir 
apie tai išdrįso parašyti žinomam Paryžiaus fizikui abatui Ž. Nolė. Tuo 
metu Volta rašė ir eiles — vienoje iš poemų jis hegzametru lotynų kalba 
apdainavo elektros mokslo korifėjus bei jų atradimus. 

1769 m. Volta parengė mokslinį darbą apie Leideno stiklinės veikimą, 
tačiau naujų originalių idėjų nepateikė, tik praplėtė B. Franklino aiškini- 
mą. Po dvejų metų jis parašė antrą darbą, irgi skirtą elektrai, kur nuo 
teorijų perėjo prie konkrečių eksperimentų, nagrinėjo įvairius elektros 
gavimo būdus: trynimą, spaudimą, smūgį, aprašė jo paties sukonstruotą 
naujo tipo elektros mašiną su sauso medžio diskais. Tie darbai nesukėlė 
didesnio susidomėjimo užsienyje (nors Volta siuntė juos kai kuriems 
garsiems fizikams), tačiau pelnė velai mokytojo vierą karališkoje Komo 
mokykloje. 

Čia Volta tęsė elektros tyrimus, nors, dirbdamas vienas, naudodamas 
menką mokyklos laboratoriją, vargiai galėjo pasiekti svarbesnių atradimų. 
Porą metų jis buvo nukrypęs į chemiją, tyrinėjo balų dujas, išsiskiriančias 
pūvant organinėms liekanoms, ir atrado metaną. 

Mokslinė Voltos ateitis priklausė nuo Lombardijos valdytojo palanku- 
mo. Laimei, šis įvertino mokytojo atsidavimą mokslui ir Pavijos univer- 
sitete įsteigė jam skirtą fizikos katedrą. Jai Volta vadovavo daugiau nei 35 
metus. 

A. Volta turėjo gerą iškalbą, mokėjo suprantamai ir vaizdžiai aiškinti 
sudėtingus reiškinius, todėl buvo mėgstamas studentų ir bendradarbių. 
Aukšto ūgio, klasikinių bruožų, ramios ir orios laikysenos, jis ilgainiui vis 
labiau priminė senovinę romėnų statulą. 

Volta išrado jautrų elektroskopą su šiaudeliais elektros krūviams ma- 
tuoti (už kurį Londono karališkoji draugija jam įteikė aukščiausią savo 
apdovanojimą — Koplio medalį), sukūrė ir patobulino dar keletą ki- 
tų fizikos ir chemijos prietaisų, įrodė ugnies elektrinį laidumą ir t. t. 
Vis dėlto A. Voltą į didžiausių fizikų gretas iškėlė tik pagrindinis jo atra- 
dimas — elektros elemento sukūrimas. 

1786 m. italų fiziologas, Bolonijos universiteto profesorius L. Galva- 
nis padarė sensacingą atradimą. Tirdamas elektros poveikį preparuotam 
varlės raumeniui, jis pastebėjo, kad raumuo susitraukia ne tik prijungus 
jį prie elektros mašinos ar netoliese vykstant elektros išlydžiui, bet ir 

sudarius uždarą grandinę iš dviejų skirtingų metalų bei raumens. Galva- 
nis teigė, kad atrado naujos rūšies elektrą — gyvūnų elektrą, kuri slypi 
raumenyse bei kituose audiniuose. Įvairūs Galvanio bandymai buvo ap- 
rašyti jo veikale, išleistame 1791 metais. 

Volta iš pradžių skeptiškai vertino šiuos rezultatus, bet 1792 m. pra- 
džioje pakartojo kai kuriuos Galvanio eksperimentus ir taip pat stebėjo 
raumens susitraukimą, nesant išorinio elektros šaltinio. Balandžio mėnesį 
jis parašė Galvaniui entuziastingą laišką, aukštindamas jo atradimą. Ta- 
čiau nei pirmoji sėkmė, nei nacionalinio pasididžiavimo jausmas neužgo- 
žė Voltos, kaip tikro mokslininko, kritiškumo ir ryžto toliau tikrinti 
Galvanio rezultatus. Jau po mėnesio viešoje paskaitoje jis iškėlė mintį, 
kad galbūt varlės raumuo atlieka tik jautraus elektrometro vaidmenį. Vol- 
ra prisiminė dar 1752 m. vokiečių filosofo J. Zulcerio aprašytą keistą 
reiškinį — suspaudus dviem skirtingų metalų plokštelėmis liežuvį, o ki- 
tus plokštelių galus sulietus vieną su kitu, burnoje juntamas specifinis 
skonis. Prie liežuvio galo Volta pridėjo alavo plokštelę, o prie vidurio — 
sidabrinę monetą. Sulietęs tuos laidininkus, jis juto rūgšties skonį, tuo 
tarpu sukeitęs metalus vietomis — šarmo skonį. Jis padarė išvadą, kad 
liežuvį veikia tekantis elektros Aluidas. Suliesti du metalai suardo fluido 
pusiausvyrą ir sukelia jo judėjimą. Taigi, anot Voltos, „metalai yra ne tik 
geri elektros laidininkai, bet ir jos judintojai“, būtent jie lemia L. Galva- 
nio stebėtą reiškinį. 

Aišku, Galvanis ir jo šalininkai nesutiko su gyvūnų elektros virtimu 
metalų elektra, tarp galvanininkų ir voltininkų kilo diskusija, kuri tęsėsi 
ilgus metus. 

"Volta atliko didelę seriją bandymų, ieškodamas metalų porų, kurios 
duotų didžiausią efektą. Jis išrikiavo metalus į eilę: cinkas, alavas, švinas, 
geležis, žalvaris, bronza, varis, platina, auksas ir t.t.; kuo labiau nutolę 
vienas nuo kito metalai toje eilėje, tuo stipresnį elektros šaltinį jie sudaro. 
Deja, ner paėmus kraštinius eilės metalus, šaltinis gaudavosi labai silpnas. 

Atsakymo į klausimą, kaip sustiprinti šį reiškinį, Volta ieškojo net 
ketverius metus. Gal tam trukdė šeimyniniai rūpesčiai, nes, būdamas ke- 
turiasdešimt aštuonerių, jis vedė ir tuo metu vienas po kito jam gimė trys 
Sūnūs. Tačiau buvo ir mokslinė kliūtis — Voltos išvada, kad varlės rau- 
muo atlieka tik pasyvaus laidininko, jungiančio du skirtingus metalus, 
vaidmenį. Dėl jos Volta visai išmetė atitinkamą dalį iš konstruojamo 
elemento. Iš tikrųjų, kaip žinome dabar, metalai turi būti perskirti drus- 

ar kitos medžiagos, vandenyje skylančios į jonus, tirpalu — jame prie 
Metalų vykstančios cheminės reakcijos ir palaiko šaltinio elektrovarą. 

Tuo tarpu Volta bandė nuosekliai, vieną prie kitos, jungti įvairių me. 
talų plokšteles, bet tokio darinio elektrovara būdavo tokia pati, kaip ir 
sujungus tiesiogiai dvi kraštines plokšteles. Tik 1799 m. išradėjo arkak- 
lumas pagaliau buvo atlygintas. Volta pabandė dėti vieną ant kitos vario 
ir cinko skritulėlių poras, perskirdamas jas medžiagos gabalėliais, pamir- 
kytais druskos tirpale, ir gavo ieškomą rezultatą: šaltinio galia didėjo 
proporcingai tokių porų skaičiui. Pirmasis Voltos elementas susidėjo iš 
dvidešimties vario ir cinko porų. Savo išradimą jis pavadino „dirbtinių 
elektros organu“, turėdamas galvoje, kad kai kurios žuvys turi natūralų 
elektros organą, kurį naudoja kaip ginklą. Netrukus išradėjo garbei 
prigijo „Voltos stulpo“ terminas, o iš jo kilę elektros šaltiniai dabar ne- 
pelnytai vadinami galvaniniais elementais. 

Apie savo išradimą A. Volta 1800 m. pradžioje laišku pranešė Londo- 
no karališkosios draugijos prezidentui Dž. Benksui: „Po ilgo tylėjimo, dėl 
kurio aš ir nebandau teisintis, man malonu Jums, sinjore, o kartu ir 
Karališkajai draugijai pranešti apie kai kuriuos mano gautus nuostabius 
rezultatus... Pagrindinis iš jų, apimantis ir beveik visus kitus, — tai prie- 
taisas, kuris savo veikimu, t. y. smūgiu į ranką ir pan., primena Leideno 
stiklinę..., bet veikia nuolatos, taigi jo krūvis po kiekvienos iškrovos at- 
sistato pats savaime; vienu žodžiu, tas prietaisas sukuria nesunaikinamą 
krūvį, suteikia elektros fluidui nuolatinį impulsą“. 

Kaip veikia prietaisas, Volta tame laiške nerašė, o vėliau aiškino, kad 
įvairūs metalai nevienodai atstumia elektros fluidą. 

Žinia apie Voltos išradimą tarsi elektros iškrova perbėgo fizikų labo- 
ratorijas. Visur imta gaminti „Voltos stulpus“ ir vykdyti bandymus. Pa- 
ryžiaus ir Londono fizikai pakvietė Voltą demonstruoti savo įrenginį. 
Ypač iškilmingai Volta buvo sutiktas Paryžiuje. Jo išradimui buvo skirti 
net trys Paryžiaus mokslų akademijos, rada vadintos Prancūzijos inscitu- 
tu, gamtos mokslų klasės posėdžiai. Visuose juose dalyvavo ir pirmasis 
konsulas Bonapartas, buvęs akademijos nariu (valdovo ar įtakingo didiko 
išrinkimas akademiku tais laikais nebuvo retas reiškinys). Voltai baigus 
pranešimą, Bonapartas atsistojo ir pasiūlė jį apdovanoti akademijos me- 
daliu. Nors tai ir prieštaravo įstarams, nutarimas buvo priimtas vienbal- 
siai. Be to, sužavėtas Bonapartas suteikė Voltai didelę piniginę premiją ir 
pažadėjo panašią premiją ateityje skirti mokslininkams, padariusiems to- 
kio lygio atradimų, kaip Franklino ir Voltos. Ir vėliau Bonapartas teikė 
Voltai įvairių malonių — apdovanodavo jį ordinais, suteikė grafo titulą, 
paskyrė Lombardijos karalystės senatoriumi. 

Voltos srulpas buvo iš karto pritaikytas elektros srovės savybėms tirti. 
Dar tais pačiais metais anglai V. Nikolsonas ir A. Karleilis pastebėjo, kad, 
elektros srovei tekant vandeniniu druskos tirpalu, vanduo suskyla į van- 
denilį ir deguonį. Ėmė formuotis nauja chemijos sritis — elektrochemija. 
A. Furkrua aptiko, kad elektros srovė, tekanti laidininku, jį įšildo. Iš 
daugelio elementų pagaminus galingą Voltos stulpą, buvo gautas naujos 
rūšies išlydis — elektros lankas. Taigi atradimai pasipylė vienas po kito, 
ber, deja, pars A. Volta savo išradimu nepasinaudojo. Jo mokslinė karjera 
praktiškai baigėsi aukščiausio jos pakilimo taške — gal jį apsvaigino stai- 
ga užgriuvusi šlovė, o gal jis baiminosi nuvilti savo gerbėjus menkesnio 
lygio darbais? Tik po sepryniolikos metų A. Volta paskelbė du kitos sri- 
ties darbus — apie krušą ir audrų periodiškumą. 1819 m. jis išėjo į 
pensiją, grįžo į gimtąjį Komo miestą ir visai atitolo nuo mokslo. 
A. Volta mirė 1827 m. kovo 5 d., sulaukęs aštuoniasdešimt dvejų. 


Sadi 
KARNO 
(1796— 1832) 





S. KARNO — AUTORIUS VIENOS NEDIDELĖS KNYGELĖS, 
KURI BUVO NEPASTEBĖTA AMŽININKŲ, BET VĖLIAU ĮVER- 
TINTA KAIP FUNDAMENTALUS INDĖLIS Į ŠILUMOS TEORIJĄ, 
NULĖMĘS JOS RAIDĄ XIX AMŽIUJE. 

Sadi Karno (S. Carnot) gimė 1796 m. birželio 1 d. Paryžiuje per 
Prancūzijos revoliuciją. Jo tėvas Lazaris Karno buvo vienas iš svarbiausių 
tos revoliucijos veikėjų — Įstatymų leidžiamojo susirinkimo ir Konvento 
narys, vėliau — Napoleono ministras. Be to, jis garsėjo ir kaip moksli- 
ninkas — matematikas bei inžinierius. Vyriausio sūnaus Sadi gimimo 
metais L. Karno buvo išrinktas akademiku. 

Berniukas augo jausdamas didelę tėvo įtaką. Nors ir labai užsiėmęs, 
L. Karno rasdavo laiko Sadi bei jaunesniajam jo broliui Ipolitui lavin- 
ti — mokė juos matematikos ir filosofijos, fechtavimo ir plaukimo. Tuo 
pačiu metu Sadi mokėsi Karolio Didžiojo licėjuje. Jį puikiai baigęs, še- 
šiolikametis jaunuolis įstojo į Polirechnikos mokyklą, geriausią tuo me- 
tu Prancūzijos aukštąją mokyklą, kur įgijo karo inžinieriaus specialybę. 
1816 m. jis gavo leitenanto laipsnį ir važinėjo po Prancūziją inspektuo- 
damas įrvirtinimus. Toks darbas neleido jam toliau lavintis ir įsitraukti 
į mokslinį darbą. Be to, tėvas pateko į nemalonę ir buvo priverstas emig- 
ruoti, todėl S. Karno negalėjo tikėtis paaukštinimo. 1819 m. jam pavyko 
gauti tarnybą korpuso štabe Paryžiuje. Laisvalaikiu jis lankė paskaitas Sor- 
bonos universitete ir „College de France“, dirbo bibliotekose, susipažin- 
damas su naujausiais technikos bei fizikos darbais. 

Tuo metu sparčiai plito ir buvo tobulinamos garo mašinos. Jo- 
mis daugiausia domėjosi išradėjai praktikai, tačiau jie negalėjo išspręs- 

ti kylančių bendrų problemų. Baigtinė ar begalinė varančioji šilumos 
jėga? Ar yra šiluminės mašinos tobulinimo riba ir nuo ko priklauso jos 
našumas? 

S, Karno tėvas dar 1783 m. buvo išleidęs knygą „Bendras mašinų 
nagrinėjimas“, kurioje pirmą kartą tiksliai apibrėžė darbo sąvoką, nagri- 
nėjo „gyvosios jėgos“ (taip tada buvo vadinama kinetinė energija) nuos- 
tolius, atsirandančius mašinose dėl trinties ir smūgių. Sūnus ėmėsi tęsti 
tėvo darbą ir kurti bendrą šiluminių mašinų teoriją. Jo darbo rezultatai 
buvo aprašyti nedidelėje 45 puslapių knygelėje „Samprotavimai apie ju- 
dinančią ugnies jėgą ir mašinas, galinčias ją sukurti“, išleistoje Paryžiuje 
1824 metais. 

Norėdamas nustatyti bendrus šiluminės mašinos veikimo dėsningu- 
mus, Karno nagrinėjo idealizuorą mašiną, nepriklausančią nuo konkre- 
taus mechanizmo, vartojamo kuro ar kaitinamos medžiagos. Kaip pradinį 
principą jis suformulavo amžinojo variklio negalimumą, kuris išplaukė iš 
amžiais trukusių nesėkmingų pastangų sukurti tokį variklį. 

Tuo metu, kai S. Karno rašė savo veikalą, egzistavo dvi šilumos teori- 
jos. Kaip buvo rašyta, R. Boilis ir nedaugelis kitų mokslininkų teigė, kad 
šiluma yra netvarkingas kūno dalelių judėjimas. Tačiau, stokodami įtiki- 
namų šios teorijos teisingumo įrodymų, daugelis fizikų laikėsi tradicinio 
požiūrio, kad šiluma — tai nesvarus, nematomas skystis kalorikas, tekan- 
tis iš šiltesnio kūno į šaltesnį. Šiluminis skystis buvo tik apytikris šilumos 
modelis, tačiau jis leido teisingai aprašyti šilumos sklidimo reiškinius. 

S. Karno, nagrinėdamas šiluminę mašiną, irgi taikė kaloriko modelį. 
Jis rėmėsi vandens rato ir šiluminės mašinos analogija. Vanduo atlieka 
darbą, tekėdamas iš aukščiau esančio rezervuaro į žemesnę vietą, o judi- 
nančioji vandens jėga didėja didėjant vandens lygių prieš vandens ratą ir 
už jo skirtumui. Šiluma sklinda iš aukštesnės temperatūros kūno į žemes- 
nės temperatūros kūną, vadinasi, bet koks šiluminis variklis turi turėti 
dvi dalis: aukštesnės temperatūros kaitintuvą ir žemesnės temperatūros 
aušintuvą (jo vaidmenį gali atlikti ir aplinka). Judinančioji šilumos jėga, 
anot Karno, yra proporcinga kaitintuvo ir aušintuvo temperatūrų skirtu- 
mui. Kaip matome, netikslus kaloriko modelis padėjo Karno padaryti 
teisingas bendras išvadas. Tiesa, modelis turėjo ir trūkumų — kalorikas 
buvo laikomas neatsirandančiu ir neišnykstančiu, tad Karno negalėjo nu- 
statyti ryšio tarp suvartojamos šilumos ir atliekamo darbo. 

Nagrinėdamas šiluminės mašinos veikimą, Karno jį suskirstė į darbo 
ciklus — keletą pasikartojančių procesų, kurių metu vanduo ar kitas dar- 
binis kūnas patiria pokyčių, atlieka darbą ir mašina grįžta į pradinę pa- 
dėtį, atitinkančią tas pačias, kaip ir ciklo pradžioje, kaitintuvo ir aušin- 
tuvo temperatūras (jeigu ciklas nebūtų grįžtamasis, pokyčiai kauptųsi 

ir po tam tikro laiko tarpo mašinos veikimas pasidarytų neįmanomas). 
Remdamasis amžinojo variklio negalimumu, S. Karno įrodė teoremą, kad 
mašinos naudingumo koeficientas nepriklauso nuo kaitinamos medžiagos 
prigimties. Jis nustatė, kurie procesai turi sudaryti ciklą (Karno ciklą) ir 
kaip jie turi vykti, kad būtų atliekamas didžiausias darbas. Karno apskai- 
čiavo, kad tuo metu veikusių geriausių šiluminių mašinų naudingumo 
koeficientas siekė tik 5 90, taigi egzistavo didelės galimybės jas tobulinti. 

S. Karno neįrodinėjo savo teiginių matematiškai, tačiau jo nagrinėji- 
mas buvo labai nuoseklus, tikslus ir aiškus. Savo rezultatus jis pranešė ir 
žodžiu Prancūzijos mokslų akademijos posėdyje, tačiau nei jo knygelė, 
nei pranešimas didelio susidomėjimo nesukėlė. 

1827 m. S. Karno vėl turėjo išvykti iš Paryžiaus į provinciją. Netrukus 
jis išėjo į atsargą, turėdamas kapitono laipsnį. S. Karno toliau vykdė ši- 
lumos tyrimus, pradėjo nagrinėti dujų ir garų savybes. Tęsdamas šeimos 
tradiciją, kartu jis aktyviai dalyvavo politiniame gyvenime, rėmė 1830 m. 
revoliuciją. Deja, plarūs moksliniai jo tyrimai liko neužbaigti, o gauti 
rezultatai — nepaskelbti. 1832 m. S. Karno užsikrėtė cholera ir rugpjūčio 
24 d. mirė sulaukęs vos 3G-erių. Pagal ro meto taisykles (dezinfekcija dar 
nebuvo žinoma), visi jo daiktai, taip par ir rankraščiai, buvo sunaikinti. 
Atsitiktinai išliko tik S. Karno užrašų knygelė, kuri buvo perduota jo 
broliui. Šis 46 metus ją saugojo kaip relikviją, paskui perdavė Prancūzijos 
mokslų akademijai. Tuo metu vienintelis publikuotas S. Karno darbas 
jau buvo iš naujo atrastas ir įvertintas. Pirmasis jį iš užmaršties 1834 m. 
prikėlė prancūzų fizikas B. Klapeironas, kuris suteikė Karno idėjoms ma- 
tematinę išraišką. XIX a. viduryje, remdamiesi Karno darbu, R. Klauzijus 
ir V. Tomsonas suformulavo pagrindinius šilumos mokslo — termodi- 
namikos — dėsnius. Tad, atsiradus nežinomiems pradininko užrašams, 
tais pačiais metais buvo atspausdintas naujas jo veikalo leidimas, papil- 
dytas svarbiausiais užrašų knygelės įrašais. Paaiškėjo, kad S. Karno buvo 
nuėjęs daug toliau — atsisakęs kaloriko modelio ir priėmęs kinetinę ši- 
lumos teoriją. Ja remdamasis, S. Karno pirmasis suformulavo energijos 
(jo vadintos judinančiąja jėga) tvermės dėsnį: „Judinančiosios jėgos kiekis 
gamtoje nekinta, ji niekada nėra sukuriama, nėra sunaikinama; iš tikrųjų 
ji keičia formą, t. y. sukelia tai vienos, tai kitos rūšies judėjimą, bet nie- 
kada neišnyksta“. Be to, S. Karno pirmasis nustatė kiekybinį šilumos ir 
darbo sąryšį: kiek šilumos išsiskiria atliekant tam tikrą darbą arba kiek 
daugiausia darbo būtų galima atlikti suvartojant tam tikrą kiekį šilumos, 
jeigu ji visa virstų darbu. Deja, užrašų knygelėje Karno nenurodė, kokiu 
būdu jam tai pavyko padaryti. 


Tomas 
JANGAS 
(1773— 1829) 





T. JANGAS — UNIVERSALIŲ GABUMŲ ŽMOGUS: MEDIKAS, 
FIZIKAS, OKEANOGRAFAS, EGIPTOLOGAS, MUZIKAS, POLI- 
GLOTAS, GIMNASTAS IR T. T., TODĖL JO REZULTATAI, DEJA, 
PASISKIRSTĖ DAUGELYJE SRIČIŲ, NESISUMUODAMI Į YPA- 
TINGUS ATRADIMUS VIENA KRYPTIMI. FIZIKOS TYRIMAI BU- 
VO TIK VIENAS IŠ JO POMĖGIŲ, NESUSIJUSIŲ SU PAGRINDI- 
NE VEIKLA, BET BŪTENT T. JANGAS ĮŽVELGĖ NAUJAS 
ESMINES ŠVIESOS SAVYBES IR KARTU SU O. FRENELIU IŠJU- 
DINO OPTIKĄ IŠ VISĄ ŠIMTMETĮ TRUKUSIO ATOSLŪGIO. 
Tomas Jangas (T. Young) gimė 1773 m. birželio 13 d. Pietų Angli- 
joje, nedideliame Anglijos miestelyje Milvertone. Jo tėvas buvo garbingas, 
pasiturintis pirklys, prekiavęs šilku ir aksomu bei turėjęs dešimt vaikų, iš 
kurių Tomas buvo vyriausias. Nuo mažų dienų Tomas išsiskyrė nepa- 
prastais gabumais ir unikalia armintimi: trejų metų išmoko skaityti Bib- 
liją, ketverių jau buvo perskaitęs kelias rimtas knygas, penkerių mintinai 
deklamavo daugelį eilių ne tik anglų, bet ir lotynų kalba, pastarosios dar 
gerai nesuprasdamas, šešerių ėmėsi lotynų gramatikos... 
Tėvai, priklausę griežtų papročių besilaikančiai kvakerių sektai, įdiegė 
sūnui darbštumą, savarankiškumą, sąžiningumą. Tomas trumpai mokėsi 
imo mokykloje, bet čia jam buvo nuobodu. Jis susidraugavo su savo 
imynu geodezininku, kurį lydėdavo išvykose į laukus, padėdamas jam 
matuoti ir skaičiuoti. Kaimynas leido jam naudotis savo biblioreka, todėl 
berniukas ėmė susidomėjęs skaityti matematikos žinyną ir kitas specia- 
liąsias knygas. 


Devynmetis T. Jangas buvo išsiųstas į Komptono pensioną gretimame 
Tompsono mieste, kur išgyveno penkerius metus. Cia daugiausia buvo 
mokoma humanitarinių dalykų, ypač kalbų: graikų, lotynų, hebrajų ir kt. 
T. Jangas pradėjo skaityti Homero, Horacijaus, Cicerono kūrinius origi- 
nalo kalba, savo iniciatyva išmoko prancūzų ir italų kalbą, o trylikos 
metų susižavėjo Rytų literatūra ir įniko į arabų bei persų kalbas. Tuo 
tikslu Jangas vasarą keldavosi valanda anksčiau, o žiemą guldavosi valan- 
da vėliau už savo draugus ir sėdėdavo prie knygų. 

Jaunas pensiono mokytojas J. Džefris, pamėgęs nepaprastą mokinį, 
ėmėsi mokyti jį tiksliųjų mokslų, be co, tekinti, šlifuoti, gaminti fizikos 
prietaisus. Tad, susidomėjęs botanika, Jangas pats pagal aprašymą pasiga- 
mino mikroskopą. Deja, nuolatinis įtemptas darbas pakenkė jo sveikatai 
ir, baigęs pensioną, jis turėjo gydytis. 

Kartą Jangas su giminaite nuvyko į Londoną, ir čia jaunasis poliglotas 
senų knygų krautuvėlėje ėmė susidomėjęs vartyti knygas įvairiomis kalbo- 
mis. Šeimininkas manė, kad kaimiškai apsirengęs berniukas tik vaizduoja 
skaitantį ir juokais pasiūlė atiduoti jam senovinę knygą Rytų kalba, jei jis 
išvers vieną jos puslapį. Kai Jangas- lengvai įvykdė šią užduotį, sutrikęs 
šeimininkas pasiūlė dar vieną knygą kita kalba, bet prarado ir ją. 

Panašūs pasakojimai apie Jango gabumus sklido po visą grafystę, todėl 
turtingas džentelmenas pakvietė keturiolikmetį jaunuolį būti savo anūko 
Gudsono Garnio kompanionu mokantis kalbų ir senosios literatūros. Jan- 
gas ne tik padėjo mokytis draugui, bet neretai pamokydavo ir jo moky- 
toją. Vasarą vaikai leisdavo provincijos dvare, o žiemą — Londone, kur 
Jangas galėjo naudotis turtinga biblioteka. Vėliau G. Garnis tapo žinomu 
anglų politiku, o buvęs jo mokytojas kartu su Jangu, garsėjusiu labai 
gražia rašysena, išleido knygą „Graikų kaligrafija“. 

Grafas Ričmondas siūlė Jangui būti jo sekretoriumi ir padėjėju, cikė- 
damasis jaunuolio išmintimi papuošti savo raštus ir kalbas, tačiau Jangas 
atsisakė to ir kitų viliojančių pasiūlymų. Jis ryžosi mokytis toliau ir pats 
siekti garbės. Jangas ilgai dvejojo, kokią specialybę pasirinkti, nes viskas 
jam lengvai sekėsi. Nulėmė motyvas, kad medicina gali suteikti tvirtą 
padėtį ir nepriklausomybę. 

1792—1794 m. T. Jangas studijavo mediciną Londone ir Edinburge 
ir kartu pradėjo mokslinius tyrimus. 1793 m. dvidešimtmetis jaunuolis 
pateikė Londono karališkajai draugijai memuarą „Regėjimo proceso ste- 
bėjimai“, kuriame, remdamasis akies tyrimais, paaiškino akies akomoda- 
ciją Ięšiuko formos kitimu. Šis veikalas sukėlė nemažą mokslininkų susi- 
domėjimą ir diskusijas, netgi ginčus dėl prioriteto. Autorius buvo išrink- 
tas šios garbingos draugijos nariu. 

Nusivylęs anglų medicinos lygiu, T. Jangas išvyko tęsti studijų į Ge- 
cingeno universitetą Vokietijoje. Be to, jis, kaip visada, domėjosi ir dau- 
geliu kitų dalykų, lankė šokių bei jojimo pamokas, studijavo muziką 
ir dailę. Visose srityse jo laimėjimai buvo stulbinantys — Jango gabumai, 
skirtingai negu daugelio kitų vunderkindų, laikui bėgant nesilpnėjo. Grei- 
rai jis tapo puikiu muzikantu, grojančiu visais pagrindiniais to meto ins- 
crumentais, ėmė garsėti kaip subtilus meno žinovas. Netrukus jis jau jojo 
dviem arkliais ir laisvalaikiu inkognito pasirodydavo Getingeno cirke. 

1796 m. tapęs medicinos, chirurgijos ir akušerijos daktaru, T. Jangas 
grįžo į Angliją. Deja, čia buvo įsigaliojusios naujos taisyklės — svetimos 
šalies diplomas nebuvo pripažįstamas, ir Jangas neturėjo teisės pradėti 
gydytojo praktiką. Taigi jam teko dar dvejus metus studijuoti Kembridžo 
universitete. Aišku, Jangas paskaitų nelankė ir buvo vadinamas „Jango 
fenomenu“. Tuo metu jis ėmė domėtis optika. 

T. Jangas paprastai nesitenkindavo reiškinio samprata, bet stengdavosi 
įžvelgti jo priežastis, bendrus dėsningumus. Tad jam anksčiau ar vėliau 
buvo lemta ateiti į fiziką. 1799 m. — tais pačiais metais, kai baigė Kemb- 
ridžo universitetą ir tapo gydytoju Londone, — Jangas įteikė Karališkajai 
draugijai memuarą „Garsas ir šviesa — bandymai ir problemos“. 

Po Huko, Heigenso ir Niutono optikos atradimų šioje fizikos srityje 
XVIII a. buvo lėtai kaupiamos žinios. Niutono autoritetas įtvirtino kor- 
puskulinę šviesos teoriją, tačiau ji gerai aiškino tik paprasčiausius reiški- 
nius — tiesiaeigį šviesos sklidimą ir atspindį. Jangas nurodė šios teorijos 
trūkumus ir pasisakė už atmestą banginę teoriją. Jis ieškojo panašumų 
tarp šviesos ir garso ir pirmiausia ėmėsi tirti paprastesnius garso reiški- 
nius. Jangas pirmasis pastebėjo, kad du vienodi garso šaltiniai ne tik 
sustiprina, bet kai kuriose vietose aplink juos ir susilpnina vienas kito 
garsą. Jis suformulavo bangų superpozicijos principą — dviejų šaltinių 
bangos neveikia vienos kitų, jos tik susideda sudarydamas suminę bangą. 
Kadangi bangos įgyja minimumus ir maksimumus, tai jos gali ir stiprinti, 
ir silpninti viena kitą. Taip Jangas pirmą kartą dar nelabai aiškiai įžvelgė 
bangų interferencijos reiškinį. 

Tuo tarpu pagrindinė Jango veikla — gydytojo praktika — jam ne- 
labai sekėsi. Tai nustebino ir nuvylė jį patį, pripratusį prie lengvos sėk- 
mės. Turėdamas labai daug medicinos žinių ir kartu suvokdamas jos prie- 
monių riborumą, Jangas dvejodavo, kokiu būdu gydyti ligonį, imdavo 
jam aiškinti įvairių vaistų privalumus bei trūkumus ar galimus diagnozės 
Variantus, užuot pats priėmęs aiškų sprendimą. 

Jangas patyrė ir kitą nesėkmę. 1801 m. jis užėmė gamtos filosofijos 
katedrą Karališkajame institute, tačiau jo paskaitos pasisekimo neturėjo. 
Jangui atrodė, kad studentai, kaip ir jis pats, turi suprasti sudėtingus 
dalykus iš pusės žodžio, tad dėstė mažai aiškindamas, pateikdamas per 
daug įvairių žinių. Po poros metų, matydamas, kad tos paskaitos ir stu- 
dentams, ir jam pačiam neteikia malonumo, Jangas atsisakė pedagoginės 
veiklos. Tuo tarpu Londono visuomenėje jis garsėjo kaip labai įdomus ir 
sąmojingas pašnekovas, turintis ne tik daugybę žinių, bet ir originalių 
minčių. 

Tuo metu Jangą vis labiau traukė fizika, ir čia jis padarė svarbiausius 
savo atradimus. 1801 m. jis suformulavo bendrą bangų interferencijos 
principą. Vienai bangai užklojant kitą, stipriausia suminė banga susidaro 
tose vietose, kur susideda abiejų bangų maksimumai, o silpniausia — 
ten, kur susideda vienos bangos maksimumas su kitos minimumu. Toks 
nekintantis bangų užsiklojimo vaizdas įmanomas tik tada, kai bangos yra 
visiškai vienodos. 

1802 m. Jangas sugalvojo būdą, kaip įgyvendinti šviesos bangų inter- 
ferenciją: neskaidriame ekrane jis adata pradūrė dvi skylutes, vieną greta 
kitos, ir apšvietė jas vienu šviesos šaltiniu. Pro skylutes praėjusios „dvi tos 
pačios šviesos dalys“ sudarė du šviesos kūgius. Jų kelyje padėjęs antrą 
ekraną, toje jo vietoje, kur vienas kūgis užklojo kitą, Jangas matė šviesias 
ir tamsias juostas. Uždengus kurią nors vieną skylutę arba apšvietus jas 
skirtingų šaltinių šviesa, juostos išnykdavo. 

Jangas susiejo šviesos spalvą su jos bangos ilgiu ir, naudodamasis in- 
terferenciniu vaizdu, sugebėjo pirmą kartą išmatuoti šviesos bangų ilgį: 
raudonos šviesos bangų jis pasirodė esąs 1/36000 colio (0,7 mikrometro), 
o violetinės šviesos — 1/60000 colio (0,42 mikrometro). Tai stebėtinai 
gerai atitinka šiuolaikinius duomenis. 

T. Jangas, kaip ir K. Heigensas bei R. Hukas, manė, kad šviesai sklisu 
reikalinga terpė — eteris. Kadangi jis turėtų būti labai retas, tai šviesos 
bangos esančios išilginės. 

Fizikai Jango rezultatus sutiko skeptiškai, nes jie prieštaravo tuo metu 
vyravusiai Niutono korpuskulinei teorijai, o išvada, kad šviesa, susidėda- 
ma su kita šviesa, gali sudaryti tamsą, atrodė neįtikėtina. Be to, Jango 
darbai, kaip ir jo paskaitos, buvo sunkiai suprantami. 

Jango draugas chemikas H. Devis rašė savo pažįstamam: „Jam [Jan- 
gui] būtų labai malonu, jeigu jūs parašytumėte ką nors teigiamo ar netgi 
kritiško“. Galop kririkas atsirado — vienas jaunas ir piktas Niutono pa- 
sekėjas parašė net tris pamfletus, kuriuose išjuokė Jango teoriją kaip „gry- 

ną fantaziją“, „pavojingą logikos ir sveiko proto principų pažeidimą“, 
priekaištavo Karališkajai draugijai, kad „ši spausdina tokius paviršutiniš- 
kus ir tuščius rašinius“. Iš pradžių Jangas, kaip džentelmenas, tylėjo, vė- 
liau parašė atsakymą ir išleido jį atskira knygele. Deja, jos buvo nupirktas 
tik vienas egzempliorius. 

Nusivylęs Jangas susidomėjo archeologija ir Egipto hieroglifų šifravi- 
mu. Ką tik buvo surastas Rozetės akmuo su jame iškaltais vienodais teks- 
tais egiptiečių ir senąja graikų kalbomis, ir Jangas, juo naudodamasis, 
ėmėsi spręsti hieroglifų mįslę. Jis teisingai nustatė kai kurių hieroglifų 
prasmę, tačiau dalis jo prielaidų buvo klaidingos. Galutinai senąjį Egipto 
raštą iššifravo prancūzas Ž. Šampoljonas, kuriam ir atiteko visa garbė, o 
Jangas liko tik jo mažai žinomas pirmtakas. 

1804 m. T. Jangas vedė beveik perpus už save jaunesnę aristokratę 
Elizą Maksvel. Žmona ne tik mylėjo, bet ir supraro savo vyrą. Jie gerai 
sutarė visą gyvenimą, nors vaikų neturėjo. 

Jangas dar kartą grįžo prie fizikos problemų. Ankstesnius bei naujus 
savo atradimus jis apibendrino dviejų tomų veikale „Gamtos filosofijos ir 
mechanikos meno paskaitų kursas“. Čia buvo pasiūlyta pirmoji spalvų 
regėjimo teorija, teigianti, kad akies tinklainėje yra trijų rūšių nervų skai- 
dulų. Kiekviena iš jų skiria kurią nors pagrindinę spalvą: raudoną, žalią 
ar mėlyną, o visos kartu — kiekvieną spalvą. Ši teorija paaiškino ir akių 
ydą — daltonizmą: neturintis kurios nors spalvos receptorių žmogus ne- 
skiria dalies spalvų. Įdomu pastebėti, kad Jangas prisidėjo prie šios pato- 
logijos atradimo, mac aptiko turint ją savo kolegą chemiką Dž. Daltoną. 
Pastarasis aprašė savo matymo ypatumus, iš čia kilo jos pavadinimas dal- 
tonizmas. Vėliau Jango teoriją išplėtojo vokiečių fiziologas ir fizikas 
H. Helmholcas. 

Savo pagrindiniame fizikos veikale Jangas taip pat nagrinėjo kietųjų 
kūnų tempimo, spaudimo bei šlyties deformacijas, apibrėžė jų charakte- 
ristikas, kurių viena vadinama Jango moduliu. 

Šis Jango veikalas taip pat nebuvo fizikų įvertintas. Be to, tuo metu 
prancūzas E. Maliu atrado šviesos poliarizaciją, kurios negalėjo paaiškinti 
išilginių bangų teorija, bet aiškino korpuskulinė teorija. Jangas nutolo 
nuo fizikos ir nebegrįžo prie jos net tada, kai 1815 m. O. Frenelis, ne- 
žinodamas Jango darbų, iš naujo atrado šviesos interferenciją ir ėmė to- 
liau plėtoti banginę teoriją. 1816 m. du prancūzų fizikai D. Arago ir 
L. Ž. Gei-Liusakas aplankė Jangą ir papasakojo jam apie Frenelio darbus. 
Jangas suabejojo jų naujumu, ir kilo ginčas. Jango žmona, netardama nė 
žodžio, pakilo, išėjo į kitą kambarį ir netrukus grįžo su atversta vyro 

knyga, kur buvo nupieštos difrakcinės juostos bei pateiktas jų aiškinimas, 
Frenelis pripažino Jangą savo pirmtaku, tarp jų užsimezgė draugiški san. 
tykiai. Freneliui tarpininkaujant, Jangas buvo išrinktas Prancūzijos MĄ 
nariu. 

T. Jangas visą gyvenimą turėjo įvairiausių pareigų. Apie 30 metų jis 
buvo Karališkosios draugijos sekretorius ryšiams su užsienio mokslinin.- 
kais, nuo 1818 m. — Ilgumų biuro, rengusio jūreivystės lenteles, sek- 
retorius, taip pat „Jūreivystės kalendoriaus“ redaktorius. Šios dvejos 
pareigos atimdavo daug laiko, bet neatnešė Jangui nei garbės, nei pasiten- 
kinimo. Ilgumų biuras buvo apkaltintas klaidomis lentelėse, sukėlusiomis 
netgi jūrų katastrofas. Nesulaukęs pripažinimo, išvargintas nesėkmių ir 
ligų, Jangas paskutiniaisiais metais rado nusiraminimą egiptologijoje — 
ligi savo mirties 1829 m. gegužės 10 d. jis rengė egiptiečių kalbos žody- 
ną. Mirė Jangas tik 55 metų, bet jo organizmas dėl nuolatinio įtempto 
darbo jau buvo visai sunykęs, tarsi daug senesnio žmogaus. Jangas buvo 
palaidotas žmonos tėviškėje, kaimo kapinėse, o jo mirtį mažai kas pa- 
stebėjo. Kaip fizikos klasikas T. Jangas buvo pripažintas tik XIX a. 
pabaigoje. 


Andrė Mari 
AMPERAS 
(1775— 1836) 





A. M. AMPERAS, KAIP IR T. JANGAS, BUVO GENIALUS „MOKS- 
LO KLAJŪNAS“, DIRBĘS [VAIRIOSE MOKSLO SRITYSE IR 
DIDŽIAUSIUS SAVO ATRADIMUS PADARĘS TAIP PAT FIZIKO- 
JE. AMPERAS YRA NAUJOS SRITIES — ELEKTRODINAMIKOS, 
KURIAI JIS IR SUGALVOJO PAVADINIMĄ, — PRADININKAS. 
VIS DĖLTO TŲ DVIEJŲ MOKSLININKŲ CHARAKTERIAI IR LI- 
KIMAI GANA SKIRTINGI. 

Andrė Mari Amperas (A. M. Ampere) gimė 1775 m. sausio 22 d. 
Prancūzijoje, nedideliame Ponselė dvarelyje netoli Liono. Jo tėvas vertėsi 
šilko gamyba ir prekyba, tačiau buvo išsilavinęs ir žingeidus žmogus, 
mokėjo senąsias kalbas, domėjosi filosofija, turėjo sukaupęs puikią biblio- 
teką. Vaikus jis auklėjo pagal filosofo ir rašytojo Ž. Ž. Ruso sistemą, 
sudarydamas sąlygas jiems patiems atskleisti savo gabumus ir įgyti žinių 
iš įvairių sričių. Ta sistema buvo ypač palanki Andrė Mari, labai gabiam 
ir smalsiam berniukui. Dar nepažindamas skaičių, jis išgalvojo savo skai- 
čiavimo sistemą. Tam jis naudojo akmenėlius ir žirnelius. Skaityti Andrė 
Mari išmoko nejučiomis, vartydamas su tėvu knygas, ir pasinėrė į namų 
biblioteką. Jis nelankė jokios mokyklos ir per visą gyvenimą nelaikė jokio 
€gzamino, 

Ką tik Prancūzijos švietėjai D. Didro, Ž. Dalamberas ir kiti buvo 
baigę leisti garsiąją daugiaromę „Enciklopediją“, ir Andrė Mari skaitė ją 
Iš eilės, savo fenomenalia fotografine atmintimi įsimindamas ištisus 

straipsnius. Jam labai patiko matemacika, todėl netrukus jis perėjo prie 
originalių D. Bernulio, L. Oilerio ir kitų mokslininkų darbų. Trylikame. 
tis Amperas pateikė Liono akademijai pirmąjį savo memuarą, kuriamę 
bandė spręsti „amžinąjį apskritimo kvadratūros uždavinį. Tiesa, jis mėgo 
ir poeziją, rašė eiles (šio užsiėmimo neapleido ir vėliau, bet savo kūrybos 
nespausdino). 

Amperų šeima entuziastingai sutiko Prancūzijos revoliuciją. Sužinojęs 
apie Bastilijos paėmimą, keturiolikmetis Amperas verkė iš džiaugsmo ir 
atsiklaupęs dėkojo Dievui. Jo tėvas tapo Liono prokuroru. Jis davė nu- 
rodymą suimti vietinį radikaliųjų revoliucionierių — jakobinų — lyderį. 
Vėliau šiems paėmus valdžią, buvęs prokuroras susilaukė mirties baus- 
mės, — jam giljotina buvo nukirsta galva, be to, teismo sprendimu kon- 
fiskuota didžioji dalis jo turto. Šeimos gyvenimas labai pasunkėjo (tiesa, 
po metų Ponselė dvarelis motinai buvo grąžintas). Amperą taip sukrėtė 
tėvo mirtis, kad metus jis niekuo nesidomėjo, vėliau ėmė klajoti po apy- 
linkes, rinkdamas augalus ir juos klasifikuodamas. Pamažėle jis vėl įsi- 
traukė į daugelį darbų: rašė poemą is tragediją, konstravo airvarus, bandė 
kurti tarptautinę kalbą. 

Dvidešimtmetis Amperas turėjo daugybę žinių, buvo energingas, ta- 
čiau negražus ir nevikrus, trumparegis, nekreipiantis dėmesio į savo ap- 
rangą jaunuolis. Žmonės jį dažnai sutikdavo Ponselė apylinkėse garsiai 
deklamuojantį lotyniškas eiles, kalbantį patį su savimi — užduodantį sau 
klausimus ir į juos atsakinėjantį. 

Kartą taip klajodamas Andrė Mari sutiko auksaplaukę mergaitę Katrin 
Karon, smulkaus prekybininko dukterį, ir iš karto ją įsimylėjo. Deja, 
Karrin kitaip įsivaizdavo savo išrinktąjį, o jos tėvai irgi įtariai žiūrėjo į 
neturintį jokios specialybės, keistą jaunuolį. Tačiau gilus Ampero jaus- 
mas, nuoširdumas, protas ilgainiui pakeitė Katrin nuomonę, o jo pasiža- 
dėjimas imtis mokytojo darbo įveikė ir jos tėvų pasipriešinimą. Po trejų 
kankinančio laukimo metų vestuvės įvyko. Iš pradžių Amperas vertėsi 
privačiomis pamokomis, vėliau gavo etatinę mokytojo vietą Burgo mies- 
te, bet, taupydamas pinigus, turėjo gyventi atskirai nuo žmonos ir maža- 
mečio sūnaus. 

Amperas parengė du matematikos traktatus, kurie buvo gerai įvertinti 
Paryžiaus mokslininkų, ir tai įgalino jį tapti Liono licėjaus dėstytoju. 
Tačiau tuo metu Ampero žmona jau sunkiai sirgo ir netrukus mirė. Am- 
peras nebenorėjo pasilikti Lione, todėl išsirūpino repetitoriaus (dėstytojo 
padėjėjo) vietą Politechnikos mokykloje Paryžiuje. Čia dirbo daug garsių 
to meto prancūzų mokslininkų, buvo kūrybinga atmosfera. Amperas ėmė 

ėti kaip talentingas matematikas, nors tuo pačiu metu domėjosi ir 
daugeliu kitų dalykų. Be to, jis ilgėjosi artimos sielos ir vėl įsimylėjo, 
tačiau šį kartą tuščią ir irzlią miesčionę, kurios tikrąjį būdą įžvelgė tik po 
vestuvių. Po metų Amperas buvo priverstas bėgti iš namų, žmona jam 
atidavė auginti ir ką tik gimusią dukrą. 

1808 m. A. M. Amperas gavo universiteto inspektoriaus pareigas, ku- 
rios buvo susijusios su dažnomis kelionėmis po šalį, ir jas vykdė iki savo 
mirties. 1809 m. jis tapo matematikos profesoriumi, o 1814 m. už ma- 
tematikos darbus buvo išrinktas akademiku. 

Ligi 1809 m. pagrindiniai moksliniai Ampero darbai buvo skirti ma- 
tematikai. Tais metais Amperas vėl išgyveno dvasinę krizę — dėl motinos 
mirties; buvo nukrypęs į religiją, domėjosi mistika ir teologija. 1813— 
1820 m. jis atliko keletą vertingų chemijos darbų, tyrinėjo santykius, 
kuriais jungiasi cheminės medžiagos, dar prieš A. Avogadrą kėlė mintį, 
kad vienoduose įvairių dujų tūriuose yra vienodas skaičius molekulių, ir 
bandė aiškinti chemines reakcijas molekulių jungimusi. 

Iki 1820 m. Amperas domėjosi naująja fizika tik kaip jos dėstytojas ir 
apskritai smalsus žmogus, bet originalių fizikos darbų neatliko. Staigų jo 
posūkį į fiziką nulėmė H. Erstedo atradimas. 

Kaip buvo rašyta V. Džilberto biografijoje, šis elektrinių ir magneti- 
nių reiškinių tyrimo pradininkas, remdamasis negausiais faktais, buvo 
padaręs išvadą, kad elektra ir magnetizmas yra skirtingos prigimties. Vis 
dėlto kartais stebimas geležinių daiktų įsimagnetinimas trenkus žaibui, 
taip pat po energijos tvermės dėsnio atradimo XVIII a. pabaigoje paplitu- 
si idėja apie įvairių gamtos jėgų vieningumą vertė mokslininkus abejoti 
minėta išvada ir ieškoti elektros bei magnetizmo ryšio. Ilgą laiką jo aprikti 
nepavyko, nes manyta, kad magnetinius reiškinius turi sukelti nejudantys 
elektros krūviai arba juos turi veikti magnetas. Atradimą 1819 m. pabai- 
goje atsitiktinai padarė Kopenhagos universiteto profesorius H. Erstedas. 
Jis pastebėjo, kad, laidu tekant elektros srovei, netoliese padėto kompaso 
rodyklė nukrypsta nuo įprastinės padėties. 1820 m. liepos mėnesį Erste- 
das atspausdino keturių puslapių brošiūrą, kurioje aprašė tą ir kai kuriuos 
papildomus bandymus bei pateikė dirbtinį paaiškinimą, kad rodyklę suka 
aplink laidą priešingomis kryptimis judantys teigiamos ir neigiamos elek- 
tros sūkuriai. 

Liepos mėnesį Amperas buvo komandiruotėje Prancūzijos šiaurėje, o 
rugpjūtį posėdžiavo teisme kaip prisiekęs tarėjas. Tuo metu jo draugas 
fizikas D. Arago dalyvavo fizikų susitikime Ženevoje, kur O. de la Rivas 
Pademonsrravo susirinkusiems mokslininkams Erstedo bandymus. Grįžęs 

į; Paryžių, Arago rugsėjo 4 d. Akademijos fizikos ir matematikos sekcijos 
posėdyje papasakojo apie matytą naują reiškinį ir susidomėjusių klausy- 
tojų buvo paprašytas atlikti tuos bandymus. Tai jis ir padarė po savaitės 
(posėdžiai vykdavo pirmadieniais, kartą per savaitę). Amperas dalyvavo 
abiejuose posėdžiuose ir susižavėjo naujuoju reiškiniu. Atidėjęs į šalį savo 
darbus, jis ėmė atkakliai bei nuosekliai tirti elektromagnetizmą, aiškinti 
jo prigimtį. Kitame posėdyje Amperas jau demonstravo kolegoms savo 
bandymus ir iškėlė svarbias idėjas: susuktas spirale laidas, kuriuo teka 
elektros srovė, veikia kaip magnetas, todėl nuolatinių magnetų viduje 
greičiausiai irgi sukasi elektros srovės. Amperas spėjo, kad tokios srovės 
lemia ir Žemės magnetizmą. Dar po savaitės Amperas jau bandymais 
įrodė spiralės, kuria teka srovė, ir nuolatinio magneto panašumą, be co, 
pranešė apie naują jo atrastą reiškinį: du laidai, kuriais teka elektros sro- 
vė, traukia arba stumia vienas kitą. 

Ir vėliau Ampero pranešimai Akademijoje buvo skaitomi vienas po 
kito: spalį — keturi, lapkritį — du, gruodį — trys. Tai buvo Ampero 
žvaigždžių valandos. Jis kūrė prietaisus, sudėtingesnius iš jų užsakydavo 
gaminti meistrams, mokėdamas jiems iš savo lėšų. Bandymus Amperas 
vykdė namuose, nedideliame kambarėlyje. Pagalbininkų jis neturėjo, nors 
kartais jam talkindavo draugai. Kartu jis plėtojo bei tikslino elektromaąg- 
netinių reiškinių teoriją. Šis kūrybingiausias Ampero veiklos laikotarpis 
tęsėsi penkerius metus. Per tą laiką jis pagrindė ir išplėtojo pradines savo 
idėjas — įvairiais bandymais įrodė ritės, kuria teka elektros srovė, ir mag- 
neto ekvivalentumą ir kartu su Arago išrado elektromagnetą (ritės veiki- 
mas buvo sustiprintas į jos vidų įkišta geležine šerdimi). Amperas tiksliai 
suformulavo dviejų srovių sąveikos dėsnį: ta pačia kryptimi tekančios 
srovės viena kitą stumia, o priešingos krypties — traukia. Vėliau jis už- 
rašė tą dėsnį matematiškai, nustatydamas veikiančios jėgos priklausomybę 
nuo srovių stiprio, atstumo bei kitų dydžių. Amperas patikslino ir mag- 
netizmo prigimties hipotezę — uždaros elektros srovės turi tekėti ne vi- 
same magneto gabale, o jį sudarančių molekulių viduje. 

Amperas visą gyvenimą mėgo kurti terminus ir sąvokas, todėl sugalvojo 
nemažai elektromagnetizmo terminų, kaip antai naujos fizikos srities pa- 
vadinimą „elektrodinamika“, taip pat terminus „elektros srovė“, „elektros 
srovės kryptis“ (ją apibrėžė kaip teigiamos elektros tekėjimo kryptį), „so- 
lenoidas“, „galvanometras“ (šio prietaiso idėją jis pars iškėlė). Tiesa, kai 
kurie Ampero siūlyti terminai, pavyzdžiui, reofonas (laidininkas, kuriuo 
teka srovė), neprigijo. 

Amperui teko atkakliai kovoti už savo atradimų pripažinimą. Senosios 
magnetizmo teorijos šalininkai nenorėjo pasiduoti ir stengėsi paneigti jo 
rezultatus arba paaiškinti juos specialių magnetinių skysčių egzistavimu. 
To meto fizikai laikė, kad jėgos tarp dviejų taškų veikia tik išilgai juos 
jungiančios tiesės, todėl nenoriai pripažino naujo tipo jėgas, veikiančias 
statmenai tai tiesei. H. Erstedas, grauždamasis, kad kitas mokslininkas, o 
ne jis pats nuskynė pagrindinius jo atradimo vaisius, bandė ginčytis, kad 
magnetizmo, kaip elektrinės prigimties reiškinio, idėja priklauso jam. 
Tačiau A. M. Amperas įrodė savo prioritetą. Jam teko polemizuoti netgi 
su M. Faradėjumi ir H. Deviu, kurie ne iš karto pritarė magneto viduje 
cirkuliuojančių elektros srovių hipotezei. 

Baigdamas didelį ciklą darbų, kurie buvo publikuoti kaip atskiri 
straipsniai ir brošiūros, A. M. Amperas suprato jų apibendrinimo svarbą 
ir parašė fundamentalų veikalą „Elektrodinamikos reiškinių teorija, pa- 
grįsta vien tik bandymais“, kuris buvo išleistas 1826 metais. 

Svarbiausius savo atradimus Amperas padarė varginamas širdies prie- 
puolių. Įtempras darbas, moksliniai ginčai, rūpesčiai dėl vaikų, netikru- 
mas dėl ateities (grįžę į valdžią Burbonai ėmė atleidinėti Napoleono laikų 
valdininkus) prisidėjo prie jo sveikatos pablogėjimo. Be to, Amperas ma- 
nė, kad elektrodinamikos kūrimas jau iš esmės yra užbaigtas, taigi nusto- 
jo aktyviai dirbęs šioje srityje. Paskutiniaisiais metais pagrindiniu savo 
tikslu jis laikė bendros mokslo klasifikacijos sistemos, apie kurią galvojo 
nuo jaunų dienų, parengimą. Turėdamas daug įvairių mokslų žinių, Am- 
peras stengėsi racionaliai tuos mokslus suskirstyti, nustatyti jų ribas 
ir tarpusavio ryšius, išskirti naujus mokslus. Jis numatė kibernetiką — 
mokslą apie bendrus valdymo procesų dėsningumus, bei mokslotyrą — 
mokslą apie mokslą (jį Amperas buvo pavadinęs mateziologija), kurie iš 
tikrųjų atsirado XX amžiuje. Tiesa, nemažai Ampero numatytų mokslų 
liko tik popieriuje, o jo pasiūlyta klasifikacija, skirstanti mokslą į vis 
smulkesnes dalis dvejetainiu būdu (poromis), nebuvo priimta. Bendras 
savo pažiūras į mokslą Amperas išdėstė dviejų tomų veikale „Mokslo fi- 
losofijos bandymas, arba visų žmogaus žinių natūralios klasifikacijos ana- 
lizinis išdėsrymas“. Antrasis tomas išėjo jau po autoriaus mirties jo sū- 
haus (irgi Prancūzijos MA akademiko, bet filologo) rūpesčiu. 

A. M. Amperas mirė 1836 m. birželio 10 d. komandiruotės į Marselį 
Metu, susirgęs plaučių uždegimu. Jį slaugę svetimi žmonės palaidojo 
mokslininką Marselyje. Tik po 33 metų jo palaikai buvo pervežti į Pa- 
tyžiaus Monmartro kapines. Ampero antkapyje užrašyta: „Jis buvo taip 
Pat geras ir taip pat paprastas, kaip ir didis“. 


Georgas 
OMAS 
(1787—1854) 





G. OMAS — KIEKVIENAM ŽMOGUI ŽINOMO OMO DĖSNIO 
ATRADĖJAS. LIGI TO DĖSNIO NUSTATYMO ELEKTROS SRO. 
VĖS TEKĖJIMĄ UŽDARA GRANDINE GAUBĖ NEAIŠKIŲ INTER- 
PRETACIJŲ IR NETIKSLIŲ SĄVOKŲ MIGLA. OMAS PIRMASIS 
ĮŽVELGĖ JOJE NUOSTABIAI PAPRASTĄ DĖSNĮ. 

Georgo Omo (G. Ohm) tėvas, kaip ir senelis bei prosenelis, buvo 
šaltkalvis. Net ir būdamas neeilinių gabumų bei įgijęs matematikos žinių 
iš jo namuose gyvenusio studento, be to, kurį laiką lankęs techninio pie- 
šimo mokyklą (dirbdamas pameistriu), tėvas neišvengė sąlygų nulemio 
likimo. Žmona mirė dar jauna, gimdydama septintą vaiką, mirė ir keturi 
vaikai, todėl likusius du sūnus — vyriausiąjį Georgą, gimusį 1787 m. 
kovo 16 d., ir trejais metais jaunesnį Martiną — tėvas nutarė žūtbūt 
išleisti į mokslus. Tai buvo sunkiai realizuojama svajonė, nes Vokietija 
išgyveno neramius laikus: vyko valstiečių sukilimas, vėliau karas su Pran- 
cūzija, kurį Vokietija pralaimėjo, po to Napoleono kariuomenės okupa- 
cija. Tačiau tėvas buvo nepaprastai valingas žmogus ir atkakliai siekė 
įgyvendinti savo sumanymą. Jis mokėjo už sūnų mokslą Erlangeno mies- 
to, kur jie gyveno, pradinėje mokykloje ir pars kiek galėdamas padėjo 
jiems mokytis bei įgyti papildomų žinių. Sunkiai sudurdamas galą su 
galu, tėvas pirkdavo įvairias knygas ir kartu su sūnumis jas nagrinėjo. 
Šventadieniais šeima keliaudavo po miesto apylinkes, tėvas pasakodavo 
sūnums apie augalus ir gyvūnus, mokė matuoti plotus. Vėliau jis leido 

sūnus į gimnaziją, veikusią prie universiteto. Ten dėstė daugiausia stu- 
dentai ir mokymo lygis nebuvo aukštas, tad tėvas, gaminęs prietaisus 
universitetui, sutarė su keliais profesoriais, kad šie padėtų jo sūnums pa- 
sirengti būsimoms studijoms universitete. š 

1805 m. Erlangeno universitete Georgas ėmė studijuoti matematiką, 
fiziką ir filosofiją. Būdamas linksmo, draugingo būdo, jis greit tapo ly- 
deriu, susižavėjo sportu, ėmė garsėti kaip puikus šokėjas, biliardo meist- 
ras bei čiuožėjas. Mokslui laiko likdavo vis mažiau. Matydamas, kad sūnus 
neišnaudoja su tokiu vargu jam suteiktų galimybių, tėvas pasijuto labai 
įskaudintas ir supyko. Tarp jų įvyko audringas kivirčas, nes sūnus neno- 
rėjo atsisakyti teisės pačiam lemti savo elgesį. Ginčas baigėsi tuo, kad 
G. Omas po trijų semestrų merė universitetą ir išvyko į vieną Šveicarijos 
provincijos mokyklą dirbti mokytoju bei gyventi savarankiškai. 

Sužavėras Šveicarijos gamtos ir kupinas įspūdžių, Georgas ėmė rašyti 
tėvui laiškus, ber šis į juos neatsakydavo ir jų net nearplėšdavo. Tik po 
metų, įsitikinęs, kad sūnus sąžiningai dirba ir netgi gilina savo žinias, 
tėvas atleido Georgui. Jie pradėjo nuoširdžiai susirašinėti. Sūnus jau no- 
rėjo grįžti į universitetą, tačiau prancūzų okupacija ir materialiniai sun- 
kumai to neleido padaryti, todėl jam teko atkakliai mokytis savarankiš- 
kai. 1811 m. G. Omas grįžo į Erlangeną, ir pasirodė, kad jo pastangos 
buvo sėkmingos — tais pačiais metais baigė universitetą ir netgi apsigynė 
disertaciją, gaudamas filosofijos mokslų daktaro laipsnį. Jam buvo pasiū- 
lyta privatdocento vieta, bet su nedideliu atlyginimu, todėl netrukus 
Omas išvyko į kitą miestą dirbti matematikos ir fizikos mokytoju. Čia 
susidūręs su įvairiais trūkumais, jis parašė apie juos laišką vyresnybei. 
Reakcija buvo netikėta — mokyklą uždarė ir Omui teko ieškoti vietos 
kitoje mokykloje. 

1817—1827 m. jis dėstė fiziką Kelno jėzuitų kolegijoje. Anot vieno 
jo mokinio, Omas buvo kresnas, vidurinio ūgio, energingas, pasitikintis 
savimi. Abiejose švarko kišenėse jis nešiodavosi po tabokinę. Omas šne- 
kėjo nedaug, bet įdomiai, buvo sąmojingas, mėgo juokauti. Savo šeimos 
lis taip ir nesukūrė. 

Kolegijos laboratorijoje ir saugykloje buvo sukaupta daugybė įvairių 
fizikos prietaisų, ir Omas, prisiminęs pas tėvą įgytus šaltkalvio įgūdžius, 
ėmėsi juos taisyti bei tobulinti. Be to, jis gilino savo žinias ir 1820 m. 
rašė tėvui: „Aš jaučiu, kad baigiu išmokci fiziką ir matematiką. Šiuolai- 
kinio mokslo žinojimas leis man sėkmingai vykdyti savo tyrimus“. Taigi 
Jis nusprendė pradėti mokslinį darbą ir, sudomintas ką tik atliktų Erstedo 

i Ampero atradimų, pasirinko elektros srovės tyrimus. 


Tuo metu šioje naujoje srityje dirbo nemažai fizikų, tačiau dauguma 
domėjosi srovės keliamais magnetiniais, šiluminiais ar cheminiais efek- 
tais, o pačios srovės tekėjimo ypatumus tirti trukdė prastos kokybės sro- 
vės šaltiniai, negrynos medžiagos ir neaiškios elektrinę grandinę apibūdi- 
nančios sąvokos. 

Pasinaudojęs Kulono sukamųjų svarstyklių idėja, Omas sukonstravo 
gana tikslų srovės stiprio grandinėje matavimo prietaisą. Pagrindinę jo 
dalį sudarė virš laido ant tampraus siūlo pakabinta magnetinė rodyklė. 
Orientavus laidą dienovidinio kryptimi, rodyklė nusistodavo išilgai jo, o 
įjungus srovę, pasisukdavo tam tikru kampu. Specialia rankenėle Omas 
sukdavo siūlą tol, kol rodyklė grįždavo į pradinę padėtį. Laidus jis jung- 
davo Ampero pasiūlytu būdu — įmerkdamas jų galus į indelį su gyvsi- 
dabriu. Visų pirma jis nustatė, kad magnetinis elektros srovės veikimas 
visuose grandinės taškuose yra vienodas (tuo tarpu įvairios laidininko 
dalys gali įkaisti skirtingai), tad būtent jis apibūdina srovės didumą, kuris 
grandinėje nesikeičia. Remdamasis nedaugeliu matavimo rezultatų, Omas 
įžvelgė logaritminę magnetinio srovės veikimo priklausomybę nuo įjung- 
to į grandinę laidininko ilgio. Apie tai jis paskubomis paskelbė „Prelimi- 
nariniame pranešime apie dėsnį, nusakant, kaip metalai praleidžia kon- 
taktinę elektrą“ (1825 m.). Deja, netrukus pats Omas, tęsdamas tyrimus, 
įsitikino suklydęs — papildomi matavimai jo išvados neparvirtino. Beje, 
tais pačiais metais neteisingus elektrinės grandinės dėsnius paskelbė ir 
anglas P. Barlou bei prancūzas A. Bekerelis. Tačiau, skirtingai nei jie, 
Omas nenuleido rankų ir pasiryžo žūtbūt nustatyti teisingą dėsnį. Pagrin- 
dinė jo klaidos priežastis buvo gana greita Voltos stulpo iškrova laikui 
bėgant. Žurnalo „Fizikos ir chemijos analai“ redaktorius J. Pogendorfas 
patarė Omui vietoj Voltos stulpo naudoti neseniai išrastą termoelementą 
(sujungus dviejų skirtingų metalų laidininkų galus ir vieną kontaktą kai- 
tinant, o kirą — šaldant, ši meralų pora sudarydavo mažos galios, bet 
gana pastovų elektros srovės šaltinį). 

Šį kartą, labai kruopščiai matuodamas, Omas nustatė tikrąjį elektrinės 
grandinės dėsnį, kuris dabar pateikiamas vadovėliuose. Tiesa, įžiūrėti jų 
tapatumą nelengva. Omas vietoj elektros srovės stiprio vartojo jo matuo- 
jamo magnetinio srovės veikimo, vietoj varžos — laidininko ilgio sąvokas, 
o elektrovarą vadino „sužadinančia jėga“. Omas parodė, kad formulė tinka 
įvairiems laidininkams — ne tik variniams, bet ir pagamintiems iš kitų 
metalų. 

Dėsnis buvo paskelbtas 1826 m. Vokietijoje leidžiamame žurnale 
vokiečių kalba ir, deja, nesulaukė norimo pripažinimo. Autorius buvo 
mažai žinomas mokytojas, prieš tai skelbęs kirokią formulę (kažkas pa- 

šmaikštavo — gal pasirodys dar vienas straipsnis su trečia formule), 
kruopščius jo matavimus patikrinti nebuvo lengva, o dėsnis atrodė per 
daug paprastas, kad būtų teisingas. 

Omas matė vienintelę išeitį — dirbti toliau ir įrodyti savo teisumą. Jis 
išsirūpino, kad būtų metams atleistas nuo pedagoginio darbo ir koman- 
diruoras į Berlyną tęsti mokslinių tyrimų. Gyvendamas pas savo brolį, 
kylantį matematiką, vėliau tapusį profesoriumi, G. Omas atsidėjo vien 
tik mokslui. Per metus jis parašė ir atspausdino monografiją „Teoriniai 
elektrinių grandinių tyrimai“. Remdamasis elektros srovės tekėjimo ir ši- 
lumos sklidimo analogija bei pritaikęs Ž. Furjė išplėtotus šilumos teorijos 
metodus, Omas pirmą kartą matematiškai aprašė elektros srovės tekėjimą 
grandine. Šilumos sklidimo priežastis — temperatūrų skirtumas. Omas 
iškėlė idėją, kad elektros srovė laidininkais teka dėl jų galuose veikiančių 
elektroskopinių jėgų skirtumo. To dydžio pavadinimą nulėmė Omo pa- 
siūlytas jo matavimo būdas — prijungiant elektroskopą prie laidininko 
nagrinėjamo taško. Laidininko, kuriuo teka elektros srovė, galuose elek- 
troskopo lapeliai prasiskirdavo skirtingu kampu. Elektroskopinių jėgų 
skirtumas atitinka dabar vartojamą potencialų skirtumą, arba įtampą. 
Omas įvedė dar dvi pagrindines sąvokas: elektros srovės stiprio ir laidi- 
ninko varžos. Naudodamasis elektros srovės tekėjimo lygtimi, Omas te- 
oriškai išvedė jo anksčiau eksperimentais nustatytą dėsnį grandinės daliai. 
Jis taip pat suformulavo laidininkų bei elektros srovės šaltinių nuoseklaus 
jungimo taisykles. 

Savo knygą Omas išsiuntinėjo daugeliui Vokietijos ir užsienio moks- 
lo centrų, tačiau ir šis teorinis jo darbas nebuvo iš karto įvertintas. 
O Berlyno universiteto profesorius F. Polis šiurkščiai užsipuolė Omą, 
teigdamas, kad matematiniai jo išvedžiojimai yra atitrūkę nuo realy- 
bės, neatspindi elektrinių grandinių fizikinės esmės. Omas tikėjosi su- 
laukti teigiamo atsiliepimo iš Prancūzijos mokslų akademijos, kur dirbo 
A. M. Amperas, D. Arago bei kiti elektros srovės tyrinėtojai, tačiau gal 
Jie buvo užsiėmę savais tyrimais, o gal storą vokišką traktatą palaikė vienu 
iš pseudomokslinių kūrinių, kurių tais laikais netrūko, bet jokio atsako 
nebuvo. O žymus anglų mokslininkas M. Faradėjus visai nemokėjo vo- 
kiečių kalbos. 

G. Omas nebenorėjo grįžti į Kelno kolegiją, juo labiau nerapęs laimė- 
toju. Jis atkakliai prašė ministerijos, įvairių administracinių įstaigų, netgi 
imperatoriaus suteikti jam profesoriaus vietą moksliniam darbui tęsti. De- 
ja, Omui buvo pasiūlytos tik kelios valandos paskaitų Berlyno karo mo- 
kykloje. Tik 1833 m. jam pagaliau pavyko tapti profesoriumi naujai 

įsteigtoje Niurnbergo politechnikos mokykloje (po šešerių merų jis buvo 
išrinktas jos rektoriumi). Jis pagaliau sulaukė ir savo darbų pripažinimo: 
iš pradžių — užsienyje, vėliau — ir Vokietijoje. Įdomu pažymėti, jog 
prancūzas M. Puljė, susipažinęs su Omo monografijos ištraukomis, iš- 
verstomis į prancūzų kalbą, ir nežinodamas jo ankstesnių eksperimenti- 
nių darbų, nutarė eksperimentais patikrinti teorines Omo išvadas. Gavęs 
teigiamą rezultarą, jis dar kartą paskelbė Omo desnį (kurį laiką Prancū- 
zijoje jis buvo vadinamas Puljė dėsniu). 

Pagaliau sulaukęs sąlygų moksliniam darbui, Omas kažkodėl nebetęsė 
elektros tyrimų. Jis susidomėjo akustika ir atliko seriją bandymų su sire- 
na — besisukančiu disku su skylutėmis, į kurias pučiant orą, būdavo 
sukeliamas tam tikro aukščio garsas, priklausantis nuo disko sukimosi 
greičio bei skylučių skaičiaus. G. Omas nustatė, kad ausis kaip paprastą 
garsą suvokia tik tokį, kurį sudaro vieno dažnio virpesiai, o jį paprastai 
lydintys papildomi virpesiai suteikia pagrindiniam garsui vienokį ar kito- 
kį tembrą. Akustiniams Omo tyrinėjimams trukdė tai, kad jis visai netu- 
rėjo muzikinės klausos, tad į pagalbą kviesdavosi draugus. 

1849 m. Omui, kaip žinomam mokslininkui, buvo pasiūlyta profeso- 
riaus vieta Miuncheno universitete. Čia dirbdamas, jis paskelbė dar du 
straipsnius apie šviesos interferenciją, bet pagrindiniai jų rezultatai pasi- 
rodė esą anksčiau gauti kito fiziko. | 

Paveiktas tos nesėkmės, Omas atsidėjo administraciniam ir pedagogi- 
niam darbui. Jis ėmėsi įgyvendinti seną savo idėją — parašyti bendrosios 
fizikos vadovėlį. Omas parengė ir išleido pirmąjį tomą „Indėlis į moleku- 
linę fiziką“, o antrojo tomo „Kietojo kūno susidarymo dinamika“ spėjo 
parengti tik pradinį variantą. 1854 m. Omą ištiko širdies priepuolis ir 
jam teko sumažinti darbo krūvį. Deja, tų pačių merų liepos 6 d. Omas 
mire sulaukęs 65 metų. 


Ogiustenas 


FRENELIS 
(1788— 1827) 








BANGINĖS ŠVIESOS TEORIJOS SUKLESTĖJIMĄ IR PRIPAŽINI- 
MĄ XIX AMŽIUJE IŠ ESMĖS LĖMĖ O. FRENELIO DARBAI. JIS 
NE TIK PAKARTOJO SVARBIAUSIUS T. JANGO ATRADIMUS, 
KURIE LIKO NEPRIPAŽINTI, BET IR PAGRINDĖ JUOS MA- 
TEMATINIAIS ĮRODYMAIS BEI NAUJAIS TIKSLIAIS EKSPERI- 
MENTAIS. 

Ogiustenas Frenelis (A. Fresnel) gimė 1788 m. gegužės 10 d. Nor- 
mandijoje, Brolji dvare, kur jo tėvas, architektas, tuo metu perstatinėjo 
pastatus. Motina buvo kilusi iš šeimos, išugdžiusios žinomų dailininkų ir 
literatų. Ogiusteno pusbrolis buvo žinomas rašytojas Prosperas Merimė. 

Prancūzijoje prasidėjus revoliuciniams įvykiams, Freneliai grįžo į šei- 
mos dvarelį Marjė netoli Kano miesto (toje pačioje Normandijoje). 
Ogiustenas buvo silpnos sveikatos ir turėjo prastą atmintį, tad mokslai, 
ypač humanitariniai, jam sekėsi sunkiai. Jis taip ir neišmoko nė vienos 
užsienio kalbos. Jo mokytojai, matyt, nebūtų patikėję, kad jų auklėtinis 
taps žymiu Prancūzijos žmogumi. Užtat Ogiusteno draugai žavėjosi jo 
išradingumu ir sugebėjimu pagaminti geriausią šaudyklę ar lanką. 

O. Frenelis baigė Kano mokyklą ir 1804 m. įstojo į Paryžiaus poli- 
technikos mokyklą, kur jau studijavo vyresnysis jo brolis. Ši mokykla 
Fengė ne tik karo, bet ir civilius inžinierius. Pastarieji po trejų mokymosi 
metų galėdavo tęsti studijas specializuotose aukštosiose mokyklose: tiltų 
ir kelių, kalnakasybos ir kt. O. Frenelis 1806 m. įstojo į Tilrų ir kelių 

mokyklą. Ją baigęs, nuo 1809 m. vadovavo tiesiausio kelio iš Ispanijos į 
Italiją tiesimui Vandėjoje bei Pietų Prancūzijoje. Frenelis labai rūpestin- 
gai ir sąžiningai vykdė savo pareigas. Viename laiške jis rašė: „Toks gy- 
venimo būdas, nors šiek tiek nemalonus, visiškai tiktų man, jei aš taip 
nepavargčiau fiziškai ir jeigu būtinumas prižiūrėti, barti ir būti piktam 
neteiktų moralinių išgyvenimų“. Be to, O. Frenelis jautė, kad kūrybiniai 
jo sugebėjimai lieka nepanaudoti. Laisvalaikiu jis bandė imtis mokslinių 
tyrimų: konstravo hidraulinę mašiną, kurios taip ir nebaigė, išgalvojo 
naują sodos gavimo būdą. 1814 m. Frenelis greta chemijos ėmė domėtis 
fizikos problemomis. Žurnale aprikęs šviesos poliarizacijos reiškinio ap- 
rašymą, bet jo nesupratęs, Ogiustenas prašė paaiškinti brolio. Tai liudija, 
jog tuo metu jis dar neturėjo gilesnių fizikos žinių (Politechnikos mokyk- 
la garsėjo aukštu matematikos lygiu, bet fiziką jo studijų metais dėstė 
nusenęs profesorius). 

Frenelio gyvenimą netikėtai pakeitė politiniai įvykiai. Ištremtas į El- 
bos salą, Napoleonas 1815 m. staiga išsilaipino Prancūzijos pietuose ir 
pradėjo žygį į Paryžių. Frenelis laikė Napoleoną tironu, todėl įstojo sa- 
vanoriu į rojalistų kariuomenę, kuri bandė priešintis imperatoriaus grįži- 
mui. Napoleonui laimėjus ir prasidėjus Šimto dienų laikotarpiui, Frenelis 
buvo atleistas iš darbo ir jam paskirta policijos priežiūra. Vis dėlto, at- 
sižvelgus į prastą jo sveikatą, Freneliui buvo leista apsigyventi pas motiną 
Matrjė dvarelyje. Važiuodamas pro Paryžių, jis sugebėjo apsistoti čia ke- 
lioms dienoms ir tą laiką išnaudojo pasirengti optikos tyrinėjimams, ku- 
riuos ketino vykdyti Marjė. Freneliui pavyko susipažinti su žinomu fiziku 
D. Arago, tik pora metų vyresniu už Frenelį, bet jau tapusiu akademiku. 
Arago nurodė svarbesnius optikos veikalus, greta Niutono, Huko, Hei- 
genso, Grimaldžio bei Maliu darbų paminėdamas ir Jango knygą. Deja, 
ne viską Frenelis galėjo gauti, o juo labiau perskaityti, mokėdamas tik 
gimtąją kalbą. 

Marjė Frenelis turėjo geras gyvenimo sąlygas ir daug laisvo laiko, bet 
trūko prietaisų. Kai kuriuos jis, matyt, atsivežė iš Paryžiaus, kitus gami- 
nosi pats, padedamas vietos kalvio. Frenelis atsidėjo šviesos difrakcijos 
tyrinėjimams ir, visai nežinodamas Jango darbų, iš naujo atrado interfe- 
rencijos principą bei išvedė formules, apibūdinančias difrakcijos juostelių 
susidarymą. Paprasti, bet išmoningi ir labai kruopšrūs bandymai parvir- 
tino jo skaičiavimus. Apie tai Frenelis pranešė Arago, kuris tapo moks- 
liniu jo patarėju bei entuziastingų rėmėju. Vis dėlto greta pagyrimų 
Arago rašė, kad „daktaras T. Jangas nagrinėjo reiškinius metodu, gana 
panašiu į rą, kurį taikote ir Jūs“. Tuo tarpu Frenelis labai sparčiai žen- 

gė į priekį. Remdamasis interferencijos principu, jis paaiškino šviesos 
atspindį, lūžimą, įvairius difrakcijos atvejus, Niutono žiedų susidarymą, 
nustatė šviesos bangos ilgį, taigi per aštuonis mėnesius pakartojo T. Jan- 
go 1800—1804 m. padarytus atradimus, Be to, Frenelis geriau pagrindė 
juos eksperimentais bei tiksliau suformulavo dėsningumus, aprašydamas 
juos dviejuose dideliuose memuaruose, kuriuos pateikė Prancūzijos moks- 
lų akademijai. 

Grįžus į valdžią Burbonams, Frenelis buvo grąžintas į tarnybą ir gavo 
naują paskyrimą į Reną. Tačiau netrukus Arago rūpesčiu jam buvo su- 
teiktos atostogos moksliniam darbui ir sudarytos sąlygos Politechnikos 
mokyklos laboratorijoje tiksliau pakartoti bei pratęsti eksperimentus. Kai 
kuriuos jų Frenelis atliko kartu su Arago. 

1816 m. vasarą Arago savo kelionės į Angliją metu aplankė T. Jangą 
ir pranešė jam apie Frenelio rezultatus. Kaip buvo rašyta Jango biografi- 
joje, šis gana pagrįstai pareiškė apie savo prioritetą — matyt, Arago irgi 
nebuvo gerai susipažinęs su Jango darbais. 

Iš Anglijos arvežtos žinios nuliūdino Frenelį. Jis pripažino Jango pir- 
mumą ir netgi norėjo mesti difrakcijos tyrimus, tačiau po trumpo de- 
presijos laikotarpio ryžosi tolesniais originaliais darbais pelnyti tikrą pri- 
pažinimą. 

Frenelis ėmė tyrinėti šviesos poliarizaciją, kurios Jangas neįstengė pa- 
aiškinti remdamasis bangine teorija. Kartu su Arago jis atliko bandymą, 
įrodantį, kad du šviesos pluošteliai, poliarizuoti viena kitai statmenomis 
kryprimis, nesudaro interferencinio vaizdo. Frenelis suprato, kad tai gali 
paaiškinti tik skersinių bangų teorija, tačiau neskubėjo skelbti šios ne- 
įprastos išvados, norėdamas pagrįsti ją kitais eksperimentais. Arago kate- 
goriškai atsisakė pritarti tokiai išvadai. Tuo tarpu Jangas, sužinojęs apie 
tą bandymą, suskubo paskelbti kompromisinę hipotezę: nors dalelės juda 
šviesos bangos sklidimo kryptimi, tačiau labai maži jų virpesiai galimi ir 
statmena kryptimi. 

Tuo meru Frenelio atostogos baigėsi, ir jis vėl grįžo vykdyti kelių 
inžinieriaus pareigų. Jo memuarai, pateikti Prancūzijos mokslų akade- 
mijai, sukėlė aštrius jos narių ginčus. Korpuskulinės šviesos teorijos šali- 
ninkai, tarp kurių buvo P. Laplasas, D. Puasonas ir kiti garsūs fizikai, 
nheprarado vilties, kad šviesos difrakciją galima nuosekliai paaiškinti 
remiantis šia teorija. Tad minėtų fizikų iniciatyva Mokslų akademija 
1817 m. paskelbė konkursą difrakcijos reiškiniams paaiškinti. Darbai jam 
galėjo būti pateikiami ligi 1818 m. rudens. Pagal įprastą tokių konkursų 
tvarką, autoriaus pavardė būdavo nurodoma užklijuorame voke, kurį 

nkurso komisija arplėšdavo tik nustačiusi nugalėtoją. 


Arago ir Amperas įkalbėjo Frenelį dalyvauti tame konkurse ir galutį. 
nai įrodyti, kad banginė teorija yra teisinga. Jiems tarpininkaujant, Fre. 
nelis po metų pertraukos vėl grįžo į Paryžių, o netrukus jam buvo išrį. 
pintos pareigos prižiūrėti prie Paryžiaus esantį kanalą. 

Papildęs Heigenso bangos gaubtinės principą, Frenelis išplėtojo nuo. 
seklią difrakcijos teoriją, jos skaičiavimo metodus. Jam pirmą kartą pa- 
vyko išspręsti seną problemą — įrodyti, kad banginė teorija paaiškiną 
tiesiaeigį šviesos sklidimą. Šviesos bangos, sklindančios pro mažą skylutę 
neskaidriame ekrane, stiprina viena kitą tik spindulio sklidimo kryptimi, 
tuo tarpu kitomis kryptimis atstojamoji banga dėl interferencijos labai 
susilpnėja. 

Frenelio teorija nebuvo griežta, ji rėmėsi mechaniniais eterio mode- 
liais. Kartais jis pasikliaudavo nuostabia savo intuicija ir iš atskirų faktų 
įspėdavo ieškomą teisingą rezultatą. Frenelis stengėsi savo išvadas parik- 
rinti kruopščiais bandymais. Juos atlikti jam padėjo jaunesnysis brolis 
Fiulžansas. Prietaisams pirkti ir gaminti reikėjo nemažų lėšų. Tam Fre- 
nelis skirdavo didelę dalį savo atlyginimo, nes liko nevedęs, o asmeniniai 
jo poreikiai buvo labai kuklūs. Laiške, rašytame 1817 m. kitam broliui, 
O. Frenelis guodėsi: „Vienas tas bandymas man kainavo 80 frankų, išleis- 
tų prietaisams, taigi, kaip matai, fizikoje reikia mokėti už garbę daryti 
atradimus“. | 

Frenelis pateikė savo konkursinį darbą anksčiau nustatyto termino. 
Vertinimo komisiją sudarė penki akademijos nariai: Laplasas, Bio, Pua- 
sonas, Arago ir Gei-Liusakas. Pirmieji trys buvo korpuskulinės šviesos 
teorijos šalininkai, Arago — Frenelio bendramintis, o Gei-Liusakas gar- 
sėjo objektyvumu, pasikliovė tik faktais. Puasonas, atidžiai išstudijavęs 
Frenelio darbą, pastebėjo, kad iš jo teorijos išplaukia paradoksali išvada: 
apšvietus mažą neskaidrų skritulį, jo šešėlio centre turi susidaryti šviesi 
dėmelė. Puasonas pasiūlė patikrinti tai bandymu. Jį atlikęs, Arago gavo 
numatytą rezultatą. Frenelio darbas savo nuoseklumu ir tikslumu smarkiai 
pranoko kitą konkursui pateiktą kūrinį, bandžiusį labai miglotai aiškinti 
difrakciją korpuskulinės teorijos požiūriu. Taigi komisijos nariai vienin- 
gai paskyrė premiją Freneliui. 

1819 m. Frenelis pakeitė savo tiesiogines pareigas — ėmėsi kurti 
naują apšvietimo sistemą jūros švyturiams. Tam tikslui jis panaudojo su- 
dėtinius lęšius, taip pat išrado naujo tipo degiklį ir patobulino mechaniz- 
mą, sukantį optinę sistemą. Frenelis ne tik atliko skaičiavimus ir reika- 
lingus bandymus, bet ir organizavo sistemos gamybą bei jos įrengimą 
Korduano švyturyje (Žirondos žiotyse). 

Tuo pačiu metu Frenelis toliau kūrė banginę optiką. Jis teoriškai ap- 
rašė dvejopą spindulių lūžimą islandiškame špate bei įvairius šviesos po- 
liarizacijos reiškinius, kurie išplaukė iš skersinių šviesos bangų teorijos. 
Nergi P. Laplasas, ilgą laiką buvęs O. Frenelio oponentu, pripažino jo 
teoriją vienu iš didžiausių laimėjimų. 1823 m. Frenelis vienbalsiai buvo 
išrinktas Prancūzijos mokslų akademijos nariu. 

Tačiau jo sveikata sparčiai blogėjo. Prie to prisidėjo ir nuo 1821 m. 
Frenelio atliekamas papildomas neetatinio egzaminuotojo darbas Poli- 
technikos mokykloje. Nelabai mėgdamas pedagoginį darbą, tai jis darė 
srokodamas pinigų fizikos bandymams. 1824 m. rudens sesija sukėlė Fre- 
nelio sveikatos krizę — smarkiai paaštrėjo tuberkuliozė. Freneliui teko 
atsisakyti ne tik egzaminavimo, bet ir mokslinių tyrimų. Jėgų užteko tik 
tiesioginėms pareigoms — švyturiams rengti. 

O. Frenelis mirė 1827 m. liepos 14 d., sulaukęs 39-erių. Iš jų vos 
septynerius metus, dažniausiai tik laiką, atliekantį nuo inžinieriaus parei- 
gų, jis skyrė fizikai. 

XIX a. antrojoje pusėje Frenelio optika buvo suformuluota griežtesne 
matematine forma, pagrįsta elektromagnetinė šviesos teorija, tačiau nė 
vieno jo gauto svarbaus rezultato neteko atsisakyti — jie liko pagrindine 
optikos dalimi. 


Maiklas 
FARADEJUS 
(1791— 1867) 





M. FARADĖJUS — VIENAS IŠ ĮŽYMIAUSIŲ XIX AMŽIAUS FIZI- 
KŲ. TIRDAMAS ELEKTROMAGNETIZMO REIŠKINIUS, JIS TAR- 
SI NAUDOJOSI STEBUKLINGA LAZDELE — VIENĄ PO KITO 
DARĖ SVARBIUS ATRADIMUS, KURIE IŠ ESMĖS PAKEITĖ ŠIOS 
FIZIKOS SRITIES SUPRATIMĄ. 

M. Faradėjaus (M. Faraday) tėvai dar prieš jo gimimą atsikraustė į 
Londono priemiestį, kur šeimos galvai, kalviui, buvo lengviau gauti dar- 
bo. Šeima buvo didelė, bet draugiška, darbšti. Vaikams nuo mažumės 
buvo diegiamas sąžiningumas ir kuklumas. 

Maiklas gimė 1791 m. rugsėjo 22 d. ir buvo paskutinis, jauniausias, 
vaikas. Mokykloje jis įgijo tik pradinių skaitymo, rašymo ir skaičiavimo 
žinių. M. Faradėjus niekada neišmanė nei algebros, nei geometrijos. 

Sulaukęs trylikos metų, jis buvo atiduotas dirbti į netoliese įsikūrusią 
knygų krautuvėlę bei knygrišyklą. Čia jis turėjo įgyti profesiją. Pirmai- 
siais metais, bandomuoju laikotarpiu, Maiklas dirbo įvairius pagalbinius 
darbus, išnešiodavo laikraščius juos užsakiusiems žmonėms. Vėliau jis bu- 
vo priimtas mokiniu į knygrišyklą, kur turėjo dirbti seprynerius metus, 
norėdamas gauti pameistrio vardą. Faradėjus naudojosi kiekviena galimy- 
be susipažinti su įrišamomis ir parduodamomis knygomis. Didžiausią 
įspūdį jam padarė „Britų enciklopedija“, kurioje perskaitė straipsnius apie 
elektros bandymus, bei M. Marsė mokslo populiarinimo knyga „Pašne- 
kesiai apie chemiją“. Čia pagrindinės chemijos žinios buvo išdėstytos |2- 
bai vaizdžiai ir iliustruotos daugeliu bandymų. Iš savo santaupų įsigijęs 
reikalingų medžiagų, Faradėjus atliko knygoje aprašytus bandymus. 
M. Marse jis laikė pirmąja mokytoja ir vėliau siųsdavo jai savo veikalus. 

"Tuo metu Londone buvo paplitusios vakarinės ir sekmadieninės pa- 
skaitos visuomenei. Eidamas devynioliktuosius metus, Faradėjus užsirašė 
į misterio Teitumo trisdešimties vakarinių paskaitų ciklą iš gamtos moks- 
lų. Per šias paskaitas Faradėjus susipažino su kitais savo amžiaus jaunuo- 
liais, buvo pakviestas į jų savišvietos būrelį. Jie rinkdavosi kartą per 
savaitę, skaitydavo pranešimus gamtos mokslų, filosofijos ir literatūros 
klausimais, diskutuodavo. Knygrišyklos, kurioje dirbo Faradėjus, šeimi- 
ninkas netrukdė savo mokinio savišvietai, netgi ją skatino. 

Knygyne ir knygrišykloje lankydavosi mokslininkų, jie atkreipė dėme- 
sį į sumanų ir smalsų jaunuolį. Vienas Londono karališkosios draugijos 
narys patarė Faradėjui paklausyti žymaus chemiko H. Devio viešų paskai- 
tų, kurios buvo skaitomos Karališkajame institute. 

Devis išgarsėjo ne tik Anglijoje, bet ir visoje Europoje išradęs nepa- 
vojingą angliakasių lempą, elektros lanką, atradęs šarminius metalus natrį 
ir kalį. Jis puikiai perteikdavo klausytojams mokslo ieškojimų dvasią ir 
įdomiausius atradimus. Faradėjus buvo sužavėtas tų paskaitų, nors jam 
teko klausyti tik keturias. 

Tuo metu Faradėjaus mokymosi laikas baigėsi, ir jis tapo pameistriu. 
Naujasis jo darbdavys buvo šiurkštus ir piktas žmogus, užversdavo savo 
pavaldinį darbu ir nenorėjo nė girdėti apie jo savišvietą. Faradėjus suma- 
nė parašyti Deviui laišką, prašydamas priimti pagalbininku į savo labo- 
ratoriją, kartu pridėjo kruopščiai perrašytus ir įrištus Devio paskaitų kon- 
spektus. 

Devis į laišką atsakė, tačiau patarė darbo nekeisti, žadėdamas duoti 
įrišti savo knygas bei rekomenduoti Faradėjų savo pažįstamiems. Netru- 
kus, Deviui atliekant chemijos bandymus, įvyko nedidelis sprogimas ir 
jam buvo sužeista akis. Prisiminęs Faradėjaus laišką, Devis pakvietė jį 
laikinai dirbti savo sekretoriumi. 1813 m. Faradėjus buvo priimtas labo- 
rantu į Karališkąjį institutą. 

Šis institutas, įkurtas 1799 m., buvo pirmoji Europoje mokslo įstaiga, 
vykdžiusi vien mokslo darbus, bet neorganizavusi studijų. Jos profesoriai 
tik retkarčiais skaitė paskaitas visuomenei. Institute veikė puiki chemijos 
ir fizikos laboratorija. Prižiūrėti jos prietaisus, ruošti juos bandymams bei 
demonstracijoms, padėti atlikti bandymus ir buvo Faradėjaus pareiga. 

Devis nebuvo linkęs rengti Faradėjų savarankiškam moksliniam dar- 
bui, tačiau jaunuolis įdėmiai stebėjo Devį ir kitus mokslininkus, analiza- 
vo jų veiksmus, stengėsi perimti geriausius jų darbo bei būdo bruožus. 
Faradėjus toliau lankė savišvietos būrelį, ugdė savo sugebėjimą aiškiai ir 
tiksliai reikšti mintis, tapo tikruoju šio būrelio vadovu. 

1813 m. pabaigoje H. Devis susiruošė ilgai trejų metų kelionei po 
Europos mokslo centrus ir pakvietė Faradėjų vykti kartu kaip asmeninį 
sekretorių bei asistentą. Faradėjus ligi tol buvo matęs tik Londoną ir jo 
apylinkes, tad mielai priėmė pasiūlymą. Tačiau prieš pat kelionę Devio 
tarnas atsisakė lydėti šeimininką, todėl Faradėjus buvo paprašytas atlikti 
ir tarno pareigas, kol Devis susiras kitą žmogų. Deja, tai nepavyko pada- 
ryti, o gal Devis nelabai ir stengėsi. Jį aptarnauti nebuvo sunku, tačiau 
su Deviu vyko ir jo žmona, kuri reikalavo įvairiausių paslaugų ir stengėsi 
kiekviena proga nurodyti tarnui jo vietą. Faradėjui iškęsti visą kelionę 
padėjo tik savirvarda bei noras pamatyti garsiausius Europos miestus, 
kultūrines jų vertybes, susipažinti su žymiausiais mokslininkais. Iš tikrųjų 
Devis susitikinėjo su daugeliu mokslininkų, ir Faradėjus dalyvaudavo tuo- 
se pokalbiuose, netgi drįsdavo įterpti savo mintis. Daug kas atkreipė dė- 
mesį į talentingą Devio pagalbininką. 

Per pusantrų metų jie apkeliavo Prancūziją, Italiją, Šveicariją, Vokie- 
tiją bei Belgiją ir anksčiau nei buvo numatyta (manoma, kad to priežastis 
buvo Devio ir jo žmonos nesutarimai) sugrįžo į Londoną. 

Faradėjus buvo paaukštintas asistentu. Jis labai nuosekliai lavinosi, 
gilino savo žinias ir laisvalaikiu pradėjo savarankiškus mokslinius tyri- 
mus. 1816 m. Karališkojo instituto žurnale buvo atspausdintas pirmasis 
jo straipsnis apie kalkakmenio cheminę analizę. Kitais metais Faradėjus 
jau parašė G straipsnius. Pradiniu savo mokslinės veiklos laikotarpiu — 
ligi 1821 m. — jis daugiausia vykdė chemijos tyrimus. 

1821 m. Faradėjus, laikytas prisiekusiu viengungiu, vedė savo draugo 
seserį, dešimčia metų jaunesnę Sarą Bernar. Vaikų jie neturėjo, tačiau 
labai gerai sutarė tarpusavyje, kartu išgyveno džiaugsmus ir bėdas. Žmo- 
na jam užtikrino idealias kūrybinio darbo sąlygas ir padėdavo atgauti 
dvasinę pusiausvyrą, ištikus nesėkmėms. 

Faradėjų, kaip ir Devį, labai sudomino Erstedo atradimas, kad laidu 
tekanti elektros srovė veikia magnetinę rodyklę. Tą pačią dieną, kai Ers- 
tedo knygelė buvo gauta Devio laboratorijoje, jie abu ėmėsi kartoti 
Erstedo bandymus. 1821 m. Faradėjus parodė, kad elektromagnetines 
jėgas galima panaudoti mechaniniam darbui atlikti — pademonstravo 
bandymus, kurių metu laidininkas su juo tekančia srove sukosi aplink 
magnetą ir, priešingai, magnetas — aplink laidininką su srove. Tiesa, 
praktiškai įgyvendinti šią idėją jis nesiėmė, to ir nebuvo įmanoma dar 
padaryti. 

Tais pačiais metais Faradėjus dienorašryje iškėlė sau tikslą — „paversti 
magnetizmą elektra“. Jeigu elektra gali sukurti magnetizmą, tai galbūc ir 

magnetizmas gali sukurti elektrą? Tačiau jis, kaip ir kiti to meto tyrinėto- 
jai, tikėjosi, kad elektros srovė gali atsirasti laidininke, nejudančiame mąg- 
neto atžvilgiu, tik reikalingas labai stiprus magnetas. Tad Faradėjaus ban- 
dymai nebuvo sėkmingi. Tačiau, sykį užsibrėžęs ką nors, jis atkakliai, 
metų metais siekdavo tikslo. Norėdamas priminti sau tą tikslą, Faradėjus 
nuolat kišenėje nešiojosi nedidelį magnetą. Tuo metu jis tęsė ir chemijos 
tyrimus (rebebūdamas asistentu, savarankiškus bandymus jis galėjo vyk- 
dyti tik laisvalaikiu). 1823 m. Faradėjus Devio nurodymu atliko bandy- 
mus su chloro hidratu. Kaitindamas jį uždarame vamzdelyje, Faradėjus 
išskyrė chloro dujas, tačiau ant vamzdelio sienelių atsirado ir kažkokio 
aliejų primenančio skysčio. Tuo metu į kambarį užėjęs bendradarbis Pe- 
ris pasišaipė, kad Faradėjus atlieka bandymus su nešvariais indais. Kai 
Maiklas atidarė vamzdelį, norėdamas ištirti „aliejų“, įvyko sprogimas ir 
skystis išgaravo. Kitą rytą Peris ant savo stalo rado Faradėjaus raštelį: 
„Aliejus, kurį jūs vakar pastebėjote, buvo ne kas kita, kaip skystas chlo- 
ras“. Spausdamas, o kartu ir šaldydamas Faradėjus sugebėjo suskystinti 
įvairias dujas. 

1823 m. grupė Londono karališkosios draugijos narių rekomendavo 
išrinkti Faradėjų į šią draugiją. Tam pasipriešino Devis, kuris buvo drau- 
gijos prezidentas. Jis teigė, kad kai kurie Faradėjaus rezultatai, tarp jų ir 
chloro suskystinimas, buvo gauti tiesiogiai pritaikius jo, Devio, ir kitų 
mokslininkų idėjas, todėl Faradėjui nepriklauso jų prioritetas. Kandida- 
tas sėkmingai įrodinėjo savo teisybę, ir per slaptus rinkimus prieš Fara- 
dėjaus kandidatūrą buvo įmestas tik vienas rutulys. Nepaisant Devio ne- 
noro pripažinti asistentą sau lygiu mokslininku, Faradėjus visą gyvenimą 
išliko dėkingas Deviui už suteiktą galimybę dirbti mokslinį darbą ir aukš- 
tai vertino jo nuopelnus. 

1825 m., pablogėjus Devio sveikatai, Faradėjus buvo paskirtas į jo 
vietą laboratorijos direktoriumi. Faradėjus liko kuklus, pasiaukojamai at- 
sidavęs mokslui. Visus tyrimus jis atlikdavo pats, padedamas tik savo 
laboranto, atsargos seržanto Andersono. Tad mokinių Faradėjus neišug- 
dė. Tačiau jis daug prisidėjo prie kūrybinių ieškojimų atmosferos sukū- 
rimo Karališkajame institute, organizuodamas kartą per savaitę vakarais 
vykstantį seminarą, kuriame jis pars ir kiti darbuotojai skaitydavo prane- 
Šimus įvairiais mokslo klausimais. Faradėjus, kaip ir Devis, visuomenei 
skaitydavo viešas paskaitas, kurios turėjo didelį pasisekimą. Faradėjaus 
paskaitų ciklas vaikams buvo atspausdintas atskira knygele „Žvakės isto- 
tija“, kuri ligi šiol yra leidžiama įvairiomis kalbomis. 

1831 m. Faradėjui pagaliau pavyko pirmajam atrasti seniai ieškotą 
elektromagnerinės indukcijos reiškinį. Apvyniojęs geležinį žiedą dviem 

vielos spiralėmis ir viena iš jų leisdamas elektros srovę, jis pastebėjo, kad 
srovės įjungimo ir išjungimo momentais kitoje spiralėje irgi atsiranda 
elektros srovė. Taigi pasirodė, kad elektros srovę sukuria ne nuolatinis 
magnetas (ar jam savo veikimu ekvivalenti nuolatinė elektros srovė), o 
kintantis magnetinis veikimas, atsirandantis silpnėjant ar stiprėjant sro- 
vei. Šią Faradėjaus išvadą parvirtino kitas bandymas — srovė ritėje buvo 
indukuojama ir į jos vidų kišant ar iš ten traukiant magnetą. 

Faradėjaus pranešimas apie indukcijos atradimą Londono karališko- 
sios draugijos žurnale „Filosofijos darbai“ („Philosophical Transactions“) 
pradėjo jo didžiulę tęstinę straipsnių seriją, pavadintą „Eksperimentiniai 
elektros tyrimai“. Ji buvo spausdinama daugiau kaip 20 metų ir susidėjo 
iš maždaug trijų tūkstančių skirsnių. 

1831—1832 m. M. Faradėjus įrodė, kad elektra, gaunama įvairiais 
būdais — elektros mašina, Voltos stulpu, indukcija ir kitaip, — yra tos 
pačios rūšies, o ne skirtingų rūšių, kaip manė daugelis fizikų. Apie tai 
liudijo vienodas šiluminis, cheminis, magnetinis elektros veikimas, nepri- 
klausantis nuo jos kilmės. | 

Nagrinėdamas, kaip aplink magnetą (arba laidą, kuriuo teka srovė) 
išsidėsto magnetinės rodyklės ar geležies pjuvenos, Faradėjus pradėjo var- 
toti magnetinės jėgų linijos sąvoką. Linijos liestinė bet kuriame taške 
rodo toje vietoje padėtos magnetinės rodyklės kryptį. Iš pradžių Faradė- 
jus magnetines rodykles ir geležies pjuvenas naudojo kaip vaizdžias pagal- 
bines priemones magneto veikimui iliustruoti, tačiau netrukus įsitikino, 
kad linijų visuma atitinka realų fizikinį objektą — magnetinį lauką. Vė- 
liau jis įvedė ir elektrinį lauką, esantį aplink įelektrintą kūną. Kiti fizikai, 
Faradėjaus amžininkai, labai įtariai žiūrėjo į neįprastą lauko sąvoką ir tik 
XX a. ji tapo viena iš svarbiausių fizikos sąvokų. Užtat Faradėjus net 
nebandė savo kolegoms skelbti dar originalesnės jam kilusios idėjos — 
kad lauko linijos gali virpėti, atsiskirti nuo jas sukūrusio kūno ir sklisti 
erdvėje. Jis spėjo, kad šviesą gali sudaryti tokios sklindančios lauko lini- 
jos. Tas genialias mintis 1832 m. jis surašė laiške, kurį užklijuotame voke 
atidavė saugoti Karališkosios draugijos archyvui. Laiškas buvo surastas tik 
1938 m., kai Faradėjaus spėjimai jau buvo pasitvirtinę. 

1832—1834 m. Faradėjus atliko keletą serijų bandymų, tirdamas elek- 
tros srovės tekėjimą laidžiais skysčiais — elektrolitais, ir nustatė pagrin- 
dinius elektrolizės dėsnius. Jis pradėjo vartoti terminus „elektrolitas“. 
„elektrodas“, „anodas“, „katodas“ ir kt. 

Labai įtemptas kūrybinis darbas 1831—1834 m. laikotarpiu išsekino 
Faradėjų, tad per trejus vėlesnius metus jis nepaskelbė jokių rezultatų. 

Atgavęs jėgas, vėl ėmėsi eksperimentinių ir teorinių elektromagnetizmo 
yrimų, tačiau ligi 1839 m. naujų įžymių atradimų nepadarė. Vėl prasi- 
dėjo galvos skausmai bei svaigimas ir Faradėjui teko atsisakyti bet kokio 
įtempto protinio darbo, netgi rašymo ir knygų skaitymo. Ištisas dienas jis 
leisdavo namelyje prie jūros, sėdėdamas prie atviro lango ir žvelgdamas 
į dangų bei bangas. Tik rūpestingas žmonos slaugymas, o ypač jos orga- 
nizuotas gydymas Šveicarijos kurorte, 1842 m. vėl leido Faradėjui grįžti 
prie mokslinio darbo. 1845 m. jis atliko svarbią seriją magnetizmo darbų. 
Faradėjus įrodė, kad magnetas veikia ne tik geležį, bet ir įvairias kitas 
medžiagas, tik silpniau. Tiesa, jas magnetas ne traukia, o stumia. Šis 
reiškinys buvo pavadintas diamagnetizmu. Faradėjus išplėtojo ir tiksliau 
pagrindė lauko idėją. 

1855 m. jis paskelbė paskutinę, 30-ąją, elektros ir magnetizmo ban- 
dymų seriją. Faradėjaus atradimai buvo pripažinti Anglijoje ir užsienyje, 
jis buvo išrinkras praktiškai visų mokslų akademijų ir įvairių šalių gamtos 
mokslų draugijų nariu, iš viso gavo net 97 garbės diplomus. Jam buvo 
siūlomas Karališkosios draugijos prezidento postas, bajoro titulas, bet 
mokslininkas tos garbės atsisakė norėdamas ligi gyvenimo pabaigos likti 
tiesiog Maiklu Faradėjumi. 

Tačiau jo jėgos silpo. 1862 m. Faradėjus savo laboratorijoje atliko 
paskutinį eksperimentą ir Karališkajame institute perskaitė paskutinę pa- 
skaitą. Nuo kitų metų jis jau neišeidavo iš namų. M. Faradėjus mirė 
1867 m. rugpjūčio 25 d., sėdėdamas prie rašomojo stalo. Vykdant jo 
valią, įvyko kuklios laidotuvės, kuriose dalyvavo tik artimi giminaičiai bei 


draugai. 


Džeimsas 
22 DŽAULIS 
114111 (1818—1889) 





DŽ. DŽAULIS — SAVAMOKSLIS EKSPERIMENTATORIUS, MA- 
TAVIMŲ TIKSLUMU PRALENKĘS PROFESIONALIUS FIZIKUS, 
ĮRODĘS ENERGIJOS TVERMĖS DĖSNĮ BEI APRAŠĘS ŠILUMINĮ 
ELEKTROS SROVĖS VEIKIMĄ. 

Džeimsas Preskotas Džaulis (J. P. Joule) gimė 1818 m. gruodžio 
24 d. Solfordo mieste, netoli Mančesterio. Jo tėvas buvo stambios alaus 
gamyklos savininkas. Silpnos sveikatos Džeimsas buvo mokomas namuo- 
se. Nuo 15 metų jis kartu su vyresniuoju broliu keletą metų lankė Man- 
česteryje gyvenusio žymaus chemiko ir fiziko Dž. Daltono privačias pa- 
mokas. Daltonas supažindino Džeimsą su fizikos ir chemijos pagrindais, 
paskatino imtis mokslinių tyrimų. Tėvas sudarė sūnui sąlygas namuose 
atlikti bandymus — padėjo įsirengti nedidelę laboratoriją. Kartu Džaulis 
dirbo ir alaus gamykloje. Jokioje mokykloje jis nesimokė. 

Dž. Džaulis įsitraukė į elektros tyrimus ir elektros prietaisų konstra- 
vimą. Naudodamasis Voltos baterija, jis bandė pagaminti elektros variklį. 
Iš pradžių jam atrodė, kad „ekonomija augs didinant elektros kiekį ir 
variklio darbo kainą bus galima sumažinti be galo“. Tačiau per metus jis 
įsitikino, jog „cinko ir tirpalų baterijoje suvartojama tiek daug, palyginti 
su anglies kaina, kad įprastinis elektromagnetinis variklis tampa necinka- 
mas naudoti, išskyrus visai išimtinus atvejus“. Šie rezultatai buvo pa- 
skelbti keliuose žurnalo „Sturgeon's Annals of Electricity“ straipsniuose. 

Nagrinėdamas elektros variklio veikimą, Džaulis susidūrė su šilumos 
išsiskyrimo tekant elektros srovei problema. Šis reiškinys buvo pastebėtas 
dar amžiaus pradžioje, Voltai sukonstravus elektros elementą, tačiau dėl 

elektros matavimų netikslumo ir sąvokų neapibrėžtumo ilgą laiką nepa- 
vyko nustatyti reiškinį apibūdinančio dėsnio. Džaulis tiriamą laidininką 
apvyniodavo ant stiklinio vamzdelio ir panardindavo į indą su vandeniu. 
Jautriu termometru matuodamas vandens temperatūrą, jis 1841 m. nu- 
statė, kad išsiskyrusios šilumos kiekis, esant tai pačiai varžai, yra propor- 
cingas srovės stiprio kvadratui, o keičiant laidininką, bet palaikant tą 
pačią srovę, proporcingas varžai. Šį dėsnį Džaulis patikrino tirdamas 
elektros srovę elektrolituose bei indukuorąją srovę. Džaulis įrodė, kad tas 
dėsnis galioja ir joms. Po metų Džaulio atradimą, nieko apie jį nežino- 
damas, pakartojo Peterburgo fizikas E. Lencas. 

Maryt, ieškant šio dėsnio, Džauliui kilo mintis, kad, elektra, kūnų 
trintimi ar kitais būdais gaminant tam tikrą šilumos kiekį, reikia atlikti 
tokį patį darbą. Jis ėmėsi tiksliais bandymais ieškoti mechaninio šilumos 
ekvivalento, t. y. darbo kiekio, ekvivalentaus šilumos vienetui. Tai tapo 
pagrindiniu Džaulio gyvenimo tikslu. 

Jis matavo tą dydį įvairiais metodais: priversdamas elektromagnerą 
suktis magnetiniame lauke, matuodamas šilumą, išsiskiriančią skysčiui 
tekant siaurais vamzdeliais arba spaudžiant dujas, ir pagaliau sukdamas 
maišyklę inde su vandeniu. Darbą atlikdavo leisdamasis žemyn svarstis 
(todėl darbo kiekis buvo nustatomas pagal svarsčio potencinės energijos 
pokyrį), o išsiskyrusios šilumos kiekis būdavo apskaičiuojamas pagal iš- 
matuotą temperatūros prieaugį. Džaulis tikslino eksperimentus, šalinda- 
mas įvairių paklaidų priežastis. Tiesa, gautų rezultatų jis neįvertindavo 
matematiškai, nes matematikos neišmanė ir savo darbuose netaikė. Vis 
dėlto išradingumas, eksperimentatoriaus talentas ir didžiulė kantrybė įga- 
lino Džaulį labai priartėti prie tikslaus rezultato (4,187 J/cal): 1843 m. 
jo gauta pradinė vertė buvo 4,5 J/cal, o 1850 m. — jau 4,16 J/cal. (Šiuo 
metu, laikantis SI vienetų sistemos, šiluma ir darbas matuojami tais pa- 
čiais vienetais — džauliais, pavadintais šio mokslininko garbei, tad nau- 
doti mechaninį šilumos ekvivalentą nebėra reikalo.) 

Dar 1843 m., pateikdamas savo matavimų rezultatus, Džaulis kėlė 
bendrą idėją, kad „galingos gamtos jėgos, atsiradusios Kūrėjo valia, yra 
nesunaikinamos, ir visais arvejais, kai yra eikvojama mechaninė jėga, gau- 
namas tiksliai ekvivalentus šilumos kiekis“. Tuo metu jėgos ir energijos 
sąvokos dar nebuvo skiriamos ir abi jos vadintos jėga, taigi Džaulis su- 
formulavo energijos tvermės dėsnį, atsižvelgdamas į šilumą, kaip į ypatin- 
B4 energijos rūšį. 

Kaip buvo rašyta, pirmasis mechaninį šilumos ekvivalentą nustatė bei 
energijos tvermės dėsnį įžvelgė S. Karno, tačiau tie rezultarai liko jo už- 
rašų knygelėje nepublikuoti. Jei ne staigi S. Karno mirtis, jis, be abejo, 

būtų apibendrinęs ir paskelbęs tuos rezultatus. Atsitiktinumai turi įtaką 
mokslo raidai, tačiau, kaupiantis mokslo žinioms, pribrendę atradimai 
netrukus padaromi kitų mokslininkų. Beveik kartu su Džauliu, netgi me- 
tais už jį anksčiau, energijos tvermės idėja kilo ir vokiečių gydytojui 
R. Majeriui. 1842 m. straipsnyje, kuris buvo atspausdintas fizikams ma- 
žai žinomame chemijos ir farmacijos žurnale, Majeris tvirtino: „Iš tikrųjų 
egzistuoja tik viena vienintelė jėga. Amžinai keisdamasi, ji cirkuliuoja 
negyvojoje ir gyvojoje gamtoje. Ir ten, ir čia nėra proceso, kurio metu 
nesikeistų jėgos forma“. Majeriui trūko fizikos žinių, jis pats netgi nevyk- 
dė eksperimentų, ber, naudodamasis kitų rezultatais, sugebėjo įvertinti 
(aišku, ne taip tiksliai kaip Džaulis) mechaninį šilumos ekvivalentą ir 
pirmas intuityviai įžvelgė energijos tvermės dėsnio bendrumą bei visuo- 
tinumą. Deja, filosofiniai jo įrodinėjimai fizikų neįtikino. Fizikoje svar- 
biausias argumentas — tikslūs matavimai, tad būtent Džaulio vis tiksliau 
atliekami eksperimentai įteisino energijos tvermės dėsnį. 

1847 m. Džaulis pranešė apie savo darbus Britanijos gamtos tyrinėto- 
jų draugijos susirinkime, kuriame dalyvavo M. Faradėjus ir V. Tomso- 
nas. Pastarasis vėliau atsiminė: „Tame susirinkime aš susipažinau su Džau- 
liu, ir toji pažintis greit virto draugyste visam gyvenimui. Išklausęs jo 
pranešimą, aš iš pradžių norėjau atsistoti ir pareikšti, kad jis klysta, betgi 
pamažėle supratau, jog tame pranešime slypi didelė tiesa ir didelis atra- 
dimas“. Po kai kurių diskusijų ir patikrinimų Džaulio rezultatais patikėjo 
ir kiti mokslininkai, 

Tais pačiais 1847 m. Džaulis savo straipsnį apie mechaninio šilumos 
ekvivalento nustatymą pasiuntė Paryžiaus MA, ir jis buvo atspausdintas 
žurnale „Comptes Rendue“. R. Majeris, perskaitęs straipsnį, atsiuntė žur- 
nalui laišką, reikšdamas pretenzijas dėl savo pirmumo. Tarp Džaulio ir 
Majerio kilo diskusija, į kurią įsitraukė daugiau mokslininkų. Energijos 
tvermės idėja jau „tvyrojo“ fizikoje, tad ji kristalizavosi ir kitų mokslinin- 
kų darbuose. Būtent 1847 m., nežinodamas Majerio rezultatų ir skaitęs 
tik pirmuosius Džaulio straipsnius, vokiečių fizikas H. Helmholcas ar- 
skyrė energijos bei jėgos sąvokas ir bendrai matematiškai suformulavo 
energijos tvermės dėsnį. Šie trys mokslininkai — Majeris, Džaulis bei 
Helmholcas — ir yra laikomi pagrindiniais dėsnio atradėjais. 

Džaulio eksperimentai tapo galutiniu argumentu, kad šiluma yra ne 
speciali substancija — kalorikas, pertekantis iš vieno kūno į kitą, o kūną 
sudarančių dalelių nervarkingo judėjimo energija. Džaulis vienas iš pir- 
mųjų bandė plėtoti paprasčiausios medžiagos formos — dujų — mole- 
kulinę teoriją. Padaręs prielaidą, kad molekulės yra srangrūs rutuliukai, 

kurie, atsitrenkdami į indo sieneles, sukuria dujų slėgį, Džaulis pirmą 
kartą įvertino dujų molekulių greičius. Jie pasirodė esą nelauktai dideli 
(vandenilio molekulių greitis gavosi apie 1850 m/s). Gauti daugiau kine- 
tinės dujų teorijos rezultatų Džauliui trukdė jo menkos matematinės 
žinios. 

1851 m. Džaulis buvo išrinktas Londono karališkosios draugijos na- 
riu. Jis niekada nedėstė aukštojoje mokykloje. Po tėvo mirties jis kartu su 
broliu valdė alaus gamyklą, tačiau nejautė polinkio komercinei veiklai ir 
savo jėgas bei laiką daugiausia skirdavo mokslui. Gamykla vertėsi nekaip 
ir 1854 m. buvo parduota. 

Džaulis buvo silpnos sveikatos, todėl pasirinko uždarą, ramų gyveni- 
mo būdą. Tas jo uždarumas ypač padidėjo po žmonos mirties 1854 m. 
Svarbesnių mokslo darbų Džaulis nebeatliko, tik 1867 m., tikslinant fi- 
zikinių dydžių vienetus, buvo paprašytas dar kartą labai kruopščiai nusta- 
tyti mechaninį šilumos ekvivalentą. Nuo 1872 m. Džaulio sveikata dar 
pablogėjo, ir jis jau nebesiėmė rimtesnių darbų. 1878 m. jam buvo pa- 
skirta karaliaus pensija. Dž. P. Džaulis mirė 1889 m. spalio 11 d. Seilyje 
(prie Londono), palaidotas Vestminsterio abatijoje. 


Viljamas 
TOMSONAS 
(1824—1907) 





XIX AMŽIAUS ANTROJOJE PUSĖJE BUVO IŠPLĖTOTA BENDRA 
ŠILUMINIŲ REIŠKINIŲ TEORIJA — TERMODINAMIKA. PA- 
GRINDINIAI JOS KŪRĖJAI — V. TOMSONAS IR R. KLAUZIJUS. 

Viljamas Tomsonas (W. Thomson) gimė 1824 m. birželio 26 d. Bel- 
faste (Šiaurės Airija). Jo tėvas buvo technikos (tų laikų terminu — inži- 
nerijos) profesorius. Vaikui sulaukus 6 metų, mirė motina. Netrukus 
tėvas grįžo į Škotiją, iš kur buvo kilęs, ir Glazgo universitete užėmė 
matematikos profesoriaus vietą. Netekę motinos, Viljamas ir vyresnysis 
jo brolis Džeimsas labai prisirišo prie tėvo. Be to, broliai buvo labai 
artimi vienas kitam, tas glaudus jų ryšys išliko visą gyvenimą. Profesorius 
Tomsonas mėgo keliauti, vasarą su sūnumis važinėdavo po Didžiąją 
Britaniją ir kitas šalis. Tą pomėgį perėmė ir Viljamas. 

Nuo 8 merų Viljamas ėmė lankyti tėvo paskaitas universitete. Kartais, 
kai studentai nežinodavo atsakymo į profesoriaus klausimą, sūnus neiš- 
kęsdavo: „Prašau, tėti, na, prašau — leisk atsakyti man“. Išskirtinių 
gabumų dešimtmetis Viljamas bei dvylikametis Džeimsas buvo oficia- 
liai priimti universiteto studentais. Nuo 15 metų V. Tomsonas ėmė 
spausdinti mokslinius straipsnius; pirmasis iš jų, skirtas šilumos sklidi- 
mo matematinei analizei, buvo atspausdintas „Kembridžo matema- 
tinės draugijos darbuose“. Septyniolikos metų V. Tomsonas baigė Glazgo 
universitetą ir tęsė matematikos bei fizikos studijas Kembridžo univer- 
sitete. 

Puikiai mokydamasis, jis rasdavo laiko ir sportui bei pramogoms — 
tapo vienu iš geriausių universiteto irkluotojų, kartu su kitais įsteigė 

Kembridžo muzikos draugiją ir grojo jos koncertuose antruoju ragu. Iš- 
liko to meto jo laiškas tėvui: „Mano brangusis tėti, man tenka vėl kreiptis 
į tave tuo pačiu maloniu reikalu ir pranešti, kad aš nebeturiu pinigų. Aš 
išleidau beveik viską, ką tu man atsiuntei, sumokėjęs prieš išvykimą visas 
Kembridžo sąskaitas, ... ir dabar man liko tik pusė kronos“. Tėvui teko 
paprašyti sūnaus, kad šis rašytų ir siųstų savo išlaidų apyskaitas. 

Baigęs Kembridžo universitetą, V. Tomsonas keletą mėnesių tobuli- 
nosi užsienyje. Anksti suradęs pagrindinę mokslinių tyrimų kryptį — 
šilumos fiziką, jis stažavosi žinomo šiluminių reiškinių tyrinėtojo A. Ren- 
jo laboratorijoje Paryžiuje. Čia V. Tomsonas susipažino su S. Karno idė- 
jomis, kurios tapo tolesnių jo ieškojimų kelrodžiu. 

Tomsonui grįžus į Glazgo universitetą, ten kaip tik atsilaisvino fizikos 
profesoriaus vieta, ir jis 1846 m., būdamas vos 22-ejų, užėmė šias parei- 
gas. Nuo tol visas jo gyvenimas — daugiau kaip 50 metų — buvo susijęs 
su Glazgo universitetu. Tomsono pavyzdys liudijo, kad fizikas gali labai 
sėkmingai kurti nekeisdamas kartkartėmis savo aplinkos ir darbo vietos. 

V. Tomsonas daugiau pasižymėjo kaip teoretikas, tačiau nemažai lai- 
ko skyrė ir eksperimentiniams tyrimams. Glazgo universitete jis įkūrė 
fizikos laboratoriją, kuri buvo naudojama ne tik mokymui, bet ir moks- 
liniams darbams. 

1848 m. V. Tomsonas atliko pirmąjį svarbų darbą — sukūrė absoliu- 
tinę temperatūros skalę, kuri pagal jos atradėjo vėliau pelnytą lordo Kel- 
vino titulą vadinama Kelvino skale. Ligi tol siūlyta daug įvairių tempe- 
ratūros skalių: Farenheito, Celsijaus, Reomiūro ir kt., bet visos jos buvo 
laisvai pasirinktos išradėjų nuožiūra. Tomsonas pasiūlė temperatūros vie- 
netą susieti su tam tikru idealiosios šiluminės mašinos atliekamu darbu, 
o absoliutinės skalės nulis atitiko tos mašinos aušintuvo temperatūrą, ku- 
riai esant jos naudingumo koeficientas turėtų būti didžiausias, t. y. lygus 
100 96. Vėliau Tomsonas priėjo išvadą, kad kūno temperatūra yra pro- 
porcinga mažiausių jo dalelių judėjimo energijai ir absoliutinis nulis ati- 
tinka žemiausią temperatūrą, kai tas judėjimas visai sustoja (tai patikslino 
kvantinė teorija — tam tikri svyravimai išlieka ir artėjant prie absoliuti- 
nio nulio). Kaip parodė Tomsonas kartu su Džauliu, absoliutinę tempe- 
ratūros skalę praktiškai galima realizuoti naudojantis dujiniu termomet- 
ru. Tomsonas suprato, kad Karno mašinos teorija, šilumos ir darbo 
ekvivalentumo nustatymas bei absoliutinės temperatūros įvedimas, sude- 
finti tarpusavyje, įgalina apibendrinti šilumos fiziką, išskirti pagrindinius 
jos principus. To tikslo jis siekė dvejus metus. Tačiau Tomsoną aplenkė 
jaunas vokiečių teoretikas R. Klauzijus, 1850 m. pirmasis suformulavęs 
du pagrindinius šilumos teorijos principus. Kaip pirmąjį principą jis pri- 
ėmė šilumos ir darbo ekvivalentumą: sistemos gautas šilumos kiekis lygus 

jos atliktam darbui bei kūno „slaptosios šilumos“ prieaugiui (vėliau Tom. 
sonas šią „slaptąją šilumą“ pavadino tiksliau — vidine kūno energija). 
Antruoju pagrindiniu principu Klauzijus laikė teiginį, kad šiluma nega- 
li savaime tekėti iš šaltesnio kūno į šiltesnį, tai įmanoma tik eikvojan: 
energiją. 

1851 m. Tomsonas pradėjo spausdinti darbų ciklą bendru pavadini- 
mu „Apie dinaminę šilumos teoriją“. Pirmuosiuose dviejuose darbuose jis 
irgi suformulavo pagrindinius bendrosios šilumos teorijos (jo pavadintos 
termodinamika) principus, tiesa, kiek kitokia forma negu Klauzijus. Tom- 
sonas pirmasis ėmėsi nagrinėti ne tik idealizuotus grįžtamuosius, bet ir 
realius negrįžtamuosius procesus. 1852 m. paskelbtame darbe „Apie gam- 
toje pasireiškiančią bendrą mechaninės energijos išsisklaidymo tendenci- 
ją“ jis atkreipė dėmesį į tai, kad nors pilnutinis energijos kiekis gamtoje 
nesikeičia, tačiau mechaninė energija, kuri gali būti panaudota žmogaus, 
mažėja. Dėl trinties, šilumos laidumo, spinduliavimo energija išsisklaido 
aplinkoje. Tuo remdamasis, Tomsonas padarė išvadą, kad Žemė ilgainiui 
taps netinkama gyventi žmogui. Tai buvo bandyta apibendrinti net Visa- 
tai ir tapo plačiai žinoma kaip Visatos šiluminės mirties hipotezė. Ji sukė- 
lė dideles diskusijas, kurios kartais atgyja net šiais laikais. Iš tikrųjų Žemė 
nuolat gauna papildomai energijos iš Saulės. Jeigu ši užgestų ar tik tru- 
putį sumažintų savo energijos srautą, mūsų planeta gana greit taptų ledo 
dykuma. Kas liečia Visatą, tai fizikai kol kas dar turi per mažai žinių jos 
ateičiai numatyti. Netgi nežinoma, ar Visata yra uždara sistema, kuriai 
galioja Tomsono aprašytas dėsningumas. 

Veliau Klauzijus įvedė naują dydį — entropiją, kuri apibūdina Tom- 
sono aprašytą energijos sklaidą ir jos degradaciją — vertingesnių rūšių 
energijos virsmą šiluma bei vidine energija. Jis performulavo II termodi- 
namikos principą, teigdamas, kad negrįžtamųjų procesų metu uždaros 
sistemos entropija didėja. 

Taip V. Tomsonas ir R. Klauzijus įrodė, kad šiluminiai procesai nu- 
rodo laiko strėlę — išskiria laiko kryptį „iš praeities į ateitį . To neleidžia 
padaryti mechaniniai reiškiniai: jeigu galimas kažkoks procesas, tai įma- 
nomas ir jam priešingas procesas. Tuo tarpu uždaroje sistemoje energija 
savaime gali tik išsisklaidyti, bet ne koncentruotis, kas atitinka entropijos 
mažėjimą, taigi neįmanoma ir tokį procesą atitinkanti laiko kryptis iš 
ateities į pracitį. 

Tomsonas dar jaunystėje buvo susižavėjęs idėja perduoti elektrinius 
signalus dideliais atstumais. XIX a. šeštajame dešimtmeryje pradėjus tiesti 
transatlantinį kabelį tarp Anglijos ir JAV, Tomsonas tapo pagrindiniu tų 
darbų moksliniu konsultantu. Jis sukūrė įvairius tikslius prietaisus — 
galvanometrą, elektrometrą ir voltmetrą labai silpniems elektriniams 

signalams matuoti, apskaičiavo kabelio parametrus. Nagrinėdamas signa- 
lų sklidimą, Tomsonas išvedė žinomą formulę, siejančią elektrinių virpe- 
sių kontūro periodą su jo talpa bei induktyvumu. Mokslininkas tiesiogiai 
dalyvavo ir tiesiant kabelį jūroje. Taigi, susidomėjęs navigacijos proble- 
momis, jis iš esmės patobulino jūros kompasą (įtaisė rodyklę taip, kad jos 
netrikdytų laivo supimas), sukonstravo echolotą jūros gyliui matuoti. 
Transatlantiniam kabeliui pradėjus sėkmingai veikti, Tomsonui buvo su- 
teiktas sero titulas. 

Apskritai ko tik Tomsonas imdavosi, tas jam sekdavosi. Pasižymėda- 
mas didžiule erudicija ir sumanumu, jis neatsisakydavo įvairių mokslinių 
ekspertizių, už kurias būdavo gerai atlyginama, be to, užpatentavo ne 
vieną savo išradimą. Taigi jis buvo vienas iš tų retų mokslininkų, kuriems 
mokslinis darbas padėjo praturtėti. Tomsonas turėjo namą, vilą, praban- 
gią jachtą. Jis buvo du kartus vedęs ir gražiai sugyveno su abiem žmo- 
nomis, deja, vaikų neturėjo. Po pirmosios žmonos mirties Tomsonas, 
norėdamas pasimiršti, pasinėrė į darbą. Tačiau po kurio laiko jis išvyko 
su jachta į vandenyną ir prie Maderos salos sutiko savo antrąją būsimą 
žmoną. 

1881 m. Tomsonas kartu su Helmholcu, Klauzijumi bei kitais žy- 
miais fizikais įėjo į komisiją, kuri sudarė pirmąją suderintą elektros vie- 
netų sistemą. Jis bandė aprašyti atomus kaip patvarius eterio sūkurius. 
Tiesa, vėliau jo bendrapavardžiui Dž. Dž. Tomsonui atradus elektroną ir 
pasiūlius pirmąjį atomo modelį (elektronai plaukiojantys teigiamo krūvio 
debesėlyje), V. Tomsonas iš karto pripažino tą modelį ir savo autoritetu 
jį įtvirtino. Antra vertus, jis suklydo neigdamas Maksvelo elektromagne- 
tinio lauko teoriją bei hiporezę apie elektromagnetinę šviesos prigimtį. 

XIX a. pabaigoje Tomsonas tapo vienu garsiausių pasaulio fizikų. 
1890 m. jis buvo išrinktas Londono karališkosios draugijos prezidentu. 
Netrukus karalienė Viktorija suteikė jam antrąjį — lordo — titulą. Ta 
proga Tomsonas turėjo pasirinkti lordo vardą. Artimieji juokais jam siūlė 
būti lordu Kabeliu arba lordu Kompasu. Tomsonas pasirinko Kelvino 
upės, tekančios pro Glazgo universitetą, su kuriuo buvo susijusi visa jo 
mokslinė veikla, pavadinimą. Taip V. Tomsonas tapo lordu Kelvinu ir 
tuo vardu dažnai minimas fizikos istorijoje. 

1899 m. Tomsonas išėjo į pensiją, kas gerokai sutrikdė įprastinį jo 
Byvenimo ritmą, tačiau ir toliau domėjosi įvairiomis mokslo problemo- 
mis. 1900 m. Paryžiuje įvyko pirmasis tarptautinis fizikų kongresas, su- 
sietas su XIX a. pabaiga, ir ta proga surengta pasaulinė paroda. V. Tom- 
sSonas buvo išrinktas šio kongreso garbės pirmininku. 

Mokslininkas mirė 1907 m. gruodžio 17 d. ir buvo palaidoras šalia 
I. Niutono Vestminsterio abacijoje. 


Džeimsas Klarkas 
MAKSVELAS 
(1831— 1879) 





DŽ. K. MAKSVELAS SUKŪRĖ VIENINGĄ ELEKTRINIŲ IR MAG- 
NETINIŲ REIŠKINIŲ TEORIJĄ, 'NUMATĖ ELEKTROMAGNETI- 
NIŲ BANGŲ EGZISTAVIMĄ, ĮŽVELGĖ ELEKTROMAGNETINĘ 
ŠVIESOS PRIGIMTĮ, BUVO VIENAS IŠ KINETINĖS DUJŲ TE- 
ORIJOS KŪRĖJŲ. TIE ĮSPŪDINGI JO DARBAI IŠKELIA MAKSVE- 
LĄ Į ŽYMIAUSIŲ XIX AMŽIAUS FIZIKŲ GRETĄ. 

Nedidelė škorų tauta, ne ką gausesnė negu lietuvių, išugdė ne vieną 
didį mokslininką. Štai ir šioje knygoje greta V. Tomsono pateikiama dar 
vieno škoto biografija. 

Dž. K. Maksvelo senelis buvo jūrų kapitonas ir turėjo Klarko pavardę. 
Tačiau, mirus jo turtingam broliui, jaunesnysis kapitono sūnus paveldėjo 
nedidelį Midlbi dvarą, priklausiusį senai Maksvelų giminei, ir pagal ško- 
tų paprotį prie savo pavardės prijungė Maksvelo pavardę, kurią jo sūnus 
jau laikė pagrindine, o tikroji tapo tarsi antruoju vardu. (Taigi Maksvelo 
lygrys galėtų vadintis Klarko ar bent Klarko-Maksvelo lygtimis.) 

Džeimsas Klarkas Maksvelas (J. C. Maxwell) gimė 1831 m. birželio 
13 d. Škotijos sostinėje Edinburge, tačiau augo daugiausia Midlbi dvare, 
kurį tėvas pervadino Gleinleinu (urvu siaurame slėnyje). Vaikas buvo 
labai smalsus. Sulaukęs vos trejų, jis ackakliai tyrinėdavo durų spynas ir 
raktus, o ypač po visą namą išvedžiotas vielas (prie jų prikabintais skam- 
bučiais buvo kviečiami tarnai). Eidamas palei upokšnį, Džeimsas bandė 
įsitikinti, kad jis tikrai įteka į jūrą. Berniukas nenurimdavo tol, kol neiš- 
siaiškindavo jį sudominusio reiškinio. 





114 


Deja, jam sulaukus 8-erių, mirė motina. Džeimsą auklėjo ir lavino 
cėvas, turėjęs teisininko diplomą, bet domėjęsis įvairiais dalykais. Neblo- 
gai pasirengęs dešimtmetis Džeimsas įstojo į Edinburgo klasikinę gim- 
naziją, vadintą akademija. Gana didelis mokestis už mokslą įgalino čia 
surinkti gerus mokytojus, didžiausias dėmesys buvo skiriamas lotynų, 
graikų ir anglų kalboms, taip pat senajai romėnų literatūrai ir Šventajam 
raštui. 

Kritiškai mąstantis, smalsus ir kandus berniukas nelabai pritapo prie 
bendraamžių, tėvas ir toliau liko geriausias jo draugas. 

Keturiolikametis Džeimsas Klarkas parengė pirmąjį mokslinį darbą 
apie ovalinių kreivių savybes. Edinburgo karališkoji draugija pripažino jį 
vertą perskaityti savo posėdyje, bet negalėjo leisti, kad vaikas aiškintų 
džentelmenų auditorijai, todėl už jį pranešimą skaitė vienas profesorius. 
Vėliau straipsnis buvo atspausdintas šios draugijos žurnale. 

1847 m. Maksvelas įstojo į Edinburgo universiteto matematikos klasę, 
o po trejų metų perėjo į Kembridžo universitetą, kur matematikos ir 
fizikos mokymo lygis buvo aukštesnis. 1849 m. Džeimsas parengė antrąjį 
darbą, irgi skirtą matematinėms kreivėms (jo taip pat negavo teisės skai- 
tyti). Po metų trečiąjį darbą apie stangrius kietuosius kūnus Edinburgo 
karališkajai draugijai jau pristatė pats. 

1854 m. Maksvelas baigė Kembridžo universiteto Triniti kolegiją ir 
buvo paskirtas jos dėstytoju. Jis daug skaitė naudodamasis turtinga Kemb- 
ridžo biblioteka, nes pasižymėjo ne tik gabumais, bet ir darbštumu bei 
veiklos kryptingumu. Maksvelas laikėsi originalios dienorvarkės — mie- 
godavo du kartus per parą: pirmą kartą — nuo penkių ligi pusės dešim- 
tos vakaro, tada keturias valandas dirbdavo, pusvalandį vidury nakties 
sportuodavo ir vėl miegodavo nuo pusės trijų ligi septynių ryto. Tuoj po 
universiteto baigimo jis susižavėjo Faradėjaus „Eksperimentinės fizikos 
tyrimais“ ir atsidėjęs išstudijavo visą keliais tomais išleistą jo straipsnių 
ciklą. Maksvelas suprato, kad lauko idėja, išreikšta matematine forma, 
įgalina sukurti vieningą elektrinių ir magnetinių reiškinių teoriją. Tai 
tapo pagrindiniu jo veiklos tikslu, ilgų apmąstymų objektu. Šią savo 
mokslinę programą Maksvelas suformulavo straipsnyje „Apie Faradėjaus 
Jėgų linijas“, kuris buvo pasiųstas Faradėjui ir susilaukė teigiamo jo įver- 
tinimo. 

1856 m. Maksvelas grįžo į Škotiją, kur Aberdyno miesto Mareša- 
lio koledže užėmė fizikos profesoriaus vietą. Viena iš priežasčių buvo 
Roras gyventi arčiau tėvo, tačiau šis mirė kelios dienos iki sūnaus pa- 


skyrimo. 

Maksvelas nebuvo geras lektorius nei tais laikais, nei vėliau — jis 
pervertindavo klausytojų sugebėjimus įsisavinti pateikiamą medžiagą. Ta- 
čiau paskaitų krūvis koledže buvo nedidelis, ir jam likdavo daug laiko 
moksliniam darbui. Elektromagnetizmo problema sprendėsi sunkiai, tad 
Maksvelas, atidėjęs ją, ėmėsi Saturno planetos žiedų mįslės, kurios spren. 
dimo konkursą paskelbė Kembridžo universitetas. Nenormalią Saturno 
formą — tarsi dvi ataugas iš abiejų jo pusių — pastebėjo dar G. Gali- 
lėjus. K. Heigensas pirmasis suprato, kad Saturnas yra apsuptas plono 
žiedo, kuris, planetai pasisukus, tampa nematomas; vėliau paaiškėjo, kad 
yra keletas koncentrinių žiedų. Konkursiniame darbe reikėjo teoriškai iš- 
nagrinėti žiedų stabilumo ir jų sandaros problemą. Maksvelas išplėtojo 
tokių žiedų teoriją ir atliko didelius skaičiavimus. Jis įrodė, kad kieti 
žiedai būtų nestabilūs — juos suardytų kylančios bangos. Skysti žiedai 
taip pat negalėtų egzistuoti. Taigi Maksvelo tyrimas liudijo, kad Saturno 
žiedai turi būti sudaryti iš nedidelių kietos medžiagos gabalų, besisukan- 
čių aplink planerą. (Tą Maksvelo numatymą po daugiau kaip šimto merų 
patvirtino pro Saturną pralėkusių tarpplanetinių stočių „Pioneer 11“ ir 
„Voyager 1“ kameros.) Maksvelas gavo premiją, o vėliau Saturno žiedų 
teoriją aprašė atskiroje knygoje. 

1858 m. Maksvelas vedė Ketrin Meri Diuar, koledžo direktoriaus duk- 
terį. Po vedybų paaiškėjo gana sunkus, impulsyvus -jos charakteris. Maks- 
velas, priešingai, buvo labai ramus ir kilniaširdis. Tie jo bruožai kartu su 
meile žmonai padėjo išsaugoti santuoką, nors ji teikė ne tik džiaugsmo, 
bet ir nuoskaudų. 

Saturno žiedų, sudarytų iš daugelio dalelių, tyrimas arvedė Maksvelą 
į tuo metu pradėtą plėtoti kinetinę dujų teoriją. Dž. P. Džaulis, A. Kro- 
ningas ir R. Klauzijus, remdamiesi netvarkingai judančių ir nuolat tamp- 
riai susiduriančių dujų molekulių modeliu, paaiškino kai kurias dujų 
savybes, tačiau jie darė labai apytikrę prielaidą, kad visų molekulių grei- 
čiai yra vienodi, nors buvo aišku, kad, susidurdamos vienos su kitomis, 
molekulės turi įgyti įvairius greičius. Esant milžiniškam jų skaičiui, nu- 
statyti kiekvienos dalelės greitį buvo neišsprendžiama problema. Maksve- 
las pirmasis suprato, kad tai nėra reikalinga — norint aprašyti dujų 53- 
vybes, užtenka žinoti molekulių greičių skirstinį, t. y. žinoti, kiek mole- 
kulių turi vienokį ar kitokį greitį. Remdamasis bendromis prielaidomis 
apie molekulių savybes bei visų judėjimo krypčių lygiateisiškumą ir kt., 
Maksvelas surado tokį skirstinį. Tai įgalino jį išplėtoti dujų difuzijos: 
šilumos laidumo bei vidinės trinties teoriją. Tie jo rezultatai buvo 
atspausdinti dviejuose klasikiniuose darbuose, paskelbtuose 1860 If 
1866 metais. 

Marešalio koledžo vadovybė pedagoginį darbą vertino labiau negu 
mokslinį, tad, 1860 m. vietoj dviejų koledžų įkūrus Aberdyno universi- 
tetą, Maksvelas neteko vietos ir persikėlė dirbti į Londono universiteto 
Karališkąjį koledžą. Londone jis pagaliau susipažino su savo autoritetu 
Faradėjumi, deja, įžymusis mokslininkas jau buvo pasenęs, skundėsi vi- 
sišku atminties praradimu. 

Būtent Londone 1861—1864 m. Maksvelui pagaliau pavyko atlikti 
įstabiausią savo darbą — sukurti vieningą elektromagnetizmo teoriją. Jai 
įžvelgti reikėjo didžiulės intuicijos ir gamtos harmonijos suvokimo. Rem- 
damasis žinomais dėsniais, vedinas Faradėjaus lauko idėjos, pasitelkda- 
mas matematinius metodus ir apytikrius modelius, jis užkopė tarsi alpi- 
nistas vos įžvelgiamomis atbrailomis į abstraktaus pažinimo viršukalnę. 
Maksvelas užrašė keturias bendras lygtis, dabar vadinamas Maksvelo lyg- 
timis, kurios susieja elektros krūvius bei sroves ir jų sukuriamą elektro- 
magnetinį lauką (apibrėžtą griežtomis matematinėmis charakteristikomis). 
Tos lygtys apibūdino visą elektromagnerinių reiškinių įvairovę. Atskirais 
atvejais lygtys virsdavo žinomais dėsniais: Kulono, Ampero ir kt. Tačiau 
jos pateikė ir naujų, netikėtų išvadų. Pati įdomiausia iš jų — elektromag- 
netinių bangų egzistavimas. Kintantis laikui bėgant elektrinis laukas su- 
kuria kintantį magnetinį lauką, o šis savo ruožtu — vėl elektrinį lauką. 
Tokiu būdu atsiranda sklindančios erdvėje, atitrūkusios nuo jas sukūru- 
sių šaltinių elektromagnetinės bangos. Tiesa, Maksvelas jas siejo su eterio 
deformacijomis, tačiau vėliau paaiškėjo, kad eterio egzistavimas nėra bū- 
tinas — sklinda patys elektriniai ir magnetiniai laukai, nuolat virstantys 
vieni kitais. 

Maksvelas apskaičiavo šių bangų greitį, ir jis pasirodė esąs lygus švie- 
sos greičiui. Be to, elektromagnetinės bangos, kaip ir šviesa, turėjo sklisti 
tuštumoje nesilpdamos. Tuo remdamasis, Maksvelas padarė išvadą, kad 
šviesa yra tam tikra elektromagnetinių bangų rūšis. Taip dvi fizikos sri- 
tys — optika ir elektromagnetizmas — buvo sujungtos tarpusavyje. 

Visus tuos rezultatus Maksvelas apibendrino genialiame „Traktate 
apie elektrą ir magnetizmą“, kurį rašė aštuonerius metus ir atspausdino 
1873 m. Deja, to meto fizikai neįžvelgė jo atradimų reikšmės, todėl Maks- 
velo teorija buvo vadinama gražia matematine išmonė. Maksvelas ne- 
sulaukė nei pripažinimo, nei garbės ženklų. Aišku, jis buvo laikomas 
talentingu fiziku. Apie tai liudija ir 1871 m. jam pateiktas siūlymas vado- 
Vauti katedrai Kembridžo universitete ir kartu prie jos steigiamai fizikos 
laboratorijai. 

Tuo metu pagrindiniuose Europos universitetuose buvo suprasta, kad 
nei efektyvus fizikos mokymas, nei sėkmingas dėstytojų mokslinis darbas 
neįmanomas neturint geros fizikos laboratorijos. Tad septintajame 
dešimtmetyje tokios laboratorijos pradėtos steigti Heidelbergo, Vienos, 
Sorbonos, Oksfordo ir kituose universitetuose. Nenorėjo atsilikti ir 
Kembridžo universitetas. Gali tik kilti klausimas, kodėl jos vadovu buvo 
pasirinktas Maksvelas, kuris pasižymėjo kaip teoretikas? Iš tikrųjų jis bu- 
vo ir geras eksperimentatorius, sukūręs ne vieną prietaisą bei įrenginį, 
nors didesnių atradimų su jais ir nepadarė. Net jo namuose buvo pilna 
įvairių prietaisų. Maksvelas sugalvojo įvairių įspūdingų bandymų, fizikos 
žaislų, kuriais stebindavo savo pažįstamus. 

Taigi Maksvelas su entuziazmu ėmėsi laboratorijos kūrimo. Jai buvo 
pastatytas specialus dviejų aukštų pastaras, atskiri kambariai skirti mecha- 
nikos, akustikos, šilumos, elektros, magnetizmo eksperimentams: specia- 
lios grindys, pertvaros ir kitos priemonės saugojo prietaisus nuo pašalinių 
virpesių, triukšmų ir pan. Be to, pastate buvo dirbtuvės, aparatų saugyk- 
la, kambarys su didele Voltos baterija, auditorija ir paruošiamasis kam- 
barys prie jos, erdvus darbo kambarys bei profesoriaus kabinetas. Labo- 
ratorija buvo pavadinta Kavendišo vardu — žymaus XVII a. anglų fiziko 
ir chemiko garbei. Jis pasižymėjo tiksliais eksperimentais, taip pat nepa- 
prastu reiklumu savo darbams, tad po Kavendišo mirties liko nemažai 
nespausdintų jo darbų. Maksvelas net penkerius metus atidžiai tyrinėjo šį 
archyvą, rado daug svarbių neskelbtų rezultatų, tarp jų — Kavendišo 
prieš Kuloną nustatytą elektros krūvių sąveikos dėsnį. 1879 m. buvo ar- 
spausdinti du Maksvelo parengti dideli Kavendišo raštų tomai. 

Atlikdamas šį darbą, Maksvelas pajuto skrandžio skausmus. Kurį laiką 
į juos nekreipė dėmesio, tačiau sveikata vis blogėjo. Sutriko miegas, dingo 
apetitas, nepadėjo nei poilsis Glenleire. Gydytojai nustatė Maksvelui ą 
pačią ligą, nuo kurios mirė ir jo motina — auglį. Jis ir mirė sulaukęs tiek 
pat metų kaip ji — keturiasdešimt aštuonerių. Tai įvyko 1879 m. lapkri- 
čio 5 d. Po atsisveikinimo Triniti kolegijoje Maksvelas buvo palaidoras 
kapinėse prie Glenleiro, šalia savo tėvų. 

Maksvelo atradimų reikšmė paaiškėjo tik XX amžiuje. Kvanto atradė- 
jas M. Plankas susižavėjęs rašė: „Vien tik grynu mąstymu jam pavyko 
išvilioti iš gamtos tokias paslaptis, kurias tik kitai kartai ir tik iš dalies 
pasisekė patvirtinti išmoningais ir sunkiais bandymais. Tas faktas, kad 
apskritai toks darbas buvo įmanomas, gali atrodyti visai nesuprantamas: 
jeigu nelaikytume, jog tarp gamtos bei dvasios dėsnių egzistuoja tam tikri 
glaudūs ryšiai“. 


Liūdvigas 
BOLCMANAS 
(1844—1906) 





L. BOLCMANAS — ŽYMUS STATISTINĖS FIZIKOS IR TERMO- 
DINAMIKOS KŪRĖJAS, KURIO GILIOS IDĖJOS TURĖJO DIDE- 
LĘ ĮTAKĄ TOLESNEI FIZIKOS RAIDAI. 

L. Bolcmano protėviai migravo iš vienos vokiškai kalbančios šalies į 
kirą: prosenelis buvo gimęs Prūsijoje, senelis — Vokietijoje, o tėvas — 
Austrijoje. Liūdvigas Bolcmanas (L. Boltzmann) gimė 1844 m. vasario 
20 d. Vienoje mokesčių inspekcijos valdininko ir pirklio dukters šeimoje. 
Berniukas iš jaunų dienų pasižymėjo universaliais gabumais tiksliesiems 
ir humanitariniams mokslams bei muzikai. Deja, būdamas 15 metų, jis 
neteko tėvo, o po kelerių metų — ir jaunesniojo brolio. Šeima gyveno iš 
nedidelės pensijos, bet motina stengėsi suteikti Liūdvigui aukštąjį išsila- 
vinimą. 1863 m. jis baigė su pagyrimu Linco gimnaziją ir įstojo į Vienos 
universitetą studijuoti matematikos ir fizikos. Tuo metu šis universitetas 
kaip tik gyveno geriausius savo laikus — buvo steigiami mokslo institutai 
ir naujos katedros, mokymas glaudžiai siejosi su profesorių atliekamais 
mokslo darbais. Bolcmanui didžiausią įtaką darė puikus eksperimentato- 
rius ir geras dėstytojas J. Stefanas, vėliau vadovavęs ir Fizikos institutui, 
nuo 1850 m. veikusiam prie Vienos universiteto. Stefanas buvo vienas iš 
nedaugelio fizikų, pripažinusių ir propagavusių Maksvelo elektromagne- 
tinio lauko teoriją. Kai Bolcmanas, būdamas studentas, pradėjo pas Ste- 
faną mokslinį darbą, vadovas pirmiausia įteikė jam Maksvelo straipsnius, 
o kadangi jaunuolis nežinojo nė žodžio angliškai, tai kartu davė ir ang- 
lų kalbos gramatiką. Taigi savo pirmąjį mokslinį darbą, atspausdintą 

1865 m., Bolcmanas parengė iš elektrodinamikos. Pasirinkęs tiksliuosius 
mokslus, jis neatsisakė muzikos ir literatūros — nuolat lankėsi Vienos 
operoje ir įvairiuose koncertuose, kurių Europos muzikos sostinėje netrū- 
ko, susižavėjęs deklamavo Šilerį ir pats rašė eiles: 

1867 m. Bolcmanas tapo profesoriaus asistentu Fizikos institute, o po 
metų gavo mokslų daktaro laipsnį. Jo disertacinis darbas buvo skirtas 
antrojo termodinamikos dėsnio pagrindimui, bandymui jį išvesti remian- 
tis mechanikos dėsniais. 

25-erių metų Bolcmanas gavo profesoriaus vietą Graco universitete. 
Čia jis per keletą metų atliko svarbių darbų iš kinetinės dujų teorijos ir 
termodinamikos. Bolcmanas nuoseklesniu būdu išvedė Maksvelo greičių 
skirstinį, apibendrino jį molekulėms, judančioms Žemės traukos lauke 
(Maksvelo ir Bolcmano skirstinys). Beje, skirtingai nei Maksvelas, kuris 
savo rezultatus pateikdavo labai lakoniškai, Bolcmanas mėgo rašyti ilgus 
straipsnius, todėl skundėsi sunkiai supratęs savo pirmtako darbą dėl jo 
trumpumo. Tuo tarpu Maksvelas, susipažinęs su Bolcmano straipsniu, 
sakėsi sunkiai įveikęs jį dėl ilgumo. Bolcmanui taip pat pavyko gauti 
antrąjį termodinamikos dėsnį iš mažiausiojo veikimo principo, tačiau nau- 
dojantis dujų molekulių judėjimą apibūdinančių dydžių vidutinėmis ver- 
tėmis, kas iš tikrųjų reiškė perėjimą prie statistinio daugelio dalelių sis- 
temos nagrinėjimo. Bolcmanas pamažu įsitikino, kad statistika nėra vien 
patogus tokios sistemos aprašymo metodas, o patys jos dėsniai turi sta- 
tistinę prigimtį. Tą išvadą jis galutinai padarė po dešimtmečio. 

Tuo pačiu laikotarpiu Bolcmanas vykdė ir eksperimentinius tyrimus. 
Jis stengėsi bandymais patvirtinti Maksvelo išvadą apie elektromagnetiz- 
mo ir optikos bendrumą. Kai jam neužteko kuklių Graco laboratorijos 
prietaisų, jis kelis kartus vyko į daug geriau įrengtas Heidelbergo ir Ber- 
lyno universitetų laboratorijas ir gavo pirmąjį eksperimentinį Maksvelo 
teorijos teisingumo patvirtinimą. 

Grace Bolcmanas susipažino su būsimąja savo žmona, dešimt metų už 
jį jaunesne Henrieta fon Aigentler. Jį patraukė ne tik jos grožis, mėlynos 
akys ir puikūs plaukai, bet ir tikras domėjimasis tiksliaisiais mokslais. 
Aigentler buvo pirmoji moteris, bandžiusi stoti į Graco universitetą ir 
netgi norėjusi ten studijuoti fiziką bei matematiką. Kadangi universiteto 
taisyklės nedraudė priimti moteris, o Aigentler žinios pranoko vidutines, 
tai „keistą“ jos norą teko patenkinti, tačiau prieš antrąjį semestrą toks 
draudimas buvo įvestas. Aigentler kreipėsi į švietimo ministrą, ir šis pri- 
pažino apribojimą neteisėtu. Vis dėlto universitetas rado būdų priversti 
pirmąją studentę pačią atsisakyti studijų. 

1873—1876 m. Bolcmanas dirbo Vienos universitete matematikos 
profesoriumi, tačiau po to vėl grįžo į Gracą — čia jį traukė sava fizikos 
laboratorija, jam artimesni fizikos kursai ir, aišku, Aigentler, kurią netru- 
kus vedė. Vėliau Grace praleisti keliolika metų buvo laimingiausi Bolc- 
mano gyvenime. Vienas po kito gimė penki vaikai, kuriuos Bolcmanas 
labai mylėjo. Šeima gyveno nedideliame name, kur juos dažnai lankydavo 
draugai ir aukštesniųjų kursų studentai. Bolcmanas mėgo vakarinius po- 
kalbius (užsitęsiančius ligi vėlyvos nakties) apie mokslą, filosofiją, litera- 
ctūrą, muziką. Jis pats turėjo subtilų humoro jausmą, buvo sąmojingas ir 
įdomus pašnekovas, muzikuodavo, deklamuodavo eiles. 

Bolcmanas buvo aistringas keliautojas ir gamtos mėgėjas. Šventadie- 
niais Graco gyventojai dažnai matydavo jį su šeima vaikščiojantį po Gra- 
co apylinkes, renkantį augalus, gaudantį drugelius — Bolcmanas sudari- 
nėjo herbariumą ir drugelių kolekciją. Žiemą jie mėgo slidinėti, čiuožti, 
o vasarą per atostogas išsirengdavo į tolimesnes keliones po Europą ir 
Aziją. 

Bolcmano draugas kompozitorius V. Kinclis taip aprašė jauną profe- 
sorių: „Jis buvo aukšto ūgio, stiprus, turėjo masyvią galvą, kaštoninius, 
tankiai garbanotus plaukus ir platų, rausvą, barzdos įrėmintą veidą, vaikš- 
čiojo visada truputį pakumpęs; būdamas trumparegis, nuolat nešiodavo 
akinius. Nors jis buvo plačiai apsišvietęs žmogus, tačiau jame išliko krin- 
tantis į akis vaikiškas naivumas, kas būdinga susikaupusiems, skrajojan- 
tiems aukštose dvasinėse sferose žmonėms“. 

Bolcmanas buvo talentingas dėstytojas. Paskaitos jam teikdavo malo- 
numą, jis kalbėdavo su įkvėpimu, improvizuodamas, ir klausytojams su- 
sidarydavo įspūdis, kad jie dalyvauja mokslo žinių atradimo procese. Tad 
Bolcmanas išugdė nemažai žymių fizikų, tarp jų V. Nernstą, L. Meitner, 
P. Ėrenfestą ir kt. Nemažai laiko atimdavo ir administracinis darbas, nes 
Bolcmanas ėjo Fizikos instituto direktoriaus, o vėliau — dekano ir net 
universiteto rektoriaus pareigas. Laisvalaikiu jis sukonstravo savo žmonai 
elektrinę siuvamąją mašiną — jos tuo metu dar nebuvo gaminamos. 

Vis dėlto pagrindinį dėmesį Bolcmanas skyrė moksliniam darbui. Jis 
atkakliai gilinosi į antrąjį termodinamikos dėsnį ir Klauzijaus įvestos en- 
tropijos prasmę. Bolcmanas pirmasis suprato, kad tas principas yra ne 
griežtas, o tikimybinis dėsnis. Kadangi nervarkingų sistemos būsenų yra 
daugiau negu rvarkingų, tai, palikta savieigai, sistema paprastai evoliu- 
Cionuoja į mažiau tvarkingą būseną — įvairių jos dalių temperatūros 
išsilygina, skirtingos dujos ar skysčiai susimaišo, tvarka suyra. Tuo tarpu 
priešingas procesas yra iš principo įmanomas (pavyzdžiui, dauguma dujų 

molekulių, vykstant atsitiktiniams jų smūgiams, gali susirinkti vienoje 
indo dalyje), ber labai mažai tikėtinas. Todėl daugelio dalelių sistemose 
antrasis termodinamikos dėsnis paprastai galioja. 

Sistemos perėjimas prie labiau tikėtinų, netvarkingų būsenų atitinką 
entropijos didėjimą. Tuo remdamasis, Bolcmanas įžvelgė tiesioginį entro- 
pijos S bei sistemos būsenos tikimybės W sąryšį ir 1877 m. užrašė gar- 
siąją formulę S = k InW, čia k — konstanta. 

Bolcmano termodinamikos ir kinetinės dujų teorijos darbai, kuriuos 
jis laikė svarbiausiais savo laimėjimais, ilgą laiką nesusilaukė didesnio fi- 
zikų dėmesio: daugelis jų dar įtariai žiūrėjo į nestebimų atomų nagrinė- 
jimą ir, antra vertus, nenorėjo įsileisti į fiziką, kaip tikslųjį mokslą, apy- 
tikslių statistinių dėsnių. Tai skaudino jautrų, meniškos prigimties Bolc- 
maną, kurio kūrybinei „nepusiausvirajai“ būsenai palaikyti reikėjo teigia- 
mų emocijų ir palankaus mokslinio klimato. Jį sutrikdė ir motinos mir- 
tis, tad nuo 1886 metų Bolcmanas ėmė nerimti Grace. Jis sutiko persi- 
kelti į Berlyną, tačiau, imperatoriui patvirtinus jo paskyrimą, atsisakė tos 
vietos. 1890 m. išvyko dirbti į Miuncheną, 1894 m. užėmė savo moky- 
tojo J. Stefano vietą Vienos universitete, 1900 m. persikėlė į Leipcigą, o 
po dvejų metų vėl grįžo į Vieną. Maždaug nuo 1890 m. Bolcmano darbai 
buvo pradėti plačiai minėti, bet dažniausiai polemizuojant su jo idėjomis. 
Tuo metu fizikoje paplito austrų fiziko ir filosofo E. Macho požiūris, kad 
nematuojamiems dydžiams — ne vieta fizikoje. Be to, atradus bendrą 
energijos tvermės dėsnį ir supratus didžiulę energijos sąvokos reikšmę, 
susidarė „energetikų“ mokykla, vadovaujama V. Ostvaldo ir G. Helmo, 
kurie absoliutino energiją kaip pagrindinę realybę ir neigė atomų bei mo- 
lekulių egzistavimą. Į Bolcmaną, kaip vieną iš žymių ir aktyvių atomizmo 
šalininkų, nukrypo pagrindinė Macho, Ostvaldo ir jų šalininkų kritika. 
Bolcmanas nevengė diskusijų ir atkakliai gynė savo idėjas. Antai 1895 m. 
jis pars iškvietė Osrvaldą į viešą diskusiją, kuri Liubeke vykusiame moks- 
lininkų susirinkime truko kelias dienas. Bolcmano sekundantas buvo 
F. Kleinas. Anot dalyvių, Bolcmanas puolė kaip bulius, bet Osrvaldas 
išsisukinėjo kaip miklus maradoras. Daugelis klausytojų, ypač jaunimas, 
pritarė Bolcmanui. Aišku, pagrindinių savo priešininkų įtikinti jam ne- 
pavyko. 

Vietoj nevaisingų diskusijų Bolcmanas ėmėsi apibendrinti ir sistemin- 
ti savo darbus. 1896—1898 m. jis išleido dvitomį veikalą „Dujų teo- 
rijos paskaitos“, kuriame aiškiai ir nuosekliai išdėstė pagrindines savo 
idėjas, 

Nors Bolcmano šalininkų daugėjo, jis jautė vienišumą ir nerimą. Bolc- 
mano depresijos neįveikė ir 1904 m. iškilmingai paminėtas jo šešiasde- 
šimtmetis. Austrų fizikai kreipėsi laišku į savo kolegas kitose šalyse, kvies- 
dami siųsti mokslinius straipsnius Bolcmano jubiliejiniam leidiniui. 
Atsiliepė net 125 mokslininkai, tad, net atrinkus ir sutrumpinus straips- 
nius, susidarė apie tūkstančio puslapių tomas, pateikiantis plačią to meto 
fizikos panoramą. 

Dėl nuolatinio įtempto darbo ir stresų pablogėjo Bolcmano sveikata. 
Jo regėjimas susilpnėjo tiek, kad teko pasamdyti moterį, kuri skaitytų 
jam mokslinius straipsnius, o žmonai jis diktuodavo savo paties darbus. 
Mokslininką kankino ir sunki astma. 

1906 m. vasaros pabaigoje Bolcmanas su šeima išvyko į Duiną — 
nedidelį jaukų kurortą prie Adrijos jūros. Čia jis, apimtas depresijos, 
rugsėjo 5 d. nusižudė. 

Bolcmano idėjos turėjo didelę įraką XIX a. pabaigoje ir XX a. pirmo- 
joje pusėje formuojantis naujoms mokslo sritims: statistinei fizikai, nepu- 
siausvyrinių procesų termodinamikai, sinergetikai ir kt. 


Hendrikas Antonas 
LORENCAS 
(1853— 1928) 





H. A. LORENCAS — VIENAS IŠ TŲ ŽYMIŲ FIZIKŲ, KURIE BAI- 
GĖ KURTI KLASIKINĘ FIZIKĄ: JIS PAPILDĖ MAKSVELO ELEK- 
TROMAGNETINIO LAUKO TEORIJĄ, APRAŠYDAMAS JO SĄVEL- 
KĄ SU ELEMENTARIAISIAIS KRŪVIAIS BEI MEDŽIAGA. KARTU 
LORENCAS IŠKĖLĖ NAUJAS IDĖJAS, KURIOS NESIDERINO SU 
KLASIKINE FIZIKA (RELIATYVUMO TEORIJOS PRADAI) IR 
TAIP PRISIDĖJO PRIE KLASIKINĖS FIZIKOS KRIZĖS BEI ŠIUO- 
LAIKINĖS FIZIKOS ATSIRADIMO. 

H. A. Lorenco (H. A. Lorentz) gimtinė — šeštas pagal dydį Olandijos 
miestas Arnhemas, įsikūręs gražioje kalvotoje vietovėje prie Reino. Hend- 
riko Antono tėvas gyveno Arnhemo pakraštyje, turėjo vaismedžių mede- 
lyną. Nors jis buvo baigęs tik pradžios mokyklą, laisvalaikiu mėgo skai- 
tyti ir lankėsi vietinės gamtos mokslų mėgėjų draugijos susirinkimuose 
(vėliau jis pagarsėjo mieste, iškęsdamas be nuskausminimo kojos ampu- 
taciją). Jis vedė našlę, kuri jam pagimdė du sūnus. Vyresnysis sūnus 
Hendrikas Antonas gimė 1853 m. liepos 18 d. Jaunesnysis jo brolis ma- 
žai tegyveno, o netrukus mirė ir motina. Dar po keleto metų namuose 
pasirodė pamotė, bet ji mylėjo vaiką kaip savąjį. Berniukas buvo gležnas, 
tylus ir paklusnus. Jis turėjo vieną vienintelę vaikišką knygą, tad labai ją 
brangino. Šešerių merų Hendrikas Antonas ėmė lankyti privačią mokyk- 
lą, kurioje dirbo geras mokytojas, ugdęs mokinių savarankiškumą, su ga- 
besniaisiais dirbęs individualiai. Kaip pirmasis mokinys, Lorencas turėjo 

rytais garsiai skaityti maldą, bet labai varžėsi. Norėdamas netekti tos pri- 
vilegijos, jis bandė gauti prastesnius pažymius, tačiau sąžinė jam neleido 
tyčia klysti ar blogai mokytis. 

Mokyklą Lorencas baigė 1866 m., turėdamas trylika metų. Kaip tik 
ruo metu Arnheme buvo atidaryta gimnazija, vadinta Aukšrąja pilietine 
mokykla, ir jis buvo priimtas į trečiąją klasę. Iš viso joje mokėsi tik trys 
berniukai, vienas iš jų — Hermanas Haga — tapo artimu Lorenco drau- 
gu visam gyvenimui ir žinomu fiziku. 

Gimnazijoje Lorencui vėl pasisekė — čia fiziką dėstė kelių vadovėlių 
autorius van der Stadtas, neseniai Leideno universitete gavęs daktaro laips- 
nį. Klausydamas puikių mokytojo paskaitų, Lorencas anksti apsisprendė 
rinktis fiziką. Tiesa, jam lengvai sekėsi ir kiti dalykai. Lorencas turėjo 
nuostabią atmintį, kaip ir jo senelis, kuris, grįžęs iš bažnyčios, namiš- 
kiams pažodžiui atkartodavo visą pastoriaus pamokslą. Tad mokykloje 
Lorencas gerai išmoko anglų, vokiečių ir prancūzų kalbas (vėliau univer- 
sitete — dar kelerą kalbų). Jį domino ir istorija, laisvalaikiu jis perskaitė 
daug istorijos knygų. 

1870 m. Lorencas įstojo į Leideno universitetą — seniausią ir garsiau- 
sią Olandijos aukštąją mokyklą. Tiesa, studentų čia buvo nedaug, visuose 
fakultetuose — tik apie penkis šimtus. Hendrikas Antonas buvo linksmo 
būdo ir mėgstamas draugų, bet dažniau stengdavosi likti vienas, galvoti 
apie mokslo problemas. 

Lorencas rado bibliotekoje neskairomus, netgi nesupjaustytus Maks- 
velo veikalus apie elektromagnetinio lauko teoriją ir jais labai susidomėjo. 
Pažintis su Faradėjaus ir Helmholco darbais padėjo Lorencui savarankiš- 
kai įsigilinti į Maksvelo teoriją, kuri daugeliui fizikų atrodė nesupranta- 
ma ir neįveikiama. Ė 

1871 m. Lorencas puikiai išlaikė magistro egzaminus (tiesa, išsiblaškęs 
matematikos profesorius pagalvojo, kad jis jau laiko daktaro egzaminą ir 
nenorėjo rašyti aukščiausio pažymio). Lorencas išėjo iš Leideno universi- 
teto, nutaręs daktaro egzaminams rengtis savarankiškai. Disertacijos tema 
jis pasirinko Maksvelo teorijos plėtojimą; tuo tikslu biblioteka jam mielai 
atidavė turimus Maksvelo veikalus. 

Lorencas grįžo į Arnhemą ir tapo vakarinės mokyklos mokytoju. Iš 
pradžių, neturėdamas pedagoginio patyrimo, jis varžėsi mokinių, kurių 
daugelis buvo beveik jo bendraamžiai, tačiau netrukus įveikė sunkumus. 
Mokiniai jį pamėgo, ir darbas ėmė teikti malonumą. Lorencui likdavo 
daug laisvo laiko studijoms bei moksliniam darbui. Namuose jis įsirengė 
nedidelę laboratoriją ir bandė aptikti Maksvelo numaryras elektromagne- 
tines bangas. Iškraudamas Leideno stiklinę, jis iš tikrųjų jas sukeldavo 

ir keletą kartų buvo apsidžiaugęs atradimu, bet netrukus pats paneigdavo 
savo įrodymus. Deja, tikslių prietaisų stoka sutrukdė Lorencui penkiolika 
metų anksčiau už Hercą aptikti šias bangas. 

Greta Dž. K. Maksvelo kitu Lorenco autoritetu tapo O. Frenelis. Tuo 
metu buvo leidžiami pilni Frenelio raštai, ir Lorencas, sutaupęs kele- 
tą guldenų, su džiaugsmu parsinešdavo į namus dar vieną raštų tomą. 
1873 m. išėjo pagrindinis Maksvelo veikalas „Traktatas apie elektrą ir 
magnetizmą“. Vėliau Lorencas rašė, kad ta knyga padarė jam „ko gero 
patį stipriausią įspūdį gyvenime; šviesos, kaip elektromagnetinio reiški- 
nio, paaiškinimas savo drąsa pranoko viską, ką aš ligi tol žinojau“. 

1875 m. Leideno universitete Lorencas apgynė daktaro disertaciją, ku- 
rioje išvedė šviesos atspindžio bei lūžimo dėsnius, laikydamas šviesą elek- 
tromagnetinėmis bangomis ir taikydamas Maksvelo teoriją. Disertacija 
gavo aukščiausią įvertinimą — magna cum laude. 

Netrukus Utrechto universitetas pasiūlė Lorencui matematikos profe- 
soriaus vietą, bet jis labiau norėjo dėstyti fiziką ir ypač Leideno univer- 
sitete. Tad Lorencas perėjo dirbti į Leideno gimnaziją, o 1878 m., miesto 
universitete įsteigus teorinės fizikos katedrą, pelnė šią vietą. 

1881 m. Lorencas vedė astronomijos profesoriaus giminaitę Aletą Kai- 
zer. Ji išsiskyrė ne tik subtiliu grožiu, bet ir protu, turėjo auksines rankas. 
Tiesa, jaunasis profesorius irgi buvo laikomas gražiu vyru — vidutinio 
ūgio, juodaplaukis, lieknas, o barzda ir akiniai teikė jam solidumo. Pora 
gerai sutarė tarpusavyje; neretai vakarais abu eidavo į universitetą, kur 
žmona padėdavo savo vyrui rengtis kitos dienos paskaitoms ar aclikti 
eksperimentus. 

Vedybos nė kiek nesutrikdė Lorenco mokslinio darbo; jis ir toliau 
sėkmingai sprendė pagrindinę savo problemą — plėtojo ir taikė elektro- 
magnetinio lauko teoriją. Maksvelas aprašė elektromagnetinį lauką bei 
idealizuotus jo šaltinius — elektros krūvius ir sroves. Tuo metu elektro- 
nas dar nebuvo žinomas, bet ne vienas mokslininkas spėjo apie „elektros 
atomų“ egzistavimą. Lorencas darė prielaidą, kad egzistuoja teigiamos ir 
neigiamos elementariosios elektros dalelės, ir ėmė nagrinėti jų sąveiką su 
elektromagnetiniu lauku, medžiagos elektrines savybes. Antai 1880 m. jis 
nuosekliai įrodė medžiagos tankio ir jos laužiamosios gebos sąryšį, kurį 
prieš devyniolika metų buvo empiriškai nustatęs bendrapavardis danų 
fizikas Liūdvigas Lorencas, tad dėl to reto sutapimo fizikoje atsirado Lo- 
renco ir Lorenco formulė. Tačiau kiti atradimai, kurie vadinami Lorenco 
vardu, — tai H. A. Lorenco nuopelnas. Iš jų ne tik mokslininkams, bet 
ir mokiniams žinoma Lorenco jėga, kuria elektromagnetinis laukas veikia 
judantį elektros krūvį. 

Lorencas visada kruopščiai planuodavo savo darbus ir nemažą laiko 
dalį skirdavo paskaitoms bei pasirengimui joms. Bolcmano paskaitos bu- 
vo virtuoziškos improvizacijos, o Lorencas garsėjo dėstymo aiškumu ir 
tikslumu, sugebėjimu paprastai aiškinti sudėtingus dalykus, naujausių 
atradimų dėstymu savo kursuose: jo paskaitos būdavo apgalvotos ligi 
smulkmenų ir nuolat tobulinamos. Tomis pačiomis savybėmis pasižy- 
mėjo ir Lorenco vadovėliai, kurie buvo verčiami į įvairias kalbas. Nuo 
1882 m. Lorencas pradėjo skaityti ir mokslo populiarinimo paskaitas vi- 
suomenei. Geras populiarias paskaitas ir knygas jis laikė ypatingos rūšies 
menu. 

Lorencas mielai padėdavo visiems, kas kreipdavosi į jį įvairiais teori- 
niais klausimais. Vieną savo mokinį, rašantį disertaciją, jam teko gana 
dažnai konsultuoti. Galų gale tas mokinys pametė parengtą disertaciją. 
Lorencas nuramino nevykėlį ir iš atminties užrašė visą tekstą. 

1885 m. Lorencams gimė duktė Gertrūda Liuberta, tad, susitaupę 
pinigų, jie nusipirko senovišką namą. Užpakalinėje, nukreiptoje į sodą, jo 
pusėje Lorencas įsirengė didelį kabinetą. Vieną jo sieną užėmė lentynos 
su knygomis, kitoje pusėje stovėjo platus stalas, o virš jo kabojo įžymių 
fizikų portretai — Maksvelo ir Frenelio, vėliau juos papildė Hercas ir 
Einšteinas. Pro langą matėsi sode auginamos įvairių veislių gėlės. Loren- 
cas neretai atsikeldavo iš krėslo ir, galvodamas bei rūkydamas pypkę, 
ritmingai vaikščiodavo po kambarį. Tačiau jis nepykdavo, jei ramybę su- 
drumsdavo duktė, jai netgi leisdavo žaisti kabinete. Vakarais, baigusi ruo- 
šos darbus, į kabinetą ateidavo žmona. Tai būdavo gražiausios jų bendra- 
vimo valandos. 

Po kelerių metų gimė antra duktė, vėliau — du sūnūs, deja, pirmasis 
Iš jų greit mirė, o antrasis buvo silpnas ir ligotas, su juo Lorencai turėjo 
daug rūpesčių. 

Lorencas labai mėgo savo namus ir sakydavo, jog turi idealias darbo 
sąlygas. Devynioliktojo amžiaus paskutinis dešimtmetis ir dvidešimtojo 
amžiaus pradžia — vaisingiausi Lorenco kūrybos metai. Norėdamas pa- 
aiškinti Maikelsono eksperimentą, kurio metu buvo išmatuotas toks pat 
šviesos greitis Žemės judėjimo ir priešinga kryptimis, Lorencas 1892 m. 
iškėlė drąsią hipotezę, jog kūnai sutrumpėja judėjimo kryptimi, o dar po 
poros metų pradėjo vartoti „vietinį“ kiekvienos atskaitos sistemos laiką. 
Tai buvo pirmieji esminiai žingsniai specialiosios reliatyvumo teorijos 
sukūrimo link, padaryti remiantis moksline logika ir intuicija. Tačiau jie 
prieštaravo klasikinės fizikos principams, todėl Lorencas palaikė tai for- 
maliu problemos sprendimu, ir, deja, nepadarė bendrų fizikinių išvadų. 

Vėliau jis dar gavo svarbias tos teorijos lygtis, vadinamąsias Lorenco trans- 
formacijas, bet vis dėlto garbę nuosekliai suformuluoti specialiąją reliaty. 
vumo teoriją paliko A. Einšteinui. 

Greta Lorenco, vis labiau garsėjusio teoretiko, Leideno universitete 
dirbo puikus eksperimentatorius H. Kamerling Onas, 1894 m. įkūręs 
žemųjų temperatūrų laboratoriją. (Čia jam buvo lemta suskystinti helį ir, 
pasiekus temperatūrą, artimą absoliutiniam nuliui, atrasti nuostabią kai 
kurių medžiagų savybę — superlaidumą.) Šioje laboratorijoje 1896 m. jo 
mokinys P. Zemanas aptiko Lorenco dar 1881 m. numarytą reiškinį — 
spektro linijų suskilimą magnetiniame lauke. Paskui Lorencas išplėtojo 
šio reiškinio teoriją. 1902 m. jie abu už šį arradimą buvo apdovanoti 
neseniai įsteigta Nobelio fizikos premija. 

1895 m. Leidene buvo išleistas Lorenco veikalas, kuriame jis apibend- 
rino elektromagnetinių reiškinių teoriją. Čia buvo pateiktos lygtys, apra- 
šančios elektros krūvių ir elektromagnetinių laukų sistemą (Maksvelo ir 
Lorenco lygtys). 

Ligi 1897 m. Lorencas dirbo vienumoje, nepalaikydamas tiesioginių 
ryšių su užsienio mokslininkais. Tais metais jį įkalbėjo atvykti į tarprau- 
tinį vokiečių gamtos tyrinėtojų ir gydytojų kongresą, vykusį Diuseldorfe. 
Iš jo Lorencas grįžo geros nuotaikos, jis įveikė dar vieną psichologinį 
barjerą — bendravimo su užsienio mokslininkais — ir pajuto gyvų dis- 
kusijų malonumą. Nuo to laiko Lorencas kasmet dalyvaudavo įvairiuose 
kongresuose ir suvažiavimuose, kurių vis daugėjo. Jis užmezgė mokslinius 
ir draugiškus ryšius su daugeliu žymių fizikų: L. Bolcmanu, A. Puankarė, 
V. Rentgenu, M. Planku ir kitais. Po to, kai fizikai įsitikino elektromag- 
netinių bangų realumu, o Dž. Dž. Tomsonas 1897 m. atrado elektroną, 
Lorenco ilgus metus kurta teorija, pavadinta elektronine teorija, tapo 12- 
bai populiari. Jis buvo kviečiamas skairyri paskaitų į Berlyną, Paryžių, 
Niujorką. Pastarojoje kelionėje Lorencą lydėjo jo dukra Gertrūda Liuber- 
ta, tapusi matematike (vėliau ji ištekėjo už žinomo olandų fiziko V. de 
Hazo). Niujorke Lorencui ir jo dukrai paskaitų organizatoriai surengė 
ekskursiją automobiliu, kas tuo meru dar buvo didelė retenybė. 

„Didįjį Leideno fiziką“ ėmė vilioti kiti universitetai, tad Leideno uni- 
versitetas, nenorėdamas jo prarasti, sudarė Lorencui daug geresnes sąly- 
gas — paskyrė asistentą, atskirą kabinetą ir dvi nedideles laboratorijas, 
kur jis galėjo vykdyti bandymus savo malonumui. 

Vis dėlto 1911 m. Lorencas sutiko užimti specialiai jam įsteigtas Olan- 
dijos mokslinės draugijos ir Teiloro draugijos kuratoriaus pareigas ir per- 
sikėlė gyventi į kurortinį pajūrio miestą Harlemą, kur buvo šių draugijų 

būstinės. Didžiąją laiko dalį Lorencas galėjo skirti mokslui, jis plėtojo 
metalų laidumo teoriją, tačiau jo darbo produktyvumas jau mažėjo. Už- 
cat vis reikšmingesnė darėsi jo mokslo organizacinė veikla. Lorencas buvo 
renkamas įvairių kongresų, komitetų, mokslo organizacijų pirmininku ir 
ras pareigas atlikdavo labai efektyviai bei sąžiningai. 

Fizikas V. Nernstas įkalbėjo belgų pramonininką ir mecenatą E. Solvę 
organizuoti žymiausiųjų fizikų susitikimus. Tuo laikotarpiu, kai elektro- 
no, kvanto, radioaktyvumo bei kiti atradimai sukėlė klasikinės fizikos 
krizę ir sparčiai formavosi naujoji fizika, kilo daug problemų, kurioms 
išanalizuoti reikėjo kolektyvinių žymiausių mokslininkų pastangų. E. Sol- 
vė pasiūlė tiems kongresams vadovauti Lorencui, ir tai buvo tikrai vykęs 
pasirinkimas. Jis atidžiai sekė naujus fizikos atradimus, buvo labai objek- 
tyvus ir korektiškas, sugebėjo tiksliai formuluoti problemas ir reziumuoti 
diskusijas, laisvai kalbėjo daugeliu kalbų. 1911 m. Briuselyje įvyko I Sol- 
vės kongresas tema „Spinduliavimas ir kvantai“. Savaitę 23 įžymūs fizi- 
kai, iš jų M. Kiuri, E. Rezerfordas, M. Plankas, A. Einšteinas, A. Puan- 
karė ir kiti, diskutavo apie energijos kvantą ir šviesos dalelę fotoną, jų 
suderinamumą su klasikine fizika ir naujosios fizikos būtinumą. Ginčai 
vyko ne tik per posėdžius, bet ir laisvalaikiu, net per pietus. Nors naujų 
atradimų nebuvo padaryta, bet dalyviai daug ką išsiaiškino ir liko labai 
patenkinti. Po to Solvės kongresai vyko kas treji metai, išskyrus karo 
laikotarpį, ir buvo skirti pačioms aktualiausioms fizikos problemoms. 
Lorencas buvo nepakeičiamas jų pirmininkas, tiesiog virtuoziškai vado- 
vaudavo diskusijoms ir, nors buvo klasikinės fizikos šalininkas, daug pri- 
sidėjo prie šiuolaikinės fizikos atsiradimo. Be to, jis pirmininkavo tarp- 
tautiniam mokslo fondui, rėmusiam perspektyviausius tyrimus. 1918— 
1924 m. Lorencas vadovavo Olandijos Zeiderzės įlankos (Pietų jūros) 
sausinimo darbams, pats atliko sudėtingų melioracijos įrenginių skaičia- 
vimus. 

1928 m. sausio 16 d., skaitydamas savo tradicinę pirmadienio paskai- 
tą visuomenei Leideno universitete, Lorencas pasijuto prastai, ir gydytojai 
jau negalėjo jam padėti. Jis mirė vasario 4 d. Visoje Olandijoje buvo 
paskelbtas nacionalinis gedulas ir mokslininkas palaidotas su karališka 
pagarba. 


Heinrichas 
HERCAS 
(1857— 1894) 





H. HERCAS ĮĖJO Į FIZIKOS IR CIVILIZACIJOS ISTORIJĄ KAIP 
ELEKTROMAGNETINIŲ BANGŲ ATRADĖJAS. JIS TAIP PAT AP- 
TIKO FOTOEFEKTO REIŠKINĮ, IR GALIMA TIK SPĖLIOTI, KIEK 
DAR ATRADIMŲ BŪTŲ PADARĘS, JEI NE PIKTAS LIKIMAS, NU- 
TRAUKĘS JO GYVENIMĄ: PAČIAME KŪRYBINIAME PAKILIME. 

Heinrichas Hercas (H. Hertz) gimė 1857 m. vasario 22 d. Hamburge 
(Vokietija) žinomo advokato šeimoje. Motina turėjo literatūrinių gabu- 
mų, vėliau parašė įdomius atsiminimus apie sūnų. Heinrichas buvo vy- 
riausias sūnus, jis dar turėjo tris brolius ir seserį. Šeima išsiskyrė retu 
sutarimu, tad vaikai augo paklusnūs ir pareigingi. Heinrichas iš mažų 
dienų dažnai sirgo, tačiau buvo atkaklus, darbštus, savarankiškas. Jis lan- 
kė privačią, vėliau realinę mokyklą ir gimnaziją, visur buvo pirmasis mo- 
kinys. Jam sekėsi tiek tikslieji, tiek humanitariniai dalykai, išskyrus mu- 
ziką. Heinrichas gerai piešė ir mėgo įvairius rankų darbus. Savo iniciaty- 
va jis laisvalaikiu mokėsi pas stalių ir tekintoją. Kai pastarajam motina 
vėliau pasigyrė, kad sūnus tapo profesoriumi, meistras nusivylęs sušuko: 
„Kaip gaila; koks puikus tekintojas iš jo būtų išėjęs!“ Hercas taip pat 
domėjosi botanika, mokėsi įvairių kalbų, mėgo literatūrą, ypač Dantės ir 
Homero poemas. Savo pagamintais prietaisais jis atliko ir fizikos bandy- 
mus, svajojo apie mokslininko karjerą. Tačiau tai jam atrodė pasiekiama 
tik ypatingų gabumų žmonėms, tad, baigęs gimnaziją, pasirinko inžinie- 
riaus profesiją. Hercas metus dirbo konstruktorių biure, paskui įstojo 
į Drezdeno aukštąją technikos mokyklą. Paskaitos čia jam pasirodė nuo- 
bodokos, todėl persikėlė į panašią mokyklą Miunchene. Kartu jis ėme 

lankyti fizikos paskaitas Miuncheno universitete ir 1877 m., įtikinęs tėvą, 
kad jam lemta būti fiziku, visai perėjo į universitetą. Hercas savarankiškai 
srudijavo Lagranžo, Laplaso ir kitų klasikų veikalus, nagrinėjo straipsnius 
to meto mokslo žurnaluose. Aukštąjį mokslą Hercas užbaigė Berlyno uni- 
versitete, kur ruo metu destė žymūs fizikai H. Helmholcas ir G. Kirchho- 
fas. Helmholcas pastebėjo „visai išskirtinį talentą“ ir pasiūlė Hercui imtis 
elektrodinamikos bandymų. Jo darbas apie elektros krūvių judėjimą lai- 
dininkuose pelnė universiteto aukso medalį. Tuo metu greta Maksvelo 
elektromagnetinių reiškinių teorijos egzistavo ir kitos alternatyvios teori- 
jos, kurios teigė, kad elektromagnetinės sąveikos plinta begaliniu greičiu. 
Helmholcas siūlė Hercui atlikti bandymus, kurie įgalintų nustatyti, kuri 
iš tų teorijų yra teisinga, tačiau Hercas, įvertinęs galimybes, atsisakė šio 
darbo kaip sunkiai įmanomo to meto eksperimentinėmis priemonėmis. 
Jis pasirinko kitą temą apie elektromagnetinę indukciją besisukančiuose 
kūnuose, ir už šį studijų metais atliktą darbą jam buvo suteiktas daktaro 
laipsnis. 

Hercas capo Helmholco asistentu. Puikiai įrengtoje laboratorijoje 
jis praleisdavo visą dieną. „Nei manęs, nei mano laiko neužteks visiems 
tiems bandymams, kuriuos aš norėčiau atlikti, — rašė jis laiške artimie- 
siems. — Per dieną galima sugalvoti daugiau bandymų ir darbų, negu 
įmanoma atlikti per metus.“ Hercas savo malonumui išbandė įvairias fi- 
zikos sritis — per 2,5 metų jis atspausdino 13 straipsnių iš mechanikos, 
tamprumo teorijos, termodinamikos, optikos ir elektros. Hercas perėmė 
iš Helmholco jo mokslinio darbo metodus ir visada jį gerbė kaip savo 
mokytoją, bet, antra vertus, Hercą varžė „imperijos mokslo kancleriu“ 
vadinto mokslininko akademiškumas ir oficialumas. Tapti profesoriu- 
mi Berlyno universitete buvo labai miglotos perspektyvos, todėl Hercas 
1883 m. išvyko į nedidelį Kylio universitetą, kur rapo privatdocentu. Čia 
jis savo lėšomis ir rankomis kūrė prietaisus, vykdė bandymus, bec, savi- 
kritiškai vertindamas gautus rezultatus, daugumos jų nepublikavo. Tad 
Hercas ėmėsi teorijos — paskelbė darbą apie Maksvelo elektromagnetinio 
lauko lygtis, kurioms suteikė simetriškesnį, šiuolaikinį, pavidalą. 

1885 m. Hercą nudžiugino pasiūlymas užimti Karlsrūhės aukštosios 
technikos mokyklos profesoriaus vietą. Čia buvo gerai įrengta fizikos la- 
boratorija, reikėjo tik patikslinti ir patobulinti kai kuriuos prietaisus, o 
tai buvo mėgstamas Herco užsiėmimas. 

1886 m. vasarą Herco dienoraštyje greta pastabų apie darbus ir dės- 
tymą įsiterpęs trumpas įrašas apie jo vedybas. Jis vedė kolegos dukterį 
Elizabet Dol. Hercai turėjo dvi dukras, viena iš jų vėliau parašė pirmąją 
savo tėvo biografiją, kita tapo skulprore ir nulipdė tėvo biustą. 

1886 m. rudenį Hercas sukūrė elektros vibratorių, kurį sudarė du 
metaliniai strypeliai. Ant vieno jų galo buvo užmauti dideli tuščiaviduriai 
tutuliai (elektros kondensatoriai), ant kito — maži rutuliukai. Atitraukus 

tuos rutuliukus nedideliu atstumu vieną nuo kito ir prijungus prie stry. 
pelių aukštos įtampos šaltinį, vibratoriuje kildavo elektriniai virpesiai, 
apie kuriuos liudijo tarp rutuliukų šokinėjančios kibirkštėlės. Prijungus 
prie vibratoriaus laidu kitą vibratorių, kibirkšrėlės imdavo šokinėti ir ją- 
me. Atsitiktinai Hercas pastebėjo, kad vienas vibratorius gali sužadintį 
virpesius kitame netoliese esančiame įrenginyje ir nesant tarp jų jokio 
jungiamojo laido. Gruodžio 2 d. Hercas dienoraštyje užrašė: „Pavyko 
sukelti dviejų elektrinių virpesių rezonanso reiškinį“. Tai elektromagne- 
tinių bangų atradimo data. Gruodžio 5 d. Hercas apie tai pranešė savo 
mokytojui Helmholcui ir pradėjo nuoseklius tyrimus. 

Antrąjį vibratorių (imtuvą) Hercas perdirbo pagamindamas paprastą 
anteną, kokia ir dabar naudojama ultratrumpųjų radijo bangų diapazone. 
Eksperimentus jis atliko tamsoje, taigi kibirkštėles įžiūrėdavo atitraukęs 
imtuvą nuo siųstuvo ligi 1,5 metro. Kitų metų pradžioje tuos rezultatus 
Hercas aprašė straipsnyje „Apie labai greitus elektrinius virpesius“. 

Tirdamas elektros kibirkščių susidarymą, Hercas pastebėjo kitą naują 
reiškinį. Apšvietus stipria šviesa tarpą tarp elektrodų, prie kurių buvo 
prijungta aukšta įtrampa, kibirkštys šokdavo lengviau. Jis atidėjo elektro- 
magnetinių bangų tyrimus, kurių atradimo prioritetą jau buvo užsitikri- 
nes, ir ėmėsi antrojo reiškinio, dabar vadinamo fotoefektu. Hercas įrodė, 
kad reiškinys stebimas naudojant įvairių metalų elektrodus bei apšvie- 
čiant juos įvairių šaltinių šviesa: saulės, dujų degiklio, elektros lanko ir 
pan. Kvarco prizme išskirdamas tam tikro bangos ilgio šviesą, Hercas 
įrodė, kad fotoefektą sukelia trumposios bangos, ypač ultravioletiniai 
spinduliai. Tiesa, paaiškinti šio reiškinio prigimties (fotonai išmuša iš 
metalo elektronus, kurie padidina oro laidumą) Hercas tuo metu dar 
negalėjo, nes nebuvo atrasti nei elektronai, nei fotonai, bet jis įspėjo, kad 
šis reiškinys gali atskleisti ir šviesos, ir elektros prigimtį. 

Po šešių mėnesių, parašęs straipsnį apie fotoefektą, Hercas grįžo prie 
ankstesnių tyrimų. Stebėti elektromagnetines bangas trukdė jų acspin- 
džiai nuo daiktų ir sienų, kurių matmenys buvo tos pačios eilės kaip ir 
generuojamų bangų. Hercas sukonstravo vibratorių, skleidžiantį mažes- 
nio ilgio bangas, o tyrimus atlikdavo didžiojoje auditorijoje — tuo metu, 
kai ten nevykdavo paskaitos. Iš patalpos būdavo išnešami visi daiktai, 
ypač metaliniai, o suolai sujungiami cilteliais. Naudodamas didelį cin- 
kuotos skardos lapą, Hercas užregistravo bangų atspindį, o nešiodamas 
bangų imtuvą (metalinį žiedą su nedidele išpjova) ir tamsoje stebėdamas 
šokančias kibirkštėles, aptiko stovinčiųjų bangų mazgus ir taip išmatavo 
jų ilgį, lygų apie 60 cm. Paprastais, bet išmoningais būdais Hercas atrado 
ir kitas bangų savybes: jų lūžimą einant per didelį smalos lęšį bei polia- 
rizaciją. Taigi jis įrodė, kad aptiktos bangos yra giminingos šviesos ban- 
goms. Hercas atliko įvairius kontrolinius eksperimentus, juos kruopščia! 
išanalizavo ir aprašė gautus rezultatus, tad jie įtikino fizikus Maksvelo 

numatytų bangų realumu. Tiesa, tuo metu svarbesniu rezultatu buvo lai- 
komas ne pačių bangų atradimas, o įrodymas, kad elektromagnetinės s4- 
veikos sklinda baigtiniu greičiu. Apie galimą elektromagnetinių bangų 
taikymą Hercas negalvojo, tai paaiškėjo vėliau, patobulinus bangų gavi- 
mo ir priėmimo būdus. 

Atradimas išgarsino Hercą. Pasipylė garbės vardai ir ženklai. Jis per- 
skaitė pranešimą Londono karališkojoje draugijoje ir gavo jos aukso me- 
dalį. Berlyno universitetas siūlė Hercui katedrą, bet jis pasirinko Bonos 
universitetą, kur tikėjosi ramesnių darbo sąlygų. Cia jis užėmė žymaus 
fiziko R. Klauzijaus vietą ir su šeima apsigyveno profesoriui skirtuose 
jaukiuose namuose su sodu. 

Hercas jautėsi užbaigęs pagrindinius elektromagnetinių bangų tyri- 
mus, todėl surinko savo straipsnius šia tema į vieną knygą, pridėdamas 
tik bendrą įvadą. Jame Hercas aprašė ir savo ieškojimų bei klaidžiojimų 
istoriją — retas arvejis, kad mokslininkas nurodytų visas atradimo aplin- 


Hercas pasirinko naują tyrimų sritį — išretintų dujų išlydį. Tai buvo 
iš tikrųjų perspektyvi sritis. Po kelerių metų čia buvo padaryti elektrono 
ir Rentgeno spindulių atradimai. Hercas, tuo metu jautęs kūrybinį paki- 
limą, galėjo rimtai pretenduoti į tuos atradimus ir jau buvo gavęs pir- 
muosius vertingus rezultatus, bet prasidėjo sunki liga. Jam ėmė skaudėti 
galvą, nusilpo regėjimas, kilo kirų organų uždegimai. Hercui teko atsisa- 
kyti eksperimentinių tyrimų, tad jis ėmėsi teorinių darbų: tikslino Maks- 
velo elektromagnetinio lauko teoriją, pasiūlė naują originalią klasikinės 
mechanikos formuluotę. Suvilioras E. Macho idėjos, kad fizikoje neturi 
būti vartojami neregistruojami dydžiai, Hercas bandė perrašyti mechani- 
ką, apsieidamas be jėgos sąvokos, kaip nepakankamai aiškios. Šis Herco 
veikalas pasirodė jau po jo mirties, sukėlė nemažas diskusijas, daug kas 
gytė savitą požiūrį, bet pasekėjų neatsirado. 

Herco sveikata blogėjo. 1892 m. jam teko visai atsisakyti mokslinio 
darbo, bet paskaitas jis dar stengėsi skaityti. Hercas atkakliai grūmėsi su 
neaiškia liga ir, kęsdamas vis stiprėjančius skausmus, nesiliovė svajojęs 
apie būsimus darbus. 1893 m. pabaigoje jis aprašė dienoraštyje platų 
tyrimų planą dešimčiai metų į priekį. Tačiau po savaitės jis jau pajuto 
artėjančią mirtį ir rašė artimiesiems: „Jeigu man iš tikrųjų kas nors atsi- 
tiks, jūs neliūdėkite, o truputį didžiuokitės ir galvokite, kad aš priklau- 
siau tiems išrinktiesiems, kurie nors ir gyveno neilgai, bet pakankamai. 
Tokio likimo aš nenorėjau ir nesirinkau, bet esu patenkintas juo ir, jeigu 
reikėtų rinktis iš naujo, maryt, pats pasirinkčiau jį“. 

H. Hercas mirė 1894 metų pirmąją dieną, eidamas 37-uosius metus. 
Gydytojai konstatavo, kad mirties priežastis buvo kraujo užkrėtimas. 


Maksas 
PLANKAS 
(1858— 1947) 





XX AMŽIUS FIZIKOJE PRASIDĖJO ATRADUS KVANTĄ. TĄ LEM- 
TINGĄ ŽINGSNĮ 1900 M. PABAIGOJE ŽENGĖ M. PLANKAS. JIS, 
ATRODO, BUVO IR PIRMASIS GRYNAS TEORETIKAS, NEVYK- 
DĘS EKSPERIMENTŲ. TAIGI NUO JO FIZIKA ĖMĖ SKIRTIS Į 
EKSPERIMENTINĘ IR TEORINĘ. 

Nuo senų laikų kruopščiai rašytos vokiečių bažnytinės knygos įgalino 
istorikus atsekti, kad M. Plankas buvo kilęs iš tos pačios giminės, kaip 
ir filosofai G. Hegelis bei F. Šelingas, rašytojai F. Šileris ir J. Helderly- 
nas — visi jie XV a. turėjo bendrą protėvį. Vėlesnėje bajorų fon Plankų 
giminėje buvo miesto raštininkų, mokytojų ir pastorių. Planko prosene- 
lis, senelis ir tėvas tapo profesoriais, pirmieji du iš jų — teologijos, tė- 
vas — teisės. 

Maksas Plankas (M. Planck) gimė 1858 m. balandžio 24 d. Prūsijos 
uoste Kylyje. Kai sūnui buvo 9 metai, tėvas persikėlė dirbti į Miuncheno 
universitetą. Maksas lankė klasikinę Maksimiliano gimnaziją, kurioje bu- 
vo sustiprintai mokoma humanitarinių dalykų, tačiau mokiniai gaudavo 
nemažai žinių ir iš matematikos bei fizikos. Plankas visą laiką buvo pir- 
masis mokinys, nuo jaunų dienų išsiskyrė stropumu, pareigingumu ir 
savarankiškumu. Ypač jam sekėsi matematika. Plankui ne kartą patikėda- 
vo pakeisti susirgusį matematikos mokytoją. Kita jo aistra buvo muzika. 
Jis dainavo berniukų chore, grojo keliais instrumentais, tad, baigdamas 
gimnaziją, ilgokai svarstė, kokį kelią rinktis — muzikanto ar mokslinin- 
ko, ir, kaip visada, kruopščiai įvertinęs visus argumentus, įstojo į Miun- 
cheno universitetą studijuoti fiziką ir matematiką. 

Plankas išklausė F. Žoli fizikos kursą, jo vadovaujamas atliko ekspe- 
rimentinį darbą — pirmą ir paskutinį savo gyvenime — ir pareiškė pro- 
fesoriui, kad ketina imtis teorinės fizikos. Žali bandė jį atkalbėti, saky- 
damas, kad teorinė fizika artėja prie panašaus užbaigrumo laipsnio, koks 
būdingas geometrijai, bet Plankas savo nuomonės nepakeitė. Jis buvo, 
nors ir stropus bei kuklus, bet ambicingas ir hizikus, dirbusius Miunche- 
no universitete, laikė gana ribotais mokslininkais. Tad Plankas, kaip ir 
Hercas, užbaigė studijas Berlyno universitete, kur dėstė to meto vokiečių 
fizikos korifėjai H. Helmholcas ir G. Kirchhofas. Netgi ir jų dėstymu 
Plankas nebuvo visiškai patenkintas, todėl daugiausia studijavo savaran- 
kiškai. Jam labai patiko R. Klauzijaus darbai, gilios ir tikslios termodina- 
mikos principų formuluotės. Tai lėmė Planko pasiryžimą dirbti šioje 
mokslo srityje. 

1878 m. Plankas baigė universitetą ir po metų apgynė daktaro diser- 
taciją, kurioje nagrinėjo antrąjį termodinamikos dėsnį. Atlikęs dar vieną 
mokslinį darbą, jis įgijo teisę dėstyti ir tapo Berlyno universiteto privat- 
docentu. Skirtingai negu profesoriui, jam tekdavo nedideli specialūs kur- 
sai, neįeinantys į programą. Juos lankydavo tik keletas studentų. Į Plan- 
ką, kaip į gryną teoretiką, buvo žiūrima tarsi į baltą varną tarp fizikų, ir 
ištisus penkerius metus jis neturėjo galimybės pakilti į profesoriaus vietą. 
Tai jo nevaržė materialiniu požiūriu, nes Plankas gyveno pas tėvus ir 
galėjo nesirūpinti pragyvenimu. Laisvalaikiu jam atgaivą teikė muzika ir 
kalnų turizmas — Plankas tapo vienu iš pirmųjų mokslininkų alpinistų. 

1884 m. Getingeno universitetas paskelbė konkursą apibendrinamajam 
darbui apie energijos tvermės dėsnį, ir Plankas ėmė rašyti veikalą, kuria- 
me nagrinėjo šio dėsnio atradimo istoriją, įvairias jo formas bei visuotinį 
pobūdį. Įpusėjęs darbą, jis pagaliau gavo pasiūlymą Kylio universitete 
užimti teorinės fizikos profesoriaus vietą, tiesa, prie to pakvietimo prisi- 
dėjo ten dirbęs tėvo draugas. 

Taigi Plankas po 18 metų grįžo į gimtąjį miestą ir čia tapo savaran- 
kišku mokslininku. Jis užbaigė knygą „Energijos tvermės principas“ ir 
laimėjo antrąją premiją (pirmoji nebuvo paskirta). 1886 m. vienas po 
kito pasirodė trys Planko straipsniai „Apie entropijos didėjimo principą“, 
kuriuose antrasis termodinamikos dėsnis buvo pritaikytas elektrolitų di- 
sociacijos ir silpnų tirpalų teorijai kurti, deja, vėliau paaiškėjo, kad rai jau 
padaręs Dž. V. Gibsas. 

1887 m. Plankas vedė savo vaikystės draugę Mariją Merk, Miuncheno 
bankininko dukterį. Jie turėjo du sūnus ir dvynukes dukteris. Plankas 


buvo pavyzdingas vyras ir tėvas. 

1889 m. prie Berlyno universiteto buvo įsteigtas Teorinės fizikos ins- 
titutas, pirmasis ne tik Vokietijoje, bet ir visoje Europoje. Jo vadovų 
buvo kviečiami L. Bolcmanas bei H. Hercas, bet, jiems atsisakius, tre- 
čiuoju pasirinktas M. Plankas. Tiesa, iš pradžių jis ir buvo vienintelis to 
instituto teoretikas. Plankas skaitė paskaitas gerai apgalvojęs, nuosekliai, 
bet gana aukštu lygiu. Pasakojama, jog netrukus po jo atvykimo į Berlyną 
Plankas pamiršo, kurioje auditorijoje turi vykti jo paskaita, ir, užėjęs į 
kanceliariją, pasiteiravo viršininko, kur skaito profesorius Plankas. Admi- 
nistratorius paplojo Plankui ranka per petį ir patarė: „Neikite ten, jūs dar 
per jaunas, kad suprastumėte mūsų gudragalvio profesoriaus Planko pa- 
skaitas“. Kalbėdamas Plankas nesinaudojo konspekrais, nedarydavo klai- 
dų, srudentai pastebėdavo tik vieną trūkumą — profesorius prieš save ant 
katedros padėdavo du gabaliukus kreidos ir, kai nerašydavo ant lentos, 
juos kartkartėmis sukeisdavo vietomis. 

Augant šeimai, Plankas įsigijo dviaukštį namą Berlyno priemiestyje 
Griunevalde, šalia miško. Ča pragyveno pusę amžiaus. Plankas mėgo 
rinkti senas ir retas knygas, brangius leidinius, tad ilgainiui susidarė uni- 
kali biblioteka, kurioje buvo ne cik fizikos ir muzikos, ber ir filosofijos, 
istorijos, meno bei literatūros leidinių. 

Planko diena būdavo suplanuota matematiniu tikslumu — jam pasi- 
rodžius, žmonės pasitikrindavo laikrodžius. Bet kokiu metų laiku jis kel- 
davosi 8 valandą ryto. Dirbdavo Plankas stačiom prie aukšto kontorinio 
stalo. Vakarai būdavo skirti poilsiui ir muzikai šeimoje, prie jos neretai 
prisijungdavo draugai. Tapęs fiziku, Plankas neužleido ir muzikos, ėmė 
pamokas, kasdien bent pusvalandį grodavo pianinu ir tapo subtiliu mu- 
zikantu bei muzikos žinovu. Vienu metu jis netgi dėstė universitete mu- 
zikos teorijos kursą. 

1894 m. Plankas buvo išrinktas Berlyno MA nariu, jo teorinius dar- 
bus vertino ne tik Vokietijos, bet ir kitų šalių mokslininkai, nors yparin- 
gų atradimų jam ligi keturiasdešimties metų nepavyko padaryti. 

1896 m. Plankas susidomėjo kūnų šiluminio spinduliavimo teorija. 
Kirchhofas buvo įvedęs idealizuotą objektą (tokius objektus labai mėgsta 
fizikai) — absoliučiai juodą kūną, kuris sugeria visus į jį krintančius 
spindulius. Kirchhofas įrodė, kad tokio kūno, esančio šiluminėje pusiau- 
svyroje su aplinka, skleidžiamas ištisinis spektras priklauso ne nuo kūno 
prigimties, o tik nuo jo temperatūros. Fizikus viliojo problema gauti to 
spektro gaubtinės algebrinę išraišką. V. Vyno išvesta formulė teisingai 
apibūdino tik dalį spektro. Vėliau Dž. Reilis gavo kitą formulę, bet ji irgi 
išsiskyrė su eksperimentiniais duomenimis. Plankas, jausdamasis termo- 

dinamikoje kaip namuose, atkakliai siekė tikslo, paskelbė ta tema keletą 
straipsnių, bet bendro sprendinio ir jam vis nepavykdavo rasti. 

1900 m. pabaigoje du vokiečių eksperimentatoriai H. Rubensas ir 
F. Kurlbaumas, spręsdami praktinį uždavinį — tobulindami elektronines 
lempas — atliko naujus tikslesnius juodojo kūno spektro matavimus, 
apie kuriuos ketino pranešti Vokiečių fizikų draugijos posėdyje. Plankas 
kelios dienos prieš tai susipažino su šiais rezultatais, ir jam pavyko nu- 
spėti formulę, kuri teisingai apibūdintų visą absoliučiai juodo kūno spekt- 
rą. Jis ją ir pateikė posėdyje, įvykusiame spalio 19 d., po Kurlbaumo 
pranešimo. Pasibaigus posėdžiui, Rubensas ėmė atidžiai tikrinti formulę 
ir rytą pranešė Plankui, kad ji puikiai atitinka visus rezultatus. Atradėjui 
liko tik nuosekliai įrodyti formulę. 

Pusantro mėnesio Plankas siekė šio tikslo, išbandė įvairias galimybes 
ir priėjo išvadą, kad formulę galima gauti tik padarius keistą prielaidą: 
juodasis kūnas sugeria ir spinduliuoja energiją ne bet kokiais kiekiais, 
o tik tam tikromis mažytėmis porcijomis hV; čia V — spindulių dažnis, 
h — nauja fundamentinė konstanta, vėliau pavadinta Planko konstanta 
arba veikimo kvantu (vokiškai Ouanr, kil. iš lot. guantum — kiekis). 
Plankas gerai suprato, kad ši prielaida prieštarauja klasikinei spinduliavi- 
mo teorijai, tačiau mokslinė logika ir sąžiningumas privertė jį įvesti kvan- 
tą kaip neišvengiamą būtinybę. Vėliau sūnus Ervinas prisiminė, kad tė- 
vas, vaikščiodamas su juo po parką, sakęs: arba aš padariau didžiausios 
reikšmės atradimą, galbūt prilygstantį Niutono atradimui, arba labai klys- 
tu. Apsvarstęs visus už ir prieš, Plankas padarė išvadą, kad kvanto įvedi- 
mas nėra galutinis, už to slypi kažkas svarbaus. 1900 m. gruodžio 14 d. 
Plankas pranešė apie savo rezultatus Vokiečių fizikų draugijos posėdyje, 
o kitų metų pradžioje pranešimo tekstas buvo atspausdintas draugijos 
žurnale. 

Gauta teisinga formulė, kurios ilgą laiką buvo ieškota, atkreipė fizikų 
dėmesį, tačiau jie neskubėjo pripažinti kvanto, geriausiu atveju laikė jį tik 
patogia hipoteze, matematine išmone. Pats Plankas ir kiti mokslininkai 
atkakliai bandė gauti formulę klasikinės fizikos metodais, bet visos pa- 
stangos buvo nesėkmingos. 

Pirmasis kvanto realumu patikėjo jaunas, dar mokslo pasaulyje neži- 
nomas fizikas Albertas Einšteinas. Jis iškėlė hipotezę, kad kūnai ne tik 
sugeria ir spinduliuoja elektromagnetinių bangų energiją diskretinėmis 
porcijomis, bet pačios bangos, tarp jų ir šviesa. yra sudarytos iš dale- 
lių — vėliau jos buvo pavadintos fotonais. Remdamasis jų egzistavimu, 
A. Einšteinas 1905 m. paaiškino H. Herco atrasto foroefekto ypatumus. 

Deja, Plankas nepritarė šiam jo paties iškeltos hipotezės plėtojimui ir 
taikymui, nors tuo pačiu metu jis — vienas iš nedaugelio — iš karto 
pripažino Einšteino sukurtą specialiąją reliatyvumo teoriją, kuri iš esmės 
keitė Niutono suformuluotą požiūrį į erdvę, laiką ir masę. Tiesa, nesu- 
tarimai dėl kvanto realumo netrukdė Plankui ir Einšteinui aukštai vertin- 
ti vienas kito nuopelnus ir netrukus, nepaisant amžiaus skirtumo, tapti 
draugais. Būtent Planko iniciatyva vėliau Einšteinas buvo pakviestas labai 
palankiomis sąlygomis dirbti Berlyno universitete, išrinktas Mokslų aka- 
demijos nariu. 

Ir po Einšteino darbo svarbiausia XX a. fizikos idėja dar ilgą laiką liko 
mokslo pelene. 1908 m. išleistame L. Darmštedterio „Gamtos mokslų 
ir technikos istorijos žinyne“ buvo išskaičiuota net šimtas dvidešimt 
1900 m. padarytų atradimų ir išradimų, bet Planko atradimas ten nebu- 
vo minimas. 

1911 m. įvyko pirmasis Solvės kongresas, kuriame žymiausi fizikai 
svarstė spinduliavimo ir kvantų problemą. A. Einšteinas toliau liko vie- 
numoje, o M. Plankas netgi ėmė trauktis atgal, dar labiau apribodamas 
savo hipotezę. Vis dėlto per diskusijas kongreso dalyviai įsitikino, kad 
klasikinė fizika susiduria su esminiais sunkumais ir yra reikalinga nauja 
teorija. Galbūt ji bus susijusi su kvanto idėja, bet daugeliui ši dar atrodė 
prieštaringa ir nepakankamai pagrįsta. 

Plankas nagrinėjo kitas termodinamikos sroblėisas bet daugiau pana- 
šaus lygio atradimų nepadarė. 1911 m. jis buvo išrinktas Prūsijos MA 
nuolatiniu sekretoriumi ir kartu su trimis kitų mokslų sekretoriais tvarkė 
svarbiausius akademijos reikalus. Tais pačiais metais kaizeris Vilhelmas 
įkūrė savo vardo draugiją mokslui skatinti, kuri vadovavo mokslo insci- 
turų sistemai. Plankas buvo paskirtas jos prezidentu ir pasižymėjo kaip 
pavyzdingas administratorius. 1913 m., kelerius metus našlavęs po pir- 
mosios žmonos mirties, jis vedė jos dukterėčią Margaritą fon Geslin ir su 
ja turėjo dar vieną sūnų. Jaunoji žmona irgi buvo rūpestinga šeimininkė, 
netgi tapo alpiniste ir lydėdavo vyrą į kalnus. 

Pirmojo pasaulinio karo metais Plankas pasidavė nacionalistinėms 
nuotaikoms, jo pritarimo karui nepakeitė netgi vyriausiojo sūnaus žūtis 
Verdeno mūšyje. Tuoj po karo gimdydamos viena po kitos mirė ir abi 
jo dukros. Tiesa, likimas jam suteikė ir vieną teigiamą išgyvenimą — 
1918 m. už kvanto atradimą Plankui buvo paskirta Nobelio premija. Tai 
reiškė visuotinį jo atradimo pripažinimą. Netrukus (1924—1927 m.) bu- 
vo sukurta kvantinė mechanika. Plankas įdėmiai sekė jos atsiradimą, bet 
pats tuose ieškojimuose nedalyvavo. Jis sveikino šią teoriją, netgi vieną 


138 


iš jos kūrėjų E. Šrėdingerį išrinko savo įpėdiniu Berlyno universitete, 
1926 m. pasitraukdamas į pensiją. Tačiau Plankas, kaip ir Einšteinas, 
nepripažino kvantinės mechanikos tikimybinės interpretacijos. 

Ligi senatvės Plankas išliko žvalus, sveikas, kūrybingas, dalį atostogų 
praleisdavo Alpėse. 1929 m., pažymint jo daktaro disertacijos gynimo 
penkiasdešimtmetį, buvo įsteigtas Planko aukso medalis; pirmąjį gavo jis 
pats, antrąjį — po metų A. Einšteinas. Ir dabar tai yra vienas iš svarbiau- 
sių mokslininko įvertinimo ženklų. Jis teikiamas Vokietijos ir užsienio 
fizikams. 

Atėjus į valdžią fašistams, Plankas stengėsi apsaugoti Vokietijos moks- 
lą nuo jų kišimosi. Priimtas Hidlerio kaip Kaizerio Vilhelmo draugijos 
prezidentas, jis bandė užtarti žymų chemiką žydą, kas sukėlė fiureriui 
nervinį priepuolį. Karo metais, amerikiečių ir anglų aviacijai bombarduo- 
jant Berlyną, sudege Planko namas Griunevalde. Jo antrasis sūnus buvo 
pasmerktas mirti už dalyvavimą antihitleriniame sąmoksle. Karui persikė- 
lus į Vokietiją, Plankas su žmona slėpėsi draugų dvare prie Elbės, jį su- 
griovus — miške; vėliau jie buvo apiplėšti. Po visų tų pergyvenimų iš 
Planko liko tik jo šešėlis. Dar jam gyvam esant, 1947 m. Kaizerio Vil- 
helmo draugija buvo pervadinta Makso Planko draugija. Žymus moksli- 
ninkas mirė 1947 m. spalio 4 d., likus pusmečiui ligi jo devyniasdešim- 
ties metų jubiliejaus. 


Marija 
KIURI 
(1867—1934) 





M. SKLODOVSKA-KIURI — RADIOAKTYVIŲJŲ ELEMENTŲ TY. 
RIMO PRADININKĖ, PIRMOJI GARSI MOTERIS FIZIKĖ, DU 
KARTUS NOBELIO PREMIJOS LAUREATĖ. 

Marija Sklodovska (M. Sklodowska) gimė 1867 m. lapkričio 7 d. 
Varšuvoje mokytojų šeimoje. Tėvas dėstė fiziką ir matematiką įvairiose 
miesto mokyklose, buvo kelių vadovėlių autorius, motina vadovavo mer- 
gaičių mokyklai. | 

Marija buvo jauniausia iš penkių vaikų. Stebėdama, kaip mokosi se- 
suo, ir Marija nejučia išmoko skaityti, nors tėvai kurį laiką jai dar draudė 
skaityti knygas. Po 1863 m. sukilimo šeimoje vyravo patriotinės, antica- 
rinės nuotaikos. Tuo metu lenkų, kaip ir lietuvių, vaikai turėjo nuo pir- 
mosios klasės mokytis rusų kalba, šnekėti gimtąja kalba buvo draudžiama 
netgi per pertraukas. Marija turėjo puikią atmintį. Nors klasėje ji buvo 
pora metų jaunesnė už drauges, bet mokėsi geriausiai. 

eima vertėsi nekaip: sunkiai sirgo motina, tėvas investavo santaupas 
į svainio verslą ir jas prarado. Kai Marijai buvo 9-eri, mirė motina, o 
netrukus ir vyriausioji sesuo. Tos nelaimės jautrią mergaitę padarė rimtą 
ir uždarą. Ji užsimiršdavo tik skairydama knygas. Namiškiai juokaudavo, 
kad rada ji pasidarydavo kaip kurtinys — nieko negirdėdavo ir nemary- 
davo. 

Mokykloje M. Sklodovska išmoko keturias užsienio kalbas, tačiau 1a- 
biausiai ją traukė gamtos mokslai. Jos mėgstamas užsiėmimas buvo ateiti 
į tėvo kabinetą ir apžiūrinėti spintoje sukrautus fizikos bei chemijos prie- 
taisus. Šešiolikmerė M. Sklodovska baigė gimnaziją aukso medaliu, tačiau 
jos noras mokyris fizikos ir matematikos Varšuvos universitete negalėjo 
būti įgyvendintas, nes ten moterys nebuvo priimamos. 

M. Sklodovska sugalvojo ir pasiūlė vyresniajai seseriai tokį planą: Ma- 
rija dirbs guvernante ar privačia mokytoja ir padės seseriai studijuoti Pa- 
ryžiuje mediciną, o kai ši baigs mokslus, rada mokės už Marijos fizikos 
studijas Sorbonos universitete. 

Sklodovska keletą metų dirbo guvernante dvare prie Polocko, laisva- 
laikiu mokė valstiečių ir darbininkų vaikus, savarankiškai rengėsi studi- 
joms. Jaunatviška meilė, kilusi tarp jos ir dvarininko sūnaus, jo tėvų buvo 
šiurkščiai nutraukta. Vėliau Sklodovska dirbo panašų darbą Varšuvoje, 
mokė slaptuose lenkiškuose kursuose, vakarais dirbo pramonės ir žemdir- 
bystės muziejaus laboratorijoje. 

1891 m., būdama 24-erių, M. Sklodovska pagaliau įstojo į Sorbonos 
universiteto Gamtos mokslų fakultetą. Taupydama pinigus, ji gyveno ma- 
žyčiame šaltame kambarėlyje pastogėje, vilkėjo vienintelę suknelę, kartais 
net nualpdavo iš alkio, atsisakydavo pramogų. M. Sklodovska matė vie- 
nintelį tikslą — kuo greičiau sėkmingai užbaigti studijas. 1893 m. ji gavo 
fizikos, o kitais merais — ir matematikos mokslų licenciatės diplomus. 
M. Sklodovska grįžo į Varšuvą, bet jos pažįstami išrūpino jai valstybinę 
stipendiją dar metams Paryžiuje tęsti aukštesnes studijas. 

M. Sklodovskos mokslinis vadovas pasiūlė jai išmatuoti įvairių rūšių 
plieno magnetines charakteristikas. Ieškodama erdvesnės laboratorijos, kur 
galėtų atlikti tuos matavimus, M. Sklodovska susipažino su Fizikos ir 
chemijos mokyklos dėstytoju Pjeru Kiuri. Jis buvo šešeriais metais vyres- 
nis už Mariją, talentingas fizikas, jau pagarsėjęs medžiagų magnetinių 
savybių ir kristalų tyrinėjimais, neseniai apgynęs daktaro disertaciją. Juos 
suartino meilė mokslui, panašios charakterio savybės: kuklumas, arkaklu- 
mas, pareigingumas. Vis dėlto M. Sklodovska tik po pusantrų metų drau- 
gystės apsisprendė ir sutiko tekėti už P. Kiuri — vedybos jai reiškė išsi- 
skyrimą su tėvyne bei artimaisiais ir atsisakymą savo nuostatos pripažinti 
tik meilę mokslui. Vestuvės įvyko 1895 m. be bažnytinių apeigų, nes 
Pjeras buvo ateistas, o Marija irgi seniai nebevaikščiojo į bažnyčią. Gimi- 
naičiai jiems padovanojo du dviračius, ir kelionės jais per atostogas bei 
šventadieniais tapo Kiuri šeimos tradicija. 

1896 m. M. Kiuri išlaikė egzaminą, suteikiantį jai teisę dėstyti aukš- 
tojoje mokykloje, ir pagimdė dukrą Ireną. Vaikas ir namų rūpesčiai at- 
imdavo daug laiko, bet Kiuri nekeitė sprendimo rašyti daktaro disertaci- 
ją. Ieškodama temos, ji peržiūrėjo mokslinius žurnalus, tarėsi su vyru ir 
nusprendė tirti naują, prieš pusantrų metų A. Bekerelio atrastą reiškinį. 

1895 m. pabaigoje V. K. Rentgenui aptikus jo vardu pavadintus spin- 
dulius, kilo didelis susidomėjimas jais. Rentgeno spindulius skleidė stik- 
las, veikiamas katodinių spindulių (elektronų) pluoštelio. A. Bekerelis 

ėmėsi tikrinti prielaidą, kad medžiagos, kurios švyti dėl saulės spindulių 
poveikio, taip par gali skleisti Rentgeno spindulius. Prielaida nepasitvir- 
tino, tačiau Bekerelis, naudodamas kaip fluorescuojančią medžiagą urano 
druską, nustatė, kad ji visą laiką savaime skleidžia kitokius skvarbius, 
neregimus spindulius. Fizikams jie pasirodė mažiau įdomūs negu Rent- 
geno spinduliai, tad kurį laiką Bekerelis vienas tyrinėjo jų savybes. 

Urano, arba Bekerelio, spinduliai ne tik veikė fotografinę plokštelę, 
bet ir jonizuodavo aplinkinį orą. Jis tapdavo laidus elektrai. M. Kiurį 
panaudojo šią savybę urano aktyvumui matuoti. Ji nustatė, kad jo nekei- 
čia slėgimas, kaitinimas bei kitokie fiziniai ar cheminiai poveikiai — me- 
džiagos, turinčios urano, aktyvumas visada buvo proporcingas joje esan- 
čiam urano kiekiui. Vadinasi, tai yra urano atomų savybė, liudijanti, kad 
jų viduje vyksta kažkokie nežinomi procesai. M. Kiuri ėmė ieškoti kitų 
elementų, kurie skleistų panašius spindulius, ir nustatė, jog ši savybė dar 
būdinga toriui. Bendrą reiškinį ji pavadino radioaktyvumu (lot. radio — 
spinduliuoju, activus — veiklus), o tokius elementus — radioakty- 
viaisiais. 

Patikrinusi visus žinomus elementus, M. Kiuri ėmėsi mineralų, kurių 
buvo fizikos ir chemijos mokyklos kolekcijoje. Čia ji rado ir du urano 
turinčius mineralus: uraninitą bei chalkolitą. M. Kiuri nustatė įdomią jų 
ypatybę — šie mineralai spindulių skleidė daugiau, negu turėjo spindu- 
liuoti juose esantis uranas. Tad 1898 m. ji priėjo išvadą, kad tuose mi- 
neraluose slypi dar nežinomas radioaktyvusis cheminis elementas, 

Ligi tol P. Kiuri buvo užsiėmęs savais tyrimais ir padėdavo žmonai tik 
patarimais bei pastabomis. Norint atrasti ir išskirti naują elementą, rei- 
kėjo aclikti plačius įvairiapusiškus tyrimus, todėl jie nutarė dirbti kartu. 

Išskirdami uraninito chemines dalis, Marija ir Pjeras Kiuri aptiko 
net du naujus cheminius elementus. Apie vieno iš jų atradimą paskelbta 
1898 m. vasarą, ir jis M. Kiuri tėvynės garbei pavadintas poloniu. Ant- 
rojo elemento uraninite buvo gerokai mažiau, užtat jis daug aktyvesnis, 
taigi jam, atrastam tų pačių metų pabaigoje, Kiuri parinko radžio vardą. 
Elementų egzistavimas buvo įrodytas fizikiniais matavimais, tačiau kad 
chemikai pripažintų naują elementą, reikėjo išskirti nors nedidelį jo kiekį 
ir nustatyti atominę masę bei chemines savybes. 

Uranas tuo metu buvo naudojamas specialių stiklų gamybai, ir urani- 
nitas kainavo nemažai, o reikėjo jo gana didelio kiekio. Laimei, paaiškėjo, 
kad radis lieka rūdos atliekose, išskyrus iš jos uraną. Austrijos vyriausybė. 
kuriai priklausė Joachimstalio urano rūdynai, sutiko toną rūdos atliekų 
tyrinėtojams padovanoti, o didesnį kiekį parduoti už nedidelę kainą. 

Rūdai perdirbti reikėjo specialios patalpos. Fizikos ir chemijos mo- 
kykla atidavė savo darbuotojams nenaudojamą, apleistą pastatą, kuriame 
kažkada veikė medicinos fakulteto prozektoriumas. Barakas neturėjo ven- 
tiliacijos, vietoj grindų buvo išlietas asfaltas, stiklinės lubos suskilusios, 
patalpa šildoma ketine krosnele. Taigi žiemą čia buvo šalta, o vasarą — 
labai karšta. 

Marija ir Pjeras Kiuri pagalbininkų neturėjo, tad patys dirbo ne tik 
kaip mokslininkai, bet ir kaip technikai, laborantai ir juodadarbiai. Rūda 
būdavo kaitinama dideliuose katiluose, veikiama įvairiomis cheminėmis 
medžiagomis, maišoma didžiuliu strypu. Norint neuždusti nuo dūmų, 
dulkių ir cheminių garų, reikėjo atidarinėti langus bei duris ir kęsti skers- 
vėjį. Kad netektų pertraukti darbo, Kiuri ten pat paskubom užkąsdavo. 

Iš pradžių tyrinėtojai tikėjosi, kad rūdoje radžio yra bent vienas pro- 
centas, ir planavo darbą baigti per metus, bet ieškomo elemento kiekis 
pasirodė esąs tūkstantį kartų mažesnis. O norint pragyventi, reikėjo atlik- 
ti ir kitas pareigas, dėstyti, netgi skaityti papildomas paskaitas. Varginan- 
tis, didžiulių fizinių ir dvasinių jėgų reikalaujantis darbas užtruko net 
kerverius metus. Radis pasirodė esąs toks aktyvus, kad jo koncentraras 
švietė tamsoje ir prie jo buvo galima įžiūrėti raides. 

Tuo pačiu metu sutuoktiniai Kiuri tyrė ir radžio savybes, antai nusta- 
tė, kad jis skleidžia dviejų rūšių spindulius, kurių vieni magnetiniame 
lauke nukrypsta, o kiti — ne. 1900 m. jie I tarptautiniame fizikų kon- 
grese perskaitė apžvalginį pranešimą, kuris sukėlė didelį susidomėjimą. 

Pagaliau 1902 m. buvo išskirta viena dešimtoji gramo radžio chlorido, 
vėliau pavyko gauti ir gryną radį — jis pasirodė esąs blizgantis baltas 
metalas, du milijonus kartų aktyvesnis už uraną. Dėl šios savybės radis 
buvo iš karto pradėtas naudori medicinoje piktybinėms ląstelėms naikin- 
ti. Marija ir Pjeras Kiuri atsisakė imti patentą ir nemokamai perduodavo 
informaciją apie radžio gavimo būdą kitiems mokslininkams bei versli- 
ninkams. 

1903 m. M. Kiuri pagaliau rado laiko apginti daktaro disertaciją. O 
tų pačių metų pabaigoje jai kartu su vyru ir A. Bekereliu buvo suteikta 
Nobelio fizikos premija už radioaktyvumo reiškinio tyrimus. Tik po to 
P. Kiuri buvo paskirtas katedros vedėju Sorbonos universitete, tuo tarpu 
jo žmonai pasiūlyta dirbti tik adjunktu toje katedroje. Jie labiausiai no- 
tėjo geros laboratorijos, tačiau patalpos jai buvo skirtos po atkaklių de- 
tybų kitoje vietoje, o įsirengti reikėjo patiems. 

P. Kiuri nedaug teko pasinaudoti ta laboratorija — 1906 m. jis išsi- 
blaškęs ėjo per garvę ir žuvo po vežimo ratais. 

M. Kiuri, pirmajai moteriai Prancūzijos istorijoje, buvo pasiūlyta pro- 
fesoriaus vieta. Pirmąją paskaitą ji pradėjo tuo pačiu sakiniu, kuriuo jos 
vyras buvo užbaigęs savąją. Po netekties M. Kiuri pasidarė dar uždaresnė, 
atsidėjo mokslui ir dviem dukterims. 1910 m. ji išleido svarbiausią savo 
veikalą „Radioaktyvumas“. 1911 m. M. Kiuri buvo iškelta kandidare į 
Paryžiaus mokslų akademiją, tačiau jos nariai vis dėlto nesutiko įsileisti 
į savo tarpą pirmosios moters. Nobelio premijos komitetas vėl pasirodė 
esąs objektyvesnis — 1911 m. M. Kiuri gavo antrąją Nobelio premiją 
(pagal nuostatus P. Kiuri po mirties jau negalėjo jos pelnyti). 1914 m. 
M. Kiuri pavyko įgyvendinti savo ir vyro svajonę — įkurti Paryžiu- 
je Radžio institutą, kuriame būtų plėtojamas naujas radioaktyvumo 
mokslas. 

Pirmojo pasaulinio karo metais M. Kiuri organizavo kilnojamąsias 
Rentgeno laboratorijas sužeistiesiems tirti, rengė joms personalą. Dideliu 
džiaugsmu jai tapo Lenkijos valstybės atkūrimas. M. Kiuri buvo kviečia- 
ma grįžti į tėvynę, tačiau ji jau nenorėjo nutraukti glaudžių saitų su Pran- 
cūzija ir jos mokslu. | 

M. Kiuri šlovė vis augo, įvairių šalių mokslo įstaigos ir draugijos jai 
skyrė daugybę garbės vardų, premijų bei pasižymėjimo ženklų. Motinos 
darbus ir sėkmę pratęsė jos dukra Irena. Kartu su savo vyru Frederiku 
Žolio ji toliau tyrė radioaktyvumo reiškinį ir 1934 m. atrado dirbtinį 
radioaktyvumą, už kurį pelnė dar vieną šeimyninę Nobelio premiją. 

Laikui bėgant Marija Kiuri vis stipriau jautė jos patirtų didelių radio- 
aktyvumo dozių neigiamas pasekmes. 1934 m. liepos 4 d. ji mirė nuo 
radžio spindulių sukeltos kraujo ligos. 


Ernestas 


REZERFORDAS 
(1871—1937) 





E. REZERFORDAS — ATOMO BRANDUOLIO FIZIKOS PRADI- 
NINKAS, ATRADĘS ATOMO BRANDUOLĮ, NUSTATĘS PAGRIN- 
DINES JO SAVYBES IR PIRMASIS ĮGYVENDINĘS ALCHEMIKŲ 
SVAJONĘ VIENĄ ELEMENTĄ PAVERSTI KITU. 

Ernesto Rezerfordo (E. Rutherford) tėvynė — tolima Naujoji Zelan- 
dija. Jis gimė 1871 m. rugpjūčio 30 d. nedideliame kaimelyje Spring- 
Grouve (dabar Braitvoteris) išeivių iš Škotijos šeimoje. Tuo metu jo tėvai 
vertėsi žemdirbyste ir bandė auginti linus, nors tėvas buvo vandens ma- 
lūnų mechanikas, o motina — mokytoja. Ernestas buvo vidurinis — 
šeštasis — vaikas šeimoje; jis iš viso turėjo penkis brolius ir penkias se- 
seris. Vėliau tėvai dar keletą kartų kraustėsi iš vienos vietos į kitą. 

Ernestas augo sveikas ir linksmas, mėgo išdaigas bei žaidimus. Kaip ir 
tėvą bei senelį, jį traukė technika, nuo mažens gamindavosi žaislus, o 
vėliau — mašinų modelius. Naujojoje Zelandijoje trūko išsilavinusių 
Žmonių, tad mokiniui, labai gerai užbaigusiam pradžios mokyklą, būdavo 
skiriama stipendija tęsti mokslą vidurinėje mokykloje. Taip Ernestas pa- 
teko į Nelsono miesto koledžą, kur taip par išsiskyrė įvairiapusiais gabu- 
mais. Tėvai ryžosi suteikti jam aukštąjį mokslą ir pasiuntė į vienintelį 
šalyje universitetą, veikusį Kraistčerčo mieste. Jame tuo metu mokėsi tik 
150 studentų ir dirbo 7 profesoriai. Laimei, tarp jų buvo gerų fizikos ir 
matematikos pedagogų. Studentų mokslinė draugija rengdavo praneši- 
Mus ir diskusijas įvairiais mokslo, meno bei politikos klausimais. Rezer- 
fordas tapo vienu iš akryviausių tų diskusijų dalyvių. Būdamas antrojo 
kurso studentas, jis perskaitė pranešimą „Elementų evoliucija“, kuriame 

plėtojo to mero mokslo pažiūroms prieštaraujančią hipotezę, kad atomai 
yra sudėtingos sistemos, sudarytos iš tų pačių elementariųjų dalelių. 

Susidomėjęs elektromagnetinių bangų atradimu, Rezerfordas jų tyri- 
mą pasirinko kaip bakalauro darbą. Jis ne tik savarankiškai sukonstravo 
bangų siųstuvą bei imtuvą, bet ir patobulino imtuvo konstrukciją, kurią 
vėliau gerai įvertino ir netgi savo darbuose panaudojo garsusis išradėjas 
G. Markonis. 

Su pagyrimu baigęs universitetą, Rezerfordas pradėjo dirbti Kraistčer- 
če fizikos mokytoju. Deja, pedagoginė jo veikla nebuvo sėkminga — 
mokytojas nuolat nukrypdavo nuo programos, imdavo entuziastingai pa- 
sakoti mokiniams apie fizikos naujienas, užsimiršdamas, kad jie nežino 
daugelio sąvokų. Laimei, po kelių mėnesių Rezerfordas gavo netikėtą 
pranešimą, kad jam paskirta stipendija ilgalaikei stažuotei viename iš ži- 
nomų Anglijos universitetų (nedaug tokių stipendijų buvo skiriama ge- 
riausiems Anglijos kolonijų ir dominijonų universitetų absolventams). 

E. Rezerfordas pasirinko garsiąją Kembridžo universiteto Kavendišo 
laboratoriją, kuriai ruo metu vadovavo Dž. Dž. Tomsonas. Taigi 1895 m. 
stipendininkas keleriems metams atsisveikino su savo šeima bei sužadėti- 
ne, universiteto studente Meri Niuton, ir laivu išplaukė į Angliją. 

Tuo metu Tomsonas tyrinėjo elektros išlydį išretintose dujose ir ne- 
trukus atrado elektroną. Rezerfordui jis pasiūlė tęsti pradėtus elektromąg- 
netinių bangų tyrimus. 1896 m. Rezerfordas sugebėjo užmegzti radijo 
ryšį tarp Kembridžo universiteto ir Kavendišo laboratorijos — trijų kilo- 
metrų atstumu. (Tiesa, Markoniui jau buvo pavykę pasiekti dvigubai 
didesnį rekordą.) Tolesnis radijo ryšio tobulinimas, kaip grynai techni- 
nė problema, Rezerfordo nelabai domino. Jis kurį laiką ieškojo savo 
temos — ėmė tyrinėti neseniai atrastus Rentgeno spindulius, jų sukelia- 
mą oro jonizaciją, apie tai su Tomsonu parengė bendrą darbą. 

Marijos ir Pjero Kiuri „herojiški bandymai“ ieškant naujų radioakry- 
viųjų elementų padarė Rezerfordui didelį įspūdį. Jis suprato, kad atsiveria 
nauja plati fizikos sritis, ir nuo 1898 m. pabaigos atsidėjo jos tyrimams. 

Rezerfordas, bandymais lygindamas Bekerelio ir Rentgeno spindulius, 
priėjo išvadą, kad tie spinduliai yra skirtingos prigimties. 1899 m. jis 
nustatė, jog uranas skleidžia dviejų rūšių spindulius. Mažiau skvarbius jis 
pavadino alfa spinduliais, o skvarbesnius, bet daug silpniau jonizuojan- 
čius orą — beta spinduliais. 

Tuo metu Makgilio universitetas Monrealyje (Kanada) ieškojo fizikos 
profesoriaus, ir Tomsonas rekomendavo Rezerfordą, teigdamas, kad jis 
„niekada neturėjo jauno mokslininko, kuris su tokiu entuziazmu ir gabu- 
mais imtųsi originalių tyrimų“. 

Nors Kanados universitetas buvo mokslo provincija, tačiau vienas mi- 
lijonierius ką tik skyrė didelę sumą pinigų fizikos laboratorijai įrengti, o 
idėjų ir organizacinių sugebėjimų Rezerfordas nestokojo. Jis ne tik dirbo 
pats, bet užkrėsdavo savo idėjomis bei entuziazmu ir bendradarbius. In- 
žinierius elektrikas R. Ovensas irgi ėmėsi radioaktyvumo tyrimų ir nusta- 
tė, kad, skylant toriui, „atsirasdavo kažkas, kas nebuvo nei toris, nei alfa 
ar bera dalelės ir kas nuskrisdavo papūtus“. Rezerfordas įrodė, kad tai yra 
radioaktyvios dujos (jo pavadintos torio emanacija), kurių aktyvumas la- 
bai sparčiai mažėjo — pusiau kas 11,5 valandos. Taip 1900 m. pirmą 
kartą buvo įžvelgtas pagrindinis radioaktyvumo dėsnis, kuris vėliau buvo 
patvirtintas ir su kitomis medžiagomis — kiekviena iš jų turi tam tikrą, 
jai būdingą pusėjimo trukmę, per kurią jos aktyvumas sumažėja pusiau. 

Įsikūręs Kanadoje, Rezerfordas trumpam grįžo į Naująją Zelandiją ir 
čia vedė Meri Niuton, laukusią jo penkerius metus. Susitvarkęs šeimos 
reikalus, jis nuo tol visai atsidėjo mokslui. Labai vaisingas buvo Rezerfor- 
do bendradarbiavimas su tame pačiame universitete pradėjusiu dirbti che- 
miku Frederiku Sodžiu. Šis gerai išmanė cheminės analizės metodus, 
buvo darbštus, o Rezerfordas pasižymėjo ypatingu išradingumu, sugalvo- 
damas naujus fizikos eksperimentus, generuodamas idėjas, tad tie du skir- 
tingi mokslininkai papildė vienas kitą. Aišku, Rezerfordas vaidino 
pagrindinį vaidmenį. Per trejetą merų jie ištyrė torio, radžio ir urano 
skilimo produktus, įrodė, kad vienos po kitų susidaro įvairios radioakty- 
viosios medžiagos, ir nustatė jų kilmės grandinėlės. Būtent Rezerfordas 
pirmasis suprato, kad radioaktyviosiose medžiagose vyksta savaiminis vie- 
nų elementų atomų virsmas kitų elementų atomais. 

Vis dėlto bendradarbių būdo skirtumai juos išskyrė. 1903 m. F. Sodis 
išvyko į Glazgo universitetą Anglijoje ir nuo tol dirbo atskirai (jis sufor- 
mulavo izotopo sąvoką, nustatė radioaktyviųjų skilimų taisyklę), nors 
vėliau nutolo nuo branduolio fizikos, tapo ekonomistu, žurnalistu ir ra- 
šytoju. Senarvėje Sodis netgi mėgino atradimus, padarytus kartu su Re- 
zertordu, priskirti sau vienam. 

Rezerfordas irgi neilgai ištvėrė Kanadoje. Jam trūko bendravimo su 
žymiais savo srities specialistais, dirbusiais Vakarų Europos šalyse. Angli- 
joje jis tikėjosi lengviau prisivilioti į savo grupę jaunų talentų iš geriausių 
senojo žemyno universitetų. Tad 1907 m. Rezerfordas priėmė Mančeste- 
fio universiteto kvietimą ir su žmona bei šešiametė dukra išplaukė iš 
Kanados į Angliją. Tuo metu jis buvo 37-erių, nors atrodė jaunesnis, 
kupinas energijos, linksmas ir labiau priminė sportininką ar fermerį nei 
mokslininką, per dienas leidžiantį laiką laboratorijoje. 

Rezerfordo lūkesčiai pasitvirtino — Mančesteryje jam greit pavyko 
sutelkti jaunų ir gabių bendradarbių grupę, o 1908 m. iš Vienos mokslų 
akademijos gauta 0,4 g radžio, kurį buvo galima naudoti kaip radioak- 
tyviųjų spindulių šaltinį. Tais pačiais metais Rezerfordui už Kanadoje 
atliktus radioaktyviųjų elementų tyrimus buvo suteikta Nobelio chemijos 
premija, nors pagrindiniai jo atradimai dar tik brendo. 

E. Rezerfordui kartu su savo bendradarbiais H. Geigeriu ir T. Roidsų 
pavyko atskleisti jo paties atrastų alfa spindulių prigimtį. Tai pasirodė esą 
dvikrūviai helio jonai. Rezerfordas suprato, kad tos gana masyvios, iš 
atomų dideliu greičiu išlekiančios dalelės gali būti panaudotos kaip svie- 
diniai kitiems atomams apšaudyti ir jų savybėms tirti. Pasirodė, kad 
atskiras tokias daleles įmanoma stebėti: pataikiusios į fluorescuojančios 
medžiagos ekraną, jos sukeldavo žybtelėjimus. Pripratinus akis prie tam- 
sos, buvo galima įžiūrėti atskirus žybsnius, taigi ir skaičiuoti daleles, le- 
kiančias viena ar kita kryptimi. Aišku, akys greit nuvargdavo ir tekdavo 
daryti pertrauką. Vėliau Geigeris apskaičiavo, kad per įvairius eksperi- 
mentus jam teko užregistruoti apię milijoną alfa dalelių. 

1909 m. E. Rezerfordas pavedė jaunam bendradarbiui E. Marsdenui 
atlikti tokį bandymą: veikiant alfa dalelėmis ploną aukso foliją, stebėti, ar 
kai kurios dalelės neatšoka nuo jos atgal. Pats Rezerfordas teigiamo rezul- 
tato nelaukė. Juk, pagal jo mokytojo Tomsono pasiūlytą modelį, atomas 
buvo įsivaizduojamas kaip teigiamojo krūvio debesėlis, kuriame plaukioja 
daug lengvų elektronų, taigi masyvi alfa dalelė turėjo lengvai pralėkti pro 
tokį atomą. Kai Marsdenas pranešė aptikęs atšokančias atgal alfa daleles, 
Rezerfordas tuo nenorėjo tikėti, prašė keletą kartų patikrinti bandymą, 
tačiau rezultatas pasitvirtino. Tai liudijo, kad atomas turi masyvų bran- 
duolį. Rezerfordas matematiškai aprašė, kaip alfa daleles sklaido atomas, 
sudarytas iš mažo, bet beveik visą atomo masę sutelkusio branduolio, 
turinčio teigiamą krūvį, ir jį supančių elektronų. Tas modelis buvo 
kruopščiai patikrintas eksperimentais, ir tik tada (1911 m.) Rezerfordas 
paskelbė apie atomo struktūros atradimą. Jo atsargumą lėmė cai, kad siū- 
lomas modelis prieštaravo elektromagnetizmo teorijai: anot jos, besisu- 
kanrys aplink atomo branduolį elektronai turėjo spinduliuoti elektromag- 
netines bangas ir, netekdami energijos, nukristi ant branduolio. O juk 
daugelis atomų yra stabilūs. Šį paradoksą netrukus išsprendė pas Rezer- 
fordą atvykęs jaunas danų teoretikas N. Boras; apie tai rašoma jo biog- 
rafijoje. Remdamasis savo ir kitų mokslininkų tyrimais, E. Rezerfordas 
vėliau padarė išvadą, kad atomo branduolio krūvis lygus elemento nume- 
riui periodinėje sistemoje. Taip šis skaičius įgijo svarbią fizikinę prasmę. 

Pirmojo pasaulinio karo metais Rezerfordo grupė iširo: daugelis jo 
bendradarbių buvo pašaukti į kariuomenę, fronte žuvo talentingas fizikas 
H. Mazlis, į nelaisvę pakliuvo būsimasis neutrono atradėjas Dž. Čadvi- 
kas. Pats Rezerfordas turėjo vykdyti karinius užsakymus — nagrinėjo 
būdus, kaip aptikti vokiečių povandeninius laivus pagal jų skleidžiamus 
garsus. Tuo tikslu prie jo laboratorijos buvo įrengtas specialus baseinas. 
Vis dėlto Rezerfordas su vieninteliu pagalbininku V. Kėjumi arkakliai 
tęsė ir atomo branduolio tyrimus. Naudodamiesi alfa dalelėmis, jie bandė 
„įsilaužti į branduolio vidų“. Pagaliau 1919 m. Rezerfordo atkaklumą 
vainikavo sėkmė — jam pavyko sukelti ir stebėti pirmąją dirbtinę bran- 
duolinę reakciją. Smogus alfa dalele į azoto atomą, šis virsdavo deguonies 
atomu. Taigi išsipildė sena alchemikų svajonė vieną cheminį elementą 
paversti kitu, nors tai pasirodė įmanoma veikiant medžiagą ne filosofiniu 
akmeniu ar kitomis cheminėmis priemonėmis, o apšaudant jos atomus 
greitomis dalelėmis. Kartu Rezerfordas padarė dar vieną atradimą — ap- 
tiko elementariąją dalelę — protoną, kuris susidarydavo minėtos reakci- 
jos metu drauge su deguonies atomu. 

1919 m. Dž. Dž. Tomsonas nutarė pasitraukti į pensiją ir savo įpė- 
diniu vadovauti Kavendišo laboratorijai pasirinko E. Rezerfordą. Šis su- 
tiko priimti garbingą pasiūlymą ir išvyko dirbti į Kembridžą. Aišku, kar- 
tu su juo čia persikėlė ir pagrindinis branduolio tyrimų centras — dalis 
bendradarbių arvyko iš Mančesterio kartu su Rezerfordu, laboratorijo- 
je ėmė lankytis ir vykdyti tyrimus įvairių šalių branduolio teorijos spe- 
Cialistai. 

Kembridže Rezerfordas pats jau nebedarė eksperimentų, tačiau liko 
tikras vadovas, buvo kupinas idėjų, nukreipdavo bendradarbius vienos ar 
kitos problemos sprendimui, patardavo jiems, kritiškai vertindavo gautus 
rezultatus, Jis neprisirašinėjo prie laboratorijoje atliktų savarankiškų dar- 
bų ir visada pabrėždavo jaunų mokslininkų indėlį, nors, antra vertus, 
aiškų problemos formulavimą ir pagrindines fizikines išvadas, kurių au- 
torius dažnai būdavo jis pats, laikė ne mažiau svarbiais rezultatais negu 
eksperimentų vykdymą. 

Apie Rezerfordo arvykimą į laboratoriją iš karto sužinodavo visi ben- 
dradarbiai — skardus jo balsas sklisdavo po visą pastatą. Balsas stiprėda- 
vo, Rezerfordui sparčiai einant iš kambario į kambarį. Jis nemėgo gilintis 
į smulkmenas, domėdavosi tik principiniais dalykais ir nesiveldavo į dis- 
kusijas — pasakydavo aiškią savo nuomonę, kuri dažniausiai būdavo tei- 
singa, o kitokias idėjas išklausydavo, bet nesiginčydavo, palikdavo pačiam 
bendradarbiui išsiaiškinti abejones. Iš Rezerfordo intonacijų buvo galima 

iš tolo žinoti, kokia jo nuotaika, nes jis nemokėjo slėpti emocijų. Kartais 
jis būdavo kandus, netgi despotiškas, mėgdavo paburbėti del lėtai atlie- 
kamų darbų (ne veltui jam prigijo Krokodilo pravardė), tačiau bendra- 
darbiai jį gerbė už atsidavimą mokslui, stebėtiną intuiciją ir žinias, tiesų 
būdą. Rezerfordo mokiniais save laikė daugelis įvairių šalių mokslininkų, 
dirbusių su juo Monrealyje, Mančesteryje ir Kembridže. 

1925 m. Rezerfordas buvo išrinktas Londono karališkosios draugijos 
prezidentu, o 1931 m. už nuopelnus mokslui jam buvo suteiktas lordo 
titulas. Rezerfordai nusipirko keletą akrų žemės Pietų Anglijoje, pasistatė 
namą, ir mokslininkas vis dažniau leisdavo ten laisvas dienas, naikinda- 
mas krūmus ir veisdamas sodą. Keistas sutapimas — toji vietovė buvo 
vadinama Naująja Zelandija. 

1937 m. spalio vidury Rezerfordas, dirbdamas sode, krito galynėda- 
masis su didele nupjauta šaka. Garsėjęs savo sveikara, jis nenorėjo kviesti 
gydytojo, o jį kitą dieną pakvietus, mokslininko jau nepavyko išgelbė- 
ti. E. Rezerfordas mirė 1937 m. spalio 19 d. ir buvo palaidotas greta 
I. Niutono bei M. Faradėjaus. 


Albertas 
EINŠTEINAS 
(1879—1955) 





A. EINŠTEINAS — GARSIAUSIAS XX AMŽIAUS FIZIKAS, RELIA- 
TYVUMO TEORIJOS KŪRĖJAS, ATSKLEIDĘS NAUJAS LAIKO, 
ERDVĖS, MASĖS, ENERGIJOS IR KITŲ PAGRINDINIŲ FIZIKOS 
SĄVOKŲ SAVYBES. 

Albertas Einšteinas (A. Einstein) gimė 1879 m. kovo 14 d. senovinia- 
me Pietų Vokietijos mieste Ulme. Jo tėvas turėjo nedidelę elektros prie- 
taisų krautuvę. Jis buvo protingas ir geraširdis, tačiau nelabai energingas, 
tad prekyba jam ėjosi nekaip. Netrukus po Alberto gimimo šeima persi- 
kraustė į Miuncheno priemiestį, kur tėvas kartu su broliu valdė elektros 
prietaisų dirbtuvę ir krautuvę. Šeimos galva buvo motina, rūpestinga ir 
atkakli, bet kartais pikta ir ner despotiška. Pamačiusi savo pirmagimį 
labai didele kampuora galva, ji išsigando, kad sūnus nebūtų apsigimęs, 
tačiau berniukas vystėsi normaliai, tik kalbėti išmoko vėliau negu kiti 
vaikai. Motina stengėsi, kad Albertas, priešingai negu jo tėvas, išaugtų 
savarankiškas ir valingas, tad jau 3—4 metų vaikas buvo siunčiamas vaikš- 
čioti vienas Miuncheno gatvėmis. Aišku, motina iš tolo jį sekdavo. 

Albertas buvo lėtas ir ramus, mėgo žaisti vienas — dažniausiai staty- 
davo iš trinkelių sudėtingas pilis. Penkerių merų sirgdamas jis gavo iš 
tėvo dovanų kompasą ir labai susidomėjęs stebėjo, kaip jo rodyklė visada 
atsisuka ta pačia kryptimi. Motina buvo gabi muzikai, todėl lavino ir 
Albertą. Jis mėgo dainuoti ir pats kūrė daineles. 

Septynerių metų Albertas buvo atiduoras į katalikišką pradžios mo- 
kyklą. Jis lėtai kalbėjo ir sunkiai įsisavindavo naują informaciją, tad 
mokytojai jį laikė negabiu, o bendraklasiai neretai erzindavo. Albertas 

netapo pirmūnu ir gimnazijoje — nemėgo vokiškos mokyklinės discip- 
linos, žinių demonstravimo, o sportiniai pratimai jam tiesiog nesisekė, 
Užtat dvylikametis Einšteinas labai susidomėjęs perskaitė Euklido „Prad- 
menis“. Po metų jam į rankas pateko serija gamtos mokslo populiarinimo 
knygų, ir jas Albertas perskaitė neatsitraukdamas, kaip kiti vaikai „Robin- 
zoną Kruzą“. 

Kai A. Einšteinas perėjo į priešpaskutinę gimnazijos klasę, jo tėvai 
išsikėlė į Šiaurės Italiją, tačiau jaunuolio kartu nesivežė. Jį, nusamdę kam- 
barį, paliko vieną baigti mokyklą. Tai Albertą stipriai sukrėtė. Po pusme- 
čio, neapkęsdamas disciplinos ir bijodamas šaukimo į karinę tarnybą, jis 
metė mokslą ir išvyko pas tėvus. Pasimokęs savarankiškai, Einšteinas ban- 
dė stoti į Šveicarijos federalinę politechnikos mokyklą Ciūriche, tačiau 
gerai išlaikė tik tiksliųjų mokslų egzaminus ir nebuvo priimtas. Taigi jam 
teko grįžti į vidurinę mokyklą, ber jau Šveicarijoje, Arau mieste. Po metų 
antras bandymas įstoti į Politechnikos mokyklą buvo sėkmingas. Einštei- 
nas buvo priimtas į fizikos ir matematikos skyrių, rengusį vidurinių mo- 
kyklų mokytojus. 

Politechnikos mokykloje Einšteinas irgi nepasižymėjo stropumu, lan- 
kė tik kai kurias jam patinkančias paskaitas. Užtat jis daug dirbo savaran- 
kiškai, studijavo Bolcmano, Helmholco, Lorenco, Maksvelo ir kitų žy- 
mių fizikų veikalus. Didelį įspūdį jam paliko fiziko ir filosofo E. Macho 
darbai, kritikuojantys klasikinės fizikos pagrindus. 

Dvidešimtmetis Einšteinas buvo išvaizdus jaunuolis: maždaug 1,70 m 
ūgio, taisyklingų bruožų, gana tvirto stoto. Atkreipdavo dėmesį išraiškin- 
gos rudos akys, juodi neklusnūs plaukai ir dabitiški ūsiukai. Einšteinas 
buvo labai savarankiškas, kupinas originalių minčių, sąmojingas ir ironiš- 
kas, tad nenuostabu, kad būtent jis atkreipė vienintelės savo kurso mer- 
ginos serbės Milevos Marič dėmesį. Ji buvo trejais metais vyresnė už 
Einšteiną, nedidukė, šluba, tačiau protinga ir atkakli. Jie kartu rengdavosi 
paskaitoms, Einšteinas pasakodavo Milevai savo apmąstymus apie šviesą 
ir eterį — tos pradinės idėjos vėliau virto specialiąja reliatyvumo teorija. 
Antra vertus, Mileva padėjo Einšteinui tvarkyti buities reikalus, nes jis 
neprisiversdavo būti praktiškas ir reguliariai maitintis. 

1900 m. vasarą jie laikė baigiamuosius egzaminus. Albertas gavo gerus 
pažymius, o Mileva — prastesnius, ir jai diplomas nebuvo išduotas. Ta- 
čiau ir Einšteinas negavo tikėtos asistento vietos fizikos katedroje. Maryt, 
neigiamą atsakymą lėmė nepriklausomas ir netgi įžūlus jo elgesys studijų 
metais, keli konfliktai su dėstytojais. Taigi Milevai teko grįžti pas tėvus, 
o Albertas bandė ieškoti darbo. Jis siuntinėjo laiškus į Vienos, Leipcigo, 
Getingeno ir kitų miestų universitetus, tačiau gaudavo neigiamus atsaky- 

mus, todėl iš pradžių vertėsi privačiomis pamokomis, o vėliau laikinai 
pakeitė išvykusį mokytoją vienoje provincijos mokykloje. Mileva bandė 
laikyti egzaminus antrą kartą, bet ir vėl nesėkmingai. 1902 m. pradžioje 
ji pagimdė nesantuokinę jųdviejų dukterį. Tuo metu Einšteinas, tarpi- 
ninkaujant draugo tėvui, pagaliau gavo trečios klasės eksperto vietą Berno 
patentų biure. Į nesantuokinį vaiką, juo labiau valstybės tarnautojo, ruo 
metu žiūrėta gana neigiamai, tad greičiausiai Einšteino iniciatyva mergai- 
tė buvo kažkur atiduota ir visi jos pėdsakai dingo (ta Einšteino paslaptis 
paaiškėjo tik paskelbus išlikusius jo ir Milevos laiškus). 1903 m. pradžio- 
je Albertas ir Mileva susituokė. 

Patentų biure Einšteinas turėjo tikrinti išradimų paraiškas. Darbas ne- 
buvo nuobodus, reikalavo įvairių žinių, netgi keldavo minčių, nors mažai 
siejosi su Einšteino tuo metu sprendžiamomis mokslinėmis problemo- 
mis. Biure reikėdavo sėdėti visą darbo dieną — aštuonias valandas, nors 
galbūt Einšteinas paslapčia dirbdavo ir mokslinį darbą. 

Vakarais Einšteinų namuose neretai rinkdavosi draugai: bendrakursis 
matematikas Konradas Gabichtas bei filosofas Morisas Solovinas. Jie su 
Einšteinu buvo sudarę trijulę, vadintą „Akademija Olimpija“ ir kartu na- 
grinėdavo filosofijos, gamtos mokslų bei grožines knygas, diskutuodavo. 
Einšteinas, kaip pripažintas lyderis, buvo laikomas draugijos preziden- 
tu. Mileva irgi klausydavosi jų pokalbių, bet į diskusijas nesikišdavo. 
1904 m. ji pagimdė sūnų Hansą Albertą. Einšteinas taip pat padėdavo 
prižiūrėti vaiką. 

Atrodo, tokiomis sąlygomis buvo neįmanoma intensyviai dirbti moks- 
linį darbą. Tačiau 1905 metai — patys kūrybingiausi Einšteino gyveni- 
me, „auksiniai“ jo metai. A. Einšteinas ne tik apgynė daktaro disertaciją, 
ber ir paskelbė keturis straipsnius, kurių kiekvienas buvo labai reikšmingas 
fizikai. Visus straipsnius atspausdino žinomas fizikos žurnalas „Annalen 
der Physik“. 

Kovo 17 d. Einšteinas užbaigė straipsnį, kuriame buvo iškelta šviesos 
kvantų hipotezė ir paaiškintas fotoefektas. Palyginti su Planku, Einšteinas 
žengė didelį žingsnį į priekį — padarė drąsią prielaidą, kad šviesa yra ne 
tik spinduliuojama bei sugeriama kvantais, bet ir sudaryta iš kvantų, ku- 
rie vėliau buvo pavadinti fotonais. Tai įgalino paaiškinti visus pagrin- 
dinius foroefekto dėsningumus, ko nesisekė padaryti remiantis bangine 
teorija. 

Balandžio 30 d. Einšteinas baigė rašyti disertaciją „Naujas molekulių 
matmenų nustatymo būdas“. Joje išplėtota silpnų tirpalų teorija, kuri 
Igalino ištirpintos medžiagos molekulės skersmenį išreikšti Avogadro skai- 

čiumi bei medžiagos ir tirpalo savybes nusakančiais dydžiais. Disertacija 
buvo įteikta Ciūricho universitetui ir, gavus dvi teigiamas recenzijas, pa- 
tvirtinta suteikiant jos autoriui daktaro laipsnį. Praėjus vos vienuolikai 
dienų po disertacijos užbaigimo, „Annalen der Physik“ redakcija gavo 
naują Einšteino straipsnį, kuris sudarė jo disertacijos tąsą ir aprašė netvar- 
kingą mažų dulkelių judėjimą skystyje, pirmą kartą stebėtą anglų botani- 
ko R. Brauno ir vadinamą Brauno judėjimu. Einšteinas parodė, kad jį 
sukelia skysčio molekulių smūgiai. Tai buvo pirmasis betarpiškas mole- 
kulių egzistavimo įrodymas. 

Birželio pabaigoje redakciją pasiekė didelis trisdešimties puslapių Einš- 
teino rankraštis, kuriame buvo išdėstyta specialioji reliatyvumo teorija, 
apibūdinanti judėjimą greičiais, artimais šviesos greičiui. Nors kai kurias 
jos formules anksčiau buvo gavę Lorencas, Puankarė ir kiti fizikai, tačiau 
Einšteinas pirmasis suformulavo vieningą teoriją ir padarė svarbias fiziki- 
nes išvadas apie tai, kad erdvės ir laiko savybės bei kūno masė priklauso 
nuo stebėtojo judėjimo greičio, atmetė hipotezę apie eterio egzistavimą ir 
kt. Straipsnis neturėjo literatūros sąrašo, kas, matyt, liudijo, kad Einštei- 
nas savarankiškai nuo pradžių sukūrė šią teoriją. Tai pareikalavo tokio 
jėgų įtempimo, kad jis porai savaičių atgulė; Mileva atidžiai perskaitė 
straipsnį, patikrino formules ir pasakiusi, kad tai puikus darbas, išsiuntė 
jį redakcijai. Tačiau po trijų mėnesių Einšteinas- parengė dar vieną svar- 
bų, tiesa, nedidelės apimties straipsnį, kuriame įrodė garsųjį energijos ir 
masės sąryšį E = mc. 

Kaip galima paaiškinti tokį nepaprastą Einšteino, ruo metu buvusio 
vos 26-erių, kūrybingumą? Visų pirma, tie rezultatai vainikavo jo dauge- 
lio metų — nuo studijų laikų — apmąstymus ir ieškojimus. Einšteinas 
nuolat galvojo apie tai, jo smegenys, matyt, gebėjo lygiagrečiai spręsti 
įvairias problemas: jam atliekant kitą darbą, šnekantis, nagrinėjant paraiš- 
kas patentams, Einšteino sąmonėje ar pasąmonėje vyko kūrybinis proce- 
sas. Apie tai liudija ir jo jaunesniojo kolegos atsiminimas, tiesa, atitinkan- 
tis vėlesnius metus, kai jau buvo gimęs antrasis sūnus: „Jis sėdėjo savo 
kabinete, prieš jį buvo sukrauta daugybė lapų, išrašytų formulėmis. De- 
šine ranka jis rašė, kaire laikė ant kelių jaunesnįjį sūnų ir tuo pat metu 
atsakinėjo į vyresniojo, žaidžiančio kubeliais, klausimus“. 

Kartkartėmis spaudoje atgyja sensacinga, bet mokslo istorikų paneigta 
hipotezė, kad A. Einšteino 1905 m. darbų, ypač specialiosios reliatyvumo 
teorijos, pagrindinė autorė buvo jo žmona Mileva. Šios išmonės autoriai 
remiasi Einšteino ankstesnių metų laiškuose Milevai pasitaikančiais pos2- 
kiais „mūsų darbas“, jo neva žmonos tėvui pasakytais žodžiais „Už viską, 

ką aš padariau, ir ką aš pasiekiau, esu dėkingas Milevai“ ir pan. Einštei- 
nas iš tikrųjų aptarinėjo savo idėjas su žmona, ji netgi, kaip fizikė, padėjo 
jam tikrinti formules, tačiau nei ruo metu, nei vėliau, išsiskyrusi su vyru, 
neparengė nė vieno mokslinio darbo. Ji, matyt, teikė vyrui ne tiek in- 
telektualią, kiek emocinę paramą, sudarė sąlygas kūrybai, ką jis labai 
vertino. 

Einšteinas tikėjosi klasikinės fizikos šalininkų kritinės, netgi piktos 
reakcijos į originalius savo rezultatus, tačiau garsūs mokslininkai tiesiog 
nekreipė dėmesio į nežinomo atradėjo darbus, palaikę juos nepagrįstomis 
hiporezėmis. M. Plankas nepritarė jo paties iškeltos kvantų idėjos toles- 
niam plėtojimui, tačiau vienas iš nedaugelio įžvelgė specialiosios reliaty- 
vumo teorijos svarbą. Jo asistentas M. Laujė buvo pirmasis fizikas, atvy- 
kęs pas Einšteiną aptarti šios teorijos. Ja susidomėjo ir buvęs Einšteino 
dėstytojas H. Minkovskis; atsižvelgdamas į nustatytus erdvės ir laiko 
sąryšius, jis įvedė keturmatę erdvę — erdvėlaikį, kas įgalino suteikti spe- 
cialiajai reliatyvumo teorijai grakščią matematinę formą. 1908 m. Min- 
kovskis perskaitė apie tai pranešimą Vokietijos gamtos tyrinėtojų suvažia- 
vime ir sukėlė specialistų susidomėjimą šia teorija. 

Nekreipdamas dėmesio į vėluojantį pripažinimą, Einšteinas aktyviai 
dirbo toliau. 1907 m. jam atėjo į galvą, jo paties žodžiais tariant, „pati 
laimingiausia mintis gyvenime“: „Aš sėdėjau Berno patentų biure ir staiga 
pagalvojau: jeigu žmogus laisvai krinta, tai jis nejaučia savo svorio. Aš 
buvau sukrėstas. Ši paprasta mintis padarė man didelį įspūdį. Ji pasitar- 
navo man kaip pradinė paskata gravitacijos teorijai sukurti“. 

1908 m. Einšteinas buvo priimtas privatdocentu į Berno universitetą, 
o po metų tapo profesoriumi ir dirbo Ciūricho bei Prahos universitetuo- 
se, taip pat Ciūricho politechnikos mokykloje. Jo autoritetas tarp fizikų 
augo, 1911 m. Einšteinas buvo pakviestas į žymiausių fizikų susitiki- 
mą — I Solvės kongresą, kur atkakliai gynė fotonų hipotezę. Kylantis 
darbų pripažinimas suteikė Einšteinui tikėjimo savo jėgomis ir savąja 
moksline misija. Antra vertus, atsirado distancija tarp jo ir aplinkinių, 
netgi artimiausių žmonių. Tuo metu Einšteinas dėjo titaniškas pastangas, 
kurdamas bendrą gravitacijos teoriją — bendrąją reliatyvumo teoriją. Ka- 
dangi eksperimentinių nuorodų, kuriomis paprastai naudojasi fizikai, 
beveik nebuvo, Einšteinas pasikliovė savo intuicija ir netgi estetiniais „gra- 
žios teorijos“ kriterijais. 

1913 m. M. Plankas ir V. Nernstas atvyko į Ciūrichą, kviesdami Einš- 
teiną vadovauti katedrai Berlyno universitete. Jie žadėjo suteikti jam vi- 
sišką laisvę, netgi nereikalavo skaityti paskaitų. Einšteinas atsakė jam 

įprastu originaliu būdu — pasiūlė jiems pasižvalgyti po Ciūricho apylin- 
kes, o jam leisti pagalvoti; jei sprendimas bus teigiamas, jis sutiksiąs juos 
stotyje, mojuodamas balta nosine, ką Einšteinas ir padarė. Jo sutikimą 
lėmė ne tik pasiūlytos puikios sąlygos mokslinei kūrybai, bet ir susižavė- 
jimas savo pussesere Elze, gyvenusia Berlyne. Tuo tarpu Einšteino santy- 
kiai su Mileva blogėjo; nors ji su vaikais arvyko į Berlyną, tačiau čia 
išbuvo neilgai ir visam laikui grįžo į Ciūrichą. 

Karo metais Einšteinas buvo vienas iš nedaugelio mokslininkų, išdrį- 
susių atvirai smerkti karą. Jis sugebėjo atsiriboti nuo jį supusių tragiškų 
įvykių ir po ilgų paieškų 1916 m. pagaliau baigė formuluoti bendrąją 
reliatyvumo teoriją. Pagrindinė jos idėja buvo ta, kad materialieji kūnai 
iškreipia juos supančią erdvę ir savo aplinkoje keičia laiko tėkmę, o vi- 
suotinė trauka yra to erdvės kreivumo rezultatas. 

Vainikavęs aštuonetą metų trukusius ieškojimus, Einšteinas savaitę bu- 
vo apimtas ekstazės, tačiau greit vėl ėmėsi darbo. 1917 metais, remdama- 
sis bendrąja reliatyvumo teorija, jis pradėjo kurti kosmologiją — mokslą 
apie Visatą. Nuo amžių pasaulis atrądė esąs amžinas ir nekintamas, o iš 
Einšteino lygčių išplaukė, kad Visata, veikiama visuotinės traukos jėgos, 
turi keistis. Nedrįsdamas atsisakyti įsigalėjusios nuomonės, jis pridėjo ne- 
žinomą stūmos jėgą ir sukūrė nekintančios, bet uždaros — dėl erdvės 
kreivumo — Visatos modelį. Jis nežinojo, kad euo metu astronomai jau 
buvo gavę duomenų, jog tolimi kosminiai objektai tolsta nuo mūsų, kas 
liudijo apie Visatos plėtimąsi. Lygčių sprendinius, aprašančius kintančią 
Visatą, po kelerių metų surado rusų matematikas A. Fridmanas. 

Bendroji reliatyvumo teorija buvo pripažinta 1919 m., kai pasitvirti- 
no jos numatyta išvada, kad žvaigždės spindulys užlinksta eidamas pro 
Saulę. Tai nustatė anglų astronomai visiško Saulės užtemimo metu. Šia 
teorija bei jos kūrėju susidomėjo žurnalistai. Vietoj sauso standartinio 
mokslininko jie aptiko įdomią asmenybę, nepaisančią įprastų elgesio nor- 
mų, kupiną sąmojo ir ironijos, įvairiais klausimais turinčią savo originalią 
nuomonę. Nors Einšteino teoriją mažai kas suprato, bet kreiva erdvė 
bei iškrypęs spindulys veikė vaizduotę ir kėlė žavėjimąsi. Tad 1920 m. 
A. Einšteinas staiga tapo pasaulio garsenybe. Aišku, kartu atsirado pavy- 
duolių ir priešų. Antisemitai bei šovinistai, nepamiršę antikarinių Einš- 
teino pasisakymų, pradėjo mokslininko šmeižto ir persekiojimo kam- 
paniją. 

Tiek nuo gerbėjų, tiek nuo priešų Einšteiną aktyviai saugojo antroji 
jo žmona Elzė, su kuria jis susituokė 1919 m. Už sutikimą skirtis Einš- 
teinas savo pirmajai žmonai ir sūnums pažadėjo atiduoti būsimąją Nobe- 


156 


lio premiją. Tą pažadą jis ištesėjo 1922 m., kai premija iš tikrųjų jam 
buvo paskirta, tiesa, ne už sensacingąją reliatyvumo teoriją (Nobelio ko- 
miteto nariai ją palaikė dar nepakankamai parikrinta), o už fotoefekto 
paaiškinimą. 

Trečiojo dešimrmečio viduryje grupė jaunų talentingų fizikų, vado- 
vaujama N. Boro, sukūrė kvantinę mechaniką. Einšteinas prie šios in- 
telektualinės atakos beveik neprisidėjo — jis tik pateikdavo kritinių pa- 
stabų, ypač kai buvo pasiūlyta atsisakyti griežto mikrodalelių judėjimo 
aprašymo ir apsiriboti tikimybių nustatymu. Einšteinas niekaip nenorėjo 
sutikti, kad mikropasaulyje neįmanomas tikslus žinojimas, ir prigalvoda- 
vo įvairių naujos teorijos paradoksų, kuriuos Boras bandydavo paneigti. 

Tuo metu Einšteinas visas jėgas skyrė grandiozinei problemai — ben- 
drosios lauko teorijos, vienijančios dvi tuo metu žinomas fundamentinės 
sąveikas (gravitacinę ir elektromagnetinę), kūrimui. Tai tapo viso likusio 
jo gyvenimo pagrindiniu tikslu. 

Einšteinas nusipirko žemės sklypą Berlyno apylinkėje prie ežero, ir jo 
žmonos rūpesčiu čia buvo pastatyras namas. Mokslininkui buvo įrengtas 
atskiras kabinetas, į jį neturėjo teisės įeiti net jo žmona, tik kartą per 
savaitę, jam nesant, tarnaitė nuvalydavo dulkes. Turtingi Einšteino drau- 
gai susidėję padovanojo jam jachtą, ir jis laisvalaikį leisdavo vienas ar su 
artimu pažįstamu, plaukiodamas jachta. 

Ketvirtojo dešimtmečio pradžioje Vokietijoje ėmė aktyviai reikštis 
nacionalsocialistų partija, prasidėjo žydų mokslininkų persekiojimas. 
1933 m., kai Hitlerio šalininkai paėmė valdžią, Einšteinas su žmona vie- 
šėjo JAV. Jis nebegrįžo į Vokietiją ir tų metų rudenį pradėjo dirbti Prins- 
tono perspekryviųjų tyrimų institute. Ši mokslo įstaiga buvo įkurta 
mažame universitetiniame miestelyje Niū Džersio valstijoje. Siekiant su- 
daryti garsiausiems mokslininkams idealias darbo sąlygas, iš jų nebuvo 
reikalaujama jokių planų ar konkrečių rezultatų. Einšteinas gyveno savi- 
tą, gana uždarą gyvenimą, vengė jį persekiojusių žurnalistų ir gerbėjų. Jis 
atkakliai kūrė bendrąją lauko teoriją, kelis kartus buvo patikėjęs sėkme, 
bet, deja, tikslas liko nepasiektas, problema pasirodė esanti per daug su- 
dėtinga, neįveikiama to meto mokslo priemonėmis. Tuo tarpu nuo kitų 
svarbių fizikos problemų Einšteinas nutolo. Tiesa, būtent jo iniciatyva 
JAV buvo pradėti atominės bombos kūrimo darbai, tačiau rai įžymusis 
mokslininkas padarė įkalbėtas savo kolegų ir vėliau gailėjosi to žingsnio. 

Einšteinas reguliariai rėmė savo pirmąją žmoną ir vaikus. Jo santykiai 
su sūnumis buvo gana sudėtingi. Einšteinas jais nuoširdžiai rūpinosi, bet 
kartu ir slėgė savo autoritetu bei dvasiniu uždarumu. Vyresnysis sūnus 

Hansas Albertas tapo inžinieriumi hidrologu, vėliau emigravo į JAV, dir. 
bo profesoriumi Berklio universitete, garsėjo kaip puikus savo srities spe- 
cialistas. Vis dėlto genijaus kibirkštį iš tėvo paveldėjo jaunesnysis sūnus 
Eduardas, kuris išsiskyrė ypatingais gabumais, tiesa, humanitariniams 
mokslams, bet studijų metais susirgo šizofrenija ir didžiąją gyvenimo dalį 
praleido ligoninėje. 

Gyvendamas JAV, Einšteinas nemėgo savo pirmosios tėvynės Vokie- 
tijos, visus vokiečius laikė kaltais dėl fašizmo piktadarybių, tačiau jis ne- 
priėmė ir amerikietiško gyvenimo būdo, čia paplitusio pragmatizmo bei 
klestinčio žmogaus kulto. Savo dvasine tėvyne Einšteinas laikė Izraelį. 
Jam buvo siūlyta tapti Izraelio prezidentu, bet jis tos garbės atsisakė. 

Gyvenimo pabaigoje Einšteinas tapo gyvu klasiku, XX a. mokslo sim- 
boliu, ner savo išvaizda priminė Senojo testamento pranašą. Anot vienos 
iš legendų, kažkoks automobilistas, atvažiavęs į Prinstoną ir pamatęs gat- 
ve einantį gyvą Einšteiną, iš netikėtumo įsirėžė į medį. 

1948 m. Einšteinui prasidėjo širdies aortos liga, reikėjo daryti opera- 
ciją, bet jis atsisakė. Einšteinas mirė ligoninėje 1955 m. balandžio 18 d. 
Laidotuvėse dalyvavo tik dvylika artimiausių žmonių. Pildant testamento 
sąlygas, kūnas buvo sudegintas, o pelenai išbarstyti nežinomoje vietoje. 


Nilsas 
BORAS 
(1885— 1962) 





VIENAS IŠ DIDŽIAUSIŲ XX AMŽIAUS FIZIKOS ATRADIMŲ — 
KVANTINĖS MECHANIKOS SUKŪRIMAS. ŠIAI KŪRYBINEI ATA- 
KAI VADOVAVO N. BORAS. 

Nilsas Boras (N. Bohr) buvo trečiasis profesorius giminėje, kaip ir jo 
senelis bei tėvas. Tėvas buvo žymus fiziologas, vadovavęs Kopenhagos 
universiteto katedrai. Jis vedė savo studentę, bankininko dukterį. Pirmoji 
jiems gimė duktė, po to — du sūnūs: 1885 m. spalio 7 d. — Nilsas ir 
dar po dvejų metų — Haraldas. Tėvas daug laiko skyrė vaikų auklėjimui, 
diegė sūnums ne tik žmogiškąsias ir kultūrines vertybes, bet ir pomėgį 
sportuoti (žiemą — čiuožti ir slidinėti, vasarą — žaisti futbolą bei kitus 
žaidimus). Borų namuose rinkdavosi mokslininkai bei menininkai, ir vai- 
kams buvo leidžiama klausytis suaugusiųjų pokalbių. 

Nilsas ir Haraldas augo labai prisirišę vienas prie kito, tad buvo nu- 
liūdę, kad dėl amžiaus skirtumo negali mokytis kartu. Tiesa, jų charak- 
teriai skyrėsi: Nilsas buvo lėtesnis, o Haraldas — judresnis, greitesnės 
orientacijos, todėl buvo laikomas gabesniu. Nilsas mokėsi stropiai, įsigi- 
lindamas į nagrinėjamus klausimus, ypač jam sekėsi fizika ir matematika. 
Taigi jis anksti nesvyruodamas pasirinko savo būsimąją specialybę — 
fiziką. 1903 m. Nilsas įstojo į Kopenhagos universitetą, o vėliau čia ėmė 
studijuoti ir Haraldas, tik matematiką, ir vėl jie buvo artimiausi draugai. 
Greta mokslo abu Borai žavėjosi Furbolu, tapo žinomais žaidėjais, netgi 
buvo kviečiami į Danijos nacionalinę rinktinę: Nilsas — tik atsarginiu 
vartininku, o Haraldas, kaip vienas geriausių saugų, dalyvavo olimpinėse 
žaidynėse, kur su komanda laimėjo sidabro medalį. 

Universitete atsiskleidė N. Boro moksliniai gabumai. Dėstytojams jis 
tapo „sunkiu“ studentu, užduodančiu keblius klausimus. Būdamas trečia- 
jame kurse, jis dalyvavo Danijos karališkosios draugijos paskelbtame kon- 
kurse, kurio tema „Skysčio srovės svyravimai ir jų priklausomybė nuo 
paviršiaus įtempimo“. Boras išplėtojo šio reiškinio teoriją, anksčiau pa- 
siūlytą Dž. Reilio, bet, dirbdamas nuodugniai, išvadas spėjo patikrinti 
eksperimentais tik su vienu skysčiu — vandeniu. Vis dėlto jis buvo apdo- 
vanotas aukso medaliu, o darbas atspausdintas Londono karališkosios 
draugijos žurnale. 

Magistro darbe ir daktaro disertacijoje Boras nagrinėjo metalų elektri- 
nį ir šiluminį laidumą. Čia jis rėmėsi klasikine Lorenco elektronine teori- 
ja, bet nurodė, kad ji yra nepakankama kai kurioms problemoms spręsti, 
1911 m. Boras disertaciją apsigynė. Procedūra truko labai trumpai ir 
buvo neįdomi, nes oponentai vieningai gyrė darbą. Posėdyje dalyvavo ir 
N. Boro draugė studentė Margaret, kuri netrukus tapo jo sužadėtine. 
Beje, Haraldas, rengdamasis moksliniam darbui, ne tik pavijo, bet ir pra- 
lenkė Nilsą — jis daktaro disertaciją apsigynė anksčiau. 

Perspektyvus jaunasis fizikas gavo stipendiją metams stažuotis Angli- 
joje. N. Boras pasirinko Kavendišo laboratoriją, vadovaujamą elektrono 
atradėjo Dž. Dž. Tomsono. Kadangi Boro disertacija buvo parašyta da- 
niškai, jis specialiai Tomsonui išvertė ją į anglų kalbą. Tačiau šis, deja, 
taip ir nerado laiko perskaityti tą storą rankraštį. Tomsonas buvo klasi- 
kinės fizikos šalininkas ir jam nepatiko kai kurie kritiški Boro pasisaky- 
mai apie fizikos krizę, tad jųdviejų santykiai nesusiklostė. 

Nuvykęs į Mančesterį pas tėvo draugą, N. Boras susipažino su E. Re- 
zerfordu, ką tik atradusiu atomo branduolį. Atradimas sudomino Borą, 
ir jis nesunkiai gavo Tomsono leidimą pereiti stažuotis į Rezerfordo |a- 
boraroriją. Susipažinęs su radioaktyvumo tyrimais ir planetiniu atomo 
modeliu, Boras pirmasis ėmė kelti drąsią idėją, kad branduolio krūvis yra 
lygus atomo eilės numeriui, ir anksčiau už Sodį suformulavo šio numerio 
pokyčio taisykles alfa ir beta skilimams. Tačiau Rezerfordas jį arkalbėjo 
skelbti šias hipotezes, teigdamas, kad reikia sukaupti daugiau eksperi- 
mentinių duomenų ir tik rada daryti išvadas. 

1912 m. rudenį N. Boras grįžo į Kopenhagą ir susituokė su Margarcr. 
Medaus mėnesį jie planavo praleisti Norvegijoje, tačiau Borui nedavė 
ramybės atomo modelis, tad jaunavedžiai išvyko į Angliją. Savaitei jie 
apsistojo Kembridže, kur Boras baigė rašyti straipsnį apie alfa dale- 
lių sąveiką su atomais. Kad žmona nenuobodžiautų, tą straipsnį Boras 

diktavo jai. Toks rašymo būdas vėliau Borui tapo įprastas — jis diktuo- 
davo žmonai, bendradarbiams, sūnums. Tai leisdavo jam atsidėti savo 
mintims, be to, Boras turėjo įprotį rašydamas rūkyti pypkę. 

Paskui jaunavedžiai aplankė E. Rezerfordą ir dvi savaites keliavo po 
Škotiją. Būtent tuo metu Boras priėjo išvadą, kad tik Planko bei Einštei- 
no iškelta kvanto hipotezė gali paaiškinti atomo stabilumą ir padėti ap- 
rašyti elektronų orbitas atome. 

Grįžęs į Kopenhagą, Boras pradėjo dirbti privatdocentu universitete. 
Jis bandė įspėti kvanto vaidmenį atome, tačiau niekaip nerado atramos 
taško, kuris nurodytų ieškojimų kryptį. Kolega M. Hanzenas patarė Bo- 
rui atkreipti dėmesį į dar XIX a. J. Balmerio išvestą empirinę formulę, 
apibūdinančią vandenilio spektrinių linijų išsidėstymą. Ligi tol Boras kaž- 
kaip liko nesusipažinęs su elementų spektrais, tad ėmė juos studijuoti ir 
iš karto suprato atradęs ieškomą atramą. 

1913 m. pradžioje Boras pradėjo rašyti straipsnį apie elektrono judė- 
jimą atomo branduolio lauke. Jis suformulavo dvi taisykles, vėliau imtas 
vadinti Boro postulatais. Anot vienos iš jų, atome egzistuoja pastovios 
orbitos, kuriomis judėdami elektronai nekeičia savo energijos ir nespin- 
duliuoja. Antra taisyklė teigia, kad elektronas, peršokdamas iš vienos to- 
kios orbitos į kitą, išspinduliuoja foroną, kurio energija lygi elektrono 
energijų pradinėje ir galinėje orbitoje skirtumui. Remdamasis tais postu- 
larais ir derindamas juos su klasikine dalelės sukimosi teorija, Boras gavo 
elektrono, judančio vandenilio atome, energijos išraiškas ir Balmerio for- 
mulę, nusakančią spinduliuojamos šviesos dažnį. Straipsnio apimtis labai 
padidėjo, todėl Boras nutarė rašyti kelis straipsnius. Užbaigęs pirmąjį, jis 
iš karto pasiuntė jį E. Rezerfordui. Šis labai susidomėjo rezultatais, nors 
nurodė ir argumentavimo trūkumus, o ilgus išvedžiojimus siūlė trumpin- 
ti, Boras išskubėjo pas Rezerfordą į Mančesterį ir ilgai ginčydamasis iš- 
sikovojo, kad straipsnis būtų spausdinamas iš esmės nepakeistas. Netru- 
kus buvo parašytas ir antrasis straipsnis apie elektronų orbitas atomuose 
bei trečiasis — apie molekulių modelius (pastarieji buvo dar per ankstyvi 
ir, deja, nepasitvirtino). 

Boro straipsniai atkreipė fizikų dėmesį. Antai Britanijos asociacijos 
mokslui plėtoti posėdis, kuriame dalyvavo daug žymių fizikų, virto Boro 
rezultatų aprarimu. Naujosios fizikos šalininkams, dar sudariusiems ma- 
žumą, jie suteikė tikrą džiaugsmą. Tačiau ir kai kurie klasikinės fizikos 
autoritetai pripažino, kad už tų formulių, puikiai sutampančių su ekspe- 
rimentų rezultatais, slypi kažkas svarbaus, nors ir kritikavo Borą už ne- 
pakankamą savo teiginių pagrindimą bei teorijos prieštaringumą. 

Deja, Boro teorija tiko tik paprasčiausiam vandenilio atomui ar jo- 
nams, turintiems vieną elektroną, ir negalėjo paaiškinti sudėtingų atomų 
spektrų. Ji nebuvo nuosekli, nes vienu metu rėmėsi ir kvantinėmis, ir 
klasikinėmis idėjomis. Tačiau didžiulė šios teorijos reikšmė buvo ta, kad 
ji nurodė ieškojimų kryptį, atskleidė šviesą gale tunelio, vedančio iš to 
meto fizikos krizės naujosios fizikos link. 

Paskui maždaug dešimtmetį buvo žvalgomi būdai griežtai kvantinei 
teorijai sukurti. Pagrindiniu tų paieškų vedliu tapo N. Boras. 1918 m. jis 
suformulavo atotykio principą, teigiantį, kad, sužadinant elektroną į vis 
aukštesnes orbitas, kvanto reikšmė turi mažėti ir kvantiniai dėsniai pereiti 
į klasikinius. 

1921 m. Borui Kopenhagoje buvo pastarytas Teorinės fizikos institu- 
tas. Čia mokslininkas subūrė ne tik savo šalies, bet ir įvairių užsienio 
šalių jaunus talentus, kurie plėtojo atomo ir jo branduolio fiziką. Užsie- 
niečiai atvažiuodavo kas kelioms dienoms, kas semestrui ar net metams 
ir ilgiau. Boras vienodai vertino įvairių tautybių, rasių bei religijų žmo- 
nes. Pagrindinis jo kriterijus buvo taks: ar žmogus turi idėjų? Boras pui- 
kiai vadovavo rokiam kolektyvui, sukūrė institute labai draugišką, kūry- 
bingą atmosferą. Pagrindinis jo metodas naujoms mokslo tiesoms aiškinti 
buvo kaip Sokrato — diskutuoti ir ginčytis. Per seminarus ar kalbėdama- 
sis su svečiu Boras labai geranoriškai įvertindavo jo rezultatus, taikliomis 
pastabomis bei klausimais padėdavo jam pačiam įžvelgti savo darbo trū- 
kumus, patardavo. Diskusijos tęsdavosi ir vakarais Boro namuose, kur 
fizikus svetingai sutikdavo jo žmona. 

1922 m. Boras, remdamasis spektrų tyrimais, išsiaiškino, kaip ato- 
muose užsipildo elektronų sluoksniai (orbitų grupės), ir susiejo periodi- 
nės elementų sistemos ypatybes su atomų sandara. Apie tai jis tų metų 
vasarą Getingene perpildytoje salėje perskaitė septynių paskaitų ciklą, ku- 
ris buvo pavadintas „Boro festivaliu“. Tarp kirų dalyvių Boro paskaitų 
klausė dvidešimtmetis studentas V. Heizenbergas ir trejais metais už jį 
vyresnis, bet jau savimi pasitikintis daktaras V. Paulis. Jie užsikrėtė Boro 
entuziazmu ir idėjomis, tad panoro atvykti į jo institutą stažuotėn. 

Tų pačių merų pabaigoje „už nuopelnus tiriant atomų struktūrą ir jų 
spinduliavimą“ Borui buvo įteikta Nobelio premija. Tiesa, vykdamas į 
Stokholmą, jis vietoj paskaitos teksto pasiėmė kitus užrašus, todėl jam 
teko improvizuoti, o tai Borui sekdavosi geriau, negu kalbėti pasirengus. 

Premijos įteikimo metais gimė kervirtasis Borų sūnus Ogė, kuriam 
buvo lemta pratęsti tėvo fizikos darbus ir taip par tapti Nobelio premijos 
laureatu. Dar po dvejų metų gimė paskutinis sūnus. Jiems Boras skyrė 

daug laiko, kartu iškylavo, lankė meno parodas, garsiai skaitė knygas. 
Sūnums tėvas buvo neginčijamas autoritetas ir patarėjas įvairiais gyveni- 
mo klausimais. 1924 m. Borai Tisvilyje, už penkiasdešimties kilometrų 
nuo Kopenhagos, nusipirko namą. Jis stovėjo ant apželdintos kopos prie 
Zundo sąsiaurio. Čia šeima ne tik vasarodavo, bet atvažiuodavo ir žiemą 
slidinėti ar bet kokiu metų laiku pabūti gamtoje. 

Netrukus po „Boro festivalio“ jo sujudintoje atomo fizikoje prasidėjo 
lemiamų atradimų laikotarpis. 1923 m. prancūzas L. de Broilis iškėlė 
idėją, kad ir bangų, ir dalelių savybės būdingos ne tik šviesai, bet ir 
kitoms mikrodalelėms, tarp jų elektronams; tai buvo parvirtinta eksperi- 
mentais. 1924 m. po ilgų diskusijų su Boru V. Paulis suformulavo vadi- 
namąjį Paulio draudimo principą, dar vieną elektronų „elgsenos“ taisyklę. 
1925 m. S. Gaudsmiras ir Dž. Ūlenbekas postulavo naują kvantinę elek- 
trono savybę — sukinį, neturintį klasikinio atitikmens. 

Boro institutas tapo pripažinta „atomo teorijos sostine“. Čia formavo- 
si naujos idėjos, atvykdavo mokslininkai iš kitų centrų aptarti savo rezul- 
tatų. Metus viešėjęs V. Paulis, o trejus metus — V. Heizenbergas įkaitino 
kūrybinę atmosferą. Būtent V. Heizenbergas vainikavo tuos kolektyvi- 
nius ieškojimus — suformulavo kvantinės mechanikos nuoseklų varian- 
tą, vadinamąją matricinę mechaniką. Tuo metu Ciūriche austrų fizikas 
E. Šrėdingeris, remdamasis de Broilio bangos-dalelės idėja, išplėtojo ant- 
rąjį teorijos variantą — bangų mechaniką (netrukus jis pats įrodė, kad 
abu tie variantai yra ekvivalentūs). Kai Šrėdingeris atvyko į Kopenhagą 
papasakoti apie savo rezultatus, Boras ir jo mokiniai taip apibėrė atradėją 
klausimais, kad šis net susirgo. Tačiau net ir tada Boras jam nedavė ra- 
mybės — rytą atėjęs prie lovos žadindavo: „Bet, Šrėdingeri, jūs vis dėlto 
turite pripažinti...“ 

1926 m. V. Heizenbergas suformulavo dar vieną svarbų naujosios te- 
orijos principą — neapibrėžtumo principą, teigianų, kad apie mikroda- 
lelių judėjimą jokiais būdais negalima gauti išsamios informacijos; visada 
lieka tam tikras neapibrėžtumas. Tuo remdamiesi, Boras ir Heizenbergas 
išplėtojo kvantinės mechanikos aiškinimą, vadinamą Kopenhagos inter- 
pretacija. Anot jos, mikropasaulyje negalioja griežtas priežastingumas ir 
įmanoma žinoti tik įvykių tikimybės. Tą interpretaciją vainikavo Boro 
papildomumo principas, tvirtinantis, kad priešingi mikrodalelių įvaiz- 
džiai, išplaukiantys iš skirtingų eksperimentų — kaip dalelių ir kaip ban- 
gų, — ne prieštarauja vienas kitam, o papildo vienas kitą. 

1927 m. kvantinė mechanika ir jos interpretacija buvo aptartos 
V Solvės kongrese. Kvantinės mechanikos formulėmis, pateikiančiomis 
teisingus rezultatus, niekas neabejojo, tuo tarpu dėl jų aiškinimo kilo 

dideli ginčai. Ypač atkakliai už griežtą priežastingumą kovojo A. Einštej- 
nas. Jis sugalvodavo įvairių mintinių eksperimentų su mikrodalelėmis, 
tarsi įgalinančių gauti išsamią informaciją. Boras juos kruopščiai nagrinė- 
davo, kartais net per naktį, ir pateikdavo kitokį aiškinimą. Tie ginčai nė 
kiek negadino jų draugiškų santykių. 

Vėliau Boras stengėsi apibendrinti papildomumo principą kaip ben- 
drą filosofinį principą, taikyti jį ne tik fizikoje, bet ir biologijoje, tačiau 
pritarimo nesulaukė. Tuo tarpu jo formuluotą kvantinės mechanikos in- 
terpretaciją šiuo metu pripažįsta dauguma fizikų. 1932 m. Borui, kaip 
garbingiausiam Danijos piliečiui, buvo paskirti Karlsbergo rūmai su pri- 
ėmimų sale ir dideliu sodu; Boras ir jo šeima čia negreit apsiprato. Salia 
Teorinės fizikos instituto buvo pastatytas Matematikos institutas, kurio 
direktoriumi tapo Haraldas Boras. Pastatai buvo sujungti dengtu praėji- 
mu, tad broliai galėjo nuolat bendrauti vienas su kitu. Deja, tais metais 
Borą sukrėtė asmeninė nelaimė — banga nuo jachtos denio nuplovė jo 
vyriausiąjį devyniolikmetį sūnų, ir jo nepavyko surasti. 

Boro moksliniai interesai vis labiau krypo į atomo branduolio fizi- 
ką, jo institute buvo atliekami ne tik teoriniai, bet ir eksperimentiniai 
branduolio tyrimai. Boro 50-mečio proga jam buvo padovanota 0,6 g 
radžio — pinigus sudėjo daugelis organizacijų ir atskirų žmonių. 1936— 
1937 m. institute pradėjo veikti net du elementariųjų dalelių greitintuvai. 
1939 m. atradus urano dalijimosi reakciją ir O: Frišui bei L. Meitner ją 
paaiškinus, pirmajam apie tai buvo pranešta N. Borui. Šis išplėtojo tos 
reakcijos teoriją, nustatė, kad dalijasi tik urano izotopas **U, kurio gam- 
tiniame urane yra labai mažai. Įrodęs, kad yra galima grandininė urano 
dalijimosi reakcija, Boras skeptiškai vertino atominės bombos sukūrimo 
galimybę, nes tam reikėjo sukaupti didelį kiekį reto urano izotopo. 

1940 m. pavasarį Vokietija okupavo Daniją. Boras buvo įtrauktas į 
priešiškų, sekamų asmenų sąrašus, nes neslėpė savo antifašistinių pažiūrų 
ir padėdavo žydų mokslininkams bėgti iš Vokietijos bei įsidarbinti kituo- 
se kraštuose. 1943 m. Boras buvo įspėtas, kad okupacinė valdžia ketina 
jį suimti ir išvežti į Vokietiją. Danijos pasipriešinimo dalyviai slapta per- 
kėlė Borą ir jo žmoną, o vėliau ir sūnus žvejų laivu į Švediją. Netrukus 
mokslininkas nedideliu bombonešiu buvo išgabentas į Angliją; jam teko 
sėdėti bombų skyriuje. Lėktuvui pakilus kaip galima aukščiau, kad nepa- 
stebėtų priešo lėktuvai, lakūnas telefonu liepė Borui įsijungti deguonies 
aparatą. Tačiau jis neišgirdo šio nurodymo ir dėl deguonies trūkumo 
neteko sąmonės. Vis dėlto skrydis baigėsi laimingai, o paskui Boras jau 
įprastiniu keleiviniu lėktuvu išskrido į JAV. Čia, slaptame Los Alamo 
moksliniame centre, jau vyko atominės bombos kūrimo darbai, buvo 

sutelkta daug žymių fizikų, tiek amerikiečių, tiek emigrantų iš Euro- 
pos — buvo stengiamasi bombą sukurti anksčiau nei hitlerinėje Vokie- 
tijoje. Boras prisijungė prie tos grupės. Slaptumo sumetimais jis turėjo 
vadintis Nikola Beikeriu, tačiau jį pažįstantiems fizikams tiesiog neapsi- 
versdavo liežuvis šaukti Borą Beikeriu, todėl jį vadindavo dėde Niku. 
Vienų grupių dalyviai nežinojo, ką dirba kiti, bet Borui buvo leista žinoti 
viską — jis turėjo sekti darbų visumą, kad kas nors svarbaus nebūtų 
praleista ar užmiršta. Kalbėdamasis su mokslininkais, atskirtais nuo šei- 
mos ir tėvynės, Boras atlikdavo ir psichologo vaidmenį — paguosdavo ir 
sustiprindavo žmones. 

Baigiant gaminti bombas, paaiškėjo, kad Vokietija tokio ginklo netu- 
ri. Karo baigris jau buvo nulemta, ir Boras dėjo daug pastangų, kad ato- 
minis ginklas nebūtų panaudotas. Deja, politikai jau nebuvo linkę klausyti 
mokslininkų, ypač kitaip galvojančių. 

Po karo grįžęs į Daniją, Boras rado savo institutą beveik nenukentė- 
jusį. Kaip ir senais laikais, į darbą jis arvyko dviračiu. Darbuotojai jį 
pasitiko prie įėjimo, iškėlę vėliavą, ir įteikė instituto raktus. Boras plėrė 
institutą, statė naujus jo korpusus. Jis turėjo ir plaresnių užmojų — or- 
ganizuoti tarptautinį fizikų bendradarbiavimą. 1951 m. Karlsbergo rū- 
muose pas Borą susitikus buvusiems jo instituto darbuotojams kilo min- 
tis įsteigti CERN'4 — Tarptautinį branduolinių tyrimų centrą. Šį pro- 
jektą parėmė 14 Europos šalių, ir po metų, Borui vadovaujant, šis centras 
buvo įkurtas prie Teorinės fizikos instituto. Tik po 5 metų CERN'as 
išsikėlė į Ženevą, kur veikia ir dabar. Vėliau Boras organizavo Šiaurės 
šalių teorinės atomo fizikos institutų NORDITA. Jis daug keliavo po 
pasaulį, skaitydamas paskaitas ir lankydamas savo mokinius. 

1962 m. vasarą Borą ištiko mikroinfarktas. Jis atsigavo ir vėl atrodė 
žvalus, tačiau lapkričio 18 d., priimdamas Karlsberge svečius, pasiskundė 
galvos skausmu, atsigulė ir jau nebeatsikėlė. 


Verneris 


HEIZENBERGAS 
(1901— 1976) 





V. HEIZENBERGAS — VIENAS IŠ ŽYMIAUSIŲ ATOMO IR JO 
BRANDUOLIO TEORIJOS KŪRĖJŲ. 

Verneris Heizenbergas (W. Heisenberg) gimė 1901 m. gruodžio 5 d. 
Vokietijoje, Viurcburge. Jo tėvas buvo senosios graikų kalbos specialistas, 
profesorius. Verneris mokėsi toje pačioje Maksimiliano gimnazijoje, kaip 
ir Plankas, bet keturiasdešimčia metų vėliau. Maryt, tėvas jį sudomino 
senosiomis graikų ir lotynų kalbomis. Nors elektronas jau buvo atrastas, 
bet Verneriui dar teko mokytis iš fizikos vadovėlio, kuriame atomai buvo 
laikomi nedalomais ir vaizduojami sukibę tarpusavyje kabliukais bei kil- 
pelėmis; gimnazistui atrodė keista, kad paprasčiausios medžiagos dalys 
gali turėti sudėtingą pavidalą. 

Kartą per geometrijos pamoką Heizenbergas pajuto nuostabų ir jau- 
dinantį geometrijos grožį ir suprato, kad formali šio mokslo logika at- 
skleidžia pasaulio struktūrą. Jis apsisprendė būti matematiku. 

Heizenbergui mokantis paskutinėje gimnazijos klasėje, Miunchene val- 
džią užgrobė komunistų ir nepriklausomų socialdemokratų sukurstyri dar- 
bininkai bei demobilizuoti kareiviai. Heizenbergas su keliais draugais įsto- 
jo savanoriais į ginkluotą pasipriešinimo būrį. Netrukus revoliucionieriai 
pralaimėjo, Vokietijoje buvo atkurta tvarka ir Heizenbergas įstojo į Miun- 
cheno universitetą studijuoti matematiką. Jam fiziką dėstė žymus vokie- 
čių mokslininkas A. Zomerfeldas. Jis pakvietė gabų antrakursį kartu su 
keliais kitais studentais nuvykti į Getingeną paklausyti N. Boro paskaitų 


kurso (minėto „Boro festivalio“) ir apmokėjo jų kelionę. 

Po vienos iš Boro paskaitų Heizenbergas įsidrąsino ir pateikė kritinę 
pastabą dėl vieno eksperimento interpretacijos. Po paskaitos Boras pasiū- 
lė Heizenbergui pasivaikščioti dviese po Getingeno apylinkes ir išsiaiškin- 
ti tą klausimą. Jie išėjo iš senojo miesto, užlipo į miškingą kalvą, susirado 
kavinukę, kur gurkšnodami alų kalbėjosi apie atomo fizikos problemas, 
netgi apie filosofinius šios naujos mokslo srities pagrindus. Boras pakvie- 
tė Heizenbergą atvykti stažuotis į Teorinės fizikos institutą Kopenhagoje. 
Nuoširdus, turiningas pokalbis su įžymiu mokslininku padarė jaunuoliui 
didžiulį įspūdį ir nulėmė tolesnį jo gyvenimą. Heizenbergas ėmė studi- 
juoti fiziką. 1923 m. jis baigė Miuncheno universitetą, tais pačiais metais 
apgynė daktaro disertaciją hidrodinamikos tema ir tapo M. Borno asis- 
tentu Getingeno universitete. Tačiau Heizenbergas nepamiršo Boro kvie- 
timo ir, gavęs Rokfelerio fondo stipendiją, 1924 m. pabaigoje atvyko į 
Kopenhagą. 

Iš pradžių Boro institute jis pasijuto nejaukiai: „Man buvo coli ligi šių 
jaunų fizikų, suvažiavusių čia iš įvairių žemynų. Daugelis iš jų kalbėjo 
keliomis užsienio kalbomis, tuo tarpu aš negalėjau laisvai diskutuoti nė 
viena. Jie pažinojo pasaulį, įvairių tautų kultūrą ir poeziją, puikiai grojo 
muzikos instrumentais ir, svarbiausia, daug geriau negu aš suprato to 
meto atomo fiziką. Man atrodė, kad aš neturiu jokios vilties būti priimtas 
į jų ratą“. 

Vis dėlto, atkakliai dirbdamas, Heizenbergas greit vijosi kolegas ir po 
kelių mėnesių jau buvo saviškis. Jis netgi tapo artimiausiu Boro mokiniu, 
ir ištisom valandom jie dviese svarsrydavo, kokia turi būti tikroji kvan- 
tinė fizika, 

Kitą semestrą Heizenbergas grįžo į Getingeną vykdyti savo pedagogi- 
nių pareigų. 1925 m. gegužės mėnesį jis susirgo šienlige (alergine liga), 
jam ištino veidas ir teko paimti porą savaičių atostogų — aplinkai pakeis- 
ti. Heizenbergas nuvyko į nedidelę Gelgolando salą Šiaurės jūroje, netoli 
Danijos. Čia jis, prisimindamas pokalbius su Boru, „išreiškė jų kvintesen- 
ciją“ — suformulavo naują kvantinės mechanikos variantą. Heizenbergas 
atsisakė nesėkmingų bandymų aprašyti elektrono sukimąsi orbitoje ar jo 
šuolį iš vienos orbitos į kitą ir ėmė nagrinėti tik eksperimentais nustato- 
mas atomų charakteristikas: spektro linijų dažnį, intensyvumą ir kt. Tuos 
dydžius jis surašė į lenteles ir išplėtojo matematinį metodą veiksmams su 
tokiais dydžiais atlikti. Į Getingeną Heizenbergas grįžo parengęs mokslinį 
straipsnį. Jo vadovas Bornas pasiuntė šį straipsnį į spaudą. Kartu jis ar- 
kreipė dėmesį, kad panašios skaičių lentelės naudojamos matematikoje, 
kur jos vadinamos matricomis. Taigi Heizenbergui išskubėjus pas Borą 

aptarti savo rezultatų, Bornas kartu su savo studentu P. Jordanu ėmėsi 
apibendrinti jo rezultatus. Grįžęs į Getingeną ir iš Boro gavęs naujų kū- 
rybinių paskatų, į tą darbą įsitraukė ir Heizenbergas. Taip jie trise sufor- 
mulavo nuoseklią teoriją — matricinę mechaniką. 

Beveik tuo pačiu metu austrų fizikas E. Šrėdingeris pasiūlė kitą kvan- 
tinės mechanikos variantą — banginę mechaniką. Jis irgi atvyko pas Bo- 
rą aptarti rezultatų. Diskusijose dalyvavo ir Heizenbergas, kuris nuo 
1926 m. pavasario užėmė laisvą docento vietą Boro institute. Boras matė 
ir vieno, ir kito teorijos varianto privalumus, tuo tarpu Heizenbergas 
buvo įsitikinęs savo teisumu ir laikė banginę mechaniką matematinių 
triuku, neturinčiu realaus pagrindo. Laikas parodė, kad teisus buvo Bo- 
ras — abu kvantinės mechanikos variantai papildė vienas kirą. Jais nau- 
dojantis, buvo galima nagrinėti ne tik paprasčiausių, bet daugiaelektronių 
atomų savybes. Tačiau gautų matematinių lygčių fizikinė prasmė dar toli 
gražu nebuvo aiški. 

Tad visą 1926 m. rudenį ir žiemą tarp Boro ir Heizenbergo vyko 
nuolatinės ilgos diskusijos. Pirmasis neišlaikė Boras — 1927 m. vasario 
mėnesį jis paėmė atostogų ir išvyko slidinėti į Norvegijos kalnus. Tuo 
metu Heizenbergą vėl aplankė įkvėpimas, tiksliau, intuicijos blyksnis. 
Toks buvo jo darbo metodas — eiti ne nuoseklių apibendrinimų keliu, 
kas iš tikro buvo neįmanoma šioje naujoje neįprastoje srityje, bet, sukau- 
pus tam tikrą patyrimą, staiga intuityviai įžvelgti pagrindinį rezultatą. 

Šį kartą Heizenbergas atrado svarbiausią kvantinės mechanikos prin- 
cipą — neapibrėžtumo principą. Jis teigia, kad mikropasaulyje neįmano- 
ma vienu metu tiksliai žinoti tam tikrų tarpusavyje susijusių dydžių, pa- 
vyzdžiui, elektrono padėties ir jo greičio. Jų neapibrėžtumų sandauga ne- 
gali būti mažesnė už Planko konstantą, o ji mikropasaulyje yra gana di- 
delis dydis. 

Grįžęs iš Norvegijos, Boras vėl pradėjo ilgus ginčus su Heizenbergu ir 
taip jie kartu išplėtojo kvantinės mechanikos supratimą — Kopenhagos 
interpretaciją. 

1927 m. Heizenbergas priėmė Leipcigo universiteto kvietimą dirbti 
teorinės fizikos profesoriumi. Europoje atsirado dar vienas kvantinės 
fizikos centras. Heizenbergas ir jo bendradarbiai sėkmingai pritaikė 
kvantinę mechaniką molekulėms bei magnetizmo reiškiniams aprašyti. 
1929 m. jis kartu su Pauliu sukūrė pirmąją kvantinę lauko teoriją. 

1932 m. amerikietis K. Andersonas, tuo metu dirbęs Rezerfordo labo- 
ratorijoje, atrado naują elementariąją dalelę — neutroną. Iš karto keliems 
fizikams — E. Majoranai, D. Ivanenkai, V. Heizenbergui — kilo mintis, 

kad atomo branduolys yra sudarytas iš protonų ir neutronų. V. Heizen- 
bergas išplėtojo tokio branduolio teoriją, įvedė naujo tipo fundamentinę 
sąveiką — stipriąją sąveiką, susiejančią branduolio daleles tarpusavyje, ir 
nustatė pagrindines jos savybes. 

1933 m. V. Heizenbergui už kvantinės matricinės mechanikos sukū- 
rimą buvo suteikta Nobelio premija. Tik įkopęs į mokslo viršukalnę, jis 
rado daugiau laiko asmeniniam gyvenimui sutvarkyti. 1937 m. Heizen- 
bergas vedė Elizabet Šimacher. Jie susilaukė daug vaikų: keturių dukterų 
ir trijų sūnų. 

1939 m. Vokietijoje buvo atrasta urano dalijimosi reakcija. Tais pa- 
čiais metais V. Heizenbergas paskelbė straipsnį „Galimybė techniškai gauti 
energiją, dalijantis branduoliui“. Taigi Vokietija, tuo metu valdoma fa- 
šistų, turėjo pakankamą intelektualinį ir ekonominį potencialą atominei 
bombai sukurti. Heizenbergas nepriklausė fašistų partijai, jis nepritarė 
kolegų žydų persekiojimams, tačiau, antra vertus, nenorėjo emigruoti iš 
Vokietijos ir liko lojalus valdžiai. Būtent jis buvo paskirtas vokiečių bran- 
duolinių tyrimų projekto vadovu. 

Vokietijoje kurį laiką buvo sėkmingai vykdomi branduolių dalijimosi 
reakcijos tyrimai, tačiau vėliau Vokietija atsiliko, ir realūs atominės bom- 
bos kūrimo darbai čia nebuvo pradėti. Po karo, kai visa tai paaiškėjo, 
buvo iškelti įvairūs paaiškinimai: Heizenbergas ir kiti pagrindiniai fizikai 
tyčia stabdė tyrimus, nenorėdami pagaminti Hitleriui atominės bombos; 
jie nesugebėjo apskaičiuoti bombos charakteristikų ir nustatė nerealiai 
didelį jai reikalingo urano kiekį: bombą pagaminti sutrukdė sunkėjan- 
ti Vokietijos ekonominė padėtis ir Hitlerio trumparegiškumas. Tik 
1992 m. buvo visiškai išslaptinti anglų slaptosios tarnybos „Inteligence 
Service“ dokumentai, kurie pateikė svarbios medžiagos toms abejonėms 
išsklaidyti. Mat tuoj po karo dešimt garsiausių vokiečių, branduolio fi- 
zikos specialistų — V. Heizenbergas, O. Hanas, K. Veiczekeris ir kiti — 
buvo suimti amerikiečių bei anglų okupacinės valdžios ir išvežti į Angliją, 
Farm Holo dvarą netoli Kembridžo. Jie ten buvo izoliuoti, tačiau gyveno 
gana geromis sąlygomis ir galėjo laisvai bendrauci tarpusavyje. Būtent čia 
Heizenbergas ir jo kolegos išgirdo žinią apie JAV atominių bombų su- 
sprogdinimą Hirosimoje ir Nagasakyje. Mokslininkų pokalbiai buvo slap- 
ta įrašinėjami, bet ta informacija paskelbta tik po pusės amžiaus. 1945 m. 
vokiečių fizikai buvo labai nustebę ir pritrenkti — jie manė, kad atominė 
bomba nebuvo kuriama ir kitose valstybėse. Iš tikrųjų šie mokslininkai 
sąmoningai nestabdė darbų Vokietijoje, nors jų spartą lėtino daugelio 
žymių fizikų emigracija, o JAV bombos kūrimui pavyko sutelkti didesnes 

intelektualias pajėgas. Vis dėlto svarbiausia priežastis, matyt, buvo gero- 
kai mažesni Vokietijos ekonominiai ištekliai ir jų nulemtas nutarimas 
nelaikyti brangaus, ilgalaikio ir nelabai realaus projekto prioritetiniu. 

1946 m. Heizenbergas grįžo į Vokietiją ir toliau ėjo Fizikos instituto 
direktoriaus pareigas (tiesa, tas institutas pakeitė pavadinimą — vietoj 
Kaizerio Vilhelmo instituto buvo vadinamas Makso Planko institutu). 
Heizenbergas, kaip ir kai kurie kiti garsūs fizikai, skverbėsi gilyn į mikro- 
pasaulį ir perėjo į elementariųjų dalelių fiziką. Jis atkakliai bandė ras:i 
pagrindinį elementariųjų dalelių dėsnį — „pasaulio formulę“, kuri apra- 
šytų svarbiausias materijos savybes. 1958 m. Heizenbergas užrašė tokią 
formulę, tačiau, anot Boro, jo teorija nebuvo „pakankamai beprotiška“, 
kad būtų teisinga. Deja, tie Boro žodžiai pasitvirtino. 

V. Heizenbergas mirė 1976 m. vasario 1 d. savo namuose. 


Enrikas 
FERMIS 
į (1901—1954) 





VIENAS IŠ UNIVERSALIAUSIŲ XX AMŽIAUS FIZIKŲ — E. FER- 
MIS, DAUG PRISIDĖJĘS PRIE ATOMŲ, JŲ BRANDUOLIŲ, 
ELEMENTARIŲJŲ DALELIŲ IR KITŲ ŠIUOLAIKINĖS FIZIKOS 
SRIČIŲ SUKŪRIMO. 

Fermio rėvas nebuvo baigęs aukštojo mokslo, bet dideli gabumai ir 
atkaklumas padėjo jam iškilti Italijos geležinkelių sistemoje ligi generali- 
nės direkcijos valdybos viršininko bei vyriausiojo inspektoriaus postų. 
Motina buvo mokytoja, jaunesnė už vyrą apie 15 metų. Enrikas Fermis 
(E. Fermi) gimė 1901 m. rugsėjo 29 d. Romoje. Jis turėjo vyresnę seserį 
ir brolį. Šeima buvo draugiška, vieninga, vaikai nuo mažens pratinami 
prie darbo ir griežtos tvarkos. 

Enrikas išsiskyrė puikia atmintimi, tad pamokoms ruošti jam reikėda- 
vo mažai laiko, ir jis skaitydavo įvairias knygas, ne tik grožines, bet ir 
tiksliųjų mokslų, kurias pirkdavo iš bukinisto. Tą nervarkingą žinių kau- 
pimą orientavo tėvo draugas inžinierius Amidėjus. Pastebėjęs neeilinius 
berniuko gabumus fizikai ir matematikai, Amidėjus parinkdavo geriau- 
sias, Enriko žinių lygį atitinkančias knygas. Fermis ne tik atidžiai jas 
perskaitydavo, bet ir išspręsdavo visas ten pareiktas užduotis. Po to jis 
galėjo laisvai naudotis knygoje aprašytais metodais ne tik tuoj par, bet ir 
po daugelio metų. 

Fermis anksti apsisprendė būti fiziku. Matematika jį domino tik kaip 
būdas fizikos uždaviniams spręsti. Amidėjaus parartas, jis 1918 m. įstojo 
į Pizos aukštąją normalinę mokyklą, rengusią inžinierius, ir kartu klausė 
fizikos bei marematikos paskaitų Pizos universitete. Fermio šių mokslų 


171 


žinios neretai pranoko dėstytojų žinias, o jį labiausiai dominusios naujo- 
sios fizikos teorijos — kvantinė mechanika, reliatyvumo teorija — iš viso 
nebuvo dėstomos. Tad jaunuolis daug ką studijavo savarankiškai ir aptar- 
davo su kurso draugu E. Razečiu, vėliau tapusiu fizikos profesoriumi. 
Skairydamas monografijas, Fermis susidurdavo su neatsakytais ar neaiš- 
kiais klausimais. Juos nagrinėdamas, jis ir atliko 1921 m. savo pirmuo- 
sius mokslinius darbus iš elektromagnetinio lauko ir reliatyvumo teorijos. 
1922 m. Fermis baigė abi aukštąsias mokyklas, apgindamas du diplomi- 
nius darbus: eksperimentinį — apie Rentgeno spindulių bangines savybes 
ir teorinį — apie Jupiterio įtaką kometų orbitoms. 

E. Fermis grįžo į Romą, kur jį ėmėsi globoti Romos karališkojo uni- 
versiteto Fizikos instituto direktorius senatorius O. Korbinas. Šis įrakin- 
gas mokslo ir visuomenės veikėjas nuoširdžiai rūpinosi italų fizika, todėl, 
įvertinęs Fermio talentą, jam padėjo tiek karjeros pradžioje, tiek vėles- 
niais metais; Fermis jį gerbė kaip savo antrąjį tėvą. Korbino rūpesčiu 
Fermis gavo stipendiją metams stažuotis užsienio mokslo centruose. 

Iš pradžių Fermis dirbo Getingeno universitete su M. Bornu. Čia 
susipažino su V. Pauliu ir V. Heizenbergu. Tačiau, būdamas nedrąsus ir 
kartu savarankiškas, Fermis nepritapo prie aplinkos, kur buvo labai ver- 
tinamos „supernaujos“ idėjos, lenktyniaujama dėl jų prioriteto. Reikš- 
mingesnė Fermiui buvo antroji stažuotės dalis Leidene pas puikų peda- 
gogą ir mokslo organizatorių P. Ėrenfestą. Šis įžvelgė jaunojo mokslinin- 
ko tikrą, originalų talentą ir atvirai pasakė apie tai Fermiui, kas suteikė 
jam tikėjimo savo jėgomis ir drąsos imtis esminių problemų. 

Grįžęs į Italiją, E. Fermis pusantrų merų dirbo profesoriumi Floren- 
cijos universitete. Čia jis atliko pirmąjį svarbų darbą — teoriškai aprašė 
elektronų (ir kitų dalelių, kurioms galioja Paulio principas) statistines 
savybes. Nepriklausomai kiek vėliau tas pačias idėjas iškėlė ir P. Dirakas, 
todėl ši teorija vadinama Fermio ir Dirako statistika. Ja remdamasis, Fer- 
mis paaiškino metalų laidumą, taip pat išplėtojo apytikslį metodą daugia- 
elektronių atomų ir molekulių savybėms nustatyti. Vėliau Fermio ir Di- 
rako statistika buvo plačiai taikoma kietojo kūno teorijoje, elementariųjų 
dalelių fizikoje ir kitose šiuolaikinės fizikos srityse. Fermis iš karto tapo 
žinomas mokslo pasaulyje: iš pradžių — užsienyje, vėliau — ir Italijoje. 

O. Korbinas pasiekė, kad specialiai Fermiui Romos universitete būtų 
įkurta pirmoji Italijoje teorinės fizikos katedra. Čia apie Fermį ėmė burtis 
fizikai, ypač jaunimas: arvyko buvęs kurso draugas E. Razetis, ėmė 
lankytis aukštesniųjų kursų studentai E. Amaldis ir E. Segrė, pastarasis 
atsivedė savo draugą E. Majoraną. Juos traukė E. Fermio žinios, jo 

sugebėjimas aiškiai ir paprastai dėstyti įvairius fizikos klausimus, tikras 
atsidavimas mokslui. Pokalbiai Fermio kabinete virto reguliariais semina- 
rais, kurių metu Fermis skaitydavo mokslo apžvalgas, jis ir kiti dalyviai 
referuodavo naujausius fizikos atradimus, būdavo aptariamos neišspręstos 
problemos. Pasklidus garsui apie tą seminarą, jo dalyvių skaičius ėmė 
sparčiai didėti, čia pradėjo lankytis ir užsieniečiai. 

Fermis buvo neginčijamas, neklystantis autoritetas, tad įgijo Popie- 
žiaus pravardę. Iš pradžių jį taip vadino tik jo mokiniai, vėliau ta pravar- 
dė prigijo ir paplito tarp Italijos bei užsienio fizikų. Iš pirmųjų Fermio 
mokinių išsiskyrė E. Majorana. Jis buvo nepaprastai talentingas, bet ne- 
sugebėdavo nuosekliai ir atkakliai dirbti, iškeldavo įvairių idėjų, tačiau 
dažniausiai jas užmesdavo, pasiduodavo apatijai. Užtat per seminarus Ma- 
jorana taikliai ir negailestingai kritikuodavo kitus, jo prisibijodavo netgi 
Fermis. Majorana buvo vadinamas Didžiuoju Inkvizitoriumi. (Deja, po 
keleto merų Majorana ėmė vis rečiau lankytis Fermio grupėje ir galop 
paslaptingai dingo — manoma, jog nusižudė.) 

Fermis ugdė savo mokinius ne pamokymais, o savo pavyzdžiu. Steng- 
damiesi lygiuotis į jį, bendradarbiai pranokdavo patys save. Sekimas va- 
dovu įgydavo netgi keistokų bruožų — Fermio mokiniai imdavo kalbėti 
kaip jis, t. y. žemu balsu, lėtai (kas visai nebūdinga italams), keistai mo- 
duliuodami garsus. 

Ne tik mokslo, bet ir gyvenimo problemas Fermis stengėsi spręsti 
planingai, racionaliai. Antai jis buvo numatęs, kad jo žmona bus aukšta 
ir atletiška, blondinė, kilusi iš valstiečių, ilgaamžių giminės — visi keturi 
jos seneliai turėtų būti dar gyvi. Tačiau meilė privertė pamiršti savo nuo- 
statas. 1928 m. Fermis vedė Laurą Kapon, nedidelio ūgio, juodaplaukę 
Italijos žydukę. Fizikos, ypač naujosios, ji beveik neišmanė, tad vyras 

1929 m. Fermis buvo išrinktas Italijos karališkosios akademijos nariu, 
gaunančiu gana didelę algą. Tad jis galėjo atsisakyti papildomo redakto- 
riaus darbo Itališkoje enciklopedijoje ir visai atsidėti mokslui. 

Fizika Fermiui buvo neginčijamas prioritetas. Anot jo mokinio 
B. Pontekorvo, „kartais sąmoningai, bet dažniau nesąmoningai jo požiūrį 
į mokslinę karjerą, sportą, poilsį, šeimą, literatūrą, meną ir netgi politiką 
nulemdavo siekimas turėti pačias geriausias darbo sąlygas“. 

Ligi 1934 m. Fermis daugiausia buvo užsiėmęs teoriniais darbais. Svar- 
biausias iš jų — branduolių beta skilimo teorija, kuri paaiškino, kaip 
vyksta šio tipo radioaktyviųjų branduolių skilimas: neutronas virsta pro- 

tonu ir iš branduolio išlekia elektronas bei neutrinas. Ją formuluodamas, 
Fermis atrado ketvirtąją fundamentinę sąveiką, kuri reiškiasi tik tarp ele- 
mentariųjų dalelių labai mažais atstumais. Nors jo teorija vartojo kvan- 
tuotųjų laukų sąvokas, tačiau buvo išdėstyta labai paprastai, atsisakant 
abstraktaus formalizmo, taigi suprantama net eksperimentatoriams. Suge- 
bėjimas kurti nesudėtingus, bet efektyvius reiškinių modelius, genialus 
teorinių rezultatų paprastumas — būdingi teoretiko Fermio bruožai. Jis 
mėgdavo juokauti, kad sudėtingas formalizmas reikalingas tik „mokslo 
žyniams“. 

Ketvirtojo dešimtmečio pradžioje Fermis, nujausdamas bręstančius at- 
radimus atomo branduolio fizikoje, ėmė ruoštis pats ir ruošti savo grupę 
eksperimentiniams branduolių tyrimams. Netrukus buvo atrastas neutro- 
nas, ir Fermis pirmasis suprato, kad ta neturinti elektros krūvio dalelė 
gali būti panaudota kaip labai skvarbus sviedinys branduolinėms reakci- 
joms sukelti. Kaip neutronų šaltinis buvo parinktos radioaktyviosios du- 
jos radonas, susidarančios skylant uranui. 

Fermio grupė ėmė veikti neutronais įvairius elementus bei sudėtines 
medžiagas. Jie rado virš pusšimčio naujų radioaktyviųjų izotopų, nustatė, 
kad kadmis ir boras labai stipriai sugeria neutronus. Fermis ir jo bendra- 
darbiai įrodė, kad lėti neutronai dažnai geriau sužadina branduolius ne- 
gu greiti, o juos efektyviai sulėtina vandenilio turinčios medžiagos bei 
grafitas. 

Galų gale „fermifizikos laboratorija“, kaip ji buvo vadinama, ėmė veik- 
ti neutronais ir sunkiausią gamtoje randamą elementą uraną. Taip pirmą 
kartą buvo sukelta urano dalijimosi reakcija. Deja, tyrinėtojai nesitikėjo 
stebėti naujo tipo reakciją ir urano pavyzdį buvo apgaubę aliuminio fo- 
lija, norėdami sumažinti paties urano įprastinę spinduliuotę, tad ši folija 
sulaikė ir urano skeveldras. Fermio grupė padarė išvadą, kad eksperimen- 
to metu susidarė dirbtinis elementas, esantis periodinėje lentelėje už ura- 
no. Ta išvada irgi buvo teisinga, nes sunkesnysis urano izotopas, veikia- 
mas neutronų, virsdavo 94-uoju elementu plutoniu, tačiau ir jo patikimai 
identifikuoti nepavyko. 

Maždaug ligi 1936 m. fašistinis režimas Italijoje beveik netrukdė 
moksliniam darbui, o politika Fermis mažai domėjosi. Tačiau karas su 
Etiopija, Italijos dalyvavimas Ispanijos pilietiniame kare, šalyje stiprėjan- 
čios rasistinės nuotaikos ėmė neigiamai veikti mokslą. Be to, mirė Fermio 
globėjas Korbinas, o naujasis instituto direktorius nebuvo jam toks pa- 
lankus. Kai kurie Fermio bendradarbiai išvyko dirbti į užsienį, netrukus 

ir jam pasitaike palanki proga emigruoti. 1938 m. Fermiui už eksperi- 
mentinius neutronų sąveikos su atomų branduoliais tyrimus buvo paskir- 
ta Nobelio premija. Jis išvyko į jos įteikimo iškilmes su žmona bei vaikais 
ir į Italiją nebegrįžo. 

Keli JAV universitetai siūlė Fermiui profesoriaus vietą. Jis pasirinko 
Kolumbijos universitetą Niujorke. Čia buvo gera fizikos laboratorija ir 
elementariųjų dalelių greitintuvas — ciklotronas. Netrukus O. Hanas ir 
F. Strrasmanas atrado Fermio nepastebėrą urano dalijimosi reakciją, ir jis 
kartu su nauja grupe ėmėsi nagrinėti, kaip galima praktiškai realizuoti šio 
tipo grandininę reakciją. Problemos sprendimas reikalavo derinti ekspe- 
rimentinius tyrimus su teoriniais įvertinimais bei skaičiavimais, o tokiems 
darbams Fermis neturėjo sau lygių. Tad 1941 m., JAV vyriausybei skyrus 
lėšų urano reaktoriui sukurti, šio projekto moksliniu vadovu tapo E. Fer- 
mis. Projekto tikslas buvo ne tik realizuoti valdomą dalijimosi reakciją, 
bet ir parengti praktinį būdą plutoniui iš urano tokiame reaktoriuje gauti 
(naudojant gamtinį uraną, kurio daugumą sudaro nesidalijantis sunkes- 
nysis izotopas; šis, kaip minėta, veikiamas neutronų, virsta plutoniu). O 
plutonis, kaip ir retesnis urano izotopas, galėjo būti panaudotas kuriant 
atominę bombą. 

Atlikę bandomuosius matavimus bei išplėtoję reaktoriaus teoriją, Fer- 
mis ir jo grupė persikėlė į slaptą Metalurgijos laboratoriją Čikagos uni- 
versitete. Čia 1942 m. vasarą po universiteto stadiono tribūnomis buvo 
pradėtas montuoti pirmasis branduolinis reaktorius, vadintas urano kati- 
lu. Jį sudarė urano bei jo oksido, taip pat neutronus lėtinančio grafito 
sluoksniai. Visą laiką buvo atliekami neutronų matavimai, ir, jais remda- 
masis, Fermis įvertino reikalingus reaktoriaus parametrus, jo struktūrą 
bei dydį. Reaktoriui valdyti buvo pagaminti mediniai strypai, apkalti kad- 
mio skarda, kuri labai efektyviai sugerdavo neutronus ir lėtindavo dali- 
jimosi reakciją. Strypai buvo įkišami į skyles blokuose, o pagrindinis iš 
jų, pavadintas „mirksniu“, pakabintas ant virvės virš urano karilo. Ava- 
rijos atveju reikėjo nukirsti virvę, ir „mirksnis“, įkritęs į reaktorių, turėjo 
jį sustabdyri. 

Darbams einant į pabaigą, Fermis iš anksto numatė, kada urano kie- 
kis taps pakankamas savaiminei dalijimosi reakcijai prasidėti. 1942 m. 
gruodžio 2 d. urano katilas pradėjo veikti. Fizikai šventė pergalę, tačiau 
slaptumo sąlygomis jie negalėjo pasigirti netgi savo žmonoms. Jos veltui 
bandė išklausti, ką švenčia jų vyrai. 

Paskui su reaktoriumi buvo atliekami įvairūs bandymai ir, jais re- 
miantis, sukonstruoti pramoniniai plutonio gamybos karilai, kurie buvo 
įrengti slaptoje Henfordo gamykloje. 

Kai pagrindiniai moksliniai šių darbų uždaviniai buvo išspręsti, 
1944 m. rudenį Fermis išvyko į Los Alamą padėti kurti atominę bombą. 
Jis buvo paskirtas mokslinio vadovo J. R. Openheimerio pavaduotoju bei 
F skyriaus vadovu. Tas skyrius sprendė visas iškylančias problemas, ku- 
rios neatitiko kitų skyrių tematikos, antai įvertino griaunamąjį bombos 
poveikį. 

Baigiant gaminti pirmąją bombą, kapituliavo fašistinė Vokietija ir ne- 
maža dalis fizikų pasisakė už tai, kad bomba nebūtų panaudota karo 
tikslams. Deja, keturi mokslininkai ekspertai — A. Komptonas, E. Lou- 
rensas, J. R. Openheimeris ir E. Fermis — pritarė politikų siekiui ją 
panaudoti kare prieš Japoniją. 

1945 m. liepos 16 d. Alamogordo dykumoje įvyko pirmosios bom- 
bos, pavadintos Triniti (Trejybės) vardu, bandomasis sprogdinimas. Fer- 
mis buvo arčiau negu pagrindinė stebėtojų grupė, tik už 15 km nuo 
bombos, ir tuoj po sprogimo labai paprastu būdu, stebėdamas, kiek toli 
smūginė banga nunešė mažus popierėlius, gana tiksliai įvertino bombos 
galią. Tada, įlipęs į tanką, jis nuvyko prie sprogimo epicentro matuoti 
radioaktyvumo. 

Nuo 1946 m. Fermis dirbo Čikagos universitete. Jis vėl pamažu keitė 
savo darbų sritį: ėmė tyrinėti elementariąsias daleles ir 1953 m. su ben- 
dradarbiais atrado pirmąjį rezonansą — labai trumpai gyvuojančią dalelę. 
Fermis ėmėsi ir aktualių kosmologijos bei astrofizikos problemų — pir- 
masis įrodė, kad magnetiniai laukai vaidino svarbų vaidmenį susidarant 
ir vystantis mūsų Galaktikai, iškėlė kosminių spindulių hipotezę. 

1954 m. vasarą, grįžęs iš Italijos, Fermis pasijuto sunkiai sergąs. Gy- 
dytojai pasakė, kad jam liko gyventi tik keletą mėnesių, ir Fermis ramiai 
užbaigė pradėtą rengti branduolio fizikos vadovėlį. Jis mirė 1954 m. lap- 
kričio 28 d. 

Vienas Fermio biografas pastebėjo, kad šis įžymus XX a. mokslininkas 
atliko ne mažiau kaip šešis atradimus, vertus Nobelio premijos (Fermio 
ir Dirako statistika, beta skilimo teorija, neutronų sąveikos su branduo- 
liais tyrimai, visuma darbų apie atomų ir molekulių struktūrą, pirmojo 
reaktoriaus sukūrimas, naujų elementariųjų dalelių atradimai ir tyrimai). 
Be to, jis išugdė daug žymių fizikų, iš kurių apie dešimt irgi pelnė No- 
belio premiją. 


Džordžas 
GAMOVAS 
(1904— 1968) 





DŽ. GAMOVAS — VIENAS IŠ KOSMOLOGIJOS KŪRĖJŲ, IŠPLĖ- 
TOJĘS DIDŽIOJO VISATOS SPROGIMO TEORIJĄ. BE TO, JIS 
ATLIKO SVARBIŲ ATOMO BRANDUOLIO FIZIKOS IR GENETI- 
KOS DARBŲ. 

Grigorijus Gamovas (G. Gamov), vėliau vadintas Džordžu, gimė 
1904 m. kovo 4 d. Odesoje. Jo tėvo ir motinos giminėse buvo gana 
žymių žmonių — dvasininkų, kariškių, teisėjų ir revoliucionierių. Tėvas 
dirbo rusų kalbos ir literatūros, o motina — istorijos ir geografijos mo- 
kytoja. Grigorijus buvo vienintelis jų vaikas, gimęs devynioliktaisiais san- 
tuokos metais. Kai jam buvo 9-eri, mirė motina, ir Grigorijus gyveno su 
tėvu dviese. Tėvas buvo nekoks pedagogas, nemėgstamas mokinių, savo 
vaiko meilės jis irgi nepelnė, nors jį lepino, tenkino visus įnorius. Pama- 
tęs, kad berniukas domisi gamtos mokslais, tėvas nupirko jam mikrosko- 
pą ir nedidelį teleskopą. 

G. Gamovas mokėsi Odesos realinėje mokykloje, kur dėstė ir jo tėvas. 
Vienas Grigorijaus bendraklasis vėliau prisiminė: „Gamovas buvo aukš- 
tas, už mus aukštesnis, pakumpęs, drovus blondinas, turėjo didelę suau- 
gusio žmogaus galvą. Kartais iš jo pasišaipydavome, ber jis nemokėjo už 
save pakovoti, tad peštynių nekildavo. Jis skyrėsi nuo bendraamžių, bi- 
jodavo, kad jį palies ar pastums, buvo atsargus ir netgi baikštus. Dėl 
vaikiško balso jį erzindavo „mergaite“. Jis gerai mokėjo matematiką ir 
fiziką, jau buvo susipažinęs su aukštąja matematika“. 

1921 m. G. Gamovas įstojo į Novorosijsko (dabar Odesos) universi- 
tetą, Fizikos ir matematikos fakultetą, tačiau po metų panoro persikelti 
į Petrogrado universitetą. Tėvas pardavė dalį šeimos sidabro ir parūpino 
pinigų. Vis dėlto jų užteko neilgam, todėl Gamovas studijavo ir kartu 
dirbo meteorologijos stotyje, kur reikėjo tris kartus per dieną atlikti trum- 
pus matavimus, bet tai daryti labai reguliariai, kas G valandas. 

Iš kurso draugų Gamovas išsiskyrė tiek ūgiu (204 cm), tiek originaliu 
mąstymu. Jis kartu su keliais kitais būsimaisiais žymiais fizikais — į že- 
mesnį kursą atsikėlusiu L. Landau, taip pat D. Ivanenka bei M. Bronš- 
teinu — sudarė studentišką grupę, vadintą „džazbandu“ arba „muškieti- 
ninkais“. Kompanijai priklausė dar kelios jų gerbėjos studentės. Jie svars- 
tė mokslo naujienas, kartu iškylavo, krėtė pokštus, netgi leido satyrinį 
sienlaikraštį. 

Baigęs universitetą aukščiausiu tuo metu priimtu įvertinimu „visai pa- 
tenkinamai“, Gamovas bandė dirbti eksperimentinį darbą Valstybiniame 
optikos institute, bet tai jam nelabai sekėsi, paskui rengėsi imtis kosmo- 
logijos, tačiau staiga mirė jos kūrėjas A. Fridmanas, tada pradėjo rašyti 
disertaciją kito profesoriaus pasiūlyta tema iš senosios kvantinės mecha- 
nikos, bet tas darbas Gamovo netraukė ir ėjosi vangiai. Vis dėlto univer- 
siteto destytojai aukštai vertino potencialius jo sugebėjimus ir 1926 m. 
rekomendavo važiuoti keliems mėnesiams stažuotis į Getingeną. To meto 
biurokratai išdavė jam leidimą išvykti tik 1928 m. Vos prisistatęs būsi- 
majam vadovui M. Bornui, Gamovas užėjo į biblioteką ir čia atkreipė 
dėmesį į naują E. Rezerfordo straipsnį apie branduolių alfa skilimą. Jame 
buvo svarstomas paradoksas, kodėl alfa dalelės iš atomo branduolio išle- 
kia lengvai, o dvigubai didesnės energijos dalelės į jį negali įsiskverbti, yra 
jo atstumiamos. Gamovui kilo mintis, kad alfa dalelė gali prasiskverbti 
pro elektrinių jėgų sukurtą barjerą dėl savo banginių savybių. Tas reiški- 
nys, vėliau pavadintas tuneliniu efektu, buvo žinomas kvantinėje mecha- 
nikoje ir jau naudotas sprendžiant kai kuriuos uždavinius. Gamovas pir- 
masis pritaikė jį atomo branduolio skilimui aiškinti. Per porą mėnesių jis 
išvedė formules bei atliko skaičiavimus, kurie gerai apibūdino alfa skili- 
mo dėsningumus, ir pasiuntė straipsnį į vokiečių fizikos žurnalą. Įdomu. 
jog diena vėliau straipsnį ta pačia tema parengė anglas R. Gernis ir ame- 
rikietis E. Kondonas, tiesa, jie pateikė tik kokybinį alfa skilimo paaiški- 
nimą. Dėl šios priežasties, taip pat dėl to, kad Gamovas daug energingiau 
propagavo savo teoriją ir įdiegė ją pagrindiniuose Europos mokslo cen- 
truose, atradimo laurai paprastai priskiriami jam vienam. 

Gamovo darbas sukėlė didelį fizikų susidomėjimą ir davė pradžią dau- 
geliui kirų tos krypties straipsnių. Po to tapo aišku, kad būtent tunelinis 
efektas įgalina vandenilio branduolius jungris į helį žvaigždžių gelmėse, 
nors, esant tenykštėms temperatūroms, netvarkingo branduolių judėjimo 
greičiai nera pakankami elektrostatinei stūmos jėgai įveikti. Dvidešimt 
penkerių metų Gamovas staiga tarsi meteoras įsiveržė į Europos fiziką ir 
tapo pripažintu mokslininku. 

Grįždamas į Rusiją, jis dienai sustojo Kopenhagoje pas N. Borą. Šiam 
Gamovo pranešimas patiko, ir jis pasikvietė jaunąjį talentą pusmečiui 
padirbėti Teorinės fizikos institute. Aišku, Gamovas mielai sutiko. 

Kai 1929 m. vasarą Gamovas grįžo į tėvynę, apie jo atradimus rašė 
„Pravda“, o Demjanas Bednas apdainavo alfa skilimo teoriją eilėmis. Ne- 
trukus Gamovas gavo Rokfelerio stipendiją metinei stažuotei Kavendišo 
laboratorijoje pas E. Rezerfordą. Čia jis plėtojo atomo branduolio teoriją, 
iškėlė idėją, kad branduolio dalelės nėra tvirtai sukabintos viena su kita, 
kaip buvo manoma, o sudaro tarsi judrų lašą, spaudžiamą paviršiaus įtem- 
pimo jėgų. Gamovas parašė apie atomo branduolį monografiją, kurią 
išleido prestižinė leidykla. 

Kartu jis mėgavosi kūrybine ir asmenine laisve, bendravo su įžymiais 
fizikais ir garsėjo savo juokais bei taikliais ironiškais posakiais, nusipirkęs 
motociklą, apvažiavo Angliją ir Škotiją, su Boru slidinėjo Norvegijoje. 
Metai pralėkė labai greit. 

Grįžęs į TSRS, Gamovas pajuto pasikeitusią situaciją — bendradar- 
biavimas su Vakarų Europos šalių mokslininkais jau buvo laikomas ne 
privalumu, o neigiamu reiškiniu. Į užsienį jo nebeleido, ne tik į stažuotes, 
bet ir į konferencijas. Gamovui skaitant paskaitą Mokslininkų namuose 
ir pradėjus kalbėti apie neapibrėžtumų ryšį, už paskaitų idėjinį turinį 
atsakingas marksiscas atsistojo ir nutraukė paskaitą. Pranešėjas buvo griež- 
tai įspėtas neskleisti buržuazinių teorijų. 

Dirbti mokslinį darbą Gamovui dar nekliudė — jis buvo priimtas net 
į kelis Leningrado (dabar Sankt Peterburgas) mokslinius institutus, skaitė 
paskaitas universitete. Paremtas fizikos autoritetų, jis tapo jauniausiu MA 
nariu korespondentu. 1931 m. Gamovas vedė Liubovę Vochmincevą, gra- 
žuolę fizikę, dirbusią inžiniere optikos gamykloje. 

Pasigesdamas bendravimo su žymiausiais užsienio fizikais, stiprėjant 
represijoms šalyje, Gamovas su žmona ėmė kurti planus, kaip pabėgti į 
užsienį. Jie netgi bandė baidare iš Krymo nuplaukti į Turkiją, bet buvo 
priešinio vėjo atnešti atgal prie kranto. Tačiau 1933 m. Gamovas gavo 
netikėtą pranešimą, kad TSRS vyriausybė jį siunčia į Solvės kongresą 


179 


branduolio fizikos klausimais (pavyko E. Rezerfordo ir P. Lanževeno gud- 
rybė — jie pasiuntė kvietimą ne tiesiog jam, o vyriausybei). Aukštų par- 
tijos veikėjų užtarimu Gamovui pavyko kaip savo mokslinę sekretorę iš- 
vežti į užsienį ir žmoną. Po kongreso jis prašė pratęsti buvimą užsienyje 
ryšium su kvietimais skaityti paskaitas įvairiuose mokslo centruose. O 
1934 m. išvyko į JAV, kur gavo profesoriaus vietą Dž. Vašingtono uni- 
versitete Vašingtone. Čia Gamovas išsiderėjo dvi sąlygas: pirma, leidimą 
kasmet organizuoti tarptautines teorinės fizikos konferencijas, kuriose da- 
lyvautų žymūs mokslininkai, ir antra, įdarbinti dar vieną teoretiką, „kad 
būtų su kuo pasišnekėti apie teorinę fiziką“. Šiuo kolega tapo jau- 
nas fizikas E. Teleris. Vėliau jis išgarsėjo kaip vandenilinės bombos 
„tėvas“. 

Prieš Antrąjį pasaulinį karą Gamovas atliko ciklą darbų, aiškindamas 
žvaigždėse vykstančias branduolines reakcijas ir kurdamas pirmąją žvaigž- 
džių evoliucijos teoriją. Dalyvauti atominės bombos kūrimo programoje 
jis nebuvo kviečiamas, gal kaip išeivis iš TSRS. Kartu su A. Einšteinu jis 
nagrinėjo kai kurias karines laivininkystės problemas. Vis dėlto 1948 m., 
matyt, Telerio dėka, Gamovui buvo leista dalyvauti kuriant vandenilinę 
bombą, ir jis plėtojo jos teoriją, gavo formules, kurios ligi šiol tebėra 
įslaprintos. 

Tuo metu Gamovas daug galvojo apie patį galingiausią sprogimą — 
Didįjį Visatos sprogimą. Tai, kad Visata sparčiai plečiasi — galaktikos 
tolsta vienos nuo kitų, — trečiojo dešimtmečio pabaigoje įrodė galaktikų 
spektrų stebėjimai (galaktikai tolstant nuo mūsų, jos spektro linijos pa- 
sislenka mažesnių dažnių pusėn). Tokį besiplečiančios Visatos modelį te- 
oriškai pagrindė (nežinodamas apie stebėjimų rezultatus) Gamovo dėsty- 
tojas A. Fridmanas, remdamasis bendrąja reliatyvumo teorija. O belgų 
astronomas Ž. Lemetras iškėlė idėją, kad Visatos plėtimosi priežastis — 
kažkada įvykęs jos sprogimas. 

G. Gamovas, remdamasis atomo branduolio ir elementariųjų dalelių 
fizika, ėmė nagrinėti Didžiojo sprogimo pradžią. Jis iškėlė hipotezę, kad, 
prasidedant sprogimui, Visata buvo nepaprastai karšta ir tanki. Vėliau, 
jai plečiantis, elementariosios dalelės ėmė jungtis į atomų branduolius. 
Ta cheminių elementų sintezė truko trumpai, vos keletą minučių, ber iš 
esmės nulėmė cheminę Visatos sandarą. Be to, nuo sprogimo pradžios 
turėtų būti išlikę daugybė fotonų, tačiau, Visatai šąlant, tos reliktinės 
spinduliuotės energija mažėjo ir dabartiniu momentu daugelis fotonų 
atitinka radijo bangų diapazoną. 

Tą teoriją Gamovas su savo mokiniais plėtojo, tikslino, tobulino apie 
dešimtį metų. Vis delro ja nedaug kas tikėjo, kol 1965 m. atsitiktinai 
buvo atrasti jos numatyti reliktiniai fotonai, užsilikę nuo sprogimo pra- 
džios. Dabar Didžiojo sprogimo teorija yra priimta daugumos moksli- 
ninkų, sukonkrerinta ir apima laikotarpį nuo pirmosios sprogimo akimir- 
kos ligi galaktikų ir žvaigždžių susidarymo. 

G. Gamovas atliko dar vieną labai reikšmingą darbą. Kai 1953 m. 
anglų kristalografas F. Krikas ir amerikiečių biochemikas Dž. Votsonas 
nustatė gyvuosiuose organizmuose informaciją perduodančios DNR (de- 
zoksiribonukleino rūgšties) struktūrą, Gamovas greit įsitraukė į šiuos ty- 
rimus. 1954 m. jis iškėlė hipotezę, kad genetinė informacija yra užrašoma 
„triraidžiais žodžiais“, kurie atitinka įvairias aminorūgštis. Nauji eksperi- 
mentai patvirtino Gamovo idėją apie universalų genetinį kodą, nors bio- 
logai ligi šiol nelabai nori pripažinti, kad būtent fizikas įžvelgė gyvybės 
kodo paslaptį. 

Tad nei už šį atradimą, nei už vėlai pripažintą Didžiojo sprogimo 
teoriją Gamovas negavo Nobelio premijos, nors tikrai buvo jos nusipel- 
nęs. O daugiausia garbės ir pinigų jam suteikė... mokslo populiarinimo 
knygos. Gamovas turėjo didelį populiarintojo talentą. Jis parašė apie dvi- 
dešimt nespecialistams skirtų knygų apie kvantinę mechaniką, atomo ir 
jo branduolio fiziką, reliatyvumo teoriją ir kosmologiją, kurios buvo daug 
kartų leidžiamos įvairiose šalyse. Keliose knygose mokslo mįsles sprendžia 
tas pats simpatiškas herojus misteris C. G. H. Tompkinsas (jo inicialai 
atitinka tris pagrindines fizikos konstantas: c — šviesos greitį, G — gra- 
vitacijos konstantą ir h — Planko konstantą). Daugelį tų knygų Gamo- 
vas iliustravo pats. 

Žymus mokslininkas mirė 1968 m. rugpjūčio 20 d. 


Levas 
LANDAU 
(1908— 1968) 





L. LANDAU — VIENAS Iš UNIVERSALIAUSIŲ XX AMŽIAUS FI- 
ZIKŲ TEORETIKŲ, SUKŪRĘS KVANTINIŲ SKYSČIŲ TEORIJĄ, 
ĮNEŠĘS ESMINĮ INDĖLĮ Į KVANTINĘ KIETOJO KŪNO TEORI- 
JĄ, SĖKMINGAI DIRBĘS BEVEIK VISOSE ŠIUOLAIKINĖS FIZI- 
KOS SRITYSE. | 

Levas Landau (L. Landau) gimė 1908 m. sausio 22 d. Baku mieste. 
Jo tėvas buvo vienos iš naftos verslovių vyriausiasis inžinierius, motina — 
gydytoja, ne tik praktikė, bet ir pedagogė bei mokslininkė. Jie turėjo du 
vaikus: vyresnę dukterį ir sūnų. Tėvas stengėsi išauklėti sūnų pavyzdingu 
vaiku — išmokyti muzikos, gerų manierų, paklusnumo, tačiau susidūrė 
su atkakliu nestandartinio vaiko pasipriešinimu ir pelnė jo nemeilę visam 
gyvenimui. Galiausiai tėvas paliko sūnų auklėti motinai, o savo pedago- 
gines nuostatas taikė dukrai. 

Landau negalima vadinti vunderkindu, nes, turėdamas ypatingų gabu- 
mų tiksliesiems mokslams, jis už rašinius gaudavo ne daugiau kaip trejetą 
(pagal tuo metu įprastą penkiabalę pažymių sistemą). Užtat dvylikos me- 
tų jis jau mokėjo diferencijuoti, o netrukus — ir integruoti. Trylikametis 
Levas baigė vidurinę mokyklą, tačiau tėvams atrodė, kad tokio vaiko dar 
negalima leisti į universitetą, tad jis kartu su seserimi mokėsi Ekonomi- 
kos technikume. Jį baigęs, Landau 1922 m. ėmė studijuoti Azerbaidžano 


valstybiniame universitete, iš karto dviejuose fakulteruose — fizikos ir 
matematikos bei chemijos. 1924 m. jis persikėlė į Leningradą — to meto 
Rusijos mokslo centrą — ir tęsė studijas tenykščiame universitete. Čia 


Landau buvo priimtas į neformalią Gamovo grupę „džazbandą“ ir vyres- 

nių, labai talentingų draugų būryje formavosi kaip fizikas bei asmenybe. 
Landau, kaip ir kiti tos grupės nariai, turėjo pravardę — Dau, kuri jam 
pritapo; taip jį artimieji bei mokiniai vadino visą gyvenimą. Landau ak- 
tyviai dalyvavo grupės mistifikacijose ir išdaigose, šaipėsi iš vietinių „au- 
toritetų“, tačiau kartu labai atkakliai dirbo, studijavo ne tik vadovėlius, 
bec ir monografijas bei naujausius mokslo darbus. Landau buvo sužavėtas 
reliatyvumo teorijos, atidžiai sekė kvantinės mechanikos kūrimą ir iš kar- 
to įvertino Heizenbergo bei Šrėdingerio darbus. Dar būdamas studentas, 
Landau 1926 m. buvo priimtas į Fizikos ir technikos instituto aspi- 
rantūrą. 

Tiesa, viena „džazbando“ išdaiga vos nesužlugdė Landau mokslinės 
ateities. 1929 m. eiliniame „Didžiosios tarybinės enciklopedijos“ tome 
buvo atspausdintas Maskvos universiteto profesoriaus B. Geseno straips- 
nis „Eteris“, kuris neigė reliatyvumo teoriją ir, praėjus 25 metams po jos 
sukūrimo, eterį nagrinėjo kaip fizikinę realybę. Tuo metu kaip tik tarp 
Maskvos ir Leningrado pradėjo veikti fototelegrafinis ryšys, ir Gamovas 
su draugais pasiuntė Gesenui fototelegramą: „Perskaitę Jūsų aprašymą 
65-ame tome, pradedame entuziastingai tirti eterį. Nekantriai laukiame 
straipsnių apie kaloriką ir Alogistoną“. Prie šio teksto buvo pridėtas pie- 
šinys — šiukšlyne tarp konservų dėžučių ir butelių su fizikos pseudoidėjų 
užrašais stovi naktipuodis su eteriu, o jį uosto katinas Geseno veidu. 
Įsižeidęs eterio gynėjas pasiskundė Fizikos ir technikos instituto vadovy- 
bei, ir Landau bei Bronšteinui „už antivisuomeninį išsišokimą“ buvo už- 
drausta dėstyti, o du jaunesni jų kolegos visai išmesti iš instituto. Laimei, 
politinė byla nebuvo sudaryta. 

1929 m. Landau nergi išleido pusantrų merų stažuotėn užsienyje. Di- 
desniąją jos dalį jis praleido pas N. Borą Teorinės fizikos institute. Lan- 
dau didelį įspūdį padarė čia vyravusi kūrybinė atmostera, kolektyviniai 
ieškojimai, Boro, kaip vadovo ir mokytojo, žavesys. Vėliau Landau tai 
savitai pritaikė kurdamas savo pedagoginę sistemą ir mokyklą. Jis Borą 
laikė savo vieninteliu mokytoju. Boras taip par labai vertino Landau, jo 
greitą mokslinę orientaciją, kritinį protą, puikų matematinių metodų 
išmanymą. Netrukus Landau tapo vienu iš aktyviausių Boro seminaro 
dalyvių. 

Deja, ką tik buvo pasibaigusios kvantinės mechanikos žvaigždžių die- 
nos — jos pagrindų kūrimo laikotarpis. L. Landau gailėjosi, kad negimė 
5—7 metais anksčiau ir negalėjo tapti tų atradimų autoriumi. Jis skun- 
dėsi draugui, kad „kaip visos gražios merginos jau yra išrinktos ir ištekė- 
jusios, taip ir visi geri uždaviniai jau išspręsti“. Tiesa, kaip tik tuo metu 
prasidėjo labai vaisingas kvantinės mechanikos taikymas kietojo kūno 

fizikoje bei kitose srityse, ir Landau sėkmingai įsitraukė į šiuos tyrimus. 
Būdamas užsienyje, jis atliko porą svarbių darbų — kvantinę mechaniką 
susiejo su reliatyvumo teorija, aprašydamas reiškinius, vykstančius labai 
dideliu greičiu, taip pat paaiškino kai kurias metalų magnetines savybes, 
Tie straipsniai atkreipė fizikų dėmesį ir sukėlė diskusijas. Landau susi- 
draugavo su V. Pauliu, tokiu pat kritišku ir aštraus proto, kaip ir jis pats, 
o Kembridže susipažino su E. Rezerfordu bei jo mokiniais, tarp jų ir su 
ten dirbusiu rusų eksperimentatoriumi P. Kapica. 

Grįžęs į TSRS, Landau tapo Leningrado universiteto profesoriumi ir 
kartu su „džazbando“ nariais Gamovu bei Bronšteinu aktyviai siekė, kad 
būtų pripažinta naujoji fizika. Jie neretai susikirsdavo su nuosaikiaisiais 
vyresniosios kartos fizikais, ypač su Fizikos ir technikos instituto direk- 
toriumi A. Jofe. Šis pasipriešino jaunųjų maksimalistų norui įkurti atski- 
rą Teorinės fizikos institutą. Dėl to kilus Jofės ir Landau konfliktui, pa- 
starasis nutarė persikelti dirbti į Charkovą, tuometinę Ukrainos sostinę, 
kur buvo ką tik įkurtas Ukrainos fizikos ir technikos institutas. Kartu 
Landau tapo vieno iš Charkovo institutų, o vėliau ir universiteto katedros 
vedėju. . 

Ukrainos FTI buvo vienintelė Tarybų Sąjungoje moderni žemųjų tem- 
peratūrų laboratorija, kuriai vadovavo iš Leideno grįžęs L. Šubnikovas. 
Bendradarbiaudamas su juo, Landau aiškino reiškinius, srebimus žemose 
temperatūrose: fazinius virsmus, superlaidumą. Beto, Landau plėtojo me- 
talų ir puslaidininkių kvantinę teoriją. 

FTI Landau organizavo du teorinius seminarus: vieną — teoretikams, 
kitą — eksperimentatoriams. Jis pats atrinkdavo naujus įdomiausius 
straipsnius, o tuos, kurie ir po įdėmaus nagrinėjimo nenustodavo savo 
vertės, įrašydavo į specialų „aukso fondą“ ir ilgam įsimindavo (tą sąrašą 
jis pildė visą gyvenimą). Jis padarė išvadą, kad fizikas teoretikas gali sėk- 
mingai spręsti kylančias problemas tik turėdamas pakankamai žinių iš 
matematikos bei įvairių teorinės fizikos sričių. Landau sudarė tokio teori- 
nio minimumo programą ir parinko reikalingą literatūrą — knygas bei 
straipsnius. Tad norintys tapti jo mokiniais turėdavo pas Landau laikyti 
seriją rimtų egzaminų. Pirmasis egzaminas būdavo iš aukštosios matema- 
tikos, tiksliau, iš jos uždavinių, nes, anot Landau, teoretikas privalo lais- 
vai taikyti matematinius metodus, nesukdamas galvos dėl jų. Per fizikos 
egzaminus taip pat buvo reikalaujama ne žinių, o mokėjimo jas taikyti. 
Landau sumanė parašyti seriją knygų, kuriose būtų nuosekliai ir sistemin- 
gai išdėstytas teorinis minimumas fizikui profesionalui. 

Landau negailestingai kovojo su mokslo karjeristais ir pseudomoks- 
lininkais, aštriai pašiepdavo juos, neatsižvelgdamas į užimamą postą ir 

net partiškumą. Tai sukėlė konfliktą su instituto direktoriumi ir partine 
organizacija bei universiteto rektoriumi. Landau buvo atleistas iš darbo. 

"Tuo metu Maskvoje buvo kuriamas Fizikos problemų institutas, skir- 
tas P. Kapicai. Šis žymus eksperimentatorius ilgą laiką dirbo pas E. Re- 
zerfordą, bet vieną vasarą, grįžęs atostogų į TSRS, nebebuvo išleistas už- 
sienin. Jam buvo pažadėtas atskiras institutas ir didelė veiklos laisvė, o 
Rezerfordas leido išsivežti unikalią laboratorijos įrangą. 1937 m. Landau 
tapo šio eksperimentinio instituto teorinio skyriaus vadovu. Paskui mo- 
kytoją į Maskvą išvyko ir kai kurie Landau mokiniai. 

Deja, Landau jau buvo pakliuvęs į KGB akiratį. Jo pažiūros keitėsi — 
anksčiau tikėjęs tarybinės santvarkos pranašumais, ypač mokslo srityje 
(stažuotės užsienyje metu Landau demonstratyviai vilkėjo raudonus marš- 
kinius), jis, vis stiprėjant Stalino represijoms, ėmė abejoti oficialiomis 
tiesomis. Kai vienas Landau mokinys parodė jam atsišaukimą, demaskuo- 
jantį valdžios nusikaltimus, Landau jam pritarė ir netgi, matyt, pareda- 
gavo tekstą. Atiduoras dauginti, lapelis buvo sučiuptas. 1938 m. Landau 
buvo suimtas ir įkištas į Maskvos vidinį kalėjimą. 

Tais metais, kai buvo šaudomi visai nekalti žmonės, už tikrą antista- 
lininį lapelį bei konfliktą su partine organizacija negalėjo būti jokio pa- 
sigailėjimo. Tačiau Landau stebuklingu būdu išgelbėjo Kapica — dikta- 
torius kažkodėl atsižvelgdavo į šio drąsaus mokslininko nuomonę. Anks- 
čiau Kapica buvo ištraukęs iš kalėjimo kitą žymų fiziką A. Foką. Dabar 
jis vėl parašė laišką J. Stalinui, įrodinėdamas, kad Landau yra „ypač ta- 
lentingas“ ir jo netektis atsilieptų tiek TSRS, tiek pasaulio mokslui. Vė- 
liau Kapica parašė dar vieną laišką V. Molotovui, ir Landau buvo išduo- 
tas Kapicai jo atsakomybe, pasirašius atitinkamą raštą. Grįžęs po metus 
trukusio kalėjimo, tardymų bei bauginimų, Landau tapo daug atsargesnis 
ir visą gyvenimą jautė dėkingumą Kapicai. 

Iš Charkovo Landau atsikvietė gražuolę chemikę Korą Dobrancevą, su 
kuria keletą metų draugavo prieš suėmimą, ir ją vedė. Jie turėjo vieną 
sūnų. Tiesa, Landau iniciatyva buvo sudaryta „vedybinio nepuolimo“ su- 
tartis, suteikianti kiekvienam iš sutuoktinių visišką asmeninę laisvę bei 
teisę į romantiškas istorijas, ir Landau, būdamas gražių moterų gerbėjas, 
ta teise naudojosi. 

Sėdėdamas kalėjime, Landau mintyse atliko kelis mokslinius darbus. 
Kapicos institute, kaip ir Charkove, jis mielai bendradarbiavo su ekspe- 
rimentatoriais. Tai teikdavo jam naujų kūrybinių impulsų. 1938 m. 
Kapica atrado įstabų reiškinį, stebimą arti absoliutinio nulio, — skystojo 
helio supertakumą: jis be jokios trinties prasiskverbia pro mažiausius ply- 
šelius, indo sienelėmis tiesiog išlipa iš jo (teka ant sienelių susidariusia 
plėvele tarsi sifonu). Landau per porą metų sukūrė supertakumo teori- 

ją — paaiškino jį kaip grynai kvantinį reiškinį. Šį darbą Landau laikė 
svarbiausiu savo rezultatu. 

Karo metais kartu su institutu jis buvo evakuotas į Kazanę, kur spren- 
dė karinius uždavinius, kaip antai smūginių bangų susidarymą, lėtą de- 
gimą, sprogstančių medžiagų detonaciją. Landau teko atlikti kai kuriuos 
skaičiavimus kuriant vandenilinę bombą. Atsisakyti to darbo jis negalėjo, 
tačiau, skirtingai nei dauguma kitų rusų fizikų, netgi A. Sacharovas, Lan- 
dau iniciatyvos nerodė. Jam pavyko išvengti persikėlimo į specialų uždarą 
miestelį — jis liko dirbti moksliniame institute. O po Stalino mirties ir 
Berijos sušaudymo Landau tiesiai pareiškė: „Viskas, dabar aš nebebijau ir 
baigiu tą darbą“. 

Nors ir pavėluotai, Landau 1946 m. tapo TSRS MA akademiku, per- 
šokdamas tarpinį nario korespondento laiptelį. Jis kartu su savo moki- 
niais aktyviai dirbo praktiškai visose šiuolaikinės fizikos srityse, jo aukšto 
lygio darbai buvo vertinami užsienyje, jis renkamas įvairių šalių mokslų 
akademijų nariu. Deja, izoliacija nuo Vakarų Europos ir JAV mokslo 
centrų, draudimas dalyvauti tarptautinėse konferencijose užsienyje trukdė 
Landau greitai įsitraukti į aktualiausių problemų sprendimą, tad svar- 
biausi elementariųjų dalelių ar astrofizikos atradimai jį aplenkė. 

Landau sukūrė stipriausią ne tik TSRS, bet ir visame pasaulyje moks- 
linę teoretikų mokyklą. Tai padaryti padėjo užkrečiantis jo paties pavyz- 
dys, garsusis Landau seminaras, teorinio minimumo egzaminai, vienas po 
kito leidžiami „Teorinės fizikos“ tomai. 

Per maždaug 30 metų Landau teorinio minimumo barjerą įveikė tik 
43 fizikai, nors bandė gerokai daugiau. Kiekvienas norintis, nesvarbu, 
koks jo diplomas ar pareigos, galėjo kreiptis į Landau. Jam būdavo įtei- 
kiama programa, o pasirengus paskiriamas pirmasis egzaminas. Aišku, 
nevykėlį Landau galėjo pavaryti iš karto. Pasirengti visiems egzaminams 
netgi talentingam fizikui reikėdavo keleto metų, o išlaikiusiam joks pa- 
žymėjimas nebuvo išduodamas. Vis dėlto būti paties Landau pripažintu 
profesionalu buvo toks garbingas įvertinimas, kad jo siekdavo vis daugiau 
fizikų. Landau teko kai kuriuos egzaminus pavesti savo artimiausiems 
mokiniams, bet pirmąjį egzaminą priimdavo tik jis pats. 

Landau ir jo mokinius vienijo ne tik erudicija, bet ir reiklumas, kri- 
tiškumas, ypatingas atsidavimas mokslui. Tas mokyklos stilius formavosi 
per ketvirtadieniais vykstančius seminarus. Juose buvo referuojami Lan- 
dau iš mokslinių žurnalų parinkti straipsniai ar seminaro dalyvių darbai. 
Pats Landau pranešimų neskaitydavo, jis netgi sėdėdavo tarp dalyvių, 
tiesa, pirmoje eilėje, tačiau aktyviai vadovaudavo seminaro eigai. Prane- 
šejo tikslas buvo aiškiai ir lakoniškai suformuluoti problemą bei išdėstyti 
pagrindinius rezultatus. Ne tik Landau, bet ir kiti seminaro dalyviai 

turėjo teisę bet kuriuo momentu nutraukti pranešėją, užduoti jam klau- 
simų, pareikšti kritinių pastabų ar laidyti ironiškus komencarus, tačiau 
liečiančius dalyko esmę. Nesugebantis atlaikyti šios kritinės ugnies, pri- 
trūkęs argumentų būdavo be gailesčio nuvaromas nuo lentos. Pranešimas 
greit užsibaigdavo ir, paaiškėjus darbo trūkumams — nepagrįstoms prie- 
laidoms, netiksliam įrodymui ir pan., — toks darbas buvo priskiriamas 
patologijai. Jeigu pranešėjas priveldavo klaidų, Landau sakydavo: „To jus 
dar mama turėjo išmokyti“, o jei būdavo paminimos kokios nors smulk- 
Menos ar nesusiję su pagrindiniu rezultatu dalykai, pasigirsdavo replika: 
„Tai įdomu tik jūsų žmonai“. 

Seminare būdavo referuojami straipsniai iš visos fizikos — Landau 
mokiniai, kaip ir jis pats, stengdavosi būti universalais. Tie pranešimai ir 
buvo Landau pagrindinis informacijos šaltinis — mokslinių knygų jis 
nebeskaitė, o naujus žurnalus tik permesdavo akimis. Dirbdavo jis ne 
institute, o namuose, pusiau gulomis ant sofos, aplink kurią paskleisdavo 
daugybę prirašytų lapų su formulėmis. 

Rašyti teksrų Landau nemėgo. Jo idėjas ir rezultatus paprastai aprašy- 
davo mokiniai. Tokiu būdu Landau kartu su savo mokiniu E. Lifšicu 
rašė ir „Teorinės fizikos“ tomus: Landau pateikdavo pagrindines idėjas ir 
formules, jie kartu aptardavo planą, Lifšicas parašydavo tekstą, paskui 
vadovas jį kritikuodavo ir taip keletą kartų, kol pasiekdavo Landau no- 
rimą tikslumą bei aiškumą. Šie tomai buvo išversti į daugiau kaip dešimtį 
kalbų ir tapo pagrindiniu teorinės fizikos vadovu visame pasaulyje. Be to, 
Landau buvo pradėjęs rašyti, taip pat su mokiniais, „Bendrosios fizikos 
kursą“ ir „Fiziką visiems“, bet suspėjo parengti tik pirmuosius šių knygų 
tomus. O sumanymas parašyti „Matematiką fizikams“ be jiems nereika- 
lingų bendrų teoremų taip ir nebuvo pradėtas įgyvendinti. 

Kūrybinius Landau planus staiga nutraukė 1962 m. sausio 7 d. įvy- 
kusi autoavarija. Landau su bendradarbiais apledėjusiu keliu važiavo iš 
Maskvos į Dubną. Staigiai stabdomas lengvasis automobilis ėmė suktis ir 
šonu, prie kurio buvo prispaustas Landau, trenkėsi į priešpriešiais važia- 
vusį sunkvežimį. Žymūs gydytojai manė, kad Landau gautos traumos yra 
nesuderinamos su gyvybe, tačiau medikų ir Landau mokinių ypatingos 
pastangos baigėsi stebuklu — jis pamažu atgavo fizines ir iš dalies pro- 
tines galias, nors ir liko invalidas. Deja, jį kankino nuolatiniai skausmai, 
neleidę grįžti prie mokslinio darbo. 1962 m. Landau ligoninės palatoje 
buvo įteikta Nobelio premija „už kondensuotųjų aplinkų, ypač skystojo 
helio, teorijos pionieriškus tyrimus“. Jis mirė po papildomos operacijos 
1968 m. balandžio 1 d. 

Fizika, tirianti bendriausius 






genijus, tad jos kūrėjų gretoje - įžymiausi 
pasaulio mokslininkai Archimedas, Galilėjus, 
Niutonas, Einšteinas ir kiti, kurie turėja didelę EL 





ne tik fizikos, bet ir kitų mokslų, visos mūsų 
civilizacijos raidai. Knygoje pateikiamos trisdešimt 
| šešių garsiausių visų laikų fizikų biografijos, 
aprašomi svarbiausi jų atradimai, titaniškos 


pastangos suprasti pasaulį. 

